
INTRODUCERE 


În jurul nostru există oameni, unii normali, alții având trăsături 
şi comportamente care se abat de la normalitate. Aceştia din urmă 
sunt de multe ori, din păcate, catalogaţi ca persoane „handicapate” 
(în sens peiorativ), ignoraţi sau, şi mai rău, consideraţi irecuperabili, 
inutili pentru societate. Realitatea este însă alta. Fi sunt printre noi, ai 
noştri şi trebuie să ţinem seama de prezența şi de potențialul lor. 

Ce înseamnă de fapt handicap? Termenul este o noțiune vagă, 
ambiguă, confuză, fiind introdus în literatură pentru a înlocui expresii 
traumatizante de genul: anormal, deficient, inadaptat, sau pentru a 
îngloba, într-un termen mai general, toate dificultățile întâmpinate de 
o persoană cu consecinţe directe pe plan social. Handicapatul copil 
este persoana ale cărei aptitudini fizice, psihice, fie ele înnăscute, fie 
dobândite, sunt net inferioare copiilor de aceeaşi vârstă cronologică, 
el neputând fi recuperat în totalitate, ci doar într-un anumit grad, prin 
compensare sau ameliorare, în funcţie de posibilitățile sale reale. 

De-a lungul timpului au fost utilizați diferiţi termeni consideraţi 
sinonimi: deficiență, incapacitate, handicap. Intre ei însă există 
diferențe. Astfel, dacă deficienţa se referă la situaţia intrinsecă ce se 
defineşte în termeni anatomici (aspectul medical), incapacitatea 
apelează la aspectul funcţional (activitate limitată), iar handicapul 
vizează aspectul social (consecințele concretizate în dificultăți de 
adaptare personală şi socială). 

Clasificarea handicapurilor este polimorfă, existând diferite 
criterii de clasificare. 

În funcţie de gradul de intensitate a handicapului, R. Lafon 
vorbeşte de: 

e handicap lejer (când există posibilitatea de dezvoltare 
maximă a capacităţilor şi de dobândire a unei autonomii totale — fără 
apel la ajutor extern); 


e handicap mediu — moderat (caz în care vorbim de posibile 
şanse de readaptare şi integrare socio-profesională prin intervenție 
pedagogică specializată); 

e handicap sever — grav (când nu există autonomie, fiind 
necesare supravegherea permanentă şi condiţii speciale de influenţă 
pedagogică). 

Un alt criteriu de clasificare a handicapurilor, care îi aparține 
lui A. Agerholm, se referă la dihotomia privind cauzele acestora: 

e handicap intrinsec (cauza fiind reprezentată de caracteristici 
personale, care nu pot fi înlăturate); 

e handicap  extrinsec (cauzat de mediu, de situația 
socioculturală a individului — sărăcie, privare afectivă, discriminare 
rasială etc. ). 

Minaire şi Cherpin propun o altă clasificare a handicapurilor 
în funcție de adaptarea individului la situaţii particulare: 

e handicap de ambianță (care rezultă din necesităţile 
individului de a stabili un echilibru între posibilităţile reale ale 
handicapului şi solicitările mediului); 

e handicap de situație (caracteristic subiecţilor limitați în 
capacităţile lor în raport cu solicitările unor situaţii particulare). 

Indiferent de categoria căreia îi aparține un handicap sau o 
deficiență, de prezenţa, caracteristicile şi consecințele sale trebuie să 
ținem seama. De ce ? Pentru că, într-un sens mai larg, toți am avut, 
avem sau putem avea vreodată o deficiență anume (fizică, senzorială, 
comportamentală etc. ). 


1. DEFICIENŢA MINTALĂ 


De-a lungul vremii, în literatura de specialitate, au fost uzitați extrem 
de mulți termeni pentru a desemna deficiența mintală: arierație mintală (Ed. 
Seguin), oligofrenie (E. Bleurer, E. Kraepelin), retard mintal (A. R. Luria, 
AAMD), înapoiere mintală / întârziere mintală (OMS — IX CIB, Al. Roşca, 
M. Roşca), deficiență intelectuală (A. Busemann, R. Perron), insuficiență 
mintală (OMS), subnormalitate gravă (OMS — 1958). 

Deficiența mintală reprezintă o deficiență globală care vizează 
întreaga personalitate a individului: structură, organizare, dezvoltare 
intelectuală, afectivă, psihomotrică, comportamental-adaptativă. Nota 
definitorie pentru deficiența mintală o constituie alterarea componentei 
de ansamblu, integritatea biofiziologică şi cea psihologică fiind de fapt o 
formă diferențiată de organizare a personalităţii. 

Referindu-ne la handicapul mental, putem considera că există două 
tipuri mari de handicap: 

— handicap rezultat din organizarea mintală şi a personalităţii, ca 
reflecţie a acesteia; 

— handicap mental de funcționalitate, când cauza este funcţionarea 
deficitară şi nu organizarea în sine. 

Handicapul mental, caracterizat printr-o organizare mintală 
deosebită de cea statistică normală, cuprinde cele patru categorii de forme 
clinice atât de cunoscute: debilitate mintală, imbecilitate, idioție, forme 
etiologice şi polihandicapurile din această categorie. 

Între formele clinice ale handicapului prin deficienţa mentală şi 
cele ale normalului se distinge o zonă de forme intermediare care aparţin 
handicapului prin deficiența mentală de funcționare: 

— disritmii de dezvoltare psiho-intelectuală; 

— tulburări instrumentale; 


— inabilităţi de tip şcolar (debilitate de tip şcolar) — acestea fiind 
incluse în denumirea de handicap intelectual, introdusă la noi de 
C. Păunescu. 


1.1. Caracteristicile generale ale deficientului mintal 


Deficiența mentală se caracterizează în planul vieţii psihice printr-o 
serie de trăsături generale specifice: vâscozitate genetică, heterocronie, 
rigiditate psihică, rigiditate a conduitei, deficiențe de comunicare, 
heterogenitate, heterodezvoltare intelectuală. 

B. Imhelder, introducând termenul de vâscozitate genetică, a 
studiat particularitățile procesului dezvoltării la deficientul mintal şi a 
ajuns la concluzia că, în timp ce la copilul normal dezvoltarea se 
caracterizează prin fluență şi dinamism susținut în procesul de maturizare 
intelectuală, la copilul deficient mintal dezvoltarea este anevoioasă şi 
neterminată. Dacă la normal, mai devreme sau mai târziu, construcția 
mintală se desăvârşeşte la nivelul operaţiilor formale, la deficientul mintal 
— îndeosebi debilul mintal — această construcție se împotmoleşte, 
stagnează, se opreşte undeva în zona operaţiilor concrete. Inhelder 
considera că deficientul mintal — în speță debilul mintal — regresează 
adesea de pe poziția stadiului atins la un moment dat în dezvoltare, 
alunecând înapoi spre reacţii proprii stadiilor anterioare. Acest fenomen 
lasă impresia unei „fugi de efort” în faţa solicitărilor intelectuale mai 
intense, echivalentă mai degrabă cu un reflex de apărare al debilului 
mintal decât cu o eschivare intenţionată a acestuia. 

O caracteristică aparte a deficientului mintal este reprezentată de 
infantilism, conduitele acestuia fiind marcate de interese puerile. 

Realizând o paralelă între copilul normal şi cel deficient mintal, 
L.Not (1973) prezenta rezumativ asemănările şi deosebirile existente între 
aceşti copii: atât copilul normal, cât şi cel cu deficiență mintală parcurg 
acelaşi traseu al dezvoltării intelectuale, dar în ritmuri diferite; în timp ce 
în jurul vârstei de 14 ani copilul normal atinge stadiul operațiilor concrete, 
deficientul mintal stagnează, rămânând undeva la nivelul treptelor 
intermediare operațional-concrete; procesul de invarianță a noțiunilor, 
care la copilul normal se conturează pe la 10-11 ani, la deficientul mintal 
prezintă serioase întârzieri, adesea rămânând neterminat; deficientului 
mintal ajuns în faza ultimă a dezvoltării sale intelectuale îi rămâne 

inaccesibil raționamentul propozițional bazat pe operaţii logice formale, 
cu noțiuni abstracte. 

Termenul de  vâscozitate genetică nu epuizează toate 
particularitățile dinamicii dezvoltării la deficientul mintal, fenomenul 
dezvoltării trebuind să fie corelat cu particularităţile proximei sale 
următor al evoluţiei sale. L.S. Vîgotski (1960) considera că handicapatul 
mintal se caracterizează printr-o zonă limitată a proximei dezvoltări, cu 
atât mai restrânsă cu cât gravitatea handicapului mintal este mai mare. 
Dacă dezvoltarea handicapatului mintal se menține mereu sub influența 
etapei parcurse anterior, dezvoltarea copilului normal este puternic 
orientată spre viitor. Alte caracteristici ale deficientului mintal sunt: 
fragilitatea achizițiilor realizate anterior, caracterul limitat al perspec- 
tivelor dezvoltării ulterioare, alunecările ample spre reacţii şi compor- 
tamente specifice stadiilor anterioare. 

O altă trăsătură specifică acestui deficient este reprezentată de 
rigiditate, J.S.Kounin subliniind faptul că la deficientul mintal „regiunile 
psihologice” nu permit schimbul funcțional între ele, schimb 
corespunzător vârstei cronologice, din cauza rigidității lor. 

R. Zazzo descrie o altă caracteristică a deficientului mintal — 
heterocronia. Autorul consideră că debilul mintal se dezvoltă psihologic 
diferit de la un sector la altul, heterocronia cea mai evidentă remarcându- 
se între dezvoltarea fizică şi cea mintală, între somatic şi cerebral. Ca 
atare, diferitele funcţii şi procese psihice ale debilului mintal nu se 
dezvoltă echilibrat, dezvoltarea uneia putând fi în detrimentul alteia. 

R. Fau arăta că atunci când solicitările exterioare depăşesc 
altă caracteristică numită „fragilitatea construcţiei personalităţii”. 
Operaţiile logice, fiind la un nivel scăzut, nu facilitează raporturi sociale 
stabile şi evolutive din partea acestui deficient, deoarece predomină 
fragilitatea şi infantilismul în comportament. 

Fragilitatea personalităţii poate fi disociată (apărând manifestări de 
duritate, de impulsivitate şi de lipsă de control) sau mascată (apare la 
debilii care trăiesc într-un mediu securizant, făcând posibilă disimularea 
acesteia). 

Fragilitatea se poate manifesta şi în planul conduitei verbale, 
asociindu-se cu fenomenul abilității verbale. Deficientul mintal nu se 

poate exprima logico-gramatical, nu poate menţine un nivel constant de 
progres verbal, nu-şi poate adapta adecvat conduita verbală la situaţii. 
activitate ale deficientului mintal au la bază o motivație deficitară (lipsa 
unor scopuri şi aspirații reale), superficialitate în emiterea judecăților de 
valoare, infantilism afectiv (cu o accentuată instabilitate în relațiile 
afective şi cu o frecventă trecere de la o stare afectivă la alta). 

Cel mai pregnant însă se manifestă carențele în planul proceselor 
cognitive. 


1.2. Funcţiile şi procesele psihice în deficiența mintală 


Toate funcţiile şi procesele psihice sunt afectate, într-un fel sau 
altul, de existenţa handicapului mintal. 

Astfel, în planul sensorial-perceptiv se remarcă dificultăți de 
analiză, ceea ce determină perceperea globală a obiectului sau a imaginii 
acestuia în detrimentul sesizării elementelor componente. Desele confuzii 
care apar în asemenea situații sunt cauzate de activismul scăzut al 
debilului mintal față de activitate. Atunci când părțile unui întreg sunt 
clar evidenţiate (prin subliniere, culoare, poziție avantajoasă — centrală 
etc.), analiza este mult uşurată, percepția devenind consistentă. 

Pe fondul coexistenţei handicapului mintal cu alte deficiențe 
(vizuale, auditive, tactil-kinestezice),  nespecificitatea percepțiilor se 
accentuează. Ţinând cont de faptul că şi sinteza este deficitară, 
reconstrucția perceptivă se realizează incomplet, iar în situațiile cu grad 
ridicat de complexitate devine practic imposibilă. Cunoştinţele şi 
experienţele personale reduse îl pun pe subiect în situația de a fi incapabil 
de ordonări şi ierarhizări menite să faciliteze o percepere adecvată a 
realităţii. În ciuda duratei mărite a operaţiilor de analiză şi sinteză la 
deficientul mintal, câmpul perceptiv al acestuia este destul de îngust. 

Dificultăţi şi mai mari întâmpină deficienţii mintal în perceperea 
imaginilor, acestea fiind descrise nesistematic sau „„virusate” de elemente 
nesemnificative sau străine percepute într-o situaţie anterioară. 

O trăsătură definitorie deficientului mintal este caracterul descriptiv 
al celor percepute, explicația fiind totuşi prezentă sub forma ei naivă şi 
încărcată de enumerări. 

De menţionat este fenomenul distorsionării percepției, cu 
particularități specifice comparativ cu individul normal. La deficientul 
mintal fie nu apar iluzii perceptive atunci când situaţia ar determina acest 
lucru, fie este vorba de o labilitate exagerată în realizarea percepţiei de la 
o situaţie la alta. 

Percepția debililor mintal se caracterizează prin inexactitate şi 
lipsă de precizie, fiind o percepţie nediferenţiată, lacunară şi cu frecvente 
tulburări, în timp ce în percepția imbecilului nu se discriminează 
esențialul de secundar, ea limitându-se la enumerarea fără logică a 
elementelor percepute. 

Percepția imbecilului are un caracter nediferențiat mai pronunțat, 
obiectele uzuale fiind cu greu identificate, conținutul tematic al imaginilor 
nefiind perceput. Ceea ce realizează în plan perceptiv imbecilul este 
simpla enumerare de elemente, fără o logică însă şi fără o discriminare a 
esențialului de secundar (particular). 

În cazul idiotului, percepţia este extrem de săracă în conţinut 
senzorial, neclară, fără semnificaţie biologică şi cu nenumărate şi 
pronunţate perturbări. 

În ceea ce priveşte planul reprezentării, se constată imposibilitatea 
deficientului mintal de a structura un câmp de reprezentare pe bază de 
simboluri, fapt ce dovedeşte funcționalitatea slabă a structurii semiotice şi 
absenţa, aproape totală, a limbajului interior. În plus, organizarea mintală 
a  deficientului mintal se caracterizează printr-o tulburare 
multidimensională la nivelul releului de reprezentare. 

Gândirea deficientului mintal cu gradul de debilitate este 
deficitară la nivelul proceselor superioare ale gândirii, putându-se 
evidenția anumite trăsături definitorii: 

— gândire concretă, situativă, bazată pe clişee verbale, pe imitarea 
mecanică a acţiunilor şi a limbajului celor din jur; 

— lacune majore în achiziția conceptelor abstracte şi o slabă 
capacitate de discernământ; 

— dezordini intelectuale; 

— imposibilitatea de realizare de conexiuni, similitudini, opoziții, 
succesiuni, incluziuni, operaţii de reversibilitate sau ireversibilitate; 

— incapacitate de sinteză, de structurare a formelor şi a structurilor 
parțiale în ansambluri; 

— raționamente incomplete, care pleacă de la date parțiale, 
subiective, fără semnificație. 

Gândirea deficientului mintal sever (imbecil) are câteva 
trăsături distincte. Imbecilii pot ajunge la nivelul „neointelectului”, care le 
permite folosirea experienței anterioare în vederea adaptării la o nouă 
situație, însă au o gândire fragmentară, labilă, lipsită de funcția de 
elaborare şi generalizare, fiind incapabili de a vedea ansamblul, de a se 
ridica la noţiunea generală. Imbecilul poate utiliza conceptele ca principiu 
de clasificare, deşi este incapabil să le verbalizeze. 

În cazul deficienței mintale profunde (idioţia), gândirea are la 
dispoziție doar „paleointelectul”, care permite exclusiv utilizarea 
reflexelor condiţionate. Pe fondul inexistenţei relaţiilor psihice, 
activitatea sa se reduce la „viaţa pur vegetativă”, între gesturi şi senzații 
dezvoltându-se o „activitate circulară”, însoțită de activitatea în 
„echo”(reproducerea imediată a gestului sau a sunetului). Stereotipiile 
sunt o altă trăsătură definitorie a gândirii idiotului. 

Imaginaţia la toate formele de nedezvoltare cognitivă este săracă, 
neproductivă, intensitatea ei fiind invers proporțională cu gradul de 
gravitate a handicapului, mergând până la absenţa ei. La toate formele de 
deficiență mintală apar frecvent tulburări ale imaginaţiei, sub forma 
minciunii şi a confabulaţiei. Minciuna, sub forma ei patologică 
(mitomanie), se prezintă în trei variante: mitomanie vanitoasă, malignă şi 
perversă, fiind întâlnită la tipurile de deficiență mintală situate la limita 
superioară. Confabulaţia („delirul de imaginaţie” — Dupre sau „delirul de 
confabulare” — Neisser) reprezintă o trăire a unor stări aparținând 
fanteziei subiectului, cu convingerea subiectivă a acestuia că ele sunt 
reale şi caracterizează debilul vanitos, care, fiind lipsit de judecată şi de 
spirit autentic, se hazardează în afirmaţii puerile, extravagante cu scopul 
de a atrage atenția celorlalți asupra sa. 

În ceea ce priveşte nivelul mnezic al deficitului mintal, se poate 
afirma că, în majoritatea cazurilor (exceptând deficienţele severe, grave), 
acesta nu este modificat în mod evident. Memoria — în formele uşoare şi 
medii ale deficienței mintale -— este considerată ca având funcţie 
compensatorie, suplinind insuficienta dezvoltare a proceselor cognitive 
superioare. La deficientul mintal, capacitatea de reținere este relativ mare, 
bazată fiind însă pe o memorare mecanică, lipsită de supleţe şi fără 
posibilitatea de utilizare a datelor stocate în situații noi. 

La debilii mintal, memoria este dominant mecanică, în timp ce la 
imbecili ea este mai puţin activă, mai infidelă, de scurtă durată. Există 
cazuri rare de dezvoltare monstruoasă, hipermnezică — aşa-numiții 
„calculatori de calendare”, sau „hipermnezie de dicţionar”, „cărți de 
telefon”. La idioţi, memoria este aproape inexistentă, fiind imposibilă şi 
forma mecanică a acesteia. Lipsa memoriei în acest caz este evidenţiată 
de nerecunoaşterea obiectelor sau a persoanelor din jur de către idiot. 

O caracteristică aparte a deficienților mintal este penuria 
informaţiilor reținute de aceştia comparativ cu normalii, reducere 
cantitativă explicată prin degradarea calitativă a celulei nervoase şi prin 
funcționalitatea redusă a integrării la nivelul celor trei tipuri de memorie 
(memorie senzorială, MSD, MLD). O altă particularitate a memoriei la 
deficienţii mintal este slaba fidelitate în evocarea informaţiilor (lipsa de 
precizie, introducerea de elemente străine, omiterea de detalii etc... 

Totuşi, memoria este unul dintre procesele psihice mai uşor 
educabile în acest handicap şi, deci, ea poate fi utilizată compensator în 
cazul deficienților mintal în procesul de recuperare a acestora. 

Atenţia deficientului mintal diferă de cea a normalului nu atât sub 
aspectul performanțelor, cât prin modalitatea organizării. C. Păunescu 
(1976) analiza atenţia ca rezultat al organizării sistemului neuro-vegetativ 
Şi distingea două trăsături esențiale ale acesteia: capacitatea sistemului de 
filtrare a mesajului şi starea afectogenă — motivațională. Prima este 
alterată la deficientul mintal printr-un element intrisec (structura 
morfofuncțională) şi printr-o organizare aleatorie, întrucât există o 
puternică influență afectogenă în orientarea setului operațional. 

Atenţia se manifestă diferit în funcție de gravitatea deficienței. 
Debilul mintal se caracterizează printr-o atenţie sporită, lipsită de 
tenacitate, forma voluntară fiind instabilă şi cu aparenţă de normalitate, 
fiind evidente tulburări cantitative ale atenţiei precum şi incapacitatea de 
concentrare a atenției sub forma fenomenelor de neatenţie, inerție, de 
indiferență sau falsă uitare. Imbecilul prezintă fenomene de hipoproxie, 
care la idiot se transformă în aprosexie. Chiar în condiţiile unei atenţii 
spontane, aceştia nu sunt capabili de perseverenţă, neputând urmări 
obiectele care se deplasează în faţa lor. Această stare îi conduce la izolare, 
absență totală şi nimic nu-i poate sustrage din această autoizolare. 
Inactivitatea globală a acestora poate fi întreruptă uneori de accente de 
impulsivitate violentă sau de crize de tip coleric. 

Limbajul deficientului mintal poartă amprenta caracteristicilor de 
concretism, rigiditate şi inerție specifice nivelului gândirii. Se poate vorbi 
despre apariția întârziată a vorbirii şi despre dificultățile pe care le 
întâmpină copilul cu deficiență mintală în folosirea propozițiilor. 
Dezvoltarea întârziată a limbajului priveşte toate aspectele sale: fonetic, 
lexical, semantic, gramatical şi atrage după sine frecvența mare a 
tulburărilor limbajului la această categorie de deficiență. 

Tulburările limbajului la deficientul mintal generate de lezarea sau 
de inhibiţia nivelurilor de organizare a limbajului (periferic — instru- 
mental, cortical şi gnozic — de recunoaştere auditivă şi vizuală) sunt: 

— sindromul de nedezvoltare a vorbirii (cu formele: alalia, 
audimutitatea etc.); 

— dizartria (pe fondul handicapului de intelect uşor sau sever); 

— disfonia; 

— tulburările gnozo-praxice (tulburări de percepție auditivă şi 
vizuală şi tulburări praxice ale organelor fonoarticulatorii). 

Primele trei categorii dintre tulburările menţionate anterior apar evidente 
în comportamentul de comunicare a copilului, în timp ce ultima categorie 
se manifestă disimulat. 

Cele mai frecvente manifestări ale tulburărilor limbajului pe fondul 
deficienței mintale sunt cele de tipul dislaliei, disgrafiei şi dislexiei. 

Dislalia deficientului mintal, deşi seamănă simptomatologic cu cea 
a copilului normal, se deosebeşte prin faptul că etiopatogenia dislaliei 
primului este structurală, consecutivă unei modificări neurofiziologice, 
afectând atât momentul apariției limbajului cât şi evoluția lui. Cercetările 
arată că decalajul în apariția limbajului între copilul normal şi cel cu 
deficiență mintală este de 3 — 6 ani, în funcţie de gravitatea deficienței. 
După Weber, în formele foarte severe (1dioție), primul cuvânt apare la 54 
luni şi propoziția la 153 luni, în formele severe (imbecilitate) primul 
cuvânt este rostit la 43 luni şi propoziția la 93 luni, iar în formele uşoare 
(debilitate) la 34 luni, respectiv 89 luni. 

Privind evoluţia limbajului la deficientul mintal şi acest proces este 
mult perturbat nu numai ca durată ci şi ca organizare şi structurare. 
Raportându-ne la latura expresivă a limbajului se constată că, între 5 — 7 
ani, aria tulburărilor de vorbire este extrem de întinsă la deficienţii mintal 
față de copiii normali (între 8 — 12%). 

O altă caracteristică a tulburărilor limbajului la copilul deficient 
mintal este polimorfismul acestora. Rareori la deficientul mintal de 
vârstă şcolară se întâlneşte o dislale simplă (monomorfă), frecvent 
depistându-se forme polimorfe, alături de fenomene dizartrice şi de 
audimutitate. 

Deosebirea dintre copilul normal şi cel cu deficiență mintală se 
referă şi la procesul fonetizării. Dacă în cazul primului toate procesele 
învățării limbi au loc până la 3 — 4 ani, la cel de-al doilea aceste faze 
debutează cu 2 — 5 ani mai târziu, dezvoltarea acestor microprocese ale 
învățării limbii având loc fără suport ideativ. 

O altă caracteristică a limbajului copilului deficient mintal se referă 
la dimensiunea (aspectul cantitativ) vocabularului acestuia, care pare 
mai dezvoltat decât cel al copilului normal, deşi, din punct de vedere al 
instrumentării şi organizării pe bază de simboluri, capacitatea primului 
variază între 20 — 50% din cea a copilului normal. 

Multe cercetări arată că deficientul mintal întâmpină serioase 
dificultăți în reprezentarea realității prin simboluri şi semnificații şi în 
înţelegerea acestuia. Procesul de esențializare (conceptualizare) este în 
cazul acestui handicap foarte diminuat şi neorganizat, aşadar cuvântul nu 
capătă valenţe operaționale nici în planul cunoaşterii, nici în cel al dirijării 
comportamentului de învățare şcolară şi socială. Limbajul copilului 
deficient mintal are puternice accente de infantilism, care apar pe fondul 
maturității verbale. Disoperaţionalitatea limbajului deficientului mintal se 
evidențiază mai pregnant în tulburarea denumită agramatism, constând 
în erori de utilizare a cuvintelor după regulile sintaxei gramaticale. 
Această tulburare se manifestă atât în limbajul oral, cât şi în cel scris (pe 
fondul existenţei unei organizării afazoide). 

Cel mai frapant fenomen este cel de discrepanţă între capacitatea 
de normalizare şi cea de definire a părților de vorbire, urmată de cea a 
disabilităților în analiză, în discriminare, transformare şi operarea sa. 

La handicapaţii mintal, decalajul între dezvoltarea limbajului şi 
celelalte funcții psihice este foarte evident, din cauza faptului că 
capacitatea de exprimare înregistrează progrese. Handicapaţii mintal au 
totuşi posibilitatea de a-şi însuşi unele formule stereotipe pe care le 
utilizează în conversații simple. Chiar dacă expresiile lingvistice de argou 

le învaţă fără eforturi, comunicarea acestor deficienți nu se desfăşoară 
după o logică anume. 

Alte deficienţe ale limbajului asociate handicapului mintal sunt: 
tulburări ale vocii (slăbire a acesteia), caracter neinteligibil al vorbirii 
(articular defectuoasă), debit, intensitate şi timbru dezagreabile. 

Din punctul de vedere al afectivității, structurile specifice 
deficientului mintal sunt specifice psihopatologiei marginale, fiind uşor 
de depistat fenomene de emotivitate crescută, de puerilism şi infantilism 
afectiv, sentimente de inferioritate şi anxietate accentuate, caracterul 
exploziv şi haotic al reacțiilor în plan afectiv, controlul limitat al acestora. 
Afectivitatea debilului mintal se caracterizează printr-o mare abilitate, 
irascibilitate, explozii afective. În stările conflictuale, debilul reacţionează 
diferit, fie prin opoziţie exprimată prin descărcări afective violente, fie 
prin demisie sau dezinteres, fie prin inhibiție, negativism sau 
încăpățânare. Deficitul de autonomie afectivă este marcat de nevoia 
evidentă a debilului de dependență, de protecție. Este prezentă, de 
asemenea, şi situaţia de blocaj afectiv, pe fondul unei frustrări afective de 
ordin familial sau şcolar care conduce la diminuarea, incapacitatea sau 
pierderea dinamismului de a reacţiona la stimuli care, în mod normal, 
trebuie să declanşeze acțiunea. 

În cazul imbecilului (deficienței mintale severe), afectivitatea se 
evidențiază prin indiferenţă, inactivitate, apatie, izolare, egoism, uneori 
manifestări de răutate sau ură față de cei din jur, alteori afecțiune, 
ataşament exclusiv faţă de anumite persoane. 

La nivelul idioţiei (deficienței mintale profunde), afectivitatea este 
extrem de labilă, cu crize de plâns nemotivate, accese colerice subite, 
violență paroxistică, negativism general, reacții imprevizibile. 

Rezumând simptomatologia comportamentului afectiv al deficien- 
tului mintal (pe baza lucrărilor lui J. De Ajuriaguerra, H. Ey, M. Lemay, 
C. Păunescu), depistăm următoarele trăsături specifice: imaturitate 
afectivă, organizare întârziată a formelor de comportament afectiv, inten- 
sitate exagerată a cauzelor afective primare, infantilism afectiv, insufi- 
ciență a controlului emoțional, inversiune afectivă, carență relaţional- 
afectivă. 

Diferențe sesizabile între normal şi deficientul mintal se observă şi 
dacă ne raportăm la planul motivaţional, la deficientul mintal 
predominând interesele şi scopurile apropiate, trebuințele momentane; 

capacitatea redusă de concentrare a atenției şi neputința de a prevedea 
momentele mai importante ale activității îl fac pe deficientul mintal (în 
speţă debilul mintal) să aibă dese insuccese. Acest fapt facilitează 
instalarea negativismului şi a descurajării, a lipsei aspirațiilor şi a efortului 
volițional în faţa sarcinii. Putem spune, în plus, că motivația existențială, 
de devenire, este similară ca intensitate cu cea a copilului normal, dar 
„jocul” forţelor este modificat. Dacă, pe fondul normalităţii intelectuale, 
copilul motivează un potențial eşec printr-o eşuare intelectuală, în cazul 
deficienței mintale, motivaţia este oarecum mai „personală” (ex.: „nu am 
avut bani”, „am lipsit mult de la şcoală”). 

Aceste particularităţi ale activităţii psihice a deficientului mintal se 
corelează cu tulburările ce apar în sfera psihomotricităţii. Specifice 
pentru această deficiență sunt: timpul de reacție scăzut, viteza diminuată a 
mişcărilor, imprecizia lor dublată de sincinezii, imitarea deficitară a 
mişcărilor cu reflectarea lor în oglindă care prelungesc timpul de formare 
a dexterităților manuale şi care au semnificaţie în deprinderile grafice. 

Tulburările psihomotorii ce apar pe fondul deficienței mintale sunt 
cele care afectează schema corporală, lateralitatea, orientarea, organizarea 
şi structura spațială şi temporală, debilitatea motrică şi instabilitatea 
psihomotorie. 

Şi la nivelul comportamentului instinctual putem vorbi de 
existența unor tulburări la deficientul mintal. Este afectat instinctul 
alimentar, observându-se cazuri de exagerare a acestuia, cum sunt cele 
de bulimie — caracterizată prin exagerarea senzației de foame, fără a putea 
fi potolită, deficientul mintal mâncând mult şi fără rost cantități uriaşe de 
mâncare, de polifagie — creştere a apetitului însoțită de ingerarea de 
materii nealimentare sau obiecte necomestibile. Apar, de asemenea, 
cazuri de potomanie — senzaţie acută de sete urmată de ingerarea unor 
cantități excesive de lichid şi de dipsomanie — nevoie imperioasă de a 
consuma alcool în mod periodic. Există şi tulburări ale instinctului 
alimentar în sensul diminuării lui — anorexie, scăderea sau lipsa totală a 
poftei de mâncare, aşa cum vorbim şi de cazuri de aberaţii alimentare sau 
pervertiri alimentare, întâlnite la unii deficienți mintal — mericismul 
(regurgitarea voluntară a alimentelor din stomac în gură şi remestecarea 
lor continuă), paraorexiile şi pica (ingerarea de substanțe nealimentare), 
opsomania (dorinţa de a mânca dulciuri), coprofagia — conduită 
patologică exprimată prin ingerarea de materii fecale (această ultimă 

tulburare apărând doar în cazurile de arierație profundă). Mai întâlnim la 
deficienții mintal grav şi cazuri de aerofagie (înghițirea o dată cu 
alimentele şi a unei mari cantităţi de aer) şi de geofagie (ingerare de nisip 
sau pământ). 

Un alt instinct puternic afectiv la deficienţii mintal este cel de 
apărare, de conservare, fie în sensul exagerării lui — conduite de 
agresivitate, fie în sensul diminuării — conduite de automutilare, fie în 
sensul abolirii sau lipsei lui totale — conduite suicidare sau 
pseudosuicidare. 

Tulburările instinctului de reproducere (sexual) sunt şi ele prezente 
frecvent în cazurile de deficiență mintală (sub forma auroerotismului de 
tip autocontemplare, exhibiționismului, zoofiliei sau incestului), aşa cum 
apare perturbat şi instinctul matern (sub forma abandonării copilului — 
imbecili şi idioţi — sau a infanticidului). 

Conduita deficientului mintal este frecvent de tip deviant, fără a 
putea spune că handicapul mintal generează obligatoriu o deviere 
comportamentală. Tulburări comportamentale frecvente în acest caz sunt 
cele de tipul vagabondajului sau furtului. De asemenea, copiii cu 
ridicate şi a lipsei de discernământ — se pot apuca de mici de fumat, pot 
începe relații sexuale timpurii şi frecvent de tip aberant sau pot consuma 
droguri (imitând comportamentul unor „copii mai mari”). Pot exista şi 
ineficienţei şcolare (eşec şcolar). 

Personalitatea deficientului mintal poartă amprenta caracteris- 
ticilor funcțiilor şi proceselor psihice descrise anterior, fiind accentuat 
caracterul imatur al acesteia, predominând forme disarmonice ce implică 
manifestări comportamentale instabile, de genul: frică nejustificată, 
antipatie sau simpatie nemotivate, nervozitate, iritabilitate, pasivitate, cri- 
ze de furie, labilitate afectivă etc. Putem spune aşadar, că personalitatea 
deficientului mintal este un sistem decompensat (C. Păunescu, I. Muşu, 
1997). 

Copilul deficient, la fel cu cel normal, se găseşte în permanență sub 
presiunea (uneori foarte crescută) a unui sistem de solicitare, presiune 
care intră în consonanță sau în conflict cu eu-l şi cu personalitatea sa la 
diferite niveluri, activitatea intelectuală a deficientului mintal fiind 
permanent într-un raport de contrarietate cu sistemul de solicitare. 

Simtomatologia intelectuală şi psihică a deficientului mintal 
prezintă o mare varietate de forme şi intensități, încât decompensarea nu 
apare doar ca o formă simplă de denivelare eu — lume (J. Nuttin), ci este o 
tulburare profundă. Deficientul mintal este obligat sub acțiunea sistemului 
de solicitare, să se „decidă” pentru un comportament similar modelului 
personalității normale, el neputând însă să realizeze acest lucru decât sub 
influență educațională adecvată. Cu alte cuvinte, deficientul mintal este 
într-o competiție permanentă cu un model pe care nu-l va putea realiza 
niciodată. 

Dacă forța de structurare şi de echilibru a factorilor organizaționali 
ai structurii mintale pe care se bazează personalitatea în general prezintă 
unele „puncte” conflictuale, starea sistemului fiind totuşi echilibrată, în 
schimb personalitatea decompensată (a deficientului mintal) este o 
structură bazată pe o organizare mintală în care factorii de perturbare sunt 
dominanți şi stabilizați, ei fiind definitorii. 


1.3. Etiologia deficienței mintale 


Etiologia (gr.„Aitia” = „cauză”, „Logos” = ştiinţă”) reprezintă o 
disciplină care studiază cauzele unui fenomen (în speță, maladii), 
dezvăluind originile şi evoluția sa. 

Etiologia handicapului mintal constă în aceste stări de deficiență 
şi/sau incapacitate mintală, care determină scăderea randamentului 
intelectual şi adaptiv în cauză sub nivelul cerințelor minime ale contex- 
tului social dat. Se pune atunci întrebarea: în ce constă etiologia defi- 
cienţei mintale? 

Toţi specialiştii care, sub un aspect sau altul, au abordat această 
problemă subliniază, în primul rând, caracterul complex şi variat al 
etiologiei deficienței mintale. Factorii cauzali fundamentali se situează, 
însă, în acele sectoare de bază, care determină, în general, evoluţia socio- 
umană a oricărui individ: 

— zestrea genetică a individului (ereditatea), adică ceea ce el a 
moştenit de la predecesori; 

— mediul şi influențele educative, adică ceea ce el dobândeşte în 
interacțiunea multiplă dintre organismul propriu posesor al zestrei 
genetice şi condiţiile de existenţă biologică şi socială. 

Cauzele care stau la baza apariției deficienței mintale sunt extrem 
de variate, agentul patogen fiind un mozaic de factori. Luând în 
considerare criteriile de natură medicală, psihologică, epidemiologică, 
genetică în clasificarea cauzelor deficienței mintale, C. Păunescu şi 
I. Muşu (1997) arată că există numeroase sistematizări ale factorilor — 
cauză. Cea mai frecventă clasificare este cea care împarte cauzele 
deficienței mintale în endogene şi exogene, după criteriul localizării 
factorului patogen în interiorul sau în afara individului. Însă mulţi autori 
(ex.: J. De Ajuriaguerra) consideră această sistematizare pasibilă de 
confuzii terminologice. 

Etiologia stărilor de handicap mintal se referă la problema 
mutațiilor genetice şi a aberaţiilor cromozomiale care stau la baza unor 
sindroame specifice ale deficienței mintale. Mutaţiile genetice şi aberaţiile 
cromozomiale se pot produce spontan, prin interacțiunea întâmplătoare 
dintre organism şi mediu. De exemplu, asemenea fenomene pot avea loc 
sub influența unor radiaţii — naturale sau produse de om -— sau sub 
influenţa altor factori. Prin cunoaşterea aprofundată a acestor fenomene 
sau a altora cu efecte similare asupra dezvoltării, se deschide calea 
controlului lor într-un context de inginerie genetică, aptă, în viitor, să-şi 
aducă o contribuție majoră la prevenirea unor mutații negative şi aberaţii 
cromozomiale generatoare de deviații, inclusiv în dezvoltarea intelectuală 
a anumitor copil. 

Tot pe baza cunoaşterii temeinice a fenomenelor la care ne referim 
Şi în condiţiile unui consult de specialitate a celor în cauză, devine posibil 
sfatul genetic, oferit de specialişti (medici, psihologi) tinerilor aflați în 
preajma momentului de a-şi întemeia o familie. 

O clasificare a cauzelor deficienței mintale mai aproape de realitate 
este realizată de C. Păunescu şi I. Muşu (1997), autorii desprinzând trei 
mari categorii (grupe) de factori cauzali ai handicapului mintal: 

a) factori biologici (ereditari, genetici); 

b) factori ecologici; 

c) factori psihosociali. 

a) Factorii genetici sunt împărțiți la rândul lor în factori genetici 
specifici şi factori genetici nespecifici (poligenici). Aceştia din urmă, 
imposibil de individualizat clinic sau genetic, formează grupa cazurilor 
„aclinice” sau endogene (debilitatea endogenă subculturală sau familială), 
care include majoritatea deficienților mintal lejer şi de gravitate medie. 

Evidenţiind această categorie de cauze se pun în lumină corelațiile 
dintre coeficientul de inteligență al deficientului mintal şi cel al rudelor 
sale. 

Factorii genetici specifici determină sindroame numeroase, însă 
rare, cum ar fi: 

— aberaţiile cromozomiale (care stau la baza sindroamelor Turner, 
Klinefelter, Down etc.); 

— ectodermozele congenitale (care duc la apariţia sindromului 
Sturge Weber etc.); 

— dismetaboliile (ce determină sindroame de genul idioției 
amaurotice, sindromului Hunter etc.); 

— anomaliile craniene familiale (microcefalia, sindromul Apertt); 

— disendocriniile (care determină apariţia cretinismului endemic, 
hipotiroidismul etc.). 

b) Factorii ecologici sunt factori extrinseci, fiind la rândul lor de 
trei feluri, în funcție de momentul (perioada) când acționează: factori 
prenatali (în timpul sarcinii), factori perinatali (în timpul naşterii) şi 
factori postnatali (după naştere, mai ales în primii 3 ani de viaţă ai 
copilului). 

Dintre factorii prenatali care cauzează deficiență mintală 
amintim: 

e factori infecțioşi şi parazitari (rubeolă, sifilis, toxoplasmă provo- 
cată de un parazit care depăşeşte bariera fetoplocentară, gripe repetate); 

e factori umorali (incompatibilitate sanguină a factorului Rh între 
mamă şi copil); 

e factori toxici — de natură exogenă (substanţe chimice adminis- 
trate mamei, intoxicații alimentare, cu alcool, intoxicații profesionale 
acute sau cronice, utilizarea de medicamente cu acțiune teratogenă); 

e iradierea fătului; 

e icterul nuclear; 

e lezarea sistemului nervos central al fătului ca urmare a unor trau- 
matisme cranio-cerebrale contactate (cauzate de traumatismele fizice ale 
gravidei); 

e factorii stresanți şi oboseala exagerată a gravidei; 

e factori de natură socio-economică (prin neasigurarea alimenta- 
ției suficiente şi adecvate, provocând carenţe alimentare, malnutriții etc.); 

e hemoragiile gravidei (mai ales în primele două luni de sarcină); 
e tentativele de avort. 

Factorii perinatali (neonatali) sunt reprezentați de: 

e traumatisme cerebrale ale fătului (prin intervenții obstretice 
neadecvate, agresive — forceps); 

e asfixia fătului prin strangulare cu cordonul ombilical (asfixia albă 
şi asfixia albastră), când se produce fenomenul de hipoxie; 

e prematuritatea nou-născutului (născut înainte de termen -— sub 9 
luni sau subponderal — sub 2,5 kilograme); 

e hemoragiile puternice; 

e hipoglicemiile; 

e îngrijirea perinatală deficitară a nou-născutului; 

Factorii postnatali care acționează în primii ani de viaţă ai 
copilului (mai ales în primii 3 ani) sunt: 

e bolile infecțioase grave de tipul meningitei sau encefalitei; 

e bolile primei copilării (netratate corespunzător sau la timp — 
rujeola, rubeola etc.); 

e infecțiile nutritive ale copilului; 

e traumatismele cranio-cerebrale postnatale cauzate de accidente 
(lovituri, căderi); 

e intoxicaţiile (cu plumb, CO, alcool); 

e vaccinurile nefăcute la timp sau nefăcute deloc; 

c) Din categoria cauzelor psihosociale ale deficienței mintale 
enumerăm: 

e un mediu familial nefavorabil (ostil, agresiv sau inditerent-pasiv); 

e carențe educative şi afective accentuate (copilul fiind privat mai 
ales din punct de vedere afectiv, fapt ce afectează dezvoltarea sa psihică 
ulterioară); 

e tipul mediului de apartenenţă (există studii care arată că incidența 
fenomenului deficienței mintale este mai mare în mediul rural decât în cel 
urban); 

e mărimea familiei (existând o mare probabilitate să apară cazuri 
de deficiență mintală în familiile cu mulți copii); 

e condiţiile socio-economice defavorabile. 

Mediul, ca factor al dezvoltării umane, este constituit din 
totalitatea elementelor cu care individul interacționează, direct sau 

indirect, pe parcursul dezvoltării sale. Deşi apare ca principal furnizor al 
materialului ce stimulează potențialul ereditar, acţiunea mediului, pe 
ansamblu aleatoare, poate fi în egală măsură o şansă a dezvoltării (un 
mediu favorabil), dar şi o frână sau chiar un blocaj al dezvoltării (un 
mediu substimulativ, ostil, insecurizant sau alienant). 

O asemenea situație, când mediul reprezintă o frână sau un blocaj 
în calea dezvoltării, când un eventual potențial ereditar pozitiv nu este 
valorificat la nivelul său real, copilul rămânând mult în urma parametrilor 
obişnuiţi ai dezvoltării pentru vârsta dată, o întâlnim, frecvent, în cazul 
copiilor cu pseudodeficiență mintală. În astfel de situaţii, datorită 
limitelor pe care le impune un mediu familial şi/sau instituţional viciat — 
generator de stres şi frustrări afective permanente — copiii respectivi nu-şi 
valorifică suficient un posibil genotip favorabil, dezvoltarea lor fiind 
distorsionată şi evoluând într-o direcție, mai mult sau mai puţin apropiată 
de cea pe care o determină o ereditare tarată şi/sau o afectare patologică a 
sistemului nervos central. 

Este foarte important de ştiut că o intervenție timpurie, în sensul 
normalizării condiţiilor de mediu, în primul rând ale mediului socio- 
familial, poate determina revenirea spre o stare obişnuită şi spre o 
adaptare eficientă a copiilor cu abateri iniţiale de la traseul normal al 
acestui proces. 

Un rol hotărâtor în procesul dezvoltării timpurii a copilului revine 
contactului permanent dintre acesta şi mama sa, ca factor central, 
catalizator, al mediului familial, contact care, pentru a fi eficient, trebuie 
să se realizeze în multiple planuri: în plan fizic — prin luarea copilului în 
braţe, prin hrănirea la sân, prin sprijinirea la primii paşi şi conducerea de 
mână, prin participarea nemijlocită la jocurile de mişcare ale copilului 
etc.; în plan verbal — prin cuvintele adresate copilului din primele zile, iar, 
mai târziu, prin povestirea unor istorioare accesibile, prin învăţarea unor 
poezioare simple, prin răspunsuri la numeroasele întrebări puse de copil, 
prin conversaţie concretă, prin dirijarea verbală a activității copilului etc.; 
în plan afectiv — prin răspuns la surâsul şi zâmbetele copilului, prin 
tonalitatea caldă a vocii, prin manifestarea corespunzătoare la adresa 
copilului a celor mai variate emoții şi sentimente. 

Mama este prezentă în viața copilului şi indirect, ea fiind, de 
regulă, personajul central în jurul căruia se clădesc relațiile de familie. Şi 
chiar dacă, în acest proces, în anturajul copilului apar — şi trebuie să apară, 

în perspectiva unei dezvoltări normale — o serie de alte persoane, mai ales 
tatăl, frați şi surorile, bunicii, chiar dacă cu trecerea primilor ani se 
produce o anumită îndepărtare (pur fizică), mult timp persoana mamei 
rămâne totuşi centrală, nu numai prin sine, dar şi prin tot ce-l înconjoară 
pe copil. Patul în care doarme copilul, camera sa, casa părintească, 
împrejurimile acesteia, primele deplasări mai îndepărtate şi multe altele 
sunt toate strâns legate de prezența mamei. În mod obişnuit, mama revine, 
adesea, în prim plan şi în contact direct cu copilul pe tot parcursul 
dezvoltării acestuia, ea îngrijindu-l când este bolnav, ea conducându-l la 
grădiniță sau, în primele zile, la şcoală etc. Prin prezența sa directă, 
mama este cea care asigură copilului un sentiment de securitate, un 
echilibru afectiv. 

Privarea copilului de contactul sistematic cu mama sa, fie din 
motive obiective — deces, despărțire forţată, fie din motive subiective — 
abandon, indiferența mamei, suprasolicitarea acesteia în activități 
profesionale sau de alt gen — poate avea consecințe nefaste asupra 
dezvoltării copilului în continuare. Aceasta mai ales atunci, când, datorită 
unor afecțiuni suferite în perioada prenatală, în momentul naşterii sau în 
primii ani de viaţă, copilul este expus pericolului unei dezvoltări 
anormale. În cazul în care unii copii cu deficienţe, inclusiv cu deficiențe 
mintale accentuate, sunt internați de timpuriu într-o unitate specializată de 
asistență şi educație terapeutică, lipsa influențelor pozitive exercitate de 
mamă va duce, inevitabil, la accentuarea manifestărilor negative specifice 
deficienței respective. 

Cel de al treilea factor care influenţează dezvoltarea este educația. 
Practic, educația nu poate fi izolată de condițiile de mediu, ea 
reprezentând elementul activ, care dinamizează, organizează şi orientează 
acțiunea mediului asupra individului în cauză. 

O educaţie precară — înțelegând prin aceasta şi o instruire prost 
concepută — poate perturba activitatea psihică. Cu alte cuvinte, educația 
precară, instrucția concepută în afara dezideratului şi a individualizării 
pot deveni, la un moment dat, surse complementare (dacă nu chiar 
determinante) de handicapare. 

Alte cauze ale deficienței mintale sunt reprezentate de vârsta prea 
fragedă sau prea înaintată a părinților şi de scăderea funcției de 
procreaţie a tatălui. 

1.4. Tipologia handicapului mintal 


Putem împărți tipurile de handicap mintal, în funcție de IQ 

(CI — coeficient de inteligență) în: 

— intelect de limită sau liminar, cu un IQ care variază între 80 — 
90 şi marchează granița dintre normalitate şi handicap; 

- debilitatea mintală (handicap mintal uşor sau deficiență mintală 
moderată, de gradul [.), cu un IQ între 50 — 70/80; 

- handicapul mintal sever (deficiența mintală de gradul al II-lea, 
sau imbecilitatea ), cu un IQ între 20 — 50; 

- handicapul mintal profund (deficiența mintală de gradul al III-lea 
sau idioția), cu un IQ sub 20. 


a. Deficiența mintală moderată (de gradul 1) — debilitatea 
mintală 


Este cea mai frecventă formă de handicap mintal, fiind întâlnită şi 
sub titulatura de debilitate intelectuală sau întârziere mintală uşoară 
(OMS, DSM IV). E. Sâguin este cel care a introdus acest termen pentru 
a-l deosebi de idiot şi de fenomenul de demență. Termenul însă nu are 
acelaşi conținut în toate țările. Astfel, după E. Dupr6, debilitatea mintală 
include toate formele de arieraţie mintală: idioţie, imbecilitate, debilitate 
mintală. În Germania, termenul este echivalent cu insuficiența mintală 
(vârsta mintală de 8 — 12 ani). 

Debilitatea mintală este definită diferit; unii autori bazându-se în 
definiție pe deficitul intelectual (deficit de bază), alții pe deficitul 
psihosocial (care poate sau nu să fie implicat în deficitul de bază), iar alți 
autori presupun că deficitul de bază şi organizarea psihologică a debilului 
sunt consecinţele unei dezordini relaţionale precoce. 

Proba şcolară rămâne până-n zilele noastre un criteriu de selecţie şi 
triere pentru învățământul special a subiecţilor (copiilor) suspectați de 
deficiență mintală. 

Putem conchide (C. Păunescu, I. Muşu, 1997) că debilii mintal 
formează grupa de deficiență mintală uşoară, cu un coeficient de 
inteligență între 50 — 70/50, recuperabili pe plan şcolar, profesional, 
social, educabili, perfectibili, adaptabili pe planul instrucției, educaţiei şi 
exigențelor societăţii. 

Debilul mintal se caracterizează printr-o insuficiență a dezvoltării 
intelectuale, care-i lasă posibilitatea să ajungă la autonomie socială, fără 
a-şi putea asuma total responsabilitatea faptelor sale, întrucât este 
incapabil să prevadă implicaţiile (consecinţele) acțiunilor sale. 

Trăsături definitorii pentru debilitate sunt: inadaptarea socială, 
lipsa de discernământ (distincţie între bine şi rău), naivitatea, influența- 
bilitatea (sunt uşor de angrenat în acte ilegale), lipsa (sau diminuarea) 
motivaţiei de a avea grijă de propria persoană. Debilului mintal îi sunt 
afectate operaţiile gândirii (maximum de performanţă fiind reprezentat de 
stadiul operaţiilor concrete în dezvoltarea intelectului). Debilii mintal sunt 
greu de depistat, întrucât pot avea un comportament docil, pot manifesta o 
memorie excelentă (în speță mecanică), o fluență verbală bună, sau pot 
trece neobservaţi, fiind şterşi în comportament, timizi. 

Cu un slab activism în faţa sarcinilor pe care le are de rezolvat şi cu 
o motivație deficitară, cu  superficialitate în emiterea judecăților de 
valoare, infantilism în planul afectivității şi instabilitate relaţională, 
debilul mintal se caracterizează şi printr-un deficit de atenţie, printr-o 
sărăcie a reprezentărilor şi lipsă de detalii. Gândirea presupune inerție în 
rezolvarea de probleme (acestea neputând fi rezolvate pe căi originale, 
noi), iar memoria se dovedeşte fundamental mecanică, existând serioase 
deficiențe pe linia înregistrării logice a informațiilor şi a sesizării 
cauzalităţii fenomenelor. 

Totuşi, debilii mintal ajung să-şi însuşească deprinderile de scris- 
citit, de calcul aritmetic, de operare elementară în plan mintal, fără însă să 
atingă nivelul gândirii formale. Ei pot achiziționa unele cunoştinţe în 
activitate şi în viaţa socială, dar, pe ansamblu, nivelul dezvoltării psihice 
şi al adaptării lor rămâne limitat. 

Însă trebuie bine înţeles faptul că dezvoltarea mintală maximă la 
care poate ajunge un debil mintal nu este echivalentă cu aceeaşi vârstă 
mintală a unui copil normal (de ex., un debil cu vârstă mintală de 10 ani 
este diferit de un copil normal de 10 ani chiar dacă ei au un nivel mintal 
identic). 

Se poate întâmpla, de asemenea, ca debilii mintal de acelaşi nivel 
intelectual (stabilit pe baza IQ) să aibă o dezvoltare şcolară, profesională 
şi socială diferite, capacitatea de adaptare la condițiile de viață şi de 
muncă ale acestora depinzând de experienţa lor în primii ani de viaţă, de 

tratamentul administrat, de atitudinea familiei, a şcolii, de eşecurile din 
primii ani din viaţă. 

Debilitatea mintală se poate prezenta sub mai multe forme în 
funcție de mai multe criterii luate în clasificare. Astfel, după: 

e gradul gravității insuficienței mintale — distingem debilitatea 
mintală: profundă, severă, mijlocie, lejeră (criteriu ce include în 
debilitatea mintală şi celelalte forme ale deficienței mintale); 

e mecanismele de producere — diferențiem: debilitate patologică 
şi debilitate normală; 

e factori cauzali s-au evidențiat: debilitatea exogenă (dobândită) 
Şi debilitatea endogenă (înnăscută). (A. A. Strauss şi N. Werner); 

e criteriul determinării în timp -— avem: debilitate primară şi 
secundară. 

Debilitatea uşoară se caracterizează printr-un IQ între 50 — 85. 
Copiii cu această formă de debilitate sunt educabili, făcând față 
exigențelor şcolare obişnuite până la vârsta de 10 ani. Ei se împart în două 
categorii: unii la care există o reală debilitate şi alții la care debilitatea este 
uşoară, funcțională (cauza fiind subnutriţia) sau culturală (întârzierea fiind 
în planul achiziţionării informaţiilor şi posibil de depăşit). Debilii mintal 
uşor sunt sugestionabili, putând fi repede recrutați în grupuri delincvente, 
dar putând ajunge şi buni executanți în profesii nu foarte complicate, cu 
caracter accentuat repetitiv. 

Debilitatea moderată se exprimă printr-un IQ de 35 — 50 şi un 
nivel mintal de 5 — 7 ani la vârsta adultă. Depistarea copiilor cu această 
formă de deficiență mintală se face uşor, întrucât ei învaţă să vorbească 
foarte greu, stabilesc cu dificultate relaţii sociale, sunt dependenți de o 
persoană din anturaj, au anumite anormalități fizice care afectează 
coordonarea mişcărilor sau comportamentul. 

Debilitatea severă cu un IQ între 20 — 35 nu depăşeşte nivelul 
intelectual de 3 — 5 ani. Un astfel de copil învaţă să vorbească la un nivel 
foarte simplu, are defecte fizice şi este foarte dependent de prezența cuiva 
din anturajul său. 

Debilitatea profundă presupune un IQ sub 20 şi este cea mai 
dramatică formă de deficiență mintală, nedând posibilitatea nici măcar 
învățării de mişcări simple şi necesitând o supraveghere şi o îngrijire 
permanente din partea celorlalți. 

O altă clasificare a debilității presupune împărțirea ei în exogenă şi 
endogenă. Debilitatea endogenă include acele debilități considerate 
„normale”- înnăscute, în timp ce debilitatea exogenă se referă (după 
A. A. Strauss) la acei copii care au suferit înainte sau în timpul naşterii de 
o infecție a sistemului nervos central cu consecințe negative în plan 
perceptiv, conceptual şi comportamental. Asemenea debili mintal sunt 
caracterizați prin hiperactivitate, instabilitate a dispoziției, anxietate, 
labilitate, agresivitate, la care E. Doll adăuga dificultăţi de limbaj, deficit 
vizual, de auz, lateralitate de ritm. 

Formele de debilitate mintală primară şi secundară au la bază 
criteriul apariţiei în timp. Astfel, debilitatea primară include toate 
cazurile care au drept cauză o transmisie familială, în timp ce forma 
secundară înscrie acele cazuri determinate de anomalii de dezvoltare sau 
de accidente şi boli. 

Alături de aceste forme de debilitate mintală, din punct de vedere 
clinic se pot distinge două forme mari: debilul armonic, la care 
insuficienţa intelectuală este primordială şi debilul dizarmonic, la care 
tulburările intelectuale sunt asociate cu cele afective. 

Debilul armonic (Th. Simon, G. Vermeylen) — sinonim cu 
„debilul ponderat” sau „utilizabil” sau „simplu pasiv” — marchează 
cazurile la care deficitul intelectual constituie elementul fundamental. 
Acest deficit este posibil de compensat datorită calităților afective, 
docilităţii, pasivităţii, adaptabilităţii, fiind posibilă educarea. 

Debilul dizarmonic — sau „debilul complet” — se caracterizează 
prin preponderența tulburărilor de comportament şi a celor afective la 
care se pot adăuga şi tulburări în plan psihomotor. Există, după Simon şi 
G. Vermeylen, mai multe forme de manifestare a debilității dizarmonice: 
debil instabil, excitat, emotiv şi hipermotor, prostul, apaticul, debilul 
epileptoid, pervertit sau pervers, fiecare formă având anumite trăsături 
specifice. Astfel, de exemplu, debilul dizarmonic instabil se 
caracterizează prin incapacitatea de concentrare, agitație, incoerenţă, 
inconştiență etc., în timp ce debilul dizarmonic emotiv se evidenţiază 
printr-o instabilitate afectivă mai pronunţată, dar un nivel intelectual 
superior primilor. 

Prostul — „debilitatea mintală camuflată” — se caracterizează 
printr-o bună capacitate mnezică, o aparentă uşurinţă verbală, 
sugestibilitate, manierism, randament şcolar mediocru, în timp ce leneşul 

(alt tip de debilitate dizarmonică) manifestă indolență, lipsă de dinamism, 
incapacitate decizională (lenea fiind din naştere sau ocazională). 


b. Deficiența mintală severă (de gradul II) — imbecilitatea 


Imbecilitatea este cea de-a doua formă de deficiență mintală, 
situată între nivelul deficienței profunde şi cel al debilității mintale, 
reprezentând un procent de 18 — 20% din totalul deficienților mintal. 
Imbecilitatea, stare mintală deficitară ireversibilă, constă în 
incapacitatea de a utiliza şi înţelege limbajul scris-citit (fără ca acest 
lucru să fie consecinţa unei tulburări vizuale, auditive, sau motrice etc.) 
şi de a avea grijă de propria-i întreținere. 

În urma unor influenţe medico-pedagogice, imbecilii pot totuşi să 
ajungă să citească şi să scrie, dar o fac la nivelul silabelor şi al cuvintelor. 
Imbecilul, capabil să achiziționeze un volum minim de cunoştinţe, 
insuficiente însă pentru o şcolarizare corespunzătoare şi pentru realizarea 
independentă a unei activități, este instruibil până la un punct. De 
asemenea, el este în stare de unele calcule elementare, fără a putea însă 
achiziționa conceptul de număr şi a-şi forma o reprezentare clară despre 
numere şi componenţa lor. 

Coeficientul de inteligenţă asociat acestei forme de deficiență 
variază la diferiți autori între 20 — 55/60, în timp ce vârsta mintală 
atinsă de un imbecil se situează în intervalul 3 — 7 ani. 

Din punctul de vedere al capacității, imbecilul este o persoană 
incapabilă de a se întreține singură, dar cu o capacitate normală de 
autoprotecție, nefiind necesară o asistență permanentă. Este capabil să se 
apere împotriva pericolelor obişnuite (apă, foc, dificultăți stradale). 
Această capacitate a imbecilului (de autoprotecție) îl deosebeşte, de fapt, 
de idiot. 

Ritmul său de dezvoltare fizică şi psihică nu-i permite decât o 
adaptare socială relativă, imbecilul fiind capabil de adaptabilitate la 
activități simple, rutiniere, în condiţii de plasare în instituţii de asistență şi 
protecție psihopedagogică de tip cămine-şcoală. Viitorul social al acestui 
deficient mintal depinde, în mare măsură, de mediul de viață şi de 
afectivitate. Imbecilul stabil se va putea încadra într-o disciplină socială 
elementară, iar dacă vorbim de imbecilul cu manifestări psihopatice, 
acesta va fi instituționalizat. 

Sintetic, putem spune că imbecilii formează acea grupă de 
deficienți mintal cu un IQ de 30-50, recuperabili din punct de vedere 
profesional şi social, educabili şi perfectibili, adaptabili la procesul de 
instrucție, educație, cu un anumit grad de relativitate însă, integrabil în 
comunitate în condiţii protejate. 

Există mai multe forme clinice de imbecilitate, clasificate în 
funcţie de diferite criterii. 

După gradul de deficit, E. Seguin împarte imbecilitatea în: 
superioară (debilitate profundă) şi inferioară, iar E.A. Doll afirmă 
existenţa a trei grade de imbecilitate: inferior, mijlociu şi superior. 

După comportament, A.F. Tredgold susține o clasificare de tip 
binar: imbecil stabil (apatic) — liniştit, fără agresivitate manifestată, 
inofensiv, cu o afecţiune preponderent paternă şi imbecil instabil (excitat) 
— agresiv, agitat, incapabil de a sta locului, vorbind fără întrerupere. 

În funcţie de afectivitate, activitate voluntară şi particularităţile 
neurodinamicii, S.M. Pevzner găseşte două grupe de imbecili: a 
nepăsătorilor, inhibaţilor, somnolențţilor, apaticilor, indiferenţilor şi a 
doua, formată din cei dezinhibaţi, neliniştiți, excitabili, agresivi. 

Există şi forme clinice aparte de imbecibilitate având la bază o 
etiologie necunoscută: arierația autistică (deficit intelectual pronunțat, 
automatisme şi de comportamente condiționate), imbecilii prodigioși 
(caracterizați printr-o dizarmonie de dezvoltare intelectuală şi prezența 
unei hipermnezii mecanice fantastice). 


c. Deficiența mintală profundă (de gradul al III-lea) — idioția 


Idioţia reprezintă forma cea mai gravă, mai dramatică de deficiență 
mintală, previzibilă din copilărie, din fericire rar întâlnită (5% din totalul 
deficienților mintal). 

Contemporan, idioția se defineşte după criteriul capacității de 
autoprotecție, adică al capacității de a răspunde de propria securitate în 
viața de toate zilele, fiind încadrată în grupa deficienţelor mintale cu 
importante tulburări organo-vegetative, senzorio-motrice şi instinctive. 
Idiotul nu este decât o persoană cu deficit mintal, incapabil să vegheze 
asupra propriei sale siguranțe în viaţa cotidiană. 

Dezvoltarea intelectuală a idiotului se opreşte la un nivel inferior 
celui de 3 ani, pe fondul unui IO situat sub 20. 

Idiotul este recuperabil doar într-un grad foarte mare de relativitate 
în plan profesional, fiind posibil de plasat doar în condiții de muncă 
protejată. 

Şi din punct de vedere somatic există în cazul acestei deficienţe 
mintale anumite caracteristici: o stagnare a dezvoltării fizice, un „facies” 
aparte — frunte îngustă, urechi malformate, frecvente anomalii dentare, ale 
limbii sau ale craniului. Rezistenţa la infecții a idiotului este extrem de 
scăzută şi de aceea mortalitatea în rândul acestor deficienți mintal este 
destul de frecventă. 

Afectivitatea idiotului este puternic marcată de primitivism, 
frecvent acesta manifestând o afecțiune narcisică pentru propriul corp. 

Există forme clinice distincte ale idioţiei, în funcţie de variate 
criterii de clasificare, deşi unii autori consideră că nu există idioţie, ci 
idioţi. 

După criteriul limbajului (E. Seguin) există trei forme de idioţie: 
idiotul a cărui comunicare se rezumă doar la cuvinte şi propoziţii scurte, 
idiotul la care articularea se limitează la cuvinte monosilabice, idiotul la 
care limbajul lipseşte total. 

După criteriul anatomic (Bourneville) se disting şapte tipuri de 
idioţie: idioția cu microcefalie, idioția cu hidrocefalie, 1dioţia asociată cu 
întârziere în dezvoltarea cerebrală, idioția asociată cu agenezie cerebrală, 
idioția asociată cu scleroză hipertrofică, idioția asociată cu scleroză 
atrofică, idioția mixodermatoasă. 

După criteriul gradului de gravitate (F. Voisin, Cl. Kohler, J. de 
Ajuriaguerra) există două tipuri mari de idioție: idioția completă şi idioția 
incompletă (parțială). 

Idioția completă este tipul de idioție rar întâlnită, fund fixată la 
nivelul automatismelor, al activității rudimentare, al comportamentelor 
instinctive, dezordonate (fie de natură alimentară — ex. bulimie, fie de 
natură sexuală — ex. masturbaţie). În general, idiotul cu această formă 
trăieşte foarte puţin. Idiotul complet are afectată cronic o parte sau tot 
sistemul nervos, rămânând la nivelul vârstei mintale de 1 an, fără 

pur „„vegetativă”, acțiunile sale sunt instinctive, reflexe, impulsive, astfel 
că şansele sale de a supravieţui sunt reduse. Funcţiile sale vegetative sunt 

limitate la o lăcomie evidentă, cu sau fără perturbarea gustului, mâncând 
orice îi apare în cale, din această cauză apărând frecvent fenomene de 
diaree sau de ocluzii intestinale. 

Idiotul incomplet (parțial) se caracterizează prin afectarea parțială a 
sistemului nervos, printr-o vârstă mintală de trei ani şi deficite senzoriale 
destul de accentuate. Percepţiile lui sunt slab dezvoltate, memoria îi este 
relativ dezvoltată la nivelul recunoaşterii obiectelor şi a persoanelor din 
jur, a unor date concrete şi simple referitoare la experienţa sa de viaţă. 
cuvinte de tip monosilabic, el având dificultăți de înţelegere chiar şi a 
comenzilor simple. De asemenea, planul motric este grav afectat în 
această formă de deficiență mintală: paralizii ale membrelor inferioare, 
anchilozări etc. Mişcările idiotului incomplet sunt anormale, ritmice, 
stereotipe, cu tremurături, balansări ale trunchiului sau ale capului, sugere 
de degete etc. În general, acest idiot este inert, foarte rar agitat sau 
turbulent. Spre deosebire de idiotul complet, nu distinge ce este şi ce nu 
este comestibil, deşi prezintă tendinţe primitive de foame şi de sete. În 
plus, această formă de idioție este una cu un oarecare grad de dezvoltare, 
dând posibilitatea achiziției unui număr de mecanisme motorii 

După posibilităţile de dezvoltare, Ajuriaguerra distinge alte două 
tipuri de idioție: idioția automatico-reflexă — la nivel neo-natal, 
corespunzătoare idioției complete şi idioţia cu un anumit grad de 
dezvoltare, echivalentă cu idioția incompletă. 

Acelaşi autor împarte idioția în mai multe tipuri, în funcție de 
criteriul afectiv: idiot apatic, placid, indiferent, relativ maniabil şi idiotul 
excitabil, cu tendinţe distructive de autorănire, automutilare. 


d. Handicapul de intelect liminar (de limită) 


În afara celor trei forme clinice ale deficienței mintale descrise 
anterior (debilitate, imbecilitate şi idioţie), există şi o formă de handicap 
mintal care acoperă zona de graniță dintre normal şi patologic şi este 
reprezentată de handicapul de intelect liminar. 

Această formă de deficiență mintală se întâlneşte când vorbim 
despre un decalaj între vârsta mintală şi vârsta cronologică de 2 ani, 
2 ani şi jumătate la 10 ani, decalaj care va creşte treptat până la 5 ani 

la 15 ani. Caracteristic pentru handicapul liminar este plafonarea 
intelectuală la vârsta de 10-12 ani (nivelul clasei a V-a). 

Din punct de vedere somatic, copilul cu acest tip de deficiență este 
subdezvoltat atât ponderal, cât şi statural, având frecvent semne de 
rahitism şi anemie. În plan neurologic pot exista tulburări motorii de tip 
paralitic, tulburări de echilibru, fenomene hipoacuzice etc. 

Din punct de vedere psihopatologic, copiii cu handicap liminar au 
anumite caracteristici definitorii: în condiţii de sarcini şcolare dau 
răspunsuri inegale (când corecte, când incorecte), formulează un răspuns 
în etape (având nevoie de ajutor, de întrebări suplimentare şi de o 
atitudine încurajatoare din partea învățătoarei în acest sens), solicită timp 
pentru a răspunde unei întrebări. Ei sunt capabili să rezolve probleme cu 
un anumit grad de dificultate (complexitate), dincolo de care însă se 
lovesc de insucces şcolar. În planul lexicografic pot întâmpina dificultăţi, 
aşa cum şi în plan relaţional există unele greutăți, din cauza anxietății 
puternice şi a nesiguranţei care îi caracterizează. Labili emoţional, cu o 
teamă de eşec constantă, fără a fi stăpâni pe ei înşişi, aceşti copii pot 
abandona brusc o activitate (aparent fără un motiv anume). 


1.5. Diagnosticarea deficienței mintale. 
Diagnosticul diferenţial 


Până în prezent, atât pe plan naţional cât şi internaţional nu există 
criterii unice pentru diagnosticare, întrucât starea de deficiență mintală 
este dificil de diagnosticat din cauza unui complex de factori: mijloacele 
de diagnosticare sunt insuficient de perfecţionate, modificarea 
psihometriei (care nu este suficientă pentru a stabili cu certitudine starea 
de deficiență, ea constituind doar un indicator ce oferă posibilitatea unei 
cuantificări), dificultăți în discriminarea deficienței mintale veritabile de 
cea aparentă, consecinţa unor deficite informaţionale şi a faptului că se 
raportează la nivelul de exigență sau la gradul de toleranță impus de 
mediul social. 

Complexitatea sindromului de deficiență mintală caracterizat prin 
nedezvoltarea, oprirea sau perturbarea dezvoltării mintale, în special a 
funcțiilor cognitive, consecință a unor cauze endocongenitale sau apărute 
în cursul primei copilării, impune necesitatea stabilirii diagnosticului 
diferenţial sub multiple aspecte. 

a) Diagnosticul diferenţial în cadrul sindromului de deficiență 
mintală 

Formele clinice ale sindromului de deficiență mintală sunt extrem 
de multiple, în funcție de natura etiologică, de gravitatea deficienței, de 
modul de organizare a personalității. Aşa se explică varietatea tabloului 
simptomatologic în domeniul somatic, neurologic, psihopatologic. 

Se disting, astfel, trei forme de deficiență mintală, în funcție de 
gravitate: lejeră, medie, profundă. 

Criteriul psihometric şi cel şcolar pot constitui doi indicatori care 
duc la precizarea diagnosticului diferențial în funcție de anumiţi 
parametri: capacitatea de adaptare la grupul social de diverse densități, 
ritmul de dezvoltare etc. 


b) Diagnosticul diferenţial față de stările cu simptomatologie 
apropiată 

Frecvent, din cauza unor tablouri simptomatologice apropiate de cel 
al deficienței mintale, apar confuzii cu implicaţii privind prognoza şi 

Din acest punct de vedere, deficiența mintală trebuie diferențiată de: 

— persoanele cu dezvoltare psihică normală, dar neinstruite (care 
supuse instruirii, chiar tardive, pot depăşi plafonul cognitiv inițial); 

— întârzierea mintală (pedagogică şcolară), cauzată de carențe 
afective, mediu social deficitar, carenţe educative etc.; 

— pseudodebilitatea mintală (persoana are cunoştinţe normale, dar 
adaptarea socială este deficitară, aidoma deficientului mintal); 

— stările de întârziere mintală determinate de unele deficite 
senzoriale (de văz sau de auz). 


c) Diagnosticul diferenţial în raport cu fenomenologia 
psihopatologică 

Această problemă continuă să fie controversată. După C. Gorgos 
(1991), diagnosticul diferențial al deficienței mintale se stabileşte cu: 

— stările deficiente de tip psihopatoid; 

— alte stări deteriorate, în care dezvoltarea psihică este normală până 
la data îmbolnăvirii (afecţiuni toxice; traumatice etc.); 

— tulburările de dezvoltare a personalității; 

— psihozele cu evoluție defectuală (autism infantil); 

comunicare, duc la întârziere mintală uşoară, secundară. 

De asemenea, trebuie făcută o distincţie între deficiență mintală şi 
alte forme psihopatologice: demenţa precoce (care presupune regresia 
funcțiilor deja elaborate), deteriorarea mintală (un deficit mintal 
ireversibil, temporar sau definitiv, ca urmare a unor leziuni organice sau 
funcționale ale creierului, a unor boli mintale sau îmbătrânirii fiziologice), 
epilepsia, reacţiile nevrotice şi psihopatice, tulburări de compor- 
tament. 


1.6. Limite şi posibilităţi în recuperare a handicapaţilor mintal 


Termenul de „recuperare”, specific României, are în esență, o 
semnificație echivalentă, deşi e sesizabilă o anume încărcătură medicală 
şi socială (legată de moştenirea „recuperării” prin muncă). Recuperarea 
se referă la restabilirea, refacerea sau reconstituirea unei funcții 
umane, plecându-se de la premisa că aceasta s-a pierdut. Noţiunea 
pare, astfel, inoperantă în cazul deficienţelor dobândite sau al celor în care 
e evident imposibilă refacerea. 

Scopul recuperării constă, aşadar, în valorificarea la maxim a 
trebuind antrenate pentru a prelua activitatea funcțiilor afectate. Se 
urmăreşte astfel formarea unor abilități şi comportamente care să-i 
permită handicapatului o integrare în viaţa profesională şi socială. 

Metodologia utilizată în acest scop poate fi preponderent 
psihologică, pedagogică sau medicală; rezultatele cele mai bune se obțin 
prin combinarea celor trei forme, adoptându-se astfel o acţiune unitară 
concretizată în terapia complexă a recuperării. Accentul pus pe una sau pe 
alta dintre cele trei componente trebuie să țină seama de: gravitatea 
handicapului, evoluţie, nivelul dezvoltării funcțiilor neafectate, de posibi- 
litatea suplinirii funcțiilor deteriorate de către formațiunile sănătoase, de 
vârsta cronologică şi mintală a subiectului, sexul său etc. 

Principalele forme de recuperare sunt realizate prin: învăţare, 
psihoterapie şi terapie ocupațională. 

a) Recuperarea prin învăţare 

Este o metodă de intervenţie recuperatorie cu atât mai eficientă cu 
cât începe într-o formă organizată de la vârsta preşcolară, ținând cont de 

specificul handicapului. Formele de învăţare eficiente în recuperarea 
handicapului mintal sunt cele de tip afectiv şi motivaţional, forme ce 
trebuie însoțite obligatoriu de învăţarea morală şi învăţarea motrică. 

Acolo unde este posibil (în funcţie de gravitatea deficienței mintale) 
se poate realiza şi învăţarea de tip intelectual, având drept obiectiv 
acumularea de informaţii elementare, însuşirea unui aparat conceptual, a 
operării instrumentale. În acest tip de învăţare, metodele verbale sunt 
esenţiale. 

O altă formă de învăţare utilizată în recuperarea deficienței mintale 
este învăţarea socială, prin care handicapatul este orientat spre modele 
comportamentale concrete, stimulându-se capacitatea sa de imitare 
spontană. În acest context, empatia este fenomenul de bază în stabilirea 
relaţiilor interpersonale. Utilă este folosirea de întăritori, atât pozitivi 
(recompensa — materială sau de tip afectiv, laudă etc.), cât şi negativi 
(admonestarea, sancţionarea verbală etc.). 

b) Recuperarea prin psihoterapie 

Deşi este o metodă de intervenţie eficientă, ea este destul de puţin 
utilizată în unităţile pentru handicapaţi mintal. În cazul formelor uşoare 
şi medii de deficiență mintală, poate contribui cu succes la refacerea 
psihică şi socială a handicapatului. Deşi nu înlătură propriu-zis 
handicapul, psihoterapia acţionează pozitiv asupra personalității 
individului deficient mintal, înlăturând anxietatea, negativismul, stările 
conflictuale, activând motivația, devenind un energizator pentru subiect. 

Dintre formele psihoterapiei, adecvate handicapului mintal sunt 
psihoterapia sugestivă şi psihoterapia de relaxare, ținându-se seama de 
gradul crescut de sugestibilitate, influențabilitate şi dependenţă al 
handicapatului mintal. Sugestia verbală pozitivă acționează astfel pentru 
ameliorarea — înlăturarea unor comportamente aberante (de tip deviant), 
pentru formarea unor atitudini favorabile învățării şi activității, pentru 
stimularea dorinţei şi interesului deficientului mintal pentru viaţa de 
colectiv. 

Deşi psihoterapia de relaxare (ex: antrenamentul autogen 
Schultz) uzează de sugestie, ea o depăşeşte pe aceasta, având o dublă 
acțiune: atât asupra psihicului cât şi asupra fizicului, urmărindu-se 
organizarea vieţii voliționale şi direcționarea deficientului mintal spre 
dobândirea autocontrolului asupra funcțiilor sale fiziologice. 

Pentru succesul acestor tehnici de relaxare este necesar un anumit 
grad de înţelegere şi de participare conştient-voluntară din partea 
handicapatului, fapt care le face viabile doar în formele uşoare de 
deficiență mintală. 

Rezultate foarte bune în recuperarea deficientului mintal oferă 
terapia ludică (ludoterapia), prin care se pot atinge toate obiectivele 
propuse în recuperare: dobândirea deprinderilor de viaţă cotidiană 
elementare, formarea abilităților de muncă (pentru anumite meserii), 
câştigarea unei autonomii personale, a posibilităților de comunicare şi 
relaționare socială, în vederea integrării lor în colectiv şi în societate. 


c) Recuperare prin terapie ocupaţională 

Poate fi utilizată cu succes în toate formele de handicap mintal, 
dintre formele de terapie ocupațională semnificative enumerând: 
ludoterapia, arterapia, dansterapia, ergoterapia. Aceste metode de 
recuperare au „priză” la deficienţii mintal din cauza interesului viu 
manifestat de mulţi dintre ei pentru muzică, dans, pictură, joc, 
confecţionare de obiecte etc., activităţi care sunt nu numai momente de 
consumare a energiei, ci şi ocazii de formare şi dezvoltare a abilităţilor 
motrice, practice sau a deprinderilor profesionale. La copiii mai mari, 
foarte eficientă este ergoterapia, care contribuie la integrarea lor într-o 
activitate cu caracter social. Bineînţeles că nu trebuie ignorată adaptarea 
solicitărilor exterioare (ale jocului, ale ocupaţiei) la posibilitățile 
subiectului, fiind necesară asigurarea bunei dispoziţii şi a interesului 
constante ale handicapatului. 

În toate aceste tipuri de terapii trebuie să se pună accent pe 
compensare, stimulându-se funcțiile senzoriale şi psihice normale, 
nealterate. 

Putem afirma că o intervenție de tip recuperativ în cazul unei 
deficiențe mintale a avut succes dacă persoana cu handicap mintal a 
căpătat un anumit nivel de autonomie personală, şi-a însuşit abilități 
motorii şi dexterități manuale, fiind capabilă să exercite o profesie, dacă 
şi-a format comportamente adecvate la situaţie, dacă poate comunica 
oral şi în scris, dacă are format simţul autocontrolului etc. 

REZUMAT 


Deficiența mintală se caracterizează în planul vieţii psihice printr-o 
serie de trăsături generale specifice: vâscozitate genetică, heterocronie, 
rigiditate psihică, rigiditate a conduitei, deficiențe de comunicare, 
heterogenitate, heterodezvoltare intelectuală. 

Toate funcțiile şi procesele psihice sunt afectate, într-un fel sau 
altul, de existența handicapului mintal. Astfel, în planul senzorial-per- 
ceptiv, se remarcă dificultăţi de analiză, ceea ce determină perceperea 
globală a obiectului sau a imaginii acestuia în detrimentul sesizării 
elementelor componente. În ceea ce priveşte planul reprezentării, se 
constată imposibilitatea deficientului mintal de a structura un câmp de 
reprezentare pe bază de simboluri, fapt ce dovedeşte funcționalitatea slabă 
a structurii semiotice şi absenţa, aproape totală, a limbajului interior. 
Gândirea deficientului mintal cu gradul de debilitate este deficitară la 
nivelul proceselor superioare ale gândirii, putându-se evidenția anumite 
trăsături definitorii: gândire concretă, situativă, bazată pe clişee verbale, 
pe imitarea mecanică a acţiunilor şi a limbajului celor din jur, lacune 
majore în achiziția conceptelor abstracte şi o slabă capacitate de 
discernământ, dezordini intelectuale etc. Imaginaţia la toate formele de 
nedezvoltare cognitivă este săracă, neproductivă, intensitatea ei fiind 
invers proporțională cu gradul de gravitate a handicapului, mergând până 
la absenţa ei. La toate formele de deficiență mintală apar frecvent 
tulburări ale imaginaţiei, sub forma minciunii şi a confabulaţiei. În ceea 
ce priveşte nivelul mnezic al deficitului mintal se poate afirma că, în 
majoritatea cazurilor (exceptând deficienţele severe, grave), acesta nu este 
modificat în mod evident. Memoria — în formele uşoare şi medii ale 
deficienței mintale — este considerată ca având funcţie compensatorie, 
suplinind insuficienta dezvoltare a proceselor cognitive superioare. 
Atenţia deficientului mintal diferă de cea a normalului nu atât sub 
aspectul performanțelor, cât prin modalitatea organizării. Limbajul 
deficientului mintal poartă amprenta caracteristicilor de concretism, 
rigiditate şi inerție specifice nivelului gândirii. Cele mai frecvente 
manifestări ale tulburărilor limbajului pe fondul deficienței mintale sunt 
cele de tipul dislaliei, disgrafiei şi dislexiei. Din punctul de vedere al 
afectivității, structurile specifice deficientului mintal sunt specifice 
psihopatologiei marginale, fiind uşor de depistat fenomene de emotivitate 

crescută, de puerilism şi infantilism afectiv, sentimente de inferioritate şi 
anxietate accentuate, caracterul exploziv şi haotic al reacțiilor în plan 
afectiv, controlul limitat al acestora. Diferențe sesizabile între normal şi 
deficientul mintal se observă şi dacă ne raportăm la planul motivaţional, 
la deficientul mintal predominând interesele şi scopurile apropiate, 
trebuințele momentane, capacitatea redusă de concentrare a atenției şi ne- 
putinţa de a prevedea momentele mai importante ale activității făcându-l 
pe deficientul mintal (în speţă debilul mintal) să aibă dese insuccese. 
Aceste particularități ale activității psihice a deficientului mintal se 
corelează cu tulburările ce apar în sfera psihomotricităţii. Specifice 
pentru această deficiență sunt: timpul de reacţie scăzut, viteza diminuată a 
mişcărilor, imprecizia lor dublată de sincinezii, imitarea deficitară a 
mişcărilor cu reflectarea lor în oglindă care prelungesc timpul de formare 
a dexterităţilor manuale şi care au semnificație în deprinderile grafice. 
Putem spune, aşadar, că personalitatea deficientului mintal este un sistem 
decompensat (C. Păunescu, I. Muşu, 1997). 

Etiologia handicapului mintal constă în aceste stări de deficiență 
şi/sau incapacitate mintală, care determină scăderea randamentului 
intelectual şi adaptiv în cauză sub nivelul cerințelor minime ale contex- 
tului social dat. O clasificare a cauzelor deficienței mintale mai aproape 
de realitate este realizată de C. Păunescu şi I. Muşu (1997), autorii 
desprinzând trei mari categorii (grupe) de factori cauzali ai handicapului 
mintal: factori biologici (ereditari, genetici), factori ecologici, factori 
psihosociali. 

În ce priveşte tipologia handicapului mintal, în funcţie de IQ (CI — 
coeficient de inteligență), există: intelect de limită sau liminar (la 
granița dintre normalitate şi handicap), debilitatea mintală (handicap 
mintal uşor sau deficiență mintală moderată, de gradul 1.), handicapul 
mintal sever (deficiența mintală de gradul al II-lea sau imbecilitatea), 
handicapul mintal profund (deficiența mintală de gradul al III-lea sau 
idioția). Debilii mintal formează grupa de deficiență mintală uşoară, cu 
un coeficient de inteligență între 50 — 70/30, recuperabili pe plan şcolar, 
profesional, social, educabili, perfectibili, adaptabili pe planul instrucției, 
educaţiei şi exigenţelor societăţii. Imbecilitatea, stare mintală deficitară 
ireversibilă, constă în incapacitatea de a utiliza şi înţelege limbajul scris- 
citit (fără ca acest lucru să fie consecinţa unei tulburări vizuale, auditive, 
sau motrice etc.) şi de a avea grijă de propria-i întreținere. Coeficientul 

de inteligență asociat acestei forme de deficiență variază la diferiți autori 
între 20 — 55/60, în timp ce vârsta mintală atinsă de un imbecil se 
situează în intervalul 3-7 ani. Idioția se defineşte după criteriul 
capacității de autoprotecție, adică al capacității de a răspunde de propria 
securitate în viaţa de toate zilele, fiind încadrată în grupa deficienţelor 
mintale cu importante tulburări organo-vegetative, senzorio-motrice şi 
instinctive. Idiotul nu este decât o persoană cu deficit mintal, incapabil să 
vegheze asupra propriei sale siguranțe în viaţa cotidiană. Dezvoltarea 
intelectuală a idiotului se opreşte la un nivel inferior celui de 3 ani, pe 
fondul unui 10 situat sub 20. 

Există şi o formă de handicap mintal care acoperă zona de graniță 
dintre normal şi patologic şi ea este reprezentată de handicapul de 
intelect liminar, când vorbim despre un decalaj între vârsta mintală şi 
vârsta cronologică de 2 ani, 2 ani şi jumătate la 10 ani, decalaj care va 
creşte treptat până la 5 ani la 15 ani. Caracteristic pentru handicapul 
liminar este plafonarea intelectuală la vârsta de 10-12 ani (nivelul clasei 
a V-a). 

Complexitatea sindromului de deficiență mintală caracterizat prin 
nedezvoltarea, oprirea sau perturbarea dezvoltării mintale, în special a 
funcțiilor cognitive, consecință a unor cauze endocongenitale sau apărute 
în cursul primei copilării, impune necesitatea stabilirii diagnosticului 
diferenţial sub multiple aspecte. Vorbim despre diagnostic diferenţial în 
cadrul sindromului de deficiență mintală (formele clinice ale 
sindromului de deficiență mintală sunt extrem de multiple, în funcție de 
natura etiologică, de gravitatea deficienței, de modul de organizare a 
personalității), în raport cu fenomenologia psihopatologică etc. 

Recuperarea ca modalitate de intervenţie se referă la restabilirea, 
refacerea sau reconstituirea unei funcții umane, plecându-se de la 
premisa că aceasta s-a pierdut. Noţiunea pare astfel inoperantă în cazul 
deficienţelor dobândite sau al celor în care e evident imposibilă refacerea. 
individului handicapat, funcţiile psiho-fizice nealterate trebuind antrenate 
pentru a prelua activitatea funcțiilor afectate. Se urmăreşte, astfel, 
formarea unor abilități şi comportamente care să-i permită handicapatului 
o integrare în viaţa profesională şi socială. Metodologia utilizată în acest 
scop poate fi preponderent psihologică, pedagogică sau medicală. 
Principalele forme de recuperare folosite în cazul handicapului mintal 

sunt realizate prin: învăţare, psihoterapie şi terapie ocupaţională. Dintre 
formele psihoterapiei, adecvate handicapului mintal sunt psihoterapia 
sugestivă şi psihoterapia de relaxare, ținându-se seama de gradul 
crescut de sugestibilitate, influențabilitate şi dependență ale handica- 
patului mintal. Rezultate foarte bune în recuperarea deficientului mintal 
oferă terapia ludică (ludoterapia) prin care se pot atinge toate 
obiectivele propuse în recuperare: dobândirea deprinderilor de viaţă 
cotidiană elementare, formarea abilităților de muncă (pentru anumite 
care şi relaționare socială, în vederea integrării lui în colectiv şi în 
societate. Recuperarea prin terapie ocupaţională poate fi utilizată cu 
succes în toate formele de handicap mintal, sub diferite forme: 
ludoterapia, arterapia, dansterapia, ergoterapia. În toate aceste tipuri 
de terapii trebuie să se pună accent pe compensare, stimulându-se 
funcţiile senzoriale şi psihice normale, nealterate. Putem afirma că o 
intervenţie de tip recuperativ în cazul unei deficiențe mintale a avut 
succes dacă persoana cu handicap mintal a căpătat un anumit nivel de 
autonomie personală, şi-a însuşit abilități motorii şi dexterități manuale, 
fiind capabilă să exercite o profesie, dacă şi-a format comportamente 
adecvate la situaţie, dacă poate comunica oral şi în scris, dacă are 
format simţul autocontrolului etc. 


CONCEPTE - CHEIE 


e  Coeficient de intelisență(I.QO. - engl.) = raportul dintre vârsta 
mintală (v. m.) a unui copil (apreciată prin metoda testelor) şi vârsta sa 
reală, cronologică (v. c.). Conceptul îi aparține lui W. Stern (1912) şi se 
bazează pe formula de calcul: IQ = v. m / v. c. X 100. Se presupune că 
deficiența intelectuală începe sub 70, iar inteligența superioară deasupra 
unui IQ de 130, valori valabile pentru persoanele care aparțin aceluiaşi 
grup social care a furnizat eşantionul utilizat pentru etalonarea testelor. 

e Compensare = acțiune de contrabalansare a unei deficiențe. 
Este un proces psihologic, adesea inconştient, care constă în a compensa 
un deficit (infirmitate), real sau imaginar (presupus) printr-un 
comportament secundar, bine adaptat la realitate (compensare senzorială 
= compensarea pierderii unui simţ — ex. auz — prin dezvoltarea altui/ altor 
simțuri — ex. văz, tact). 

e  Debilitate mintală = formează grupa de deficiență mintală 
uşoară, cu un coeficient de inteligență între 50 — 70/80, deficienţii cu 
acest grad fiind recuperabili pe plan şcolar, profesional, social, educabili, 
perfecuibili, adaptabili pe planul instrucției, educaţiei şi exigențelor 
societății. 

e  Idioţie = deficiență mintală profundă; se defineşte după 
criteriul capacităţii de autoprotecție, adică al capacității individului de a 
răspunde de propria securitate în viața de toate zilele, fiind încadrată în 
grupa deficienţelor mintale cu importante tulburări organo-vegetative, 
senzorio-motrice şi instinctive. Idiotul nu este decât o persoană cu deficit 
mintal, incapabilă să vegheze asupra propriei sale siguranțe în viața 
cotidiană, dezvoltarea sa intelectuală oprindu-se la un nivel inferior celui 
de 3 ani, pe fondul unui 1Q situat sub 20. 

e  Imbecilitate = stare mintală deficitară ireversibilă; constă în 
incapacitatea de a utiliza şi înțelege limbajul scris-citit (fără ca acest lucru 
să fie consecința unei tulburări vizuale, auditive, sau motrice etc.) şi de a 
avea grijă de propria-i întreținere. Coeficientul de inteligență asociat acestei 
forme de deficiențe variază la diferiți autori între 20 — 55/60, în timp ce 
vârsta mintală atinsă de un imbecil se situează în intervalul 3 — 7 ani. 

e  Intelect liminar = tormă de handicap mintal care acoperă zona 
de graniță dintre normal şi patologic, când vorbim despre un decalaj între 
vârsta mintală şi vârsta cronologică de 2 ani, 2 ani şi jumătate la 10 ani, 
decalaj care va creşte treptat până la 5 ani la 15 ani. Caracteristic pentru 
handicapul liminar este plafonarea intelectuală la vârsta de 10-12 ani 
(nivelul clasei a V-a). 

e  Pseudodebilitate = termen aplicat unei categorii heterogene de 
cazuri (copii afectați de masive carențe culturale, afective, instabilitate 
psihomotorie, faze pre şi post-critice epileptice, lentoare patologică în 
gândire etc.) care pot fi diagnosticați ca debili mintal dacă se iau în 
considerare IQ şi performanţele şcolare ale acestora. 

e Recuperare = modalitate de intervenție care se referă la 
restabilirea, refacerea sau reconstituirea unei funcții umane, plecându-se 
de la premisa că aceasta s-a pierdut. Scopul recuperării constă, aşadar, în 
psiho-fizice nealterate trebuind antrenate pentru a prelua activitatea 
funcțiilor afectate. 

ÎNTREBĂRI RECAPITULATIVE 


1. Enumeraţi trăsăturile psihice generale specifice deficienților 
mintal. 

2. Caracterizaţi limbajul imbecilului. 

3. Trasaţi obiectivele recuperării în cazul debilului mintal. 

4. Realizați o paralelă între formele deficienței mintale privind 
palierele vieţii psihice. 


EXTENSII TEORETICE 


Sindroame asociate deficienței mintale (sindroame-cauză) 

Există o serie de sindroame clinice care se asociază cu diferite 
grade de deficiență mintală. Cele mai frecvent întâlnite dintre acestea sunt 
prezentate succint în tabelul următor: 


[ISurditateaTI ETIOLOGIE CARACTE- NIVEL 
RISTICI RETARD 
MINTAL 
Sindromul Anomalie - gură şi dinți mici; | În general un 
DOWN cromozomială (3 - ochi oblici; IQ între 20 şi 
(Trisomia 21 cromozomi X - mâini scurte, cu | S0(handicap 
sau Mongolism) | în loc de 2) degetul mic mintal sever 
curbat; sau chiar 
- cap cu occiput profund) 
plat. 
Oligofrenia Eroare metabolică - Hpsa pigmentului | Se asociază cu 
fenil-piruvică ereditară, lipsind (păr extrem de handicapul 
enzima care să blond, ochi de un | mintal sever 
neutralizeze bleu foarte sau profund. 
fenilalanina (extrem | deschis) 
de toxică) 
Galactosemia Lipsa galactozei-l- 
fosfat 
Gargoilismul Afectarea depozitării | - trăsături groteşti; | Toate 
mucopolizaharidelor | - abdomen proe- categoriile de 
minent, handicap 
- malformații car- | mintal (de la 
diace. uşor la 
profund) 

SINDROAME ETIOLOGIE CARACTE- NIVEL 
RISTICI RETARD 
MINTAL 
Hipotiroidis- Deficit de iod sau - creştere 
mul (rar) tiroidă atrofică | deficitară; 
(Cretinismul) - piele buhăită; 
- apatie. 
Hidrocefalia - Anomalii de - creştere rapidă a 
dezvoltare ereditare; | volumului capului 
- Meningită 
Microcefalia - radiere în timpul 1/5 cazuri de 
sarcinii; retard mintal 
- Infecţii ale mamei. instituțio- 
nalizat (vezi 3 
— bibliografie) 

2. DEFICIENŢA DE VEDERE 
(HANDICAPUL VIZUAL) 


2.1. Definiţia şi clasificarea deficienţelor vizuale 


Deficiența de vedere este o deficiență de tip senzorial şi constă în 
diminuarea în grade diferite (până la pierderea totală) a acuității vizuale. 
Handicap vizual înseamnă, aşadar, scăderea acuităţii vizuale la unul sau 
la ambii ochi (binocular), care are loc din perioada vieții intrauterine 
până la moarte. 

Handicapul vizual apare, aşadar, din cauza insuficientei funcționări 
(sau chiar a eliminării) a analizatorului vizual. 

Deficiența de vedere se poate clasifica în funcție de mai multe 
criterii. 

1. Un prim criteriu de împărțire a formelor de handicap de văz 
constă în gradul (gravitatea ) defectului vizual. 

Clasificarea deficienţilor vizual după acest criteriu constituie, în 
primul rând, clasificarea lor în funcţie de acuitatea vizuală, mai precis, în 
funcție de proporția păstrată din acuitatea vizuală. Acuitatea vizuală 
constituie facultatea regiunii musculare a retinei de a percepe obiecte de 
dimensiuni mici. Limita inferioară la care un obiect poate fi perceput 
constituie minimum perceptibile. Capacitatea de separare a două imagini 
izolate pe retină constituie minimum separabile. Determinarea acuității 
vizuale se face cu ajutorul optotipilor (tabele potometrice). Tabelele 
optometrice sunt formate din rânduri de litere, cifre, semne sau imagini de 
mărime descrescândă, verificate statistic. Lângă fiecare rând este 
specificată distanţa de la care dimensiunile respective pot fi percepute de 
un ochi emetrop (normal). Examinarea se face de la o distanță fixă de 
5 metri, separat pentru fiecare ochi. Rezultatul (acuitatea vizuală) se 
calculează după formula v = d / D, la care numărătorul (d) este egal cu 

distanța examinării (5 m.), iar numitorul (D) reprezintă distanţa citirii 
rândului respectiv de către un ochi emetrop. 

Clasificarea deficienților vizuali în funcţie de acuitatea vizuală este 
redată în tabelul următor: 


Gradul defectului Acuitatea vizuală exprimată în: 
vizual Fracţii Fracţii 
ordinale zecimale 


Cecitate totală 0-1/200 


Cecitate practică | 1/200-1/50 | 0.005-0.02 ga de 


Ambliopie gravă 1/50-1/20 0.02-0.05 


Ambliopie 1/20-1/5 Şcoala de 
ambliopi 


După cum rezultă din tabel, deficiența vizuală prezintă de la 
pierderea totală a capacităţii vizuale şi până la ambliopie diferite grade, 
astfel încât între cecitatea absolută şi ambliopie mai există — după un 
termen introdus de Truc — şi o „cecitate relativă”. Cecitatea (orbirea) 
reprezintă, aşadar, un handicap major sau total de vedere, presupunând 
lipsa completă a văzului. 

Această delimitare între cecitate şi ambliopie este foarte necesară, 
deoarece specializarea şcolilor pentru deficienți vizual a dus la crearea 
unor instituţii şcolare separate pentru orbi şi ambliopi. În şcolile de orbi se 
preconizează o metodică de predare bazată pe solicitare tactil-kinestezică 
Şi auditivă, iar în procesul de predare din şcolile de ambliopi se face uz de 
analizatorul optic valid, de cel tactil-kinestezic şi cel auditiv. 

Baremele existente pentru şcolarizarea deficienților vizual diferă 
destul de mult de la o ţară la alta. Diferenţele apar mai cu seamă în 
proporțiile acuității vizuale care stabilesc limitele între şcoala de ambliopi 
ŞI şcoala de orbi, pe de o parte, şcoala de ambliopi şi şcoala de masă, pe 
de altă parte. 

De asemenea, trebuie precizat că în determinarea gradului 
defectului vizual nu se ia în considerare exclusiv acuitatea vizuală, ci şi 
alte elemente ale capacității vizuale. Astfel, se consideră echivalenta 
cecităţii, deficienţa vizuală care rezultă dintr-o reducere a câmpului vizual 

binocular la mai puţin de 20", chiar dacă acuitatea vizuală centrală este 
nemodificată. 

În afară de acuitatea vizuală şi de câmpul vizual se mai iau în 
considerare, în ceea ce priveşte aprecierea gradului deficienței şi alte 
defecte ale aparatului vizual, care diminuează capacitatea vizuală, ca de 
exemplu, strabismul, nistagmusul etc. 

În definirea gradului deficienței vizuale mai sunt implicaţi şi alţi 
practică a restului de vedere. În acest sens se vorbeşte de eficienţa 
vizuală sau dinamică a capacităţii vizuale. Dacă acuitatea vizuală este 
prin excelență o entitate fiziologică, care poate fi determinată cantitativ, 
eficiența vizuală trebuie concepută mai larg, cuprinzând o serie de factori 
psihologici de natură extraoculară, iar determinarea ei scapă deseori unei 
cuantificări precise. De fapt, eficiența vizuală, care este educabilă şi 
perfecționabilă, este mai semnificativă pentru elevii ambliopi şi pentru 
copiii cu resturi de vedere din şcolile speciale de orbi decât acuitatea 
vizuală. 

2. Clasificarea deficienţilor vizuali după momentul producerii 
defectului 


Momentul, deci vârsta la care a apărut defectul vizual, constituie o 
problemă pentru psihologia deficientului vizual, mai cu seamă în ceea ce 
priveşte bagajul de reprezentări vizuale de care dispune; se ştie însă că 
momentul  survenirii defectului nu influențează numai sfera 
reprezentărilor, ci are repercusiuni şi asupra nivelului dezvoltării 
motricității copilului orb, precum şi asupra altor aspecte ale personalității 
deficientului vizual. 

În funcţie de criteriul momentului instalării defectului vizual, 
deosebim defecte congenitale, defecte survenite (în copilăria timpurie, 
la vârsta anteşcolară, preşcolară, şcolară) şi defecte tardive. 

Orbii congenitali sunt complet lipsiți de reprezentări vizuale, iar la 
orbii cu defect vizual survenit — ţinându-se cont de timpul care a trecut de 
la apariția defectului până la vârsta actuală — se păstrează o serie de 
imagini vizuale care pot avea o influență însemnată asupra 
particularităţilor psihologice individuale. 

Orbii congenitali sunt complet lipsiţi de reprezentări vizuale, atât 
studiile mai vechi, cât şi cele mai recente, remarcând importanța 

tiflopsihologică a reprezentărilor vizuale recomandă menținerea acestor 
imagini pe o perioadă cât mai îndelungată după instalarea defectului, 
precum Şi valorificarea lor în procesul de învățământ. Astfel, T. Heller 
deosebeşte, în funcție de participarea experienței optice la definirea 
profilului psihologic al deficientului vizual, următoarele grupe de orbi: 

a) orbii congenitali şi cei care au orbit în primul an de viață; 
persoanele care fac parte din această grupă sunt lipsite de orice experiență 
optică, viaţa lor psihică nefiind influenţată de reprezentările vizuale; 

b) orbii la care defectul a survenit la vârsta de 2-4 ani — la aceşti 
deficienți se remarcă, mai ales în perioada imediat instalării cecității, o 
intervenţie a reprezentărilor vizuale, care participă la „interpretarea” 
datelor tactil-kinestezice, fiind vorba deci de o strânsă interdependență a 
modalităților tactil-vizuale; reprezentările vizuale se sting treptat, însă 
dezvoltarea recepţiei tactil-kinestezice nu are loc în mod „autonom” ca la 
orbii din naştere; 

c) copiii care au orbit după vârsta de 4 ani; aceştia dispun de un 
bagaj însemnat de reprezentări vizuale ; datele tactil-kinestezice şi 
auditive le evocă întotdeauna imaginile vizuale anterioare (proces 
denumit vizualizare); 

d) copiii orbi cu resturi de vedere — chiar dacă acestea sunt minime 
şi permit numai perceperea luminozităţii şi a unor raporturi spațiale vagi 
(mărimea obiectelor şi distanță aproximativă) — recurg, de asemenea, la 
vizualizare, imaginile vizuale „„interpretând” imaginile tactil-kinestezice. 

Literatura tiflopsihologică este bogată în astfel de clasificări, mai 
mult sau mai puţin concordante. Astfel, P. Henri, aplicând nu numai 
criteriul gradului şi al momentului survenirii deficienței, ci şi criteriul 
dinamicii acesteia (staționară, progresivă, regresivă), deosebeşte şase 
grupe de orbi: 

e) orbi totali congenital; 

f) orbi totali congenitali cărora li s-a recuperat parțial vederea 
printr-o intervenţie recuperatorie; 
luminoase; 

h) orbi totali, care au dispus înainte de instalarea deficienței de o 
vedere normală; 
care au văzut normal înainte de a surveni defectul vizual; 

]) deficienţi vizuali cu resturi de vedere care scad progresiv. 

A. Janda grupează copiii, în funcție de momentul instalării 

defectului, în următoarele categorii: 

orbii congenital; 

orbii tardivi: cu defectul survenit în copilăria timpurie (0-2 ani), 
în copilăria mică (3-6 ani), la prima vârsta şcolară (7-10 ani) şi la vârsta 
adultă (peste 18 ani). 

Această clasificare coincide aproximativ cu cea preconizată de 

B. |. Kovalenco şi N. B. Kovalenco, care deosebesc: orbii din naştere şi 
până la 1 an, copiii cu cecitate survenită între 1-3 ani, 3-5 ani, 5-7 ani şi 
peste 7 ani. H. Scholtyssekin aplica o clasificare în care se operează cu 
perioade foarte larg concepute. Astfel, deosebeşte: 

cecitatea congenitală şi timpurie (de la 0-7 ani); 

cecitatea survenită (intervenită la vârsta de 7-18 ani); 

cecitate tardivă (18-60 ani) 

cecitate intervenită la bătrâneţe (după vârsta de 60 ani). 

H.Wappman în studiul său utilizează o clasificare în care se 

deosebesc: 

o categorie de orbi congenitali sau deficienți din primul an de 
viaţă, orbi totali sau cu sensibilitate luminoasă; 

o a doua categorie de orbi tardivi, care citesc însă pur tactil, fără 
să recurgă la funcția optică; 

o categorie de ambliopi gravi, care reuşesc să rezolve parțial sau 
în întregime o problemă dată cu ajutorul văzului. 

O tratare mai puţin analitică a problemei o întâlnim la W. Steiberg, 
care distinge numai cecitatea timpurie şi tardivă. În prima grupă include 
orbii congenitali şi pe cei care au orbit la vârsta de 1-3 ani, specificând 
însă că de fapt toți cei care au orbit până la vârsta pubertăţii trebuie 
consideraţi ca făcând parte din această grupă. În categoria orbilor tardivi 
include persoanele care au orbit după vârsta pubertății. 

După cum s-a arătat, există în literatura tiflopsihologică numeroase 
clasificări ale deficienților vizuali după momentul instalării defectului. 
Ceea ce au ele în comun însă este faptul că n-au fost elaborate experi- 
mental, ci deductiv, deseori empiric, prin aplicarea la această problemă a 
unor periodizări de vârstă din psihologia copilului. 

Există şi două tipuri speciale de cecitate: cecitatea isterică şi 
agnozia vizuală. 

În cazul cecităţii isterice, din punct de vedere fiziologic şi 
anatomic, analizatorul vizual nu prezintă nici o disfuncţie, dar din punct 
de vedere psihic subiectul refuză inconştient să vadă (de ex. un 
traumatism/şoc emoțional în care informaţia vizuală a jucat un rol major — 
subiectul şi-a văzut soția în flăcări în propria casă arzând, fără a o putea 
salva). 

Agnozia vizuală este fenomenul aflat la polul opus, din punct de 
vedere fiziologic şi anatomic analizatorul vizual fiind evident afectat, însă 
subiectul vrea /crede că vede. 


3. Clasificarea deficienţilor vizual după etiologia, localizarea şi 
dinamica efectului 

În funcţie de criteriul etiologiei cecităţii şi ambliopiei, deosebim 
atâtea categorii de deficienți vizual câte cauze pot provoca defecte 
vizuale. Pentru tiflopedagog nu este lipsit de importanţă să studieze 
colectivul de elevi după acest criteriu, pentru a putea ţine cont de 
particularitățile individuale ale elevilor, determinate de cauza defectului şi 
pentru a colabora cu medicul oftalmolog, în vederea respectării 
indicaţiilor şi contraindicaţiilor date în cazul fiecărui defect vizual. În 
această ordine de idei interesează şi dinamica defectului (dacă este 
staționar, progresiv sau eventual regresiv, reversibil), precum şi viteza 
evoluţiei lui, pentru a lua cele mai adecvate măsuri pedagogice. Astfel, un 
copil cu o afecțiune vizuală care progresează rapid către pierderea totală a 
funcției optice va fi şcolarizat într-o şcoală specială de orbi, chiar dacă 
dispune de o acuitate vizuală pe baza căreia ar putea fi cuprins într-o 
şcoală de ambliopi. 

Defectul vizual poate fi localizat în orice segment al analizatorului 
vizual (segmentul periferic, de transmisie, central) şi — în funcție de 
această localizare — se deosebesc deficienții vizual cu defecte localizate în 
organul vizual, pe traiectul nervului optic sau în scoarța cerebrală — lob 
occipital. 

4. Clasificarea  deficienţilor vizuali după complexitatea 
defectului 

După criteriul complexităţii defectului se studiază fondul pe care 
apare defectul considerat, dacă este singular sau se combină, aşa cum se 
întâmplă frecvent, cu alte defecte extraoculare (de auz, motrice, mintale, 
ale limbajului). În cazul acesta se pun unele probleme specifice de 

selecție. Astfel, deficientul vizual care este şi surd sau hipoacuzic, precum 
şi deficientul vizual care prezintă şi o debilitate mintală se şcolarizează 
separat, în clase speciale, sau în şcoli deosebite. 


5. Clasificarea deficienţilor vizuali în funcţie de condiţiile de 
mediu şi de educaţie 

În funcţie de condiţiile de mediu şi de educaţie de care s-a bucurat 
deficientul vizual înainte şi după instalarea defectului există o serie de 
categorii de orbi şi de ambliopi de care trebuie să se țină seama în 
clasificarea deficienţilor. Se ştie, de exemplu, că deficienții vizual sunt 
şcolarizaţi deseori cu întârziere şi se prezintă la şcoală cu un serios deficit 
de dezvoltare, după ce au fost ţinuţi ani de zile în sânul familiei, care n-a 
putut asigura condiţiile adecvate copilului orb. Sunt cunoscute unele 
cazuri când aceşti copii sunt retardaţi sub aspectul dezvoltării limbajului, 
al motricității, al deprinderilor elementare etc. şi oferă tabloul 
imbecilității. Lipsa stimulării senzoriale şi carențele educative serioase au 
determinat o rămânere în urmă care poate fi recuperată numai printr-o 
muncă instructiv-educativă susținută. 

Criteriile de clasificare care au fost enunțate mai sus nu trebuie 
privite separat unele de altele. În fiecare caz dat, factorii amintiţi se 
îmbină într-un mod specific, fapt care duce la o eterogenitate pronunțată a 
colectivelor de elevi cu care ne întâlnim în cadrul instituțiilor speciale 
pentru deficienţii vizual. 


2.2. Etiologia deficienţelor de vedere 


Cauzele cecității şi ale ambliopiei nu pot fi studiate separat, 
aceleaşi afecțiuni oculare putând provoca leziuni şi modificări de diferite 
grade ale analizatorului vizual. 

Nu se poate vorbi în general despre cauzele deficienţelor vizuale, 
în această privință existând diferenţe destul de pronunțate de la o epocă la 
alta, de la o regiune geografică a lumii la alta. În plus se poate discuta 
despre cauzele cecității şi ale ambliopiei şi în funcţie de perioada de 
vârstă în care se manifestă cu preponderență (cauze ale cecității 
congenitale dobândite în copilărie, tardiv sau numai la bătrâneţe). 

În deceniile trecute au predominat alte cauze ale deficienței vizuale 
decât în prezent. La începutul secolului nostru cauzele majore ale orbirii 

au fost: oftalmia blenoragică a nou-născuţilor, bolile infecțioase, trahomul 
— afecţiuni care în prezent au dispărut în ţările civilizate. 

Statisticile actuale din Europa indică afecțiunile congenitale, 
glaucomul şi traumatismele oculare ca fiind cele mai frecvente cauze ale 
handicapului vizual. În acelaşi timp, trahomul şi alte boli de ochi, 
eradicate în unele zone ale lumii, continuă să constituie o problemă în alte 
zone ale lumii (Africa, Asia). Dacă unele afecțiuni oculare sunt 
considerate ca boli ale mizeriei, promiscuităţii şi ignoranței 
(trahomul), au apărut alte cauze ale orbirii apreciate ca boli ale 
civilizaţiei, ca de exemplu fibroplazia retrolentă, care este cauzată de 
(incubatoare) a copiilor născuţi prematur. După cum s-a arătat, unele boli 
de ochi constituie caracteristici ale orbirii de bătrâneţe (cataracta senilă, 
glaucomul), iar altele se manifestă prin excelență la copii (cataracta 
congenitală, gliomul retinian). 

Într-o viziune structural-funcţională, vom încerca să urmărim 
complexitatea acestor factori la mai multe niveluri. 


2.2.1. Afecţiuni ale analizatorului vizual care 
produc deficienţa de văz 


Aceste cauze ale deficienței vizuale parțiale sau totale ţin de 
leziunile şi de disfuncțiile diferitelor segmente ale organului vizual. 

Aceşti factori patogeni pot fi clasificați după diferite criterii. Un 
criteriu uzual îl constituie localizarea organică, anatomică a afecțiunii 
(patologia corneei, cristalinului, retinei etc). Afecţiunile pot fi clasificate 
în raport cu efectele lor asupra capacității vizuale. 

În spiritul abordării sistemice vom prezenta o clasificare în raport 
cu subsistemele acestei funcții, urmărind cauzele care afectează 
principalele subfuncţii ale analizatorului vizual. Considerând funcția 
vizuală ca pe o sinteză dinamică a mai multor subfuncţii, putem spune că 
tulburarea unei subfuncții lezează funcţia vizuală în întregul ei. 


2.2.1.1. Tulburări ale subfuncţiilor de formare a imaginii optice 


Formarea imaginii optice care se proiectează pe retină este 
realizată prin acțiunea dioptrului ocular, adică a elementelor refringente 
ale globului ocular: cornee, umoare apoasă, cristalin şi corpul vitros. 

Acest fenomen optic normal poate fi parțial sau total împiedicat în 
manifestarea lui prin două tipuri de disfuncţii: 

a. Tulburări de refracție ( ametropiile) 

Formarea corectă a imaginii optice pe retină (ochiul emetrop) 
poate fi împiedicată de existența unor tulburări ale capacității de refracție 
a ochiului, numite în general ametropii. Ametropiile sunt cauzate de 
modificări ale refringenței mediilor optice, fie de modificări ale axului 
anteroposterior al globului ocular. Sunt cunoscute patru tupuri de 
ametropii: 

e  Miopia 

Miopia reprezintă un exces de refracție, care tulbură percepția la 
distanță (nu vede bine la distanță). Imaginea optică a obiectului se 
formează nu pe ecranul retinian, ci înaintea lui, fiind neclară. Miopul 
tinde să se apropie de obiect sau să apropie obiectul de ochi ca să-l poată 
vedea mai clar. Cu cât obiectul este mai depărtat de ochiul miop, cu atât 
imaginea este mai difuză. În schimb, obiectele apropiate sunt corect 
percepute. 

Corecția optică a acestui defect de refracție (cazul miopiei benigne) 
se face cu lentile divergente (—), menite să readucă imaginea înapoi pe 
retină. Copilul cu această deficiență de vedere nu are nevoie de 
şcolarizare specială, ci doar de respectarea unor condiții de igienă stricte. 
Doar în cazul miopiei maligne (de obicei de natură congenitală) este 
necesară şcolarizarea specială, pentru că evoluția acestei tulburări este 
rapidă şi gravă. 

e  Hipermetropia 

Cauzele acestei tulburări sunt dimensiunea redusă a axului 
anteroposterior al globului ocular, capacitatea refringentă scăzută a 
cristalinului sau alți factori care scad puterea de refracție. Este vorba deci 
de o refracție insuficientă, drept urmare imaginea obiectului este neclară 
şi se formează în spatele retinei. Subiectul, aşadar, are dificultăți în a 
percepe obiectele din apropiere şi pentru a le depăşi tinde să le 
îndepărteze de ochi. 

Corecția optică se face cu lentile convergente (+) şi prin exerciții 
vizuale sistematice. 


56 


Hipermetropia nu trebuie confundată cu presbiția, manifestare 
fiziologică legată de vârsta de 45-50 ani. 


e  Astigmatismul 

Acest viciu de refracție constă într-o diferență de refringență a 
meridianelor dioptrului ocular, care duce la focalizarea imaginii optice, 
nu într-un Singur focar retinian, ci în două sau mai multe focare. 
Astigmatismul are de obicei la bază o structură deficitară a corneei şi se 
asociază cu o ambliopie înnăscută. Drept urmare se produce o imagine 
vizuală difuză, estompată, vederea fiind scăzută atât la apropiere, cât şi la 
distanță. Astigmatismul poate fi corectat cu lentile cilindrice, care trebuie 
purtate cât mai de timpuriu, după 18 ani corecția fiind greu de suportat. 


e  Anizometropia 
Anizometropia constă într-o diferență de refracție între cei doi ochi. 

Ea se produce atunci când un ochi este emetrop iar celălalt suferă un viciu 
de refracție dintre cele menționate mai sus. De asemenea, vorbim de 
anizometropie când cei doi ochi sunt ametropi, dar de tipuri şi grade 
diferite ale tulburării refracției. De obicei, această anomalie este ereditară. 
Corectarea se face cu lentile diferite pentru fiecare ochi, în funcție de 
gradul şi de tipul de tulburare a fiecăruia. 

b. Opacifierile mediilor refringente 

O a doua categorie de cauze care pot împiedica subfuncția de 
formare a imaginii optice o constituie opacitățile apărute pe parcursul 
razelor de lumină în drumul lor spre retină. 

e  Opacifierile corneei 

Se referă la lipsa totală sau parțială de transparență a corneei, ce 
poate fi provocată de diverse tipuri de afecțiuni congenitale sau 
dobândite. 


e  Keratitele 

Sunt leziuni inflamatorii ale corneei. Cauzele keratitelor sunt 
exogene (traumatisme, stări patologice generale, sifilis, herpes, subnutriție 
etc.) şi endogene (procese corneene degenerative şi distrofice). Keratitele 
sunt însoțite de simptome specifice: iritație, lăcrimare, pierderea luciului 
corneean, vascularizație, modificări de formă ale corneei, durere etc. 

e  Leucomulcorneean 

Leucomul este o cicatrice de culoare cenuşie saturată sau intens 
albă (popular numită „albeaţă”) care reduce complet transparența corneei 
în câmpul său. Poate fi parțial sau total, în leucomul total cecitatea fiind 
completă. 


e  Opacifierile cristalinului 

Tulburările parțiale sau totale ale transparenţei cristalinului sau ale 
capsulei sale se numesc cataracte. În general, cataractele cu care vin 
elevii deficienți vizual la cabinet sunt congenitale; dar ele pot fi şi 
dobândite ( traumatisme sau boli ale copilăriei).O alta cauză a deficienței 
vizuale este lipsa cristalinului — afachia. Ea poate fi compensată, sub 
aspectul refracției, prin ochelari cu lentile convergente (+), care pot 
ajunge la 16-18 dioptrii. 

e Deplasările cristalinului 

Aceste afecțiuni pot fi congenitale sau dobândite. Dintre cele 
congenitale trebuie amintit sindromul Marfan, care produce miopie şi 
astigmatism, iar dintre cele dobândite, luxaţiile şi subluxaţiile produse de 
obicei prin traumatisme fizice. 


2.2.1.2. Tulburări ale subfuncției de recepție 
retiniană a imaginii optice 
Imaginea optică proiectată pe retină este receptată prin excitația 
substanţelor fotosensibile ale celulelor senzoriale retiniene. 
e  Afecţiuni vasculare ale retinei 
Deficiența vizuală este provocată de periflebite retiniene, care se 
manifestă sub forma hemoragiilor recidivate in vitros, putând duce la 
dezlipirea de retină şi la compromiterea definitivă a vederii. 
e  Emboliile 
Acestea sunt provocate de obstrucții ale arterelor retiniene. Retina 
neirigată suferă în câteva minute leziuni ireversibile, care fac să dispară 
sensibilitatea retiniană şi vederea în zona respectivă. 
e  Afecţiunile degenerative ale retinei 
Dintre acestea enumerăm : 

1) retinita pigmentară este o degenerescență pigmentară a retinei, 
ce avansează de la periferie spre centru, având astfel loc o strâmtare 
concentrică a câmpului vizual, ducând la o vedere tubulară (copilul vede 
numai drept înainte); 

2) boala Tay-Sachs (idioţie amaurotică) şi boala Spielmayer 
sunt afecțiuni degenerative ale retinei asociate cu epilepsie, paralizie, 
idioţie; 

3) tumorile maligne ale retinei sau gliomul, care apar mai 
frecvent între 2 şi 4 ani,; 

4) albinismul este o depigmentare generală de natură ereditară; 

5) dezlipirea de retină constă în separarea celor două foiţe 
embrionare ale retinei, între care se poate infiltra lichid intraocular. 


2.2.1.3. Tulburări ale subfuncției de transmitere 
a excitaţiei nervoase 


Fibrele nervoase ale retinei se înmănunchează în polul posterior al 
ochiului, în papilă. De aici porneşte nervul optic, care are funcţia de a 
transporta spre scoarța cerebrală (lobul occipital) impulsul nervos purtător 
de informaţie, din care urmează a se construi senzația vizuală. 

Parcurgerea acestui traseu este însă împiedicată, în cazul 
deficienţelor vizuale, de afecțiunile care lezează nervul optic. Unele 
afecțiuni care provoacă deficienţa vizuală sunt localizate chiar la nivelul 
papilei: 

a) nevritele optice (papilitele) sunt inflamații ale nervului optic de 
natură degenerativă, vasculară sau traumatică, cel mai adesea produse de 
boli infecțioase, care au drept efect scăderea vederii centrale, alterarea 
simțului luminos şi a sensibilităţii cromatice; 

b) staza papilară este un edem al papilei care la început nu 
afectează prea mult vederea, dar, în timp, poate duce la o îngustare a 
câmpului vizual până la cecitate; 

c) atrofiile optice sunt afecţiuni degenerative dintre cele mai grave 
care, în majoritatea cazurilor, duc la cecitate, după o scădere treptată, dar 
ireversibilă a capacității vizuale; 

d) colobomul nervului optic este o malformație de natură 
ereditară a nervului optic, cu un deficit irecuperabil al acuităţii vizuale; 

e) hemianopsiile, manifestate prin lipsa unei jumătăți din câmpul 
vizual la fiecare dintre cei doi ochi. Cauza este cel mai adesea de natură 
vasculară inflamatorie sau tumorală, dar poate fi şi traumatică. 


2.2.1.4. Tulburări ale subfuncției de fuziune binoculară 
În această categorie includem două tipuri de cauze: 


I. Cauze senzoriale 


Căile de natură senzorială sunt cele care împiedică fuziunea, prin 
faptul că produc o inegalitate optică a imaginilor vizuale formate şi 
receptate în cei doi ochi. Este vorba despre afecțiunile care duc la o 
refracție inegală. Am menționat mai sus anizometropia. Acum constatăm 
că ea însăşi devine un factor cauzal. 

Dar afecțiunile nervului optic şi leziunile retiniene sau afecțiunile 
oculare cu efecte inegale în cei doi ochi pot împiedica realizarea legăturii 
funcționale prin care se manifestă reflexul de fuziune. 

În toate aceste cazuri, corespondența retiniană (stimularea 
punctelor retiniene corespondente) nu se mai desfăşoară normal şi 
imaginile nu mai fuzionează corect. Imaginea mai slabă o tulbură pe cea 
mai clară, efectul fiind o percepere confuză, neclară sau chiar o dublare a 
imaginii (diplopie). 

Drept urmare se produce fenomenul de adaptare cunoscut sub nu- 
mele de neutralizare, care are loc la nivelul scoarței occipitale, printr-un 
proces de inhibiţie. 

Ochiul nefolosit ajunge la o situație de ambliopie din ce în ce mai 
gravă, adică pierde capacitatea de a vedea. Ambliopia lui organică inițial 
este agravată acum de o ambliopie suplimentară funcțională, adică este 
cauzată de nefuncționare şi de inhibiție. Recuperarea vederii binoculare 
devine din ce în ce mai puțin posibilă în acest caz. 


II. Cauze motorii 


Cauzele motorii ale disfuncțiilor vederii binoculare sunt legate de 
diferite tipuri de dereglări ale motilității oculare, de afecţiuni ale 
muşchilor care asigură motilitatea globilor oculari. Pot fi implicați şi 
nervii oculomotori, care inervează aceşti muşchi. 

Tulburările motilității oculare sunt cauzate de anomalii în 
lungimea muşchilor şi tendoanelor lor, în capacitatea lor funcțională de a 
efectua mişcările oculare, în conjugarea acţiunii muşchilor celor doi ochi. 

Tot de natură motorie este aşa-numitul strabism paralitic, cauzat 
de paralizia parțială sau totală a unui muşchi ocular. 

Amintim aici şi  nistagmusul, o tulburare a motilităţii oculare 
caracterizată prin mişcări oscilatorii involuntare ale ochiului, care sunt fie 
pendulare, fie ritmice. Ele dovedesc adesea o lipsă a capacității de fixaţie 
normală. În cazul în care se pot restabili vederea binoculară şi localizarea 
spaţială dispare şi nistagmusul. 


2.2.1.5. Disfuncții ale mecanismelor corticale ale vederii 


Funcția vizuală poate fi tulburată şi de afecțiuni de la nivel cortical. 
Există o mare varietate de afecțiuni cerebrale care pot deveni cauze ale 
unor deficiențe vizuale. Ele pot afecta propagarea impulsului nervos în 
nucleul central al analizatorului vizual şi în alte zone cerebrale; pot afecta 
de asemenea reglarea receptorului prin nervii muşchilor oculari şi prin 
fibrele aferente care se găsesc în structura nervilor optici. 

Unele cercetări de psihopatologie au încercat să stabilească 
anumite relații — insuficient demonstrate însă — între apariția strabismului 
ŞI stările psihice de anxietate, frustrare, gelozie, sentimente de culpabi- 
litate ale individului etc. 

Encefalopatiile pot duce la paralizia psihică a vederii, în care este 
afectat reflexul de fixaţie. Tumorile cerebrale duc adesea la slăbirea 
vederii, uneori şi la false percepții, greşeli de identificare, reflectare 
denaturată a dimensiunilor şi a distanțelor. 

Psihastenia, isteria, psihozele schizofrenice pot duce la aşa-numita 
cecitate psihică, sindrom descris de ]. M. Charcot de peste un veac. Este 
vorba despre o tulburare de percepție, care face dificilă sau chiar 
imposibilă recunoaşterea obiectelor, persoanelor, a imaginilor, culorilor. 

Consecințe grave asupra funcţiei vizuale au adesea afecțiunile 
vasculare şi hemoragiile cerebrale, atrofiile cerebrale sau traumatismele 
cranio-cerebrale. "Toate acestea pot fi cauze ale orbirii sau ale ambliopiei. 

2.2.2. Afecţiuni organice generale care determină deficienţa vizuală 
2.2.2.1. Factori de natură ereditară 


Factorii ereditari, constituționali pot fi considerați răspunzători de 
multe dintre afecțiunile oculare. Uneori ei acționează direct şi implacabil, 
alteori însă au doar caracterul unor factori predispozanți sau ai unor 
factori de risc. 

De natură ereditară sunt diferitele anomalii şi malformații ale 
aparatului ocular cum ar fi: anoftalmia, microftalmia, lipsa cristalinului 
sau a irisului, distrofia corneei, anomalia poziţiei globilor oculari, pupile 
aşezate excentric. Albinismul este ereditar, iar glaucomul are şi el factori- 
cauză ereditari. Unele fumori maligne, atrofii optice ale retinei, ale 
coroidei, ale nervului optic au şi ele în mare parte o origine ereditară. 
Sunt ereditare şi diferitele defecte de conformaţie cu care se naşte copilul: 
muşchii globului ocular prea lungi sau prea scurţi, anomaliile ligamen- 
telor lor etc. 


2.2.2.2. Afecțiuni contractate în perioada intrauterină 
(factori cauzali prenatal) 


Printre factorii congenitali se află adesea afecțiunile transmise de 
mamă fătului în timpul sarcinii, mai ales în etapele ei timpurii. Este vorba 
mai ales de bolile infecțioase de care suferă mama în timpul sarcinii şi 
ale căror toxine trec prin placentă la embrion, acționând şi asupra 
țesutului ocular al acestuia. Astfel, rubeola, care pentru mamă nu este 
dăunătoare, ascunde un risc mare pentru făt. 

Subliniem mai ales pericolul pe care-l ascund bolile sexuale ale 
gravidei. Conjunctivita blenoragică a nou-născutului are urmări directe 
asupra dezvoltării funcției vizuale a fătului. Sifilisul, al cărui microb 
traversează placenta şi se transmite fătului, reprezintă cauza multor cazuri 
de glaucom, atrofie optică, Keratită, iridociclită etc. 

Nu putem neglija nici efectele nocive ale alcoolismului părinților. 
Unele cazuri de nevrită retrobulbară şi-au găsit explicaţia în intoxicația 
alcoolică. Factorii stresanţi şi oboseala excesivă a mamei îşi joacă, de 
asemenea, rolul lor negativ. 

2.2.2.3. Factori perinatali 


Aici se pune mai ales problema traumatismelor obstetricale care 
pot cauza leziuni sau anomalii de dezvoltare anatomo-fiziologică a 
analizatorului vizual. 


2.2.2.4. Factori patologici postnatali 


Numeroase boli generale contractate în copilărie, în special în 
primii 3 ani de viaţă, pot avea urmări dramatice asupra funcției vizuale. 
Din nou se amintesc bolile infecțioase (gripa, variola, rujeola, scarlatina, 
tusea convulsiva, herpesul etc.), care explică afecțiunile corneei, 
congestia conjuctivelor oculare, leziunile retinei. Cazurile de difterie pot 
duce la paralizia acomodaţiei. 

Dintre urmările negative pe care le pot avea bolile reumatice 
amintim: tumefierea pleoapelor, congestia conjunctivelor, kKeratite, 
inflamații ale irisului, cataracte. Exoftalmia se poate datora unei tulburări 
în funcţia glandei tiroide (boala Basedow). În general, afecțiunile 
endocrine ascund riscul unor repercusiuni pe plan vizual. 

De asemenea, bolile cardiovasculare apărute în ontogeneza 
timpurie acționează negativ asupra tensiunii intraoculare şi pot duce la 
tromboze ale vaselor oculare şi la dezlipiri de retină. Complicaţii oculare 
apar şi în unele boli digestive şi în avitaminoză. 

Mai multe afecțiuni oculare ne indică prin chiar numele lor că sunt 
provocate de diabet: retinopatie diabetică, cataracta diabetică irita 
diabetică. Nefritele şi retinopatiile se asociază în unele cazuri cu boli 
reumatice. Deficiențe vizuale din ce în ce mai grave sunt provocate de 
meningite, encefalite şi de trombo-flebite cerebrale. 


2.2.3. Traumatismele oculare 


Afecțiunile oculare care produc deficienţa vizuală pot fi provocate 
ŞI de traumatisme oculare. Despre traumatismele oculare putem spune nu 
numai că sunt statistic cauzele cele mai frecvente ale orbirii, dar şi 
cauzele care ar putea fi de cele mai multe ori evitate. 

Suntem interesați în mod special de accidentele oculare ale 
copiilor. Aceste accidente se petrec cel mai adesea în timpul jocurilor şi, 

într-o oarecare măsură, în activitatea şcolară şi în viaţa de familie, unde 
copiii pot rămâne nesupravegheaţi. 

e Contuziile se produc prin lovirea globului ocular, dar fără o 
perforare a acestuia. O contuzie poate produce dezlipirea de retină 
imediat după accident. În zilele următoare contuziei, chiar dacă durerea s- 
a potolit, poate avea loc un proces de opacifiere a corneei sau a 
cristalinului (cataracta traumatică). 

e Plăgile perforate sunt produse de obiecte ascuţite şi tăioase 
care rănesc ochiul, provocând de obicei o infecție. Jocurile cu pocnitori şi 
artificii pot produce o explozie care să rănească ochii. Vârful ascuţit care 
pătrunde în ochi poate distruge unele organe intraoculare care sunt foarte 
sensibile. Cu atât mai gravă este situația când o parte din obiectul care a 
produs leziunea rămâne în globul ocular. Aceste plăgi penetrante devin o 
cauză a deficienței vizuale prin faptul că distrug corneea, de la care 
infecția se întinde în tot globul ocular, lezează uneori irisul şi cristalinul, 
produc hemoragii în vitros etc. 

e Arsurile oculare sunt produse mai rar de agenți fizici (flăcări, 
lichide fierbinţi, raze ultraviolete), dar foarte frecvent de agenți chimici 
(var, soda caustică, amoniacul, apa oxigenată, creionul chimic). Sunt 
lezate mai întâi pleoapa şi conjuctiva, iar corneea se opacifiază din 
primele minute. Apar complicații ca iridociclita toxică sau chiar 
glaucomul. Afecţiuni grave se pot produce şi prin acţiunea unor 
medicamente oculare aplicate la o concentrație mai mare decât cea 
prevăzută prin prescripţie medicală. 

Toate aceste cauze pot fi prevenite în mare măsură, atât prin 
înlăturarea unor condiţii negative de acțiune patologică, cât şi prin unele 
intervenţii medicale sau de ordin psihologic, corectiv-recuperative, de 
formare a atitudinilor de igienizare. 


2.3. Caracterizarea somatică şi psihologică a nevăzătorului 


2.3.1. Particularităţile generale ale deficientului de vedere 


Rolul analizatorului vizual constă şi în aceea că el furnizează cea 
mai mare cantitate de informaţii care, prelucrate şi interpretate la nivelul 
instanțelor superioare, permit ca relaţia dintre organism şi mediu să se 
realizeze în condiții optime. 

Vederea la om reprezintă una dintre funcțiile cele mai complexe. 
Complexitatea şi importanța analizatorului vizual la om este dată de 
faptul că în condițiile concrete ale existenţei sale, în relațiile sociale şi de 
muncă, văzul subordonează întreaga experiență senzorială a celorlalți 
analizatori şi o integrează într-un sistem cu predominanță vizuală. 
Dezvoltându-se atât în tiflogeneză cât şi în ontogeneză ca fiind cel mai 
complex analizator de distanţă, se dezvoltă, totodată şi calități reflectorii 
specifice văzului, care permit, în condiţiile existenţei vederii, integrarea şi 
organizarea specifică a mesajelor informaționale de la ceilalți analizatori. 
Modalitatea analizatorului optic de a reflecta realitatea obiectivă în formă 
predominant simultană şi globală, precum şi o analiză globală şi 
succesivă a obiectelor în mişcare şi unele calități reflectorii specific 
vizuale ca de exemplu lumina, culorile şi spațiul tridimensional, fac ca 
acest analizator să ocupe locul central în procesul de integrare şi 
organizare a întregii experienţe senzoriale a omului. În procesul integrării 
ŞI sistematizării lor, imaginile formate prin participarea celorlalți 
analizatori capătă o notă comună, dominantă, şi anume nota de 
vizualitate. Cu toată diversitatea lor, imaginile formate prin ceilalți 
analizatori sunt parcă absorbite, se includ în dominanța reprezentărilor 
vizuale, fapt care poate conferi analizatorului optic denumirea de 
analizator al reprezentărilor şi, îndeosebi, al reprezentărilor parțiale. 
Caracterul dominant al analizatorului vizual în psihologia omului poate fi 
observat şi prin aceea că, la omul cu vedere, rememorarea unor fapte şi 
impresii trecute are loc tocmai prin intermediul imaginilor vizuale şi mai 
puţin sau deloc prin imagini elaborate de ceilalți analizatori, mai ales dacă 
ele nu sunt provocate. 

Desigur, nu acelaşi fenomen se petrece la orbul congenital, la care 
dominanţa integrării imaginilor este elaborată prin analizatorii existenți. 
Strecurându-se în filogeneză după analizatorul tactil, văzul şi-a adăugat 
noi calităţi reflectorii care au permis omului să cunoască lumea obiectivă 
nu numai în modul nemijlocit, în contactul direct cu obiectul, dar 
desprinzându-se de obiect, să cunoască spaţiul îndepărtat în perspectivă, 
în varietatea luminozităţii şi a culorilor. 

Aceste calităţi noi, proprii vederii (lumina, culoarea şi perspectiva 
spaţiului îndepărtat), fac ca ochiul (deşi acesta reflectă doar şapte calități 
ale lumii obiective, faţă de nouă calităţi reflectate de tact) să fie mai bine 
adaptat cerinţelor vieții umane. 

Cu toate acestea, prin natura sa psihologică, vederea este mijlocită 
de tact şi de pipăit, funcţii care reflectă calitățile obiectelor şi ale 
fenomenelor nemijlocit, prin contactul direct cu ele. În literatura de 
specialitate se apreciază că 80-85% dintre informaţiile prelucrate de 
creierul uman sunt furnizate de analizatorul vizual; totuşi, lipsa vederii nu 
duce la o atât de mare diferenţă în cunoaştere între un om văzător şi un 
nevăzător. 

În activitatea psihică a nevăzătorului, în ontogeneză, iau naştere şi 
intră în acţiune o serie de mecanisme neuropsihice care conduc la o 
activitate compensatorie ce redresează sensibil diferența care i-ar putea 
departaja pe valizi de nevăzători. Această activitate compensatorie nu este 
dată, cum greşit se crede, de o activitate congenitală mult mărită a 
analizatorilor restanți, ci de o antrenare a acestora pe parcursul vieţii, de o 
explorare maximă şi eficientă a informaţiilor furnizate de ei. Omul valid, 
beneficiind de o cantitate mare de informaţii vizuale, nu are nevoie şi deci 
nu solicită ceilalți analizatori decât într-o măsură mai mică. Fără să 
punem semnul egalităţii între cunoaşterea care beneficiază de informații 
vizuale şi cea care nu beneficiază de acestea, putem spune totuşi că 
nevăzătorul care beneficiază de o bună activitate compensatorie a 
simţurilor restante poate ajunge la rezultate care nu sunt cu nimic mai 
prejos decât rezultatele oamenilor valizi. 


2.3.2. Particularităţi neurofiziologice ale deficientului de vedere 


Astfel de urmări mai direct legate, dar nu exclusiv, de natura şi de 
gradul deficienței vizuale sunt cele care se produc pe plan neuro- 
fiziologic. Au loc unele schimbări importante ale proceselor bioelectrice 
cerebrale, encefalograma la orbi fiind deosebită de cea normală prin 
dispariția ritmului alfa, precum şi prin scăderea mărimii tuturor 
oscilaţiilor electrice ale scoarței. Se constată o deplasare a focarului 
activității electrice maxime din regiunea occipitală (unde se află centrul 
percepţiei vizuale) în regiunea centrală a scoarței, unde se află centrul 
percepției tactil-kinestezice. Encefalograma reflectă, aşadar, compensaţia 
intersistemică. 

Modificările dinamicii corticale la deficienții vizual, depistate prin 
cercetările asupra formării reflexelor condiționate, reflectă şi ele tipul de 
activitate adaptativă prin care se compensează lipsa sau scăderea vederii. 

În activitatea copilului, aceasta s-ar traduce prin ritmul mai lent de lucru 
şi o comutare mai lentă de la un tip de acțiune la altul, nou. La 
declanşarea reflexelor de orientare s-a observat o inhibare a reacţiilor 
motorii de orientare, exprimând prudenţa sporită a deficientului vizual în 
fața situaţiilor noi, teama de necunoscut inhibând mişcările, reducând 
mobilitatea. Tot în legătură cu adaptarea la situaţii necunoscute, în 
cazurile de cecitate tardivă s-a observat o reactivitate vegetativă crescută 
la semnale sonore (manifestată, printre altele, prin accelerarea respirației). 

După cum vedem, la nivelul activității nervoase superioare au loc 
modificări care reflectă nu numai infirmitatea ca atare, dar şi modul în 
care deficientul vizual se adaptează la situaţia existentă. 

Pentru anumite particularități neurofiziologice întâlnite la unii 
nevăzători (afectarea metabolismului glucidic şi al lichidelor, frecvența 
relativ ridicată a stărilor de surmenaj, tulburări ale somnului) s-au adus 
explicații interesante prin descrierea funcției energetice a segmentelor 
aferente ale nervului optic şi a rolului stimulativ al energiei luminoase 
asupra unor procese neurovegetative prin intermediul sistemului 
diencefalic-hipofizar. 

În condiţiile cecităţii, absenţa acestor funcţii energetico-stimulative 
ŞI reglatorii a unor procese neurovegetative legate de energia luminoasă 
prin intermediul sistemului diencefalic-hipofizar, considerăm că poate fi 
relativ compensată prin intermediul educaţiei muzicale a nevăzătorilor. 

Puterea dinamogenă a muzicii a fost relevată de numeroşi 
cercetători. R. Hussen arăta că, la nivel bulbar, influxurile auditive ale 
nervului VIII pot avea o acțiune facilitatoare sau stimulativă asupra unor 
răspunsuri motrice. 

În căutarea acestor fenomene, cercetătorii au făcut investigații 
radiologice ale centrului osos al hipofizei, aşa numita şa turcească. S-a 
constatat că, la orbii cu deficiența instalată timpuriu, şaua turcească are, în 
medie, dimensiuni mai mici decât în cazurile de orbire tardivă. Această 
modificare a fost interpretată în sensul că „lipsa impulsurilor de lumină 
din copilăria timpurie a dus la disfuncţii hipofizare”. 

Mult răsunet a avut o cercetare întreprinsă de A. Binet la începutul 
secolului XX, ale cărei rezultate au fost publicate în 1902. A. Binet a 
făcut măsurători antropometrice comparative ale craniului văzătorilor şi 
nevăzătorilor (diametrul transversal şi cel antero-posterior), constatând că 


70% dintre nevăzătorii studiați aveau un volum cranian mai redus decât 

media normală, fenomen cu atât mai evident, cu cât deficiența este 
instalată mai de timpuriu. De-a lungul secolului trecut, această cercetare a 
fost de mai multe ori reluată, rezultatele fiind contradictorii. Problema 
rămâne controversată. Nu este singura problemă insuficient clarificată din 
domeniul repercusiunilor neurofiziologice ale deficienței vizuale. 


2.3.3. Particularități fizice şi psihice ale deficienților vizuali 


Deficiența vizuală se repercutează nu numai asupra vieţii psihice şi 
asupra relațiilor sociale ale deficientului, ci poate influenţa, totodată, şi 
unele aspecte morfo-funcţionale ale organismului. 

Defectele vizuale, considerate ca defecte primare, pot deveni la 
rândul lor cauze pentru o serie de alte defecte, denumite secundare, care 
se instalează la nivelul unui organ, sistem sau aparat, fiind modificări de 
natură extraoptică. 

În continuare prezentăm particularităţile fizice ale mimicii, ţinutei 
corpului, motricității deficienților vizual. Ca urmare directă a cecității se 
apreciază schimbarea expresiei feţei, care se datorează lipsei funcției 
expresive a ochilor. 

În momentul şcolarizării, copiii orbi se prezintă deseori cu o 
dezvoltare fizică întârziată, W. Dabe vorbind despre o rămânere în urmă 
în medie de 2 ani. „Din cauza sedentarismului la copiii orbi se remarcă o 
dezvoltare dizarmonioasă ca urmare a dezechilibrului de forțe între 
grupele musculare mai mult în repaus”. Lipsa controlului vizual asupra 
ținutei corpului poate duce la atitudini deficiente şi la defecte fizice ale 
întregului corp sau ale unor segmente corporale. După cum arătau A. 
Ionescu şi D. Motet, atitudinile deficiente globale mai frecvente sunt: 
atitudini globale rigide, atitudini cifotice şi musculatura insuficient 
dezvoltată. 

Dintre deficiențele parțiale se întâlnesc la orbi următoarele: 

e capul şi gâtul aplecate înainte sau înclinate lateral; 

e umerii căzuți şi aduşi sau ridicați; 

e torace îngust; 

e membrele superioare şi inferioare subțiri, cu reliefări musculare 
slab dezvoltate; 

e spate plan, cifotic sau rotund; 

e coloana vertebrală poate prezenta deviații: scolioze, lordoze, 
cifoze; 

e mişcările sunt reținute, şovăitoare, fiind limitate la strictul 
necesar; 

e mişcările comandate nu au o direcție precisă de execuţie şi se 
remarcă o lipsă evidentă de simetrie a segmentelor într-o mişcare 
comună, ca urmare a unor dificultăți de coordonare a mişcărilor; 

e mersul este rigid, nesigur, ezitant, trunchiul rămâne aproape 
nemişcat, iar capul îndreptat înainte, picioarele se ridică exagerat, iar talpa 
este aşezată cu grijă („mers de barză”), braţele nu se mişcă simetric în 
mers, ci atârnă în Jos. 

Datorită activității motrice reduse şi deficienţelor în dezvoltarea 
somatică, apar şi tulburări la nivelul sistemelor circulator şi respirator. 
Respirația este superficială, lipsită de amplitudine. 

Este firesc că frecvenţa ridicată a acestor particularități morfo- 
funcționale la deficienții vizual reclamă măsuri instructiv-educative 
speciale. Un aspect special al acestor particularități îl constituie manie- 
rismele, ticurile sau manifestările motrice negative. 

Literatura de specialitate descrie o serie de manierisme specifice 
deficienților vizual, denumite de literatura anglo-saxonă: blindisme. 

La copiii total lipsiţi de vedere, la orbii congenitali şi la cei din 
primii ani de viață apar frecvent, încă din copilăria timpurie, manifestări 
motrice negative care se fixează şi devin deosebit de rezistente la 
corectare. Dintre acestea mai întâlnite sunt: 

a) o serie de ticuri se manifestă la acei copii orbi care au resturi 
mici de vedere, de tipul sensibilităţii luminoase şi constau într-un „joc” cu 
acest rest de vedere, copilul provocându-şi senzații luminoase, apăsări cu 
degetul pe globul ocular, mişcări rapide cu degetele sau cu obiectele 
luminoase înaintea ochilor, legănatul corpului în fața geamului sau 
înaintea unei alte surse luminoase; 

b) o altă categorie de ticuri se caracterizează prin mimica feţei şi se 
manifestă prin grimase, încreţirea frunţii şi a buzelor sau mişcări 
stereotipe ale capului; 

c) o serie de stereotipii motrice sunt localizate la nivelul capului, 
trunchiului şi al membrelor, între acestea se numără: 

e pendularea capului stânga-dreapta; 

legănatul braţelor, picioarelor sau al trunchiului; 
învârtirea pe loc; 
săritul pe loc; 
întinderea întregului corp în direcţia unor surse sonore; 
frecatul mâinilor; 

e lovirea genunchilor, cu legănarea concomitentă a capului şi 
a trunchiului. 

Prin munca educativă cu elevii orbi se ştie că prevenirea ticurilor 
este mai puţin dificilă decât combaterea lor. Prevenirea acestor 
manifestări negative nu se poate obţine prin simpla interdicție verbală. 
Cea mai importantă măsură constă în antrenarea copilului în diferite 
activități, jocuri şi exerciţii fizice. 

Aşa cum am arătat la prezentarea particularităților morfo- 
funcționale ale nevăzătorilor, dezvoltarea fizică a acestora este puternic 
influențată de lipsa vederii. Dacă la acestea adăugăm raportarea 
defectuoasă a adulților la copiii nevăzători până în perioada şcolară, 
înţelegem de ce la intrarea în şcoală diferențele din punct de vedere al 
dezvoltării fizice dintre un copil nevăzător şi un copil valid pot fi 
semnificative. 

Aceste diferenţe sunt mult mai atenuate la copiii nevăzători faţă de 
care există din partea părinților preocupări statornice, egale cu 
preocupările față de copiii valizi, pentru o creştere sănătoasă. 

Mentalitățile greşite, lipsa unei îndrumări competente şi totale, 
ignoranţa asupra disponibilitățlor copilului nevăzător pot duce uneori atât 
la instalarea unor deficienţe fizice serioase, cât şi la o întârziere socială 
care vor necesita, poate, ani de muncă susținută pentru diminuarea 
acestora. 

Dezvoltarea fizică a copilului nevăzător ca şi asigurarea condiţiilor 
de formare a unor deprinderi şi cunoştinţe motrice sunt cu atât mai 
importante, cu cât acestea reprezintă, am putea spune, condiţiile de bază 
ale unei evoluții cât mai normale din punct de vedere psihic. 

Evoluţia psihicului în ontogeneză la nevăzători cunoaşte diferențe, 
de la un individ la altul, reprezentate de particularități psihoindividuale 
specifice ca şi în cazul indivizilor valizi, precum şi unele diferenţe 
determinate de factorii amintiți mai sus. Absența vederii este, însă, 

factorul hotărâtor care marchează şi particularizează evoluția şi 
manifestarea fenomenelor psihice la nevăzători. 

Absența funcționării celui mai important analizator (cel vizual) din 
complexul senzorial al nevăzătorului face ca celelalte procese să prezinte 
o serie de mecanisme specifice de manifestări. 

Astfel, percepția se prezintă la nevăzători cu un registru mult mai 
restrâns, fapt care va determina mari dificultăți în structurarea experienței 
de cunoaştere. 

Informaţiile furnizate de analizatorii restanți nu pot asigura 
formarea unor imagini complete la nivelul scoarței, ci doar formarea unor 
imagini incomplete, sărace, mai puţine şi, în multe cazuri, mai 
defectuoase. 

Lipsa percepţiei mişcării obiectelor, a percepţiei spaţiale, a profun- 
dului tridimensionalității obiectelor mari şi foarte mari ridică probleme 
insurmontabile în calea formării ansamblului de reprezentări cu efecte 
negative în organizarea şi manifestarea motricității. 

Trebuie să remarcăm însă că, în perioada preşcolară şi şcolară, 
dirijarea atentă şi competentă a intuiției obiectelor şi a observației fine va 
diminua mult diferenţele ce ar putea apărea între nevăzător şi valid. 

Reprezentările care iau naştere pe baza imaginilor obiectelor si 
fenomenelor percepute anterior reprezintă un moment nodal, întrucât prin 
gradul lor ridicat de generalizare fac trecerea de la senzorial la logic. 

Aspectele negative subliniate la percepții se vor găsi şi la nivelul 
formării reprezentărilor şi vor reprezenta un bagaj redus de reprezentări la 
nevăzători. 

Utilizarea reprezentărilor existente, rolul major al limbajului în 
formarea şi vehicularea reprezentărilor şi sprijinul substanțial al ima- 
ginilor permit nevăzătorilor să suplinească şi să depăşească mult 
dificultăţile în structurarea şi utilizarea sistemului de reprezentări. 

Dificultăţi mari, dar nu de netrecut, cunoaşte nevăzătorul legat de 
reprezentarea mişcărilor. Aceasta are consecințe în formarea şi însu- 
şirea deprinderilor şi a cunoştinţelor motrice, în însuşirea experienţei mo- 
trice a celor din jur şi în structurarea unei experiențe motrice personale. 

Toate acestea reprezintă, în acelaşi timp, tot atâtea motive pentru 
reconsiderarea rolului educaţiei fizice în grădinițele şi şcolile pentru 
nevăzători şi pentru asigurarea unor legături solide a profesorilor de 
educaţie fizică din aceste şcoli, care pot contribui într-o măsură extrem de 

mare, atât la formarea unui număr cât mai mare de reprezentări ale miş- 
Cării, cât şi la îmbunătățirea nivelului de motricitate a copiilor nevăzători. 

O atenție cu totul specială trebuie acordată formării reprezen- 
tărilor ideomotorii la elevii nevăzători. Acest tip de reprezentări prezintă 
o mare valoare formativă în ceea ce priveşte însuşirea şi efectuarea 
mişcărilor. 

Reprezentările ideomotorii sunt legate întotdeauna de experiența 
personală anterioară, astfel încât în orele de educaţie fizică profesorul 
trebuie să urmărească permanent consolidarea experienței personale şi 
îmbogățirea ei. 

Menţionăm că, deşi volumul reprezentărilor ideomotorii la 
nevăzători nu va egala niciodată volumul acestor reprezentări la copilul 
valid, trebuie găsite căi şi metode de formare a unor astfel de 
reprezentări având în vedere că numai astfel elevul nevăzător va ajunge 
la executarea corectă şi cu un consum minim de energie a mişcărilor. 

În ceea ce priveşte sistematizarea şi organizarea memoriei la 
nevăzători, specialiştii arată că aceasta se realizează în bune condiţii şi nu 
sunt rare cazurile de nevăzători cu memorie performanțială. 

La nevăzători, memoria este foarte bine servită de spiritul de 
observaţie activ, de limbajul bine structurat şi de o atenţie postvoluntară 
bine educată. Unele diferențe între nevăzător şi văzător se manifestă 
privind memoria motorie, care la nevăzător are o importanță deosebită 
în orientarea spațială, dar nu este atât de bogată având în vedere 
dificultăţile existente în formarea de reprezentări ale mişcărilor. 

În activitatea de educaţie fizică cu nevăzătorii, profesorul se poate 
sprijini foarte bine făcând apel la limbaj şi la imaginaţie. Nevăzătorul are 
în general un limbaj bine dezvoltat, chiar dacă, mai ales la copiii până în 
14-16 ani, o parte dintre reacțiile vehiculate nu au acoperire în conținut. 
Realizări importante însă se pot obține cu aceşti elevi utilizând bine 
instructajul verbal şi activând imaginația. 

Organizarea activității se prezintă foarte diferit de la un nevăzător 
la altul şi este puternic dependentă de modul de relaţionare a familiei şi a 
adulților în general cu această categorie de copii. 

Deficiența în general conduce la o creştere a sensibilităţii 
emoţionale, sensibilitate care atunci când este cunoscută poate fi folosită 
atât în stabilirea de relaţii foarte bune între membrii unei colectivități, sau 
între profesor şi elev, cât şi la stimularea elevilor în obținerea de rezultate 
72 


bune. Antrenarea atentă în activitate a motivaţiei având în vedere valoarea 
energetică a acesteia, stimularea intereselor ca şi cristalizarea 
convingerilor asigură nevăzătorului continuitate şi succes în activitate. 
Foarte atent trebuie supravegheate la elevul nevăzător perioadele de 
diminuare a intereselor şi plasarea într-un inactivism foarte păgubitor. 
Atunci când aceste aspecte negative alimentează neîncrederea putem 
asista la stagnări, cât şi la regrese în activitate. Având în vedere condițiile 
lor de existență, atenţia la nevăzători cunoaşte aproape în permanență un 
nivel de acţionare mai ridicat decât la copiii valizi. Unele aspecte de aşa- 
zisă rigiditate manifestate în mişcare (în general în mers), în orientarea 
spaţială, sunt de fapt efecte ale unei concentrări a atenţiei în vederea 
prelucrării şi utilizării maxime a informaţiei. 

Una dintre condițiile structurării armonioase a nevăzătorului o 
constituie activitatea permanentă şi variată. Depistarea şi educarea, 
manifestarea aptitudinilor generale şi speciale ale nevăzătorilor ridică 
gradul de complexitate al personalității. Contactul neîntrerupt cu copiii 
valizi de aceeaşi generaţie, ca şi activităţile comune cu aceştia duc la 
creşterea gradului de încredere în forțele proprii şi la diminuarea şi 
ştergerea complexelor de inferioritate care se pot manifesta uneori în viața 
nevăzătorilor. 


2.3.4. Particularitățile psihomotricității la nevăzători 


Lafon defineşte psihomotricitatea drept „rezultatul integrării 
interacțiunii educației, maturizării sinergiei şi conjugării funcţiilor 
motrice Şi psihice, nu numai în ceea ce priveşte mişcările, ci Şi în ceea ce 
le determină şi le însoţeste — voinţă, afectivitate, nevoi, impulsuri”. 

În condiţiile lipsei vederii, psihomotricitatea capătă o importanță 
deosebit de mare în structurarea şi manifestarea vieţii psihice a omului, în 
general în viaţa şi activitatea lui. 

Rolul analizatorului vizual constă, între altele, şi în aceea că el 
furnizează informaţii, care, prelucrate şi interpretate la nivelul instanţelor 
superioare, permit ca relația dintre organism şi mediu să se realizeze în 
condiţii optime. Deficiența vizuală determină o evoluţie şi o organizare 
specifice  motricităţii. În funcţie de momentul survenirii cecității şi de 
gradul de afectare a analizatorului vizual, psihomotricitatea cunoaşte 
unele diferențieri la diferitele categorii de nevăzători. 

Este foarte greu de realizat un tablou general al evoluţiei 
psihomotricităţii la nevăzători cu cecitate congenitală şi la cei cu cecitate 
dobândită foarte de timpuriu, deoarece tiflopsihologia nu a realizat încă 
studii privind evoluţia copilului nevăzător de la naştere la adolescență. 

Studiile existente se referă, mai ales, la perioada şcolară şi 
abordează unele aspecte izolate ale evoluţiei vieţii psihice a nevăzătorului 
bazându-se, în special, pe observaţii, mai puțin pe cercetare şi aproape 
deloc pe experimentul psihologic formativ. În literatura sovietică de 
specialitate, a existat un număr relativ mare de studii şi cercetări, 
efectuate însă pe nevăzătorii adulți cu cecitate survenită târziu. 

Numeroşi cercetători (Zemţova, Mescereakov, Zimin, Kovalenco) 
au abordat în special problema activității compensatorii a analizatorului 
psihomotrice în vederea însuşirii unor profesiuni din cele mai diferite 
domenii. 

Vom încerca să prezentăm unele aspecte ale evoluţiei psiho- 
motricităţii la copilul nevăzător, pornind de la unele observaţii ocazionale 
pe copiii nevăzători mici, dar mai ales de la relatările părinților, în 
discuţiile purtate cu aceştia în vederea întocmirii fişei pedagogice la 
intrarea copiilor în şcoală. De asemenea, vom încerca o analiză compa- 
rativă a evoluţiei psihomotricității la deficientul vizual în raport cu 
evoluția acesteia la copilul văzător. 

Structurarea psihomotricității la nevăzători este determinată de o 
serie de factori precum: 

— momentul instalării deficienței; 
— gradul deficienței vizuale (cecitate absolută, resturi de vedere 
foarte slabe, slabe, medii şi bune); 
temperamentul; 
tipul de personalitate; 
registrul experienţei motrice individuale; 
posibilitatea însuşirii experienței motrice sociale; 
volumul şi calitatea reprezentărilor; 
— gradul de ierarhizare şi diversificare a constelaţiei de motive şi 
interese; 
— nivelul de cristalizare a afectivității; 

— gradul de concentrare a atenției în însuşirea şi executarea 
mişcărilor; 

— instruirea şi manifestarea controlului voluntar al posturii şi al 
Mişcării; 

— atitudinea activă a copilului în însuşirea cunoştinţelor motrice; 

— atitudinea celor din jur față de deficient în perioada în care încep 
dirijarea evoluţiei şi manifestarea psihomotricității. 

Dacă la naştere, atât copilul valid, cât şi cel fără vedere, pornesc de 
la acelaşi nivel al motricității (respectiv numărul mic de mişcări, rezultat 
al reacțiilor instinctuale), în scurtă vreme evoluția motricității va cunoaşte 
ritmuri diferite; deja în cel de-al treilea stadiu al instruirii inteligenței 
senzorio-motorii la copilul nevăzător apar primele semne de coordonare 
(ochi-mână). La copilul nevăzător, activitatea mâinii, ordonarea 
întrucâtva a mişcărilor haotice de căutare se vor realiza pe măsura 
organizării coordonării auditiv-manuale. 

Şirul de reacții circulare (primare, secundare şi terțiare) pe care-l 
parcurge copilul văzător, apariția intenționalității, asimilările şi acomo- 
dările pe care le realizează el de-a lungul celor şase stadii ale apariției 
inteligenței senzorio-motorii vor accentua diferenţa dintre un copil şi altul 
în evoluția motricității, deoarece toate aceste fenomene ale copilului 
nevăzător vor avea loc mult mai lent şi se vor cristaliza mai greu. 

Dintr-o optică greşită a celor din jurul copilului nevăzător i se pun 
la îndemână prea puţine obiecte (jucării) pentru a le manipula şi de multe 
ori, acest lucru se face destul de târziu. Consecința acestui fapt este o 
stagnare şi o cantonare a copilului nevăzător în primul an de viaţă într-un 
regim motric foarte slab. Acesta măreşte şi mai mult decalajul motric 
dintre un copil văzător şi unul deficient vizual. După primele 3-4 luni de 
viață, copiii în general manifestă o stare de agitație atunci când se 
întrerupe contactul cu o jucărie prin îndepărtarea ei (cădere, aruncare, 
scăpare). La copilul nevăzător acest comportament apare mult mai des, 
întrucât jucăria este găsită adesea foarte greu, datorită explorării „haotice” 
a spaţiului din jurul său. 

Motricitatea copilului nevăzător va intra într-o perioadă mai activă 
o dată cu apariţia patrupediei. Mâinile împreună cu picioarele vor realiza 
deplasarea şi vor avea un rol mai ales în investigarea unor spaţii din ce în 
ce mai mari. Mişcările vor deveni mai ample şi mai numeroase, copilul va 

Pipăi, va lovi, va mirosi obiectele din jurul său şi, treptat, va începe să le 
recunoască pe unele dintre ele. 

Se pare că patrupedia, la copilul nevăzător, se prelungeşte mai mult 
decât la copilul văzător. Ridicarea la poziția verticală la nevăzători se face 
după 13-14 luni şi, uneori, chiar mai târziu. Copilul nevăzător va păşi 
ținându-se de obiecte ca şi copiii văzători, desprinderea de acestea 
făcându-se, în general, mai greu la copilul nevăzător. Acesta, aflat în 
poziţie bipedă şi în mers, îşi va căuta mai îndelung echilibrul şi, în multe 
cazuri, din cauza ciocnirii de anumite obiecte în timpul mersului sau 
alergatului pe vârfuri, va traversa stagnări sau „amânări” pe diferite 
perioade de timp ale exerciţiilor de mers, întrucât se instalează inhibiția 
sau teama față de un eveniment neplăcut. O situație mai aparte prezintă 
dezvoltarea verbo-motorie. În această privință, comparativ cu copilul 
văzător, se pare că nu există diferențe semnificative. Gânguritul, 
lalațiunea şi apoi primele cuvinte sunt rostite cam în aceeaşi perioadă, 
existând şi între nevăzători copii care pronunţă primele cuvinte înainte de 
un an, chiar in jurul vârstei de 10 luni. 

Din relatările unor mame care au crescut copii nevăzători, aceştia 
simt nevoia acută de a li se vorbi. Găsim că este normal acest lucru având 
în vedere că analizatorul auditiv în această perioadă este dominant la 
nevăzători. Cu cât canalul afectiv care ia naştere între mamă şi copil va fi 
mai bine întreţinut de mamă, cu atât evoluția vieții psihice a copilului 
nevăzător în primul an de viaţă se va realiza în condiţii mai bune. 

În perioada preşcolară, evoluţia motricităţii la copilul nevăzător 
poate fi mai rapidă sau mai lentă, se poate solda cu achiziții mai 
numeroase, în funcţie de atitudinea celor din jurul lui. În această perioadă, 
dar mai ales în perioada preşcolară, treptat se organizează şi devine tot 
mai activ complexul tactil-kinestezic. Explorarea tactilă se ordonează şi 
se organizează furnizând tot mai multe informaţii despre obiecte. Începe 
organizarea memoriei kinestezice care va stoca experiența nevăzătorului. 

ŞI pentru nevăzători, vârsta preşcolară este sensibilă la mişcare. 
Este foarte important dacă în familia copilului nevăzător mai există şi alți 
fraţi, sau nu, şi dacă frații sunt valizi sau prezintă deficienţe. S-a constatat 
că în familiile cu un singur copil, şi acela nevăzător, evoluția 
psihomotricităţii până la perioada şcolară este deosebit de lentă, numărul 
de cunoştinţe motrice achiziționate este extrem de redus, se formează 
foarte puţine deprinderi şi de cele mai multe ori, defectuoase, adesea apar 

şi se manifestă ticuri şi mişcări haotice, dezordonate, fără valoare 
adaptativă. Se consideră însă că acestea au la bază nevoia copilului de 
mişcare. În familiile în care nevăzătorul nu este singurul copil, acesta 
având şi frați mai mici, evoluția psihomotricității copilului nevăzător este 
net superioară față de situația descrisă mai sus. Acest copil va fi antrenat 
în mişcare, se va deplasa mai mult însoțit, dar o va face şi singur, din ce în 
ce mai bine şi mai mult, îşi va însuşi mult mai multe deprinderi şi, la 
intrarea în şcoală, va avea o vârstă motorie apropiată de cea a copilului cu 
vedere. Corecțiile, uneori dure, aduse în general de frați modului de 
execuţie a unor mişcări vor avea în final efecte benefice. 

Parte din experiența motrică socială este însuşită şi utilizată de 
copilul văzător prin imitație. Copilul nevăzător, care poate imita cu 
uşurinţă numai ceea ce percepe auditiv, are un nivel motor mai scăzut, 
Chiar şi în perioada şcolară şi o serie de mişcări şi de deprinderi 
insuficient sistematizate din cauză că este obligat de mai multe ori să 
„refacă” şi să asimileze experiența motrică pe care copilul văzător o 
„prinde” mult mai repede şi poate mai bine prin „imitarea” ei în urma 
vizualizării schemei motrice. 

O altă particularitate a psihomotricității nevăzătorului constă în 
faptul că schema corporală se realizează mai târziu şi mai greoi decât la 
copilul văzător. Schema corporală este o sinteză psihică între conştiinţa 
corporalității şi experiența subiectivă a copilului, reprezentând o 
contracție temporospaţială. 

Schema corporală este „o reprezentare cvasiconştientă a diferi- 
telor părți ale corpului, organizată, integrată într-o imagine globală. 
Sinteza părţilor propriului corp se formează treptat în copilărie cu 
ajutorul unor mecanisme plurisenzoriale, prin asocierea repetată a 
impulsurilor interoceptive, proprioceptive şi exteroceptive”. 

Iniţial schema corporală la nevăzători este mai labilă şi pot 
interveni o serie de dezorganizări, dar treptat ea se încheagă într-un 
construct solid, care îndeplineşte un rol important în formarea imaginii- 
program a acţiunii şi în asigurarea preciziei şi corectitudinii acțiunii 
motrice. 

Psihomotricitatea deține un loc aparte în orientarea spaţială la 
nevăzători. Capacitatea de orientare în spaţiu este destul de strâns legată 
de experienţa individuală de orientare, cu nivelul de reprezentări etc. În 
activitatea de orientare, subsistemul proprioceptiv-kinestezic furnizează 

permanent informații despre postura şi echilibrul corpului, iar cel 
kinestezic informează despre ansamblul mişcărilor care se efectuează în 
timpul deplasării. Posibilitatea de a se orienta mai bine în spaţiu a 
nevăzătorului este condiționată de deplasarea sa cât mai timpurie fără 
însoțitor. 

Copilul nevăzător trebuie antrenat nu numai în cunoaşterea şi 
reprezentarea spațiului parcurs, dar şi în dezvoltarea şi utilizarea aşa 
numitului simț al obstacolelor, care constă în capacitatea de a sesiza un 
obstacol în drumul de la o anumită distanță (nu mai mare de 1-2 m.). 
Această sensibilitate deosebită este asigurată de pielea obrajilor şi a feței, 
dar credem că este într-o strânsă interacţiune cu analizatorul pro- 
prioceptiv-kinestezic şi cu cel acustico-vestibular. 

Pe parcursul şcolarizării, la elevii nevăzători, mai mult decât la cei 
văzători, alternează perioade de activism în mişcare cu intervale în care 
tinde să se instaleze un inactivism cu consecințe nefavorabile asupra 
manifestărilor psihomotrice. 

Aceste tendințe trebuie sesizate şi corectate prin antrenare în 
diverse activități cu caracter motric ale acestor elevi. 

În perioada şcolară, complexul tactil proprioceptiv-kinestezic, fiind 
serios exersat în activitatea de scris-citit (ca şi sport, lucru manual), va 
reprezenta o sursă a optimizării unor parametri cum sunt: coordonarea, 
precizia, rapiditatea forței. 

În antrenarea mobilităţii şi în învăţarea şi consolidarea 
gesturilor de către copiii nevăzători sunt utile următoarele idei cu forță 
explicativă, propuse de J.Pailhous: 

la baza oricărui gest se află o schemă motorie, altfel am avea o 
simplă mişcare; 

o schemă motorie este o regulă care se aplică proprietăților 
organismului; 

rolul schemei motorii în producerea gestului este mai mult sau 
mai puțin important (mergând, de exemplu, de la o simplă orientare a 
corpului până la invarianți spațio-temporali, cum sunt cei din gesturile 
grafice implicate în scriere); 

schema motorie trebuie să fie specificată în parametrii ei 
(schema de asimilare — ]. Piaget, sistem focal — Van Galen, 1980); 

această specificare şi specificitatea parametrilor nu este în 
general suficientă pentru a produce gestul, ci numai structura sa; 

specificitatea non-schematică a unui gest particular necesită 
utilizarea reaferentațiilor pentru controlul gestului, ceea ce implică o 
oarecare durată; 

reaferentațiile intervin atât în controlul derulării programului 
motor (al schemei motorii), cât şi în controlul gestului. 

Trăsăturile cele mai generale ale abilităților sau ale rutinelor 
motorii sunt: viteza de execuţie, stabilitatea programelor motorii, extrema 
organizare a conduitei motorii, automatismul şi modul de control. 
Organizarea conduitei motorii se caracterizează prin faptul că în cadrul ei 
este dificil, după ce s-a automatizat, să se distingă net unitățile elementare 
de cele în care sunt integrate în raport cu un anumit scop. 

În privinţa modului de control, predomină controlul interoceptiv 
asupra celui exteroceptiv. Achiziţia lanțurilor operatorii-executive sau ale 
abilităților motorii implică, cel puţin în primele faze de învăţare, o 
intervenţie densă a proceselor cognitive. Dar aceste faze corespund mai 
mult stabilirii proiectului acţiunii motorii decât controlului acţiunii. În 
învățarea şi în controlul acțiunii motorii sau a gestului, A. J]. Adams 
(1972) pune accentul pe aferentaţiile proprio şi exteroceptive. Aceste 
reaferentații — consecințe senzoriale ale producerii gestului — sunt 
comparate cu o memorie de reaferentație (traseele perceptive 
corespunzătoare gestului dorit). A. ]. Adams postulează rolul memoriei în 
alegerea direcţiei gestului. La nevăzători, rolul memoriei Kinestezice este 
deosebit de mare în sfera mobilității şi a acțiunilor motorii. 

Programele şi schemele motorii, alături de alte variabile psihice 
(cognitive, psihomotorii, afective şi perceptive), sunt implicate în 
orientarea şi mobilitatea nevăzătorilor în mediul înconjurător. 

Toate aceste caracteristici ale psihomotricității nevăzătorului pun 
în evidență necesitatea unor exerciţii speciale a căror „predare” implică 
munca în echipă: psihopedagog, profesor de educaţie fizică, părinți. 
Profesorul şi elevul trebuie să lucreze împreună, pentru a mări încrederea 
în sine a elevului, cât şi pentru a-şi îmbunătăți imaginea despre el însuşi. 
Se impune motivarea elevului, astfel încât să-l facă să aibă dorinţa să se 
deplaseze în mod independent, să câştige mai mult control asupra 
mediului înconjurător. Deprinderile şi experiența dobândită prin aceste 
măsuri de intervenţie în sfera motricităţii îl ajută pe copilul şi pe tânărul 
nevăzător în maturizarea şi dezvoltarea sa. 

Deficienţii de vedere sunt consideraţi ca „oameni ai ordinii”, 
datorită faptului că apare necesitatea aşezării şi păstrării obiectelor în 
locuri bine delimitate pentru a putea fi uşor găsite. Ei sunt, totodată, 
disciplinați şi manifestă un autocontrol față de comportamentele proprii în 
vederea realizării unei corelări cât mai adecvate cu cei din jur. 

În România, deficienţii de vedere sunt educați şi şcolarizaţi în 
unități speciale, sunt pregătiți în şcoli profesionale şi licee şi pot urma o 
instituție de învățământ superior la fel ca şi o persoană validă. Rezultatele 
obținute sunt edificatoare pentru formarea personalității şi integrarea 
social-profesională a deficienţilor. 


2. 4. Recuperarea deficienței de vedere 


În recuperarea persoanelor cu ambliopie se acţionează, în 
primul rând, asupra ocrotirii vederii restante, prin limitarea activităţii 
vizuale şi evitarea condiţiilor de lucru care ar putea dăuna. Conservarea 
vederii presupune utilizarea ei în condiţii optime şi de aceea un obiectiv 
important în recuperarea copiilor cu ambliopie este acela de a-l învăța pe 
elev să-şi folosească posibilitățile vizuale şi de a-i dezvolta capacitatea de 
a percepe activ şi sistematic. 

Consecințele secundare pe plan afectiv, relațional şi atitudinal 
impun ca obiectiv de maximă importanță cultivarea încrederii copilului 
slab dezvoltat în sine, în posibilitatea de a învăţa, de a-şi cuceri un loc în 
viaţă, dar nivelul de aspirații trebuie să fie pe măsura forțelor sale; ca 
obiectiv se va urmări înlăturarea stărilor inhibitorii şi a sentimentului de 
inferioritate provocate de insuccese, încrederea în sine fiind condiționată 
de buna integrare în colectivul de copii, de stimularea unor motivații de 
valoare socială. 

Nu este posibilă o restabilire funcțională a modificărilor organice 
în acest caz şi se acționează deci asupra ameliorării segmentului cortical 
al analizatorului, care nu este modificat sub aspect organic; ameliorarea 
se va face prin dezvoltarea funcţiilor vizuale superioare, prin sporirea 
atenţiei vizuale, a memoriei vizuale, a rolului gândirii, al imaginației etc. 

În şcolile pentru ambliopi se acţionează în vederea perfecționării 
funcției vizuale, realizată printr-o antrenare progresivă, gradată. 

Recuperarea se individualizează în funcție de caz pentru a stabili 
un echilibru rațional al mecanismelor compensatorii, făcând ca anumite 

mecanisme să devină dominante şi frânând acțiunea altora inutile sau 
dăunătoare. 

Procesul de învățământ completează şi precizează pentru elevul 
ambliop multe aspecte ale realității înconjurătoare la care vederea slabă 
nu i-a permis să ajungă singur; îi dezvăluie aspecte ale vieţii sociale, ale 
activității umane prin care îi conturează şi orizonturile realizării lui 
viitoare. Se formează astfel deprinderile de muncă intelectuală, dar se 
urmăreşte şi incitarea curiozității intelectuale, descoperiri făcute prin forțe 
proprii, încrederea în sine de a efectua activităţi care i se păreau 
imposibile. 

Lipsa unei experienţe vizuale, a unui bagaj informaţional care să 
ajute percepția vizuală, lipsa deprinderilor de investigare, graba şi 
neatenția, lipsa diferențierilor vizuale, capacitatea mică a interpretărilor, 
obişnuinţa perceperii prin alte modalităţi senzoriale, neîncrederea în 
propriile posibilități vizuale sunt explicaţii ale unei eficienţe vizuale mici 
mai mult decât impune leziunea oculară; un antrenament rațional al 
funcției vizuale ar putea înlătura, în parte, aceste piedici. 

Dacă ambliopii ar fi instruiți la fel ca şi orbii, înseamnă că vederea 
neexercitată nu s-ar păstra, ci ar scădea. J]. Jones lansa ideea conform 
căreia „rareori utilizarea vederii este dăunătoare” ci, dimpotrivă, utilizarea 
vederii sporeşte eficiența vizuală, iar inactivitatea diminuează capacitatea 
vizuală. 

Utilizarea vederii este benefică, dar nu trebuie să se ajungă la 
excese; de aceea, Pierre Olcron scria că „principiul călăuzitor în educaţie 
este a nu întreprinde nimic care să producă vreo oboseală”, dar el mai 
adăuga: „cu un copil ale cărui posibilități de vedere sunt stabilizate, 
atitudinea de conservare a acestora ca pe un bun inutil nu se justifică 
deloc. Cu condiția examinărilor periodice ale medicului oftalmolog, 
examinări care vor depista eventualele deteriorări, utilizarea acestor 
posibilități este, din contră, prima grijă a profesorului”. Deci, se afirmă 
necesitatea ca posibilitățile vizuale să fie mobilizate pentru a le menține şi 
a le dezvolta. 

Trebuie să se asigure o educație vizuală sistematică pentru a 
asigura caracterul progresiv al exercitării vederii, să se înlăture 
obstacolele de care copilul nu este conştient, să se prevină supra- 
solicitarea, dar şi supraprotecția vizuală, să se împiedice şi să se înlăture 
inhibarea activităţii vizuale spre care sunt predispuşi unii copii ambliopi. 

Recuperarea nu se poate desăvârşi numai prin exercitarea ei în 
procesul de învățământ, ci ea trebuie făcută permanent în funcție de 
gradul de handicap al fiecărui copil; deci, educația trebuie făcută 
individual. 
specifice organismului uman şi a activităţii copilului, care oferă 
fotostimulările necesare acestei dezvoltări, împreună cu celelalte 
modalități senzoriale. Copilul învaţă treptat să vadă, perfecționându-şi 
treptat vederea, acumulând un uriaş fond de reflexe condiționate pe 
fondul celor necondiționate existente; are loc o diferențiere cât mai fină a 
excitanţilor, vederea căpătând rol conducător în recunoaşterea formelor, 
mărimilor, în aprecierea distanțelor. 

Procesul se continuă şi în şcoală, existând numeroase studii 
psihologice care au arătat creşterea unor indici ai vederii prin realizarea 
de exerciții gradate, în condițiile vederii normale. 

În recuperarea nevăzătorilor trebuie să se urmărească: formarea şi 
dezvoltarea deprinderilor de a se autoîngriji, de a percepe mediul ambiant, 
de a se orienta în spațiu şi timp (prin stimularea şi dezvoltarea simțurilor 
existente — auz, tact, miros şi prin folosirea de repere şi mijloace auxiliare 
— ex. număr de paşi, vibrații, ritm biologic, baston etc.), învăţarea scris- 
cititului specific (alfabet Braille), abilitarea deficienților de vedere de a 
putea realiza o meserie adecvată handicapului existent, în vederea 
integrării lor sociale. 


REZUMAT 


Deficiența de vedere este o deticienţă de tip senzorial şi constă în 
diminuarea în grade diferite (până la pierderea totală) a acuității vizuale. 
Handicap vizual înseamnă, aşadar, scăderea acuităţii vizuale la unul sau 
la ambii ochi (binocular), care are loc din perioada vieţii intrauterine 
până la moarte. Handicapul vizual apare, aşadar, din cauza insuficientei 
funcționări (sau chiar a eliminării) a analizatorului vizual. Deficiența de 
vedere se poate clasifica în funcție de mai multe criterii: gradul 
(gravitatea) defectului vizual (deticienţa vizuală prezintă de la pierderea 
totală a capacității vizuale şi până la ambliopie diferite grade, astfel încât 
între cecitatea absolută şi ambliopie mai există — după un termen introdus 


Pa 


de Truc — şi o „cecitate relativă”; cecitatea — orbirea reprezintă aşadar un 

handicap major sau total de vedere, presupunând lipsa completă a 
văzului), momentul instalării defectului vizual (deosebim astfel defecte 
congenitale, defecte survenite în copilăria timpurie, la vârsta anteşcolară, 
preşcolară, şcolară şi defecte tardive). Orbii congenitali sunt complet 
lipsiți de reprezentări vizuale, iar la orbii cu defect vizual survenit — 
ținându-se cont de timpul care a trecut de la apariţia defectului până la 
vârsta actuală — se păstrează o serie de imagini vizuale care pot avea o 
influență însemnată asupra particularităților psihologice individuale. 
Există şi două tipuri speciale de cecitate: cecitatea isterică şi agnozia 
vizuală. În cazul cecităţii isterice, din punct de vedere fiziologic şi 
anatomic, analizatorul vizual nu prezintă nici o disfuncție, dar din punct 
de vedere psihic subiectul refuză inconştient să vadă (de ex. un 
traumatism/şoc emoțional în care informaţia vizuală a jucat un rol major — 
subiectul şi-a văzut soția în flăcări în propria casă arzând, fără a o putea 
salva). Agnozia vizuală este fenomenul aflat la polul opus, din punct de 
vedere fiziologic şi anatomic analizatorul vizual fiind evident afectat, însă 
subiectul vrea/crede că vede. Există şi criteriul etiologiei cecităţii şi 
ambliopiei, în funcţie de care deosebim atâtea categorii de deficienți 
vizual câte cauze pot provoca defecte vizuale. Cauzele cecităţii şi ale 
ambliopiei nu pot fi studiate separat, aceleaşi afecțiuni oculare putând 
provoca leziuni şi modificări de diferite grade ale analizatorului vizual. 
Nu se poate vorbi în general despre cauzele deficienţelor vizuale, în 
această privinţă existând diferenţe destul de pronunţate de la o epocă la 
alta, de la o regiune geografică a lumii la alta. În plus se poate discuta 
despre cauzele cecităţii şi ale ambliopiei şi în funcţie de perioada de 
vârstă în care se manifestă cu preponderență (cauze ale cecității 
congenitale dobândite în copilărie, tardiv sau numai la bătrâneţe). Cele 
mai importante cauze sunt: afecțiunile analizatorului vizual, afecțiuni 
organice generale care pot determina deficienţa vizuală, traumatismele 
oculare etc. 

În ce priveşte particularităţile deficientului vizual se constată o 
schimbare a expresiei feţei, care se datorează lipsei funcției expresive a 
ochilor, o dezvoltare fizică întârziată (W. Dabe vorbind despre o 
rămânere în urmă în medie de 2 ani), atitudini deficiente globale (mai 
frecvente sunt: atitudini globale rigide, atitudini cifouice şi musculatura 
insuficient dezvoltată). 

Din cauza activităţii motrice reduse şi a deficienţelor în dezvoltarea 
somatică, apar şi tulburări la nivelul sistemelor circulator şi respirator, 
respirația fiind superficială, lipsită de amplitudine. Un aspect special al 
acestor particularități îl constituie manierismele, ticurile sau manifestările 
motrice negative. Literatura de specialitate descrie o serie de manierisme 
specifice deficienților vizual, denumite de literatura anglo-saxonă: 
blindisme. O altă particularitate a psihomotricităţii nevăzătorului constă în 
faptul că schema corporală se realizează mai târziu şi mai greoi decât la 
copilul văzător. 

În recuperarea persoanelor cu ambliopie se acţionează, în primul 
rând, asupra ocrotirii vederii restante, prin limitarea activităţii vizuale şi 
evitarea condițiilor de lucru care ar putea dăuna. Conservarea vederii 
presupune utilizarea ei în condiții optime şi de aceea un obiectiv 
important în recuperarea copiilor cu ambliopie este acela de a-l învăţa pe 
a percepe activ şi sistematic. Recuperarea se individualizează în funcţie 
de caz pentru a stabili un echilibru rațional al mecanismelor 
compensatorii, făcând ca anumite mecanisme să devină dominante şi 
frânând acțiunea altora inutile sau dăunătoare. Recuperarea nu se poate 
desăvârşi numai prin exercitarea ei în procesul de învățământ, ci ea 
trebuie făcută permanent în funcție de gradul de handicap al fiecărui 
copil. Deci, educația trebuie făcută individual. 


CONCEPTE-CHEIE 


e Deficienţă de vedere = deficiență de tip senzorial şi constă în 
diminuarea în grade diferite (până la pierderea totală) a acuității vizuale. 
Handicap vizual înseamnă, aşadar, scăderea acuităţii vizuale la unul sau 
la ambii ochi (binocular), care are loc din perioada vieții intrauterine 
până la moarte. 

e Acuitate vizuală = facultatea regiunii musculare a retinei de a 
percepe obiecte de dimensiuni mici. Limita inferioară la care un obiect 
poate fi perceput constituie minimum perceptibile. Capacitatea de 
separare a două imagini izolate pe retină constituie minimum separabile. 
Determinarea acuității vizuale se face cu ajutorul optotipilor (tabele 
optometrice). Tabelele optometrice sunt formate din rânduri de litere, 
cifre, semne sau imagini de mărime descrescândă, verificate statistic. 

Lângă fiecare rând este specificată distanța de la care dimensiunile 
respective pot fi percepute de un ochi emetrop (normal). Examinarea se 
face de la o distanţă fixă de 5 metri, separat pentru fiecare ochi. Rezultatul 
(acuitatea vizuală) se calculează după formula v=d/D, la care numărătorul 
(d) este egal cu distanţa examinării (5 m.), iar numitorul (D) reprezintă 
distanţa citirii rândului respectiv de către un ochi emetrop. Clasificarea 
deficienţilor vizuali în funcție de acuitatea vizuală este redată în tabelul 
următor: 


iadul de sotul Acuitatea vizuală exprimată în: ua 
vizual Fracții Fracții Procen- | şcolarizare 

ordinale zecimale te % 

Cecitate totală 0-1/200 0-0.005 0-0.5 

Cecitate practică | 1/200-1/50 | 0005-0002 | 05-2 aa de 

Ambliopie gravă |  1/50-1/20 0.02-0.05 2-5 

Ambliopie 1/20-1/5 0.05-02 550), || IONAL de 

ambliopi 


e Cecitatea(orbirea) = un handicap major (total) de vedere, 
presupunând lipsa completă a văzului. Există orbire congenitală (din 
naştere) şi orbire dobândită (din diferite cauze).Un tip aparte de cecitate 
este cecitatea isterică, când, din punct de vedere fiziologic şi anatomic, 
analizatorul vizual nu prezintă nici o disfuncție, dar din punct de vedere 
psihic subiectul refuză inconştient să vadă (de ex.un traumatism/şoc 
emoţional în care informaţia vizuală a jucat un rol major — subiectul şi-a 
văzut soţia în flăcări în propria casă arzând, fără a o putea salva). 
Fenomenul aflat la polul opus este agnozia vizuală, caz în care, din punct 
de vedere fiziologic şi anatomic, analizatorul vizual este evident afectat, 
însă subiectul vrea /crede că vede. 

e Agnozia = incapacitatea individului de a recunoaşte obiecte 
uzuale, în pofida păstrării intacte a organelor de simţ şi a unei inteligenţe 
normale. Agnozia vizuală (cecitatea psihică) este consecinţa distrugerii 

(bilaterale) a zonelor de proiecție a căilor vizuale la nivelul lobului 
occipital. 

e Mliopia = un exces de refracție, care tulbură percepția la distanță 
a individului (nu vede bine la distanță). Imaginea optică a obiectului se 
formează nu pe ecranul retinian, ci înaintea lui, fiind neclară. Miopul 
tinde să se apropie de obiect sau să apropie obiectul de ochi ca să-l poată 
vedea mai clar. 

e /lipermetropia = o refracție insuficientă, drept urmare imaginea 
obiectului este neclară şi se formează în spatele retinei subiectului. Acesta 
are, aşadar, dificultăți în a percepe obiectele din apropiere şi pentru a le 
depăşi tinde să le îndepărteze de ochi. 


EXTENSII TEORETICE 


Particularități ale explorării vizuale în cazuri patologice 
(boli neurologice, boli psihice, deficienţe mintale) 


În multe cazuri de agnozii există tulburări de comportament 
oculomotor.  Agnozia este incapacitatea individului de a recunoaşte 
obiecte uzuale, în pofida păstrării intacte a organelor de simţ şi a unei 
inteligențe normale. A. R. Luria, L. A. Iarbus (anii '60) au arătat că în 
agnozia vizuală se întâlnesc tulburări ale oculomotricității, mişcările 
oculare voluntare fiind modificate față de normal atunci când bolnavul 
încearcă să recunoască un obiect cu privirea. Mişcările oculare în acest 
caz sunt haotice, extrem de numeroase, neeconomice, cu multe « zone » 
de fixare a privirii care se suprapun. În alexia agnozică sau în agnozia de 
simultaneitate există tulburări ale oculomotricității, când, deşi elementele 
componente ale unui obiect perceput sunt recunoscute separat, în sine, ele 
nu pot fi grupate de către individ într-un tot, în imaginea unitară a 
obiectului respectiv. Un caz particular în care perturbarea oculomotrică 
intervine în prim plan este sindromul Balint — 1909 (paralizia psihică a 
privirii), caracterizat prin imposibilitatea bolnavului de a percepe stimulii 
vizuali periferici, reflexul de fixare a privirii fiind perturbat (bolnavul 
neputând să-şi desprindă privirea de la un obiect la care s-a fixat). 
Paraliziile cerebrale sunt însoțite frecvent de tulburări ale mersului, ale 
organizării oculomotricităţii. În domeniul psihiatriei s-a încercat relevarea 
particularităţilor explorării vizuale în cazul bolnavilor psihici. În urma 
unor cercetări (S. Tasiak, W. Thomas — 1970) s-a constatat că cei cu boli 

psihice evită să exploreze vizual fotografiile de oameni, îndeosebi faţa 
acestora, fiind mai interesaţi de explorarea vizuală a pozelor cu animale, 
cu obiecte etc. Sunt studii (R. Osaka, J.R. Davies) care arată că şi în cazul 
deficienţilor mintal apar tulburări ale mişcărilor oculare, precizia şi 
eficacitatea mişcărilor de urmărire vizuală şi a mişcărilor sacadate 
exploratorii tind să crească o dată cu vârsta mintală a individului deficient 
Şi nu cu vârsta sa cronologică. 


ÎNTREBĂRI RECAPITULATIVE 


1. Caracterizaţi prin comparaţie ambliopia şi cecitatea. 

2. Particularitățile psihice ale deficientului de vedere. 

3. Cum s-ar putea realiza un demers recuperator în cazul unui orb 
congenital? 

3. DEFICIENȚA DE AUZ 


3.1. Caracterizarea generală a handicapului de auz 


Oamenii au cinci simțuri cu ajutorul cărora experimentează lumea 
înconjurătoare, simțurile fiind uneltele cu care învăţăm şi comunicăm. 
Când se naşte, copilul are mintea deschisă şi pregătită pentru recepțio- 
narea informaţiilor prin toate aceste simțuri. Cu cât informațiile primite 
sunt mai numeroase, cu atât copilul va putea înțelege lumea înconju- 
rătoare şi se va integra mai bine în societate. 

Auzul este critic pentru dezvoltarea vorbirii şi a limbajului în 
general. De aceea este foarte important ca pierderea de auz să fie 
descoperită cât mai devreme cu putință, întrucât o întârziere în 
dezvoltarea vorbirii şi a limbajului poate fi evitată dacă există o 
amplificare suficientă a sunetelor. 

Handicapul de auz aparţine unei categorii mai ample de handi- 
capuri — cele senzoriale (din care face parte şi deficiența de vedere) şi 
reprezintă diminuarea sau pierderea totală sau parțială a auzului. Prin 
instalarea unui deficit auditiv, activitatea şi relațiile individului cu lumea 
înconjurătoare sunt puternic perturbate. Atunci când handicapul de auz 
există de la naştere sau când apare de timpuriu (mica copilărie), 
dificultăţile în însuşirea limbajului de către copil sunt majore — vorbim 
despre fenomenul muțeniei care însoţeşte pierderea totală a auzului. În 
cazul în care degradarea auzului se produce după achiziția structurilor 
verbale şi nu se intervine în sens recuperator, se instalează un proces de 
involuție la nivelul întregii activități psihice. 

Putem spune că, în timp ce pierderea auzului înaintea vârstei de 2-3 
ani are drept consecință mutitatea (copilul devenind surdomut), dispariția 
simțului auditiv la câțiva ani după însuşirea limbajului de către copil 
determină dificultăți în menținerea nivelului atins, chiar regresii în plan 

verbal (din punct de vedere al vocabularului, al intensității vocii sau al 
exprimării gramaticale). 

Efectele deficienței de auz sunt diferite deci în funcţie de vârsta la 
care a apărut handicapul auditiv, de particularitățile psihice ale indivi- 
dului, de mediul în care trăieşte acesta, de atitudinea celor din jur etc. 

O ureche cu acuitate normală poate să suplinească surditatea 
celeilalte. Din punct de vedere statistic, unul din zece oameni suferă, într-o 
măsură mai mare sau mai mică, de tulburări ale auzului. 

Este foarte dificil de a defini dezvoltarea normală atunci când este 
vorba despre oameni. Fiecare individ se dezvoltă în felul sau în ritmul 
său. Putem vorbi de repere generale în dezvoltarea auzului, deşi este mai 
important de notat care este progresul natural al copilului prin diferitele 
stadii de dezvoltare decât să ne concentrăm pe atingerea unui reper 
specific pentru o vârstă specifică. 

Fetusul uman posedă un auz rudimentar încă din a 20-a săptămână 
de sarcină. Acest auz se va dezvolta şi maturiza pe tot timpul sarcinii. 
Fătul este apt să audă sunete din exterior, deşi aude mult mai bine 
sunetele de frecvenţă joasă decât sunetele de frecvență înaltă. Între 0-4 
luni copilul tresare la sunete bruşte şi puternice şi îndreaptă privirea sau 
capul spre sursa sonoră. Între 3-6 luni devine interesat de diferite sunete. 
Experimentează auzul producând sunete, aparent recunoscând vocile 
familiare. La 6-12 luni gângureşte şi începe să înţeleagă cuvinte simple 
cum ar fi „„mama” şi „pa”, fiind în stare să execute comenzi simple. Între 
12-15 luni gânguritul începe să se transforme în cuvinte, copilul putând 
folosi în jur de 20 de cuvinte şi înțelegând circa 50. La 2 ani poate vorbi 
în propoziții simple folosind un vocabular de aproximativ 200-300 de 
cuvinte. Îi place să i se citească şi poate identifica şi numi lucruri 
observate în imagini, pentru ca la 3-4 ani să folosească cuvinte şi 
propoziţii pentru a-şi exprima propriile nevoi, întrebări şi sentimente. 
Vocabularul, pronunția şi înțelegerea cuvintelor se îmbunătăţesc vizibil în 
această perioadă. 

Atunci când există o leziune la oricare dintre părțile componente ale 
analizatorului auditiv, abilităţile auditive ale copilului pot fi compromise. 
Numai câteva afecțiuni ale sistemului auditiv pot fi tratate cu 
medicamente sau chirurgical, în timp ce majoritatea pot fi remediate cu 
ajutorul unei proteze auditive. 

Anumiți factori pot influența impactul pe care îl are pierderea de 
auz asupra dezvoltării copilului. Un copil care s-a născut cu o pierdere de 
auz prezintă o mai mare întârziere în dezvoltarea vorbirii şi a limbajului 
decât un copil al cărui auz a fost afectat după însuşirea limbajului. De 
asemenea gradul pierderii de auz are o importanță foarte mare. Cu cât 
pierderea de auz este mai mare, cu atât dezvoltarea vorbirii şi a limbajului 
va fi mai afectată. 

Este foarte important faptul ca pierderea de auz să fie diagnosticată 
Şi tratată cât mai devreme posibil. Există date clare care arată că un copil 
cu o pierdere de auz îşi poate dezvolta vorbirea şi limbajul similar unui 
copil cu auz normal, dacă este protezat înainte de a împlini vârsta de 6 
luni. 


3.2. Clasificarea şi etiologia handicapurilor de auz 


Handicapul de auz se poate manifesta în anumite forme sau grade 
care presupun deteriorări parțiale sau totale ale simțului auditiv. 

Clasificarea tipurilor de deficiență de auz se realizează în funcție de 
mai multe criterii: 

a. După gradul (gravitatea) deficitului de auz identificăm: 
hipoacuzia (diminuarea /degradarea auzului între 0-90 dB) şi surditatea 
sau cofoza (pierderea totală a auzului — peste 90 dB). Hipoacuzia poate 
avea, la rândul ei, grade diferite de gravitate: hipoacuzie uşoară (pierdere 
de auz de 0-30 dB ), hipoacuzie medie (între 30-60 dB ) şi hipoacuzie 
severă sau profundă ( între 60- 90 dB ). 

Handicapul de auz parţial (hipoacuzia) afectează aproximativ 
1% din populație (persoanele cu o astfel de deficiență fiind denumite în 
popor „tari de ureche”), fiind un serios handicap în viaţa de zi cu zi a 
individului, atât în planul şcolarizării, al exercitării profesiei, cât şi al 
relaționării cu ceilalți oameni. 

Termenul „pierdere de auz” sau „„hipoacuzie” nu implică surditate 
totală (cofoza). O persoană surdă (cofotică) este incapabilă de a procesa 
sau auzi sunete cu sau fără un aparat auditiv, în timp ce majoritatea 
hipoacuziilor sunt compensate cu mult succes folosind un aparat de auz. 


Semnele hipoacuziei 
Copiii cu o pierdere de auz adesea învață să compenseze acest 
neajuns fiind mult mai atenți la informaţiile pe care le primesc pe alte căi, 

cum ar fi schimbarea intensității luminii la închiderea sau deschiderea 
unei uşi, vibraţiile podelei şi mişcările aerului. De aceea, răspunsurile lor 
pot părea normale făcând ca pierderea de auz să fie dificil de depistat. 

Testarea auzului la copiii nou născuţi, prin programul de screening 
al auzului, este cea mai bună cale de a detecta pierderea de auz încă de la 
naştere. Atunci când nu există program de screening, adesea părinții sunt 
cei care încep să suspecteze o pierdere de auz. 

Există o serie de manifestări care apar în comportamentul copilului 
care ar putea să indice dacă există la acesta probleme de auz. Fiecare 
copil se dezvoltă într-un anume ritm de aceea nici unul dintre aceste 
semne nu poate indica sigur dacă există o problemă, dar fiecare indică 
pierderea unei importante informaţii auditive de către copil. 


Semnele pierderii de auz: 

e Nu tresare la sunete puternice. 

e Nu poate localiza sursa sonoră, de exemplu întoarce capul în 
direcția opusă zgomotului. Copiii cu un auz normal de obicei încearcă să 
întoarcă capul pentru a localiza sursa de sunet chiar de la vârsta de cinci 
luni. 

* În general este nevoie de o amplificare a sunetelor atunci când: 
copilul stă prea aproape de televizor, dă volumul foarte mare, în mod 
frecvent întreabă „ce?” atunci când 1 se vorbeşte sau nu răspunde atunci 
când este chemat. 

e Dacă îşi atinge frecvent urechile sau trage de ele, putem bănui că 
le simte înfundate sau că există o infecție la nivelul acestora. 

e Încetarea sau modificarea gânguritului (acesta devenind mai 
strident, semănând cu un țipăt) în jurul vârstei de 6-8 luni. 

e Lipsa răspunsului normal la sunete (de exemplu, nu răspunde la 
rostirea propriului nume după vârsta de 6 luni). 

e Dacă gânguritul nu evoluează către sunete ale vorbirii care pot fi 
recunoscute sau cuvinte atunci când copilul se apropie de vârsta de 2 ani. 

e Lipsa răspunsului la comenzi simple cum ar fi „adu mingea lui 
tăticu” atunci când are vârsta de aproape un an (mai puţin atunci când 
comanda este însoţită de gestică). 

e Fuge de contactul cu alţi copii sau devine agresiv. Aceasta indică 
frustrare cauzată de lipsa de înțelegere ca urmare a pierderii de auz. 

e Frecvent nu înțelege o adresare directă. 


Handicapul de auz total (surditatea sau cofoza) constă în 
slăbirea/pierderea mai mult sau mai puţin totală a auzului. 

b. După lateralitate putem întâlni: deficiențe de auz unilaterale 
(localizate doar la nivelul uneia dintre urechi, cealaltă fiind sănătoasă şi 
de cele mai multe ori funcționând compensator) şi deficiențe de auz 
bilaterale (care afectează ambele urechi). 

c. După momentul apariției deficienței de auz există: deticiențe 
ereditare (moştenite) şi deficiențe dobândite (contractate), acestea din 
urmă fiind la rândul lor împărțite în deficiențe prenatale, perinatale şi 
postnatale. 

d. În funcţie de localizarea leziunilor anatomo-fiziologice ale 
analizatorului vizual se vorbeşte despre: surditate ereditară Siebenmann 
(în care se produc leziuni ale capsulei osoase şi ale celulelor senzoriale 
sau ganglionare de la nivelul fibrelor nervoase), surditate Sheibe (cauzată 
de atrofierea nicovalei prin lezarea senzorială a canalului cohlear, a 
saculei, a organului Corti şi a vascularizării striate) şi surditate Mondini 
(determinată de lezarea nucleului, de dilatarea canalului cohlear şi a 
vestibulului, de atrofierea nervului cohlear, a ganglionilor şi a organului 
Corti). 

e. După etiologia anatomo-fiziologică, handicapul de auz total se 
mai poate clasifica în următoarele forme: surditate de transmisie sau de 
conducere (caz în care sunetul este împiedicat să ajungă la urechea 
internă din cauza unor malformații ale urechii, defecţiuni ale timpanului, 
obturări sau blocări ale canalului auditiv extern), surditate de percepție 
(care constă în pierderea funcției de recepție la nivelul acesteia, al 
nervului auditiv sau al centrilor nervoşi ) şi surditate centrală sau mixtă 
(care include atât elemente ale surdității de transmisie, cât şi ale celei de 
percepţie, fiind provocată de afecțiuni ale nervului auditiv sau cerebral). 

Ținând cont de cele spuse anterior, putem depista cauze ale 
deficienței de auz ereditare şi cauze ale deficienței de auz dobândite. În 
prima categorie (a cauzelor deficienței de auz ereditare) includem 
posibilele anomalii cromozomiale transmise de la părinți la copii, în timp 
ce în a doua categorie (cauze ale deficienței de auz dobândite) găsim trei 
tipuri de cauze: a. cauze prenatale — care intervin pe perioada sarcinii Şi 
constau în maladii infecțioase ale gravidei, tulburări ale metabolismului, 

afecțiuni endocrine, hemoragii, ingerarea de substanţe toxice (de ex. 
alcool), incompatibilitatea factorului Rh (mamă-făt), traumatisme fizice 
etc; b.cauze perinatale (neonatale) — constând în leziuni anatomo- 
fizilogice în timpul naşterii, hemoragii, anoxie sau asfixie albastră etc.; 
C. cauze postnatale — de natură toxică sau traumatică (infecții — otită, 
rujeolă, stări distrofice, accidente, lovituri la nivelul urechii, expuneri 
îndelungate la stimuli auditivi foarte puternici — ex. muzică ascultată tare 
la căşti etc.). 

Toate cauzele enumerate mai sus pot duce la apariţia handicapului 
de auz, fie că este vorba despre unul parțial (hipoacuzie), fie că este total 
(surditate). 

Mulţi oameni asociază pierderea de auz cu îmbătrânirea. Într-ade- 
văr, majoritatea pierderilor de auz au legătură cu îmbătrănirea, dar mai 
sunt multe alte cauze ale hipoacuziei. Aceste cauze pot fi ereditare, 
patologice (ca rezultat al unor boli), idiopatice (cu origine necunoscută). 

În mod obişnuit, hipoacuzia este împărţită în două categorii: 
hipoacuzie de transmisie şi hipoacuzie neurosenzorială, în funcţie de locul 
afecțiunii. Un copil poate avea o hipoacuzie mixtă, ceea ce este, de fapt, o 
combinație a celor două. Cunoaşterea tipului hipoacuziei este necesar 
pentru stabilirea tratamentului adecvat. 


e /lipoacuzia de transmisie 

Hipoacuzia de transmisie are ca rezultat reducerea nivelului sonor 
de la pavilion până la urechea internă. Aceasta poate fi cauzată de 
blocarea căii de transmitere a sunetelor sau de unele leziuni ale 
structurilor anatomice (pavilion, conduct auditiv extern, ureche medie). 
Transmiterea sunetelor poate fi împiedicată de unul sau mai mulţi factori, 
de exemplu, presiunea din urechea medie poate fi prea mare sau prea 
MICĂ, ceea ce face ca timpanul să nu se mişte liber, blocarea sau 
dislocarea articulaţiilor oscioarelor din urechea medie care duce la 
inflexibilitatea acestora. 

Marea majoritate a hipoacuziilor de transmisie pot fi tratate 
medicamentos sau chirurgical. Dar nu întotdeauna aceste proceduri pot 
restabili un auz normal. De aceea, persoanele cu hipoacuzii de transmisie 
pot beneficia cu succes de un aparat auditiv. 

Cele mai frecvente cauze ale hipoacuziilor de transmisie se regă- 
sesc în perioada copilăriei. 

Dopul de cerumen 

Acumularea de cerumen în conductul auditiv poate fi una dintre 
cauzele hipoacuziei de transmisie. Acesta trebuie îndepărtat de către un 
specialist atunci când a fost identificat drept cauză a pierderii de auz. 
Îndepărtarea se face fără complicaţii, după care în mod normal auzul este 
în totalitate restabilit. 

Infecţiile urechii medii (otătă medie) 

Infecția urechii medii este o afecțiune des întâlnită în special la 
copiii mici. O infecție acută este foarte dureroasă şi trebuie tratată 
imediat. Dacă tratamentul nu este aplicat suficient de repede, poate apărea 
o fisură a timpanului. Un timpan sănătos în mod normal se vindecă singur 
închizând ruptura printr-o cicatrice. În orice caz, o acumulare de cicatrici 
la nivelul timpanului, ca urmare a mai multor episoade ale infecției, poate 
cauza o hipoacuzie de transmisie care va fi mult mai dificil de redresat. O 
infecție cronică, o altă formă de otită, poate să nu fie dureroasă, dar din 
această inflamație poate rezulta o hipoacuzie de transmisie considerabilă. 
O astfel de infecție, dacă este ignorată pentru o perioadă lungă de timp, 
poate cauza complicaţii grave cum ar fi apariția unei hipoacuzii 
neurosenzoriale. 

e Flipoacuzia neurosenzorială 

Hipoacuzia neurosenzorială este cauzată de leziuni la nivelul 
celulelor ciliate din urechea internă (cohlee) şi/sau la nivelul fibrelor 
aferente ale nervului auditiv care duc impulsul de la urechea internă la 
creier. Acest tip de pierdere auditivă poate fi foarte rar reversibilă prin 
medicamentaţie sau prin proceduri chirurgicale. Hipoacuzia neuro- 
senzorială este de cele mai multe ori compensată cu ajutorul unui aparat 
auditiv. 

Cele mai frecvente cauze ale hipoacuziei neurosenzoriale la copii 
sunt: 

Congenita. În acest caz copilul s-a născut cu o pierdere de auz. O 
hipoacuzie congenitală poate fi ereditar transmisă de către unul dintre 
părinți sau o rudă mai îndepărtată. Poate fi consecința unor sindroame 
genetice (sindromul Down). Pe deasupra, acest tip de hipoacuzie poate 
apărea datorită unor factori agresivi care acţionează în timpul sarcinii cum 
ar fi: alcoolul, drogurile, medicamentele, bolile contactate de către mamă 
înainte sau în timpul sarcinii sau complicaţii la naştere. 

Trauma acustică. Expunerea continuă şi excesivă la sunete puter- 
nice sau expunerea scurtă la un sunet de impact pot cauza o hipoacuzie 
neurosenzorială (ex. artificii şi pistoale). 

Infecțiile. În cazuri grave de boli cum ar fi pojarul, oreionul, 
meningita sau tusea convulsivă (tusea măgărească), pot apărea hipoacuzii 
neurosenzoriale cu pierderi foarte mari. 


3.3. Diagnosticarea handicapului de auz 


O tehnică cu grad ridicat de precizie în diagnosticarea handicapului 
de auz este audiometria, care poate fi folosită după vârsta de 3 ani. Ea 
constă în măsurarea acuității auditive separat pentru fiecare ureche în 
parte şi întocmirea audiogramei (grafic reprezentând comparativ acuitatea 
auditivă a ambelor urechi). Pe baza studierii audiogramei se poate depista 
tipul deficienței de auz şi se va urmări compensarea acolo unde este 
cazul. 

Este important să se facă distincție între copilul hipoacuzic şi cel 
deficient mintal, afazic sau cu tulburări de caracter (care şi ei pot să nu 
vorbească, dar din alte cauze). 

Depistarea şi diagnosticarea handicapului de auz cât mai de 
timpuriu facilitează luarea unor măsuri medicale şi psihopedagogice 
adecvate şi necesare pentru a asigura o dezvoltare apropiată de normal şi 
pentru organizarea activității de formare a comunicării, a exersării 
cogniției. Disfuncția auditivă poate fi depistată încă din primul an de la 
naştere, printr-o serie de mijloace empirice, dar şi ştiinţifice. Pentru copiii 
MICI se iau în considerare reacţiile de răspuns la diferite sunete depistate 
prin observaţie de părinți, rude, educatori care se manifestă prin tresărire, 
mişcări ale ochilor sau ale unor segmente ale corpului în direcția sursei de 
zgomot, prin înţelegerea şi răspunsul la vorbire, indicarea unor obiecte 
numite de către adult etc. În jurul vârstei de 3 ani se pot utiliza unele teste 
de auz, cum sunt testul lui Weber, testul lui Rinner şi testul lui 
Schwabach. Aceste teste sunt menite să diferențieze surditățile de 
percepție de cele de transmisie şi ajută totodată, la depistarea unor forme 
de cofoză mixtă, folosind ca instrument de lucru diapazonul. Testul lui 
Weber se bazează pe faptul că persoanele normale percep tonul diapazon 
ce este aplicat pe frunte. Când diapazonul este aplicat pe linia mediană a 
frunţii unui handicapat care suferă de o surditate unilaterală a urechii 

medii, sunetul diapazonului va fi perceput în urechea bolnavă, iar în 
condițiile când surditatea este provocată de afectarea labirintului sau a 
nervului auditiv unilateral, sunetul este auzit în urechea normală. Cu 
ajutorul testului Rinner se poate realiza verificarea separată a fiecărei 
urechi odată cu blocarea urechii opuse. Pentru aceasta, diapazonul în 
vibraţie se aplică pe apofiza mastoidă şi, în cazul când sunetul nu este 
perceput, diapazonul se apropie de meantul auditiv. Când surditatea este 
localizată la urechea medie, subiectul nu aude sunetul dacă este îndepărtat 
de os, iar dacă auzul este normal, sunetul poate fi auzit un timp şi după 
încetarea percepției osoase. Testul lui Schwabach contribuie atât la 
verificarea conductibilității osoase, cât şi a celei aeriene. Procedeul constă 
în raportarea unor calități ale auzului subiectului testat la cele ale 
examinatorului. Astfel, când subiectul nu mai aude sunetul prin 
conductibilitatea osoasă, diapazonul se aplică pe apofiza mastoidă a 
examinatorului, iar când nu aude sunetul prin conductibilitatea aeriană, 
diapazonul este plasat în apropierea urechii examinatorului. Pentru 
ambele forme ale testării se marchează timpul în care examinatorul 
continuă să audă sunetul după ce subiectul nu-l mai aude, timp ce se 
constituie ca parametru al pierderii auzului. "Toate cele trei teste pun în 
evidență faptul că afectarea urechii medii duce numai la disfunc- 
ționalitatea aeriană, în timp ce surditatea determinată de leziuni ale 
urechii interne sau ale căilor auditive determină afecțiuni atât în 
transmiterea sunetului prin intermediul oaselor craniului, cât şi prin aer. 

Comportamentele şi activitatea psihică a handicapatului de auz se 
manifestă şi în funcție de gradul pierderii auzului, dar fără a neglija alte 
caracteristici, cum sunt cele legate de vârsta la care intervine afecțiunea, 
potenţialul psihic, condițiile mediului socio-cultural în care trăieşte etc. 
Aceste aspecte au la bază în primul rând, modul în care subiectul se poate 
relaționa prin comunicare cu cei din jur. Dacă, în hipoacuzia uşoară şi în 
cea medie, realizarea contactului cu cei din jur se face printr-o sporire a 
audiției şi printr-o apropiere relativă faţă de sursa de emisie, în hipoacuzia 
severă încep să apară dificultăţi ce pot fi relativ estompate prin utilizarea 
protezelor, iar în cofoză se impune o demutizare precoce. 

Copiii de orice vârstă, chiar şi cei nou-născuţi, pot face teste de auz. 
Există o mare varietate de metode disponibile de testare a auzului care vor 
fi alese în funcție de vârsta şi maturitatea copilului. Testele de auz nu vor 

fi traumatizante pentru copil. În unele ţări testele de auz sunt o rutină în 
cadrul sistemul pediatric. 

Alte teste utilizate pentru diagnoza defectului de auz, în afara celor 
enunțate anterior sunt: 

Anamneza, care urmăreşte obținerea a cât mai multor informaţii 
posibile de natură să determine cauza pierderii auditive, efectele şi 
complicațiile apărute. Întrebările pot fi referitoare la familie, la mediul în 
care s-a dezvoltat copilul, la bolile pe care le-a avut, la felul cum a decurs 
sarcina şi multe altele. 

Otoscopia. Otoscopul este un instrument care emite lumina, special 
creat pentru vizualizarea clară a conductului auditiv şi a timpanulul. Cu 
ajutorul acestui instrument se pot observa posibilele anomalii anatomice 
ale urechii care contribuie la pierderea de auz. 

Otoemisiunile acustice. Acest test care detectează pierderea de auz 
fără a fi necesară participarea activă a copilului este foarte rapid şi sigur şi 
se poate face şi în centrele neonatale la câteva zile de la naşterea 
copilului. El măsoară activitatea celulelor ciliate din urechea internă ca 
urmare a stimulării lor acustice şi se realizează atunci când copilul este 
foarte liniştit sau doarme. 

Potenţialele evocate auditive. Cu ajutorul acestui test se măsoară 
undele (impulsurile) apărute în creier în urma stimulării sonore. De 
asemenea, acest test se realizează fără participarea activă a copilului. Durata 
lui este mai mare decât în cazul otoemisiunilor, dar informațiile obținute 
pot fi utilizate în cazul în care copilul are nevoie de un aparat auditiv. 

Impedanța acustică. Acest test înregistrează mişcările timpanului ca 
urmare a schimbării de presiune din urechea medie. Măsurarea mobilității 
timpanului şi a presiunii din urechea medie poate oferi informații despre 
integritatea urechii medii. Acest test este foarte util în determinarea cauzei 
hipoacuziei copilului şi este testul care va determina alegerea 
diagnosticului în cazul infecțiilor urechii medii. Cu ajutorul imitanţei se 
poate înregistra şi pragul reflexului acustic care apare ca urmare a 
sunetelor puternice. Acest reflex are ca efect o „încordare” a timpanului şi 
este o protecţie naturală împotriva sunetelor puternice. În cazul în care nu 
este obținut un reflex acustic sau este obținut la intensități foarte mari, 
acesta este un semnal de alarmă că o structură a aparatului auditiv este 
afectată. Testul se realizează foarte rapid şi nu necesită participare activă 
a copilului. 

3.4. Caracteristicile funcţiilor şi proceselor psihice 
la handicapaţii de auz 


Deficiența de auz afectează într-o măsură mai mare sau mai mică 
(în funcţie de gradul pierderii auzului) toate palierele vieţii psihice a 
individului, atât din punct de vedere cantitativ, cât şi calitativ. Se ştie că, 
prin ea însăşi, disfuncţia auditivă nu are efect determinant asupra 
dezvoltării psihice; totuşi ea duce la instalarea mutității, care stopează 
dezvoltarea limbajului şi restrânge activitatea psihică de ansamblu. Unele 
forme ale handicapului de auz pot determina şi o întârziere intelectuală, 
cauzată de modificarea raportului dintre gândire şi limbaj. C. Pufan arată, 
astfel, că gândirea surzilor presupune operare cu imagini generalizate, 
analiza, sinteza, comparaţia, abstractizarea şi generalizarea fiind realizate 
dominant prin vizualizare. Ca urmare, gândirea deficientului de auz se 
evidenţiază prin concretism, rigiditate, şablonism, îngustime şi inerție, 
deosebindu-se astfel de gândirea persoanei auzitoare — care este 
predominant verbală. 

La copiii surzi din naştere, însuşirea comunicării verbale este 
blocată, la fel şi achiziția de experiențe sociale, fapt ce limitează dezvol- 
tarea capacităților intelectuale, a gândirii şi a personalităţii copilului. Pe 
fondul surdităţii contractate (dobândite) după achiziționarea limba- 
jului, apare diminuarea capacităţilor intelectuale ale copilului, dacă nu se 
intervine compensator în mod sistematic şi organizat în direcția stimulării 
proceselor psihice. 

Chiar şi în hipoacuzie pot apărea fenomene de regres sau de 
stagnare, în lipsa unor factori stimulatori pentru comunicare. 

Limbajul handicapaţilor de auz este puternic influențat de 
deficiența senzorială existentă, fiind afectate în planul vorbirii modul de 
exprimare şi calitatea discursului, neexistând feedback-ul sonor de 
corecție sau fiind diminuat. Limbajul oral al deficientului de auz este, 
aşadar, deficitar pe linia exprimării (nearmonioase), a intonației (stridentă 
sau monotonă), a ritmului, a calității articulării, fapt ce perturbă 
inteligibilitatea vorbirii. 

Având în vedere că hipoacuzicii au posibilitatea de a percepe unele 
sunete şi cuvinte, vocabularul lor se dezvoltă mai rapid decât cel al 
surzilor, astfel că ei ajung să folosească tot mai corect exprimarea prin 

cuvinte şi propoziţii, să înțeleagă mesajele verbale recepționate şi să se 
facă înţeleşi de interlocutori. 

Limbajul handicapatului de auz total (surd) este bazal non-verbal — 
mimico-gestual, centrat pe utilizarea gesturilor ca mijloace de 
comunicare, codificând în ele cuvinte, expresii, stări, propoziții. Acest tip 
de limbaj presupune reprezentarea gândurilor, ideilor prin imagini în 
acțiune. Gesturile folosite de copilul surd pot fi naturale (ce imită o 
acțiune sau o caracteristică existentă în realitate), artificiale (fiind simbol 
— Sinteză a unei idei), indicatoare (ex.: gestul de a arăta spre ceva), 
evocatoare (ex.: deget la ureche) etc., între gesturi şi mimică existând o 
concordanţă puternică. 

Limbajul surdului ajunge să capete un caracter bilingv, odată cu 
parcurgerea procesului de demutizare, când se face trecerea la însuşirea 
limbajului verbal sonor (oral). 

Există o diferență vizibilă privind comportamentul şi personalitatea 
copiilor surzi proveniţi din familii normale cu părinți auzitori şi a celor 
proveniţi din familii de surzi. Aceştia din urmă, ajunşi la şcoală, vin cu un 
bagaj de cunoştinţe mult mai mare şi mai variat decât ceilalți, folosesc o 
gamă bogată de gesturi extrem de expresive şi dau dovadă mai puţin de 
inhibiţie şi de timiditate. 

Personalitatea deficienţilor de auz poartă amprenta handicapului 
existent, deşi şi aici vorbim de diferențe comportamentale. Astfel, sunt 
copii deficienți de auz (mai mulți ca număr), timizi, neîncrezători, 
dependenți de anturaj, anxioşi, negativişti, cu teamă crescută de eşec, 
lipsiți de inițiativă, fără interese, cu frică de respingere, aşa cum există şi 
deficienţi de auz sociabili, degajaţi, optimişti. 


3.5. Recuperarea şi integrarea 
deficienţilor de auz 


Odată cu asigurarea condițiilor de demutizare pentru surdomut şi de 
stimulare a comunicării verbale pentru hipoacuzici se pun bazele formării 
gândirii noţional-verbale şi se facilitează dobândirea de experienţe, de 
cunoştinţe, de cultură, imprimând caracter informativ şi formativ 
activității cu handicapaţii de auz. 

Pentru realizarea acestor deziderate, şcolii şi cadrelor didactice le 
revine sarcina de a folosi o metodologie specifică pentru formarea 

comunicării verbale şi crearea posibilităților de învățare a limbajului. O 
asemenea metodologie vizează formarea comunicării verbale, care 
trebuie să pornească de la ideea că procesul de învăţare se va baza pe 
mimicogesticulaţie, labiolectură şi, într-o oarecare măsură, pe dactileme. 
Dar la hipoacuzici şi la surdomuţii în curs de demutizare, forma 
principală de învăţare trebuie să alterneze, în funcție de structura clasei 
de elevi învăţarea intelectuală şi învățarea efectivă. În acelaşi timp, 
învățarea motrică şi învăţarea morală vor însoţi întregul proces educativ, 
dată fiind necesitatea formării unor deprinderi de abilitare psihomotrică şi 
a elaborării unor habitudini psihocomportamentale. De asemenea, trebuie 
să se aibă în vedere, la surdomutul în curs de demutizare, că metodologia 
învățării comunicării, bazată pe utilizarea exclusivă a limbajului 
mimicogesticular, dactil etc., oricât de perfecționate ar fi acestea, nu pot 
asigura exprimarea nuanţată, complexă şi precisă a întregului complex al 
gândirii, ceea ce presupune şi dezvoltarea limbajului verbal prin 
intermediul căruia se realizează interrelaționarea de tip uman şi stimularea 
cogniției. Dificultăţi şi limitări rezultă şi din faptul că limbajul gestual 
presupune transmiterea simultană a semnelor, în timp ce semnalele 
sonore se produc succesiv, ceea ce facilitează o mai bună discriminare a 
fenomenelor şi cuvintelor. Prin demutizarea surdomutului şi dezvoltarea 
vorbirii hipoacuzicului, vocabularul se îmbogăţeşte continuu şi se 
perfecţionează pronunția, astfel încât cuvintele învăţate înlocuiesc, tot mai 
frecvent, exprimarea prin gesturi. Cu toate acestea, handicapul de auz va 
influența şi în continuare modul de exprimare şi calitatea vorbirii 
subiectului. În aceste condiţii, vorbirea handicapaţilor de auz se menţine 
deficitară pe linia exprimării, a intonației, a ritmului, a calității 
articulației, ceea ce afectează inteligibilitatea vorbirii. 

Având în vedere faptul că hipoacuzicii au posibilitatea de a percepe 
unele sunete şi cuvinte, vocabularul lor se dezvoltă mai rapid şi se ajunge 
la folosirea tot mai corectă a înțelegerii prin cuvinte şi propoziții. Procesul 
de însuşire a structurilor verbale, ca şi automatizarea lor sunt dependente 
de structura fonetică a cuvintelor, de utilizarea acestora cât mai frecvent 
în diverse activități, de gradul de accesibilitate a cuvintelor, de felul în 
care educatorul ştie să le lege de conținutul corect pentru a facilita la elevi 
surprinderea semnificației lor. Activitatea de învăţare a limbajului atât în 
grădiniță, cât şi în şcoala specială trebuie să se bazeze pe o metodologie 
specifică, care să permită realizarea legăturii dintre cuvinte, imaginile 

labiovizuale şi semnificaţia verbală, pentru a se putea ajunge la elaborarea 
de stereotipii dinamice, prin intermediul cărora, receptarea succesiunii de 
imagini labiobucale a sunetelor vizibile să determine declanşarea 
articulației şi să facă posibilă înțelegerea comunicării. 

Când se atinge stadiul de trecere de la limbajului mimicogestual la 
cel verbal, la surdomutul în curs de demutizare se creează condiții pe plan 
mintal, pentru trecerea de la gândirea în imagini la gândirea noțional- 
conceptuală. În aceste condiţii, cuvântul stimulează nu numai dezvoltarea 
gândirii, dar şi a celorlalte procese psihice. În acest caz, noţiunea devine 
integrator al treptei senzoriale şi logice, deoarece cu ajutorul cuvântului 
ce o exprimă, se acumulează experiență şi se vehiculează informația 
necesară desfăşurării operațiilor gândirii: abstractizarea, generalizarea etc. 
Ca urmare, schemele operaționale se perfecționează în raport de 
parcurgerea etapelor caracteristice gândirii şi limbajului ce se modifică 
calitativ şi cantitativ în procesul demutizării. 

Handicapaţii de auz care nu beneficiază de demutizare au tendința 
de a se izola de auzitori, ceea ce duce la întreținerea unor relații 
interumane restrânse, cu efecte negative pe linia integrării sociale şi 
profesionale. Prin izolare se instalează o serie de caracteristici în care 
copilul handicapat devine timid, dependent, neîncrezător în forțele 
proprii, anxios, negativist, lipsit de inițiativă, nemotivat pentru activități. 
În raport însă de cantitatea şi calitatea procesului recuperativ, asemenea 
neajunsuri pot fi depăşite şi se pot asigura condiții normale pentru 
socializare şi profesionalizare. Activitatea organizată de învăţare imprimă 
relației dintre cognitiv şi afectiv un astfel de curs încât copilul îşi 
formează comportamentele ce au la bază motivații asimilate prin 
înțelegere şi conştientizare. De aici şi trăirea mai puțin dramatică a 
deficienței de care suferă. În acest context, activitatea recuperativ- 
compensatorie contribuie la reabilitarea socială a handicapaţilor de auz. 

Obiectivele generale ale intervenţiei recuperatorii în deficiența de 
auz totală sunt: 

— realizarea demutizării; 

— conservarea şi dezvoltarea limbajului verbal la deficienții care au 
dobândit surditatea după ce au asimilat limbajul. 

Demutizarea presupune trecerea de la limbajul mimicogesticular la 
cel verbal. Limbajul mimicogesticular presupune un ansamblu de gesturi 
prin care se codifică cuvinte, litere şi stări de spirit. Fazele demutizării sunt: 

1) obişnuirea copilului de a vorbi prin obiecte, cu indicarea lor; 

2) însuşirea noţiunilor concrete; 

3) însuşirea celorlalte noțiuni. 

Se pot folosi şi protezele auditive pentru amplificarea intensității 
sunetelor, acestea fiind de mai multe feluri: 

— proteze cu amplificare lineară — folosite pentru toate frecvențele; 

— proteze cu amplificare selectivă — prin selecția frecvenţelor utile 
de cele inuule. 

Proteza auditivă se utilizează gradat ca interval de utilizare, prima 
dată doar o jumătate de oră, apoi o oră întreagă etc. Înainte de a se pune 
proteza trebuie să se ştie că folosirea ei poate determina reacții negative 
de genul: refuzul organismului de a primi acest corp străin sau starea de 
disconfort trăită de copilul care se vede că arată altfel. 

Demutizarea mai înseamnă şi învăţarea labiolecturii, adică citirea 
cuvintelor, a frazelor de pe buzele interlocutorului. După C. Pufan, 
demutizarea se produce astfel: 

1) etapa premergătoare demutizării — cu predominanța gândirii şi 
limbajului concret; 

2) etapa de început a demutizării — gândirea şi limbajul se 
realizează pe baza imaginaţiei şi parțial pe bază de cuvinte; 

3) etapa demutizării concrete — predominanța gândirii şi a limba- 
Jului pe bază de cuvinte şi parțial pe bază de imagini; 

4) etapa demutizării realizate — când gândirea şi limbajul au 

In procesul educațional al copiilor cu deficienţe de auz se utilizează 
anumite forme de comunicare: 

1. Comunicarea verbală — orală, scrisă (are la bază un vocabular 
dirijat de reguli gramaticale şi se bazează şi pe labiolectură — suport 
important de înţelegere). 

2. Comunicarea mimico-gestuală (este cea mai la îndemână formă 
de comunicare, de multe ori, folosită într-o manieră stereotipă şi de 
auzitor). 

3. Comunicarea cu ajutorul dactilemelor (are la bază un sistem de 
semne manuale care înlocuiesc literele din limbajul verbal şi respectă 
anumite „reguli gramaticale” în ceea ce priveşte topica formulării 
limbajului). 

4. Comunicarea bilingvă (comunicare verbală + comunicare 
mimico-gestuală, comunicare verbală + comunicare cu dactileme). 

5. Comunicare totală (presupune folosirea tuturor tipurilor de 
comunicare, în ideea de a se completa reciproc şi de a ajuta la corecta 
înţelegere a mesajului). 


Observaţii: 


e Educatorii sunt cei mai în măsură să decidă forma de comunicare 
adoptată în relațiile cu deficienții de auz, în funcţie de: nivelul deficienței, 
nivelul inteligenţei copilului, de particularitățile personalității deficientului. 

e Nu se poate spune care dintre aceste forme de comunicare este 
superioară, eficiența lor se vede doar în practică, important fiind ca 
deficientul să ştie să comunice şi să înțeleagă mesajul. 

e Legislația din ţara noastră permite persoanelor cu handicap care 
au absolvit cursurile liceale cu diplomă de bacalaureat să se poată înscrie 
la cursurile învățământului superior cu respectarea normelor şi a 
metodologiilor elaborate de fiecare institut de învățământ superior şi cu 
asigurarea condiţiilor necesare exprimării cunoştinţelor şi competenţelor 
din partea persoanei deficiente. 

* În ţara noastră, persoanele cu handicap de auz au posibilitatea să 
se pregătească în meserii ca: desenator tehnic, tehnician dentar, croitor, 
instalator, matriţer, frezor, tâmplar etc. 

e Copiii se nasc cu o minte deschisă, fără prejudecăţi, acceptând în 
totalitate lumea înconjurătoare. Copilul hipoacuzic nu se consideră a fi 
„handicapat” decât dacă este făcut să creadă asta. 

e Oamenii sunt incredibili atunci când este vorba de a-şi compensa 
o deficiență fizică sau psihică. De fapt, fiecare este obişnuit să aibă o 
deficiență, mai mică sau mai mare cu care se confruntă zi de zi — vedere 
proastă, constituţie slabă, irascibilitate. 

e Părinţii sunt în general primii care suspectează o pierdere de auz 
în cazul copilului lor. O intervenţie imediată din partea lor are un impact 
favorabil asupra copilului. 


Primii paşi în lucrul părintelui cu copilul hipoacuzic 
Părintele trebuie : 


e să continue să se joace, să cânte şi să vorbească copilului său. 
Este valabil în cazul tuturor copiilor faptul că un contact pozitiv cu adulții 

este esențial pentru dezvoltarea emoţională normală. Este posibil ca în 
cazul unui copil hipoacuzic nevoia de apropiere şi de comunicare să fie 
chiar mai mare; 

e să se uite la copil atunci când 1 se adresează. Buzele, mimica şi 
mişcările corpului aduc informaţii suplimentare; 

e să vorbească cu voce clară şi puternică, nu strigată. Ridicând 
foarte mult vocea, poate face ca sunetele să fie distorsionate şi astfel 
înțelegerea este mult mai dificilă; 

e să se asigure că este suficient de multă lumină pentru ca faţa lui 
să fie vizibilă în momentul vorbirii; 

e să se asigure că audiologul sau medicul care se ocupă de copil 
este specializat în munca cu copiii; 

e să îl protezeze cât mai curând posibil pentru a se asigura că 
beneficiază la maximum de posibilitățile auditive. Cu cât copilul 
beneficiază mai devreme de amplificare cu atât şansele unei dezvoltări a 
limbajului cresc; 

e să găsească un specialist care să se ocupe de problemă. 


Comunicarea realizată cu copilul deficient de auz de către părinţii 
lui trebuie să aibă anumite trăsături : 

Felul în care aude copilul depinde de specificitatea hipoacuziei lui. 
Aşadar, specialistul care se ocupă de copil trebuie să descrie pierderea 
auditivă astfel încât să se poată comunica cu el cât mai eficace posibil. 

În majoritatea cazurilor este recomandat să se folosească o voce 
clară, articulată pentru a exprima anumite sunete care ajută la 
îmbunătățirea inteligibilității vorbirii. Acest lucru minimalizează nevoia 
de repetare a cuvintelor şi îmbunătăţeşte comunicarea cu copilul. 

Orele de logopedie (domeniu specializat în dezvoltarea vorbirii şi a 
limbajului) vor îmbunătăți recepţia (auzul) şi exprimarea (vorbitul) 
cuvintelor şi expresiilor. Un specialist în acest domeniu va crea un mediu 
propice pentru copil să înveţe să recunoască şi să producă anumite sunete, 
cuvinte şi propoziții. 

În cazul în care copilul are o pierdere severă sau profundă de auz, 
este indicat să se înceapă un program de reabilitare a vorbirii (logopedie) 
care va fi susținut şi cu alte tehnici cum ar fi: labiolectura (citirea după 
buze), gestica, limbajul semnelor. 

Echipa de susţinere este foarte importantă în lucrul cu copilul 
hipoacuzic 


Cel mai important membru al echipei este părintele, care trebuie să-i 
asigure copilului cu deficiență de auz suportul şi atenția necesare. Pentru 
a realiza acest lucru este nevoie de foarte multă energie, dedicare şi 
hotărâre, mai ales că acest efort poate fi frustrant. Pe lângă rolul deosebit 
pe care îl are suportul părinților, este nevoie şi de sprijinul celor din 
echipă: medic, logoped, profesor etc. 

Suportul medical şi audiologic 

Specialistul care se ocupă de auzul copilului este responsabil ca 
acesta să beneficieze de ultima tehnologie în domeniu şi de toate 
metodele de intervenție disponibile. "Trebuie să-l asigure în mod frecvent 
evaluarea modului de funcţionare a aparatelor şi a eventualelor reglaje 
necesare. De asemenea, trebuie să explice modul în care funcționează 
aparatele, punând la dispoziţie informațiile necesare despre pierderea de 
auz a copilului respectiv. Audiologul şi logopedul posedă foarte multe 
tehnici pentru a pregăti şi a asista copilul astfel încât acesta să-şi dezvolte 
bine vorbirea şi limbajul. Logopedia se poate realiza atât în cadrul şcolii, 
cât şi în particular. Specialiştii în acest domeniu trebuie să instruiască şi 
părintele pentru a putea continua această pregătire şi acasă. 

Suportul şcolii 

Hotărârea pentru şcoala pe care o va urma copilul va fi luată în 
urma unei analize complexe a modului în care acesta şi-a dezvoltat 
vorbirea şi limbajul. Suportul profesorilor, atât dintr-o şcoală normală, cât 
ŞI dintr-o şcoală specială pentru copii cu dificultăți de auz, este deosebit 
de important. Dacă alegerea este pentru o şcoală normală, este bine să fie 
informaţi despre necesitățile speciale ale copilului cei în măsură să ia 
decizii organizatorice şi administrative, deoarece poate fi nevoie de 
modificări ale clasei de curs, de un tratament special. 


Şcoala şi rolul ei în recuperarea deficienței de auz 


Profesorii copilului deficient au un rol critic în găsirea drumului 
acestuia în viață. Copiii cu hipoacuzii severe de obicei urmează şcoli 
speciale. Atunci când este posibil, părinții preferă o şcoală normală mai 
degrabă decât o şcoală specială pentru copii hipoacuzici. În cazul în care 
copilul învaţă la o şcoală normală este necesar ca profesorul să fie 

specializat pentru nevoile unui copil hipoacuzic. O dată ce aceste condiții 
sunt îndeplinite, majoritatea copiilor se vor dezvolta normal. Profesorii 
trebuie să înțeleagă importanța mediului sonor pentru copilul deficient 
auditiv. Pe lângă efectul pe care îl are auzul în educaţie, bunăstarea 
socială şi psihologică în şcoală depind de mediul sonor. De aceea, este 
foarte important ca şi el să ia parte la toate activitățile şcolare. 

Pregătirea unui copil cu hipoacuzie este o adevărată provocare. 
Este un proces complex care implică încercări grele şi posibile erori la 
început până ce cea mai bună strategie este stabilită. Strategia finală — o 
combinație a tipurilor de amplificare, a metodelor de comunicare şi a 
metodelor de învăţat şi de antrenament — va fi cea care îi va oferi 
copilului cu deficiență cel mai bun sunet şi cele mai bune oportunități de 
comunicare şi învăţare. Pe scurt, scopul este îmbunătățirea calității vieţii, 
iar cu resursele şi tehnologia disponibile în zilele noastre ne putem aştepta 
la rezultate foarte bune. 

Amplificarea sunetelor este cheia către comunicarea copilului cu 
lumea înconjurătoare. Pentru a oferi stimularea auditivă de care are 
nevoie copilul este indicat ca protezarea auditivă să se realizeze imediat 
după punerea unui diagnostic. Bineînţeles că un aparat auditiv nu va face 
ca pierderea de auz să dispară ci va amplifica sunetele prea slabe pentru a 
fi auzite de copil. Există două forme de amplificare: proteza auditivă şi 
implantul cohlear. 

Proteza auditivă 

Folosirea unei proteze auditive îi permite copilului hipoacuzic să-şi 
folosească auzul pe care îl posedă, optimizând perceperea sunetelor. 
Protezele auditive realizează amplificarea şi procesarea semnalelor 
sonore astfel încât să ofere o prezentare a sunetelor aşa cum se regăsesc 
ele în natură. 

Implantul cohlear 

Implantul cohlear este un dispozitiv miniatural care permite copiilor 
cu hipoacuzii profunde să recepționeze sunete. Dispozitivul are ca princi- 
pală componentă o serie de electrozi, care implantaţi în cohlee (ureche 
internă) vor genera impulsuri electrice stimulatoare pentru nervul auditiv 
care va transmite această informaţie centrului auditiv din creier. Implantul 
cohlear se recomandă în cazul copiilor cu hipoacuzie profundă bilaterală (la 
ambele urechi) care ar primi prea puţine beneficii de la un aparat auditiv. 

Implantul cohlear se realizează foarte rar la copiii mai mici de 18 luni. De 
alttel, candidații pentru implant sunt selectionați foarte riguros. 

Reglarea aparatelor în cazul copiilor — mai ales copiii foarte mici — 
este o adevărată provocare pentru audioprotezist. Dezvoltarea fizică, 
maturizarea psihică şi gradul de dezvoltare al limbajului implică 
posedarea unui grad mare de flexibilitate în ceea ce priveşte procedurile şi 
echipamentul. 

Se poate crede că alegerea unui aparat este ireversibilă şi de aceea 
trebuie făcută cu foarte multă grijă, dar, contrar părerilor preconcepute, 
reglarea unui aparat este un proces foarte flexibil şi adaptabil. Datorită 
evoluției tehnologiei, la ora actuală există o mare varietate de aparate 
disponibile, ceea ce poate face ca alegerea să pară foarte dificilă. Alegerea 
aparatului se face strict în funcţie de caracteristica unică a hipoacuziei 
fiecărui copil în parte. Audioprotezistul va informa asupra elementelor 
pro şi contra ale unui aparat auditiv propus sau ales. 

Dacă hipoacuzia este bilaterală, protezarea trebuie să se facă la 
ambele urechi. Protezarea ambelor urechi, numită protezare bilaterală, 
oferă o îmbunătățire a inteligibilităţii vorbirii în zgomot. În plus, 
neprotezarea uneia dintre urechi face ca fibrele nervoase care corespund 
acelei urechi să devină nefuncționale. Protezarea unei urechi, după o 
perioadă lungă de timp în care aceasta nu a fost stimulată, poate să aducă 
beneficii reduse auzului per total. 

Odată realizată protezarea, succesul depinde în foarte mare măsură 
şi de motivarea şi perseverenţa părinților. Copilul trebuie să înțeleagă că 
aparatul auditiv trebuie purtat cât mai mult posibil pentru a asigura o 
interacțiune optimă cu mediul sonor. Atitudinea pozitivă şi încurajatoare a 
celor din jurul copilului poate fi un bun exemplu. 

Cum funcționează un aparat auditiv? Audioprotezistul trebuie să 
instruiască şi să explice părinților şi copilului felul în care se manipulează 
ŞI se întreține un aparat auditiv. Explicaţiile inițiale sunt mult mai 
importante decât ilustrațiile. Aparatul auditiv, în mare, este un 
amplificator de dimensiuni mici care este introdus într-o carcasă de 
plastic aşezată în spatele urechii, sau într-o carcasă realizată după mulajul 
urechii pentru aparatele în ureche. Microfonul protezei va recepționa 
semnalul sonor, îl va converti într-un semnal electric şi-l va trimite mai 
departe amplificatorului. Acesta este responsabil de amplificarea sonoră. 
În cazul protezelor liniare toate sunetele sunt amplificate în mod egal. În 

cazul aparatelor neliniare, cea mai mare amplificare este primită de 
sunetele foarte slabe, care în mod normal nu sunt auzite de către copilul 
hipoacuzic, în timp ce sunetele puternice sunt amplificate foarte puţin sau 
chiar deloc. Astfel, dacă protezarea este reglată corespunzător, sunetele 
slabe vor fi audibile, iar cele puternice vor fi confortabile. 

Odată amplificat, sunetul este convertit din semnal electric în 
semnal acustic de către difuzor şi trimis în conductul auditiv. Unele 
aparate pot avea şi un potențiometru de volum, care poate fi manevrat de 
către copiii mai mari sau de către adulţi. Potenţiometrul poate fi sub 
forma unei pârghii, unei rotiţe sau poate fi controlat cu ajutorul unei 
telecomenzi. Majoritatea aparatelor auditive moderne nu mai au 
potenţiometru, volumul adaptându-se automat mediului sonor. 

Protezele auditive pot fi programabile, ceea ce înseamnă că ele pot 
fi reglate pentru fiecare individ în parte. Aceste reglaje, de obicei, se fac o 
dată sau de două ori pe an în timpul copilăriei, sau atunci când copilul sau 
părintele consideră că rezultatele nu sunt cele aşteptate. 

Aparatele copilului trebuie zilnic verificate. Bateriile, care oferă 
curentul necesar funcționării aparatului auditiv, trebuie verificate şi 
schimbate la intervale regulate. Bateriile pot ţine de la câteva zile până la 
câteva săptămâni. Trebuie să ne asigurăm că ele nu sunt consumate, mai 
ales în cazul în care copilul este prea mic să spună că nu mai aude. 
Aparatul auditiv trebuie curățat zilnic pentru a se evita stricarea acestuia 
din cauza cerumenuilui. Proteza este un aparat electronic şi, deci, se va 
strica dacă intră în contact cu apa (se va evita purtarea ei de către copil în 
timpul băii). 

Aparatele diferă între ele în funcție de mai multe caracteristici: 
mărime, circuit, culoare etc. 

Există mai multe mărimi de aparate auditive care pot fi: 
retroauriculare (în spatele urechii), ale căror componente sunt montate 
într-o carcasă de plastic aşezată în spatele pavilionului sau intraauriculare 
(în ureche) ale căror componente sunt montate într-o carcasă realizată 
după mulajul urechii poziționată în interiorul conductului auditiv. 

Copilul hipoacuzic poate beneficia de orice formă de aparat, dar în 
cazul celor intraauriculare pot exista mici probleme. În primul rând, 
canalul auditiv poate fi prea mic şi să nu permită folosirea unui aparat 
auditiv. În al doilea rând, copilul este în creştere, iar modificările de 
mărime ale canalului auditiv pot face ca aparatul să nu mai stea bine în 

ureche. Aparatele retroauriculare rezolvă această problemă deoarece ele 
sunt montate pe ureche cu ajutorul unei piese anatomice (oliva), realizată 
în urma unui mulaj şi schimbată ori de câte ori este nevoie. De altfel, 
copiii sunt predispuşi la infecții ale urechii, iar secrețiile pot pătrunde în 
aparat, în cazul în care acesta este intraauricular, defectându-l. Aparatele 
retroauriculare, fiind plasate departe de conduct, sunt protejate mai bine. 
Deci, este recomandabil ca până la 12 ani copiii să fie protezaţi cu aparate 
retroauriculare. 

Există două tipuri de circuite utilizate în construirea aparatelor 
auditive: circuitul analogic, disponibil de foarte mulţi ani, şi circuitul 
digital, apărut de curând, similar ca performanțe cu circuitul care produce 
sunetul clar al CD-urilor care a revoluționat industria protezelor auditive, 
prin îmbunătățirea simţitoare a calității sunetului şi oferirea de reglaje 
flexibile. Microprocesorul cu ajutorul căruia funcționează protezele 
digitale este un minicomputer foarte complex. Folosind un semnal digital, 
procesele complexe pot fi realizate în foarte scurt timp, iar sunetele pot fi 
manipulate în foarte multe feluri, oferind o calitate deosebită a sunetelor. 
În plus, un aparat digital face ca inteligibilitatea vorbirii în zgomot să fie 
protezelor digitale, reglajul este foarte ajustabil, ceea ce creează un 
confort crescut utilizatorului. 

Multe proteze auditive sunt disponibile în culori variate şi 
amuzante, deoarece, spre deosebire de adulţi care doresc ca aparatul să 
aibă culoarea pielii sau a părului, majoritatea copiilor doresc culori 
strălucitoare, vor aparate drăguțe sau interesante. Pentru majoritatea 
copiilor, culorile clasice bej sau maron sunt plicticoase. 


REZUMAT 


Handicapul de auz aparține unei categorii mai ample de 
handicapuri — cele senzoriale (din care face parte şi deficiența de vedere) 
şi reprezintă diminuarea sau pierderea totală sau parțială a auzului. 
Atunci când handicapul de auz există de la naştere sau când apare de 
timpuriu (mica copilărie), dificultăţile în însuşirea limbajului de către 
copil sunt majore — vorbim despre fenomenul muțeniei care însoţeşte 
pierderea totală a auzului. În cazul în care degradarea auzului se produce 
după achiziția structurilor verbale şi nu se intervine în sens recuperator, se 

instalează un proces de involuție la nivelul întregii activități psihice. 
Putem spune că, în timp ce pierderea auzului înaintea vârstei de 2-3 ani 
are drept consecință mutitatea (copilul devenind surdomut), dispariția 
simțului auditiv la câțiva ani după însuşirea limbajului de către copil 
determină dificultăți în menţinerea nivelului atins, chiar regresii în plan 
verbal (din punct de vedere al vocabularului, al intensității vocii sau al 
exprimării gramaticale). După gradul (gravitatea) deficitului de auz 
identificăm: hipoacuzia (diminuarea /degradarea auzului între 0-90 dB) 
şi surditatea sau cofoza (pierderea totală a auzului — peste 90 dB). 
Hipoacuzia poate avea, la rândul ei, grade diferite de gravitate: hipoacuzie 
uşoară (pierdere de auz de 0-30 dB), hipoacuzie medie (între 30-60 dB ) 
şi hipoacuzie severă sau profundă ( între 60-90 dB ). Termenul „pierdere 
de auz” sau „hipoacuzie” nu implică surditate totală (cofoza). O persoană 
surdă (cofotică) este incapabilă de a procesa sau auzi sunete cu sau fără 
un aparat auditiv, în timp ce majoritatea hipoacuziilor sunt compensate cu 
mult succes folosind un aparat de auz. 

Există cauze ale deficienței de auz ereditare şi cauze ale deficienței 
de auz dobândite. În prima categorie (a cauzelor deficienței de auz 
ereditare) includem posibilele anomalii cromozomiale transmise de la 
părinți la copii, în timp ce în a doua categorie (cauze ale deficienței de auz 
dobândite) găsim trei tipuri de cauze: a) cauze prenatale — care intervin 
pe perioada sarcinii şi constau în maladii infecțioase ale gravidei, tulburări 
ale metabolismului, afecţiuni endocrine, hemoragii, ingerarea de substanțe 
toxice (de ex. alcool), incompatibilitatea factorului Rh (mamă-făt), 
traumatisme fizice etc.; b) cauze perinatale (neonatale) — constând în 
leziuni anatomo-fiziologice în timpul naşterii, hemoragii, anoxie sau asfixie 
albastră etc.; c) cauze postnatale — de natură toxică sau traumatică (infecții 
— otită, rujeolă, stări distrofice, accidente, lovituri la nivelul urechii, 
expuneri îndelungate la stimuli auditivi foarte puternici — ex. muzică 
ascultată tare la căşti etc.). Cele mai frecvente cauze ale hipoacuziilor de 
transmisie se regăsesc în perioada copilăriei: dopul de cerumen, infecțiile 
urechii medii (otită medie), în timp ce cauzele hipoacuziei neurosenzoriale 
la copii sunt: congenita, trauma acustică, infecții de diferite tipuri (pojarul, 
oreionul, meningita sau tusea convulsivă). 

În diagnosticarea handicapului de auz se foloseşte o tehnică 
având un grad ridicat de precizie: audiometria, care poate fi folosită după 
vârsta de 3 ani. Ea constă în măsurarea acuităţii auditive separat pentru 

fiecare ureche în parte şi întocmirea audiogramei (grafic reprezentând 
comparativ acuitatea auditivă a ambelor urechi). Pe baza studierii 
audiogramei se poate depista tipul deficienței de auz şi se va urmări 
compensarea acolo unde este cazul. În jurul vârstei de 3 ani se pot utiliza 
unele teste de auz, cum sunt testul lui Weber, testul lui Rinner şi testul lui 
Schwabach. Aceste teste sunt menite să diferențieze surditățile de 
percepție de cele de transmisie şi ajută, totodată, la depistarea unor forme 
de cofoză mixtă, folosind ca instrument de lucru diapazonul. 

Deficiența de auz afectează într-o măsură mai mare sau mai mică 
(în funcţie de gradul pierderii auzului) toate palierele vieţii psihice a 
individului, atât din punct de vedere cantitativ cât şi calitativ. Se ştie că 
prin ea însăşi disfuncția auditivă nu are efect determinant asupra 
dezvoltării psihice, totuşi ea duce la instalarea mutității care stopează 
dezvoltarea limbajului şi restrânge activitatea psihică de ansamblu. Unele 
forme ale handicapului de auz pot determina şi o întârziere intelectuală, 
cauzată de modificarea raportului dintre gândire şi limbaj. Odată cu 
asigurarea condiţiilor de demutizare pentru surdomut şi de stimulare a 
comunicării verbale pentru hipoacuzici se pun bazele formării gândirii 
noțional-verbale şi se facilitează dobândirea de experienţe, de cunoştinţe, 
de cultură, imprimând caracter informativ şi formativ activității cu 
handicapaţii de auz. 

Pentru realizarea acestor deziderate, şcolii şi cadrelor didactice le 
revine sarcina de a folosi o metodologie specifică pentru formarea 
asemenea metodologie vizează formarea comunicării verbale, care 
trebuie să pornească de la ideea că procesul de învăţare se va baza pe 
mimico-gesticulaţie, labiolectură şi, într-o oarecare măsură, pe dactileme. 
Dar la hipoacuzici şi la surdomuții în curs de demutizare, forma 
principală de învăţare trebuie să alterneze, în funcție de structura clasei de 
elevi, învăţarea intelectuală şi învăţarea efectivă. Obiectivele generale ale 
intervenţiei recuperatorii în deficienţa de auz totală sunt: 

— realizarea demutizării; 

— conservarea şi dezvoltarea limbajului verbal la deficienții care au 
dobândit surditatea după ce au asimilat limbajul. 

Demutizarea presupune trecerea de la limbajul mimicogesticular 
la cel verbal. Limbajul mimico-gesticular presupune un ansamblu de 
gesturi prin care se codifică cuvinte, litere şi stări de spirit. Spre deosebire 

de copilul surd, a cărui recuperare se bazează, aşadar, pe demutizare, 
amplificarea sunetelor este cheia către comunicarea copilului cu 
hipoacuzie cu lumea înconjurătoare. Pentru a oferi stimularea auditivă de 
care are nevoie, este indicat ca protezarea auditivă să se realizeze 
imediat după punerea unui diagnostic timpuriu. Bineînţeles, că un aparat 
auditiv nu va face ca pierderea de auz a hipoacuzicului să dispară, ci doar 
va amplifica sunetele prea slabe pentru a fi auzite de copil. 


CONCEPTE-CHEIE 


e Deficienţă de auz = deficiență senzorială, la fel ca şi cea de 
vedere, reprezentând diminuarea sau pierderea totală sau parțială a 
auzului, din diferite cauze. 

e Surditatea (cofoza) = handicap de auz total constând în pierderea 
totală a auzului — peste 90 dB. Acest handicap poate afecta una sau 
ambele urechi ale unei persoane (deficienţe de auz unilaterale — localizate 
doar la nivelul uneia dintre urechi, cealaltă fiind sănătoasă şi de cele mai 
multe ori funcționând compensator şi deficiențe de auz bilaterale — care 
afectează ambele urechi). Există, în funcție de localizarea leziunilor 
anatomo-fiziologice ale analizatorului vizual, surditate eredi-tară şi 
surditate dobândită. 

e /lipoacuzia = handicap de auz parțial care presupune diminuarea 
/degradarea auzului între 0-90 dB. Acest handicap afectează aproximativ 
1% din populaţie (persoanele cu o astfel de deficiență fiind denumite în 
popor „tari de ureche”), constituind astfel un serios handicap în viaţa de 
zi cu zi a individului, atât în planul şcolarizării, al exercitării profesiei, cât 
şi al relaționării cu ceilalți oameni. Termenul „pierdere de auz” sau 
„hipoacuzie” nu implică surditate totală (cofoza), o persoană surdă 
(cofotică) fiind incapabilă de a procesa sau auzi sunete cu sau fără un 
aparat auditiv, în timp ce majoritatea hipoacuziilor sunt compensate cu 
mult succes folosind un aparat de auz. 

e Vluţenie (mutitate) = stare defectuoasă, caracterizată prin imposi- 
bilitatea vorbirii. Este cauzată de leziuni în zona corticală a limbajului, 
asociate cu leziuni ale aparatului auditiv. Se deosebeşte de mutismul 
electiv când vorbirea este nerealizată intenționat, fiind vorba de un refuz 
verbal al subiectului, deşi facultăţile verbale ale acestuia sunt intacte. 

e Audiometria = o tehnică cu grad ridicat de precizie în 
diagnosticarea handicapului de auz care poate fi folosită după vârsta de 3 
ani, constând în măsurarea acuităţii auditive separat pentru fiecare ureche 
în parte şi întocmirea audiogramei (grafic reprezentând comparativ 
acuitatea auditivă a ambelor urechi). Pe baza studierii audiogramei se 
poate depista tipul deficienței de auz şi se va urmări compensarea acolo 
unde este cazul. 

e Demutizare = proces de intervenție recuperatorie în cazul 
persoanelor cu surditate, constând în trecerea de la folosirea limbajului 
mimico-gesticular la însuşirea limbajului verbal sonor (oral). Limbajul 
mimico-gesticular presupune un ansamblu de gesturi prin care se codifică 
cuvinte, litere şi stări de spirit. Limbajul surdului ajunge astfel să capete 
un caracter bilingv, odată cu parcurgerea procesului demutizării. Când se 
atinge stadiul de trecere de la limbajul mimico-gestual la cel verbal, la 
surdomutul în curs de demutizare se creează condiţii pe plan mintal, 
pentru trecerea de la gândirea în imagini la gândirea noțional-conceptuală. 
Fazele demutizării sunt: obişnuirea copilului de a vorbi prin obiecte, cu 
indicarea lor însuşirea noţiunilor concrete, însuşirea celorlalte noțiuni. 

e Protezare (auditivă) = proces recuperator folosit pentru persoa- 
nele cu handicap de auz parţial (hipoacuzici), presupunând utilizarea unor 
aparate (proteze auditive sau, mai nou implanturi cohleare) care au drept 
scop amplificarea intensității sunetelor dificil de perceput de analizatorul 
auditiv al hipoacuzicului. Protezele pot fi de mai multe feluri: cu 
amplificare lineară -— folosite pentru toate frecvențele şi proteze cu 
amplificare selectivă — care selectează frecvenţelor utile de cele inutile. 

e Labiolectură = tehnică utilizată în procesul demutizării, constând 
în citirea cuvintelor, a frazelor de pe buzele interlocutorului. 


EXTENSII TEORETICE 
Importanţa limbajului mimico-gestual 
pentru comunicarea dintre surzi 


Limbajul mimico-gestual trebuie tratat în legătură cu funcția 
semiotică, cu geneza simbolului la copil, cu evoluţia limbajului intern sau 
cu problema psihologică a semnificației în general. Funcţia semiotică e ea 
însăşi o structură şi are o geneză proprie. Se consideră că funcția 
semiotică e alcătuită din cinci conduite semiotice ce apar oarecum 

spontan, la copilul normal în al doilea an de viaţă: imitația amânată, jocul 
simbolic, imaginea grafică, imaginea mintală şi evocarea verbală. La 
copilul handicapat de auz se constituie o a şasea conduită semiotică — 
limbajul mimico-gestual — care tinde să compenseze conduita de evocare 
verbală. 

Trebuie subliniat că în cazul părinților surdovorbitori, cu 
demutizare avansată, mai ales a celor cu studii medii sau superioare, 
modalitatea de comunicare mimico-gestuală este extrem de redusă, ei 
comunicând cu copilul lor mai ales prin labiolectură. Dezvoltarea 
limbajului verbal al copiilor auzitori din cadrul familiilor de surdo- 
vorbitori urmează evoluţia normală a copiilor din familiile de auzitori. 
Copilul surd dezvoltă limbajul gestual în acelaşi mod şi în aceeaşi 
perioadă de timp în care copilul auzitor îşi dezvoltă limbajul verbal. 
Desigur, condiția acestei dezvoltări este ca fiecare formă de limbaj să fie 
stimulată cu un stimulent adecvat. 

S-a constatat că acei copii surzi proveniți din părinți surzi, vin la 
şcoală cu un bagaj mai bogat de cunoştinţe decât cel al copiilor surzi din 
familiile de auzitori care n-au folosit limbajul gestual în comunicarea cu 
ei. Acest limbaj, folosit efectiv în comunicare, le-a permis copiilor surzi 
să cunoască mediul înconjurător şi în acelaşi timp să exprime dorinţe, 
gânduri, opinii. Mai târziu, achizițiile mimico-gestuale contribuie la 
fertilizarea învăţării limbajului oral. Fiind familiarizați cu deficienţa lor, 
aceşti surzi îl acceptă de timpuriu şi au mai puţine probleme de adaptare 
psihologică şi socială. 

Este ştiut faptul că limbajul verbal se dezvoltă cu multă 
dificultate la elevii surzi pentru a deveni un instrument eficient de 
comunicare şi de cunoaştere. Pentru a se realiza acest deziderat e absolut 
necesar ca elevii surzi să-şi formeze reprezentări interne consistente şi 
bine consolidate cu care să opereze pe plan interior. Ori, acest nivel al 
reprezentărilor interne nu se poate realiza, de obicei, la majoritatea 
elevilor surzi din cauza mai multor factori: motivația scăzută pentru 
vorbirea orală, utilizarea tot mai rară a vorbirii articulate după ce elevii 
surzi intră în viaţa productivă şi folosirea preponderentă a limbajului 
mimico-gestual pentru satisfacerea necesităților de comunicare în cadrul 
vieţii sociale. 

S-a observat o insuficiență a limbajului gestual în comparație cu 
cel verbal. Limbajul verbal are un grad înalt de convenţionalitate faţă de 

conținutul realității pe care o denumeşte; gestul însă este strâns legat de 
concret. Comunicarea prin gesturi este față în față, percepându-se vizual 
gestul şi toate mişcările mimice şi expresive. Gesticulaţia are o mai mare 
libertate de expresie, este mai puţin limitată de organizarea gramaticală 
puternic structurată. Acelaşi volum de informație poate fi transportat în 
aproximativ acelaşi volum de timp convenţional, cu ambele forme de 
limbaj. Totuşi, execuţia gesturilor necesită mai mult timp în medie decât 
în cazul emiterii verbale a cuvintelor. În precizarea naturii raportului 
dintre gesturi şi cuvinte un rol mare îl joacă contextul în care se petrec 
evenimentele. În ansamblu, limbajul gestual dă impresia unei limbi 
abreviate mai extinsă sub unele aspecte (bogăție de idei comunicate 
printr-un gest de ex.) şi mai redusă în altele, în raport cu limba sonoră, el 
constituind baza de pornire pentru recuperarea deficientului de auz. 


ÎNTREBĂRI RECAPITULATIVE 


1. În ce constă diferenţa dintre hipoacuzie şi cofoză? 

2. Enumeraţi cauzele deficienței de auz. 

3. Când şi cum se realizează demutizarea? 

4. Ce este labiolectura şi în ce situaţii se apelează la ea? 

4. DEFICIENȚELE FIZICE ŞI PSIHOMOTORII 


4.1. Definiţia deficienţelor fizice şi psihomotorii 


Deficienţele fizice sunt definite ca abateri de la normalitate, în 
forma şi funcţiile fizice ale organismului, care tulbură creşterea normală 
şi dezvoltarea armonioasă a corpului, modifică aspectul exterior, reduc 
aptitudinile şi puterea de adaptare la efortul fizic şi diminuează capaci- 
tatea de muncă productivă a individului. 

Deficienţele fizice se caracterizează prin modificări morfologice 
mai mult sau mai puţin accentuate, produse în forma şi structura corpului 
şi manifestate printr-o încetinire în creştere sau printr-o creştere excesivă, 
printr-o tulburare a dezvoltării sau o dezvoltare disproporționată, prin 
deviații, deformaţii sau alte defecte de structură, urmate sau precedate de 
tulburări funcționale. 

Deficienţele fizice se constituie, deci, ca invalidităţi corporale care 
slăbesc puterea şi mobilitatea organismului prin modificări patologice 
exterioare sau interioare, localizate la nivelul întregului corp sau numai la 
nivelul unor segmente ale sale. Categoria respectivă de handicap cuprinde 
atât infirmii motorii sau locomotori (de motricitate), cât şi pe cei care 
suferă de unele boli permanente — cronice (boli respiratorii, cardio- 
patiile, diabetul etc.) ce influențează negativ capacitatea fizică a indivi- 
dului. În această categorie pot fi încadrate şi persoanele cu afecţiuni 
senzoriale (surzii şi orbii), ţinând cont de particularităţile lor specifice 
deosebite. 

Deficienţele fizice sunt abateri de la normalitate prin dereglări 
morfo-funcționale care duc la instalarea unor dezechilibre şi evoluții 
nearmonioase. "Trebuie subliniat că, în lipsa altor anomalii, deficienţii 
fizic sunt normali din punct de vedere al capacităților intelectuale, dar 
prin situația lor de excepţie şi într-un mediu nefavorabil, personalitatea lor 
poate deveni fragilă, cu pronunțate note de frustrare şi de anxietate, cu 

conflicte şi tensiuni interioare, cu dificultăți de relaționare cu cei din jur şi 
de integrare în viaţa social-profesională. 

Aceste deficiențe fizice sunt considerate — în majoritatea țărilor, 
printre care şi Marea Britanie — o formă de deficiență în dezvoltare (din 
punct de vedere calitativ) alături de deficiența mintală şi de deficiențele 
de adaptare. 

„Psihomotricitatea este o funcție complexă care integrează şi 
subsumează manifestările motrice şi psihice ce determină reglarea 
comportamentului individual, incluzând participarea diferitelor procese şi 
funcții psihice care asigură atât recepţia informaţiilor, cât şi execuţia 
adecvată a actului de răspuns” (E. Verza, Psihopedagogia specială, 
1994). 

Realizarea oricărui act motor adecvat presupune nu doar execuţie şi 
recepție, ci şi prelucrare de informaţii, sub controlul şi dominarea 
psihicului, implicând, aşadar, participarea funcției complexe numite 
psihomotricitate. Aceasta are o mare însemnătate în reglarea voluntară a 
acțiunilor şi are drept elemente componente: schema corporală, 
lateralitatea, conduitele motrice de bază, organizarea, orientarea şi 
structura spațio-temporală, percepția şi reprezentarea mişcării. 

1. Schema corporală, element bazal indispensabil formării perso- 
nalității copilului, constă în reprezentarea mai mult sau mai puțin 
globală, mai mult sau mai puţin Ştiinţifică şi diferențiată pe care o are 
copilul despre propriul său corp, considerând că ea nu este un dat inițial, 
nici o entitate biologică sau fizică, ci rezultatul unor raporturi adecvate 
ale individului cu mediul. Schema corporală este un model simplificat, nu 
atât al formei, cât mai ales al funcțiilor şi raporturilor diferitelor părți ale 
corpului, constituind un reper stabil pentru evoluția posturii şi a 
mobilității. 

Cunoaşterea schemei corporale de către copil presupune, în sens larg: 

a) cunoaşterea de către copil a schemei corporale proprii (să 
cunoască denumirea diferitelor părți ale corpului său şi să ştie să le arate); 

b) cunoaşterea schemei corporale a altei persoane; 

C) situarea corectă a unor obiecte în spațiu în raport cu propriul corp 
sau cu alte obiecte; 

d) orientarea în spaţiu (în raport cu propriul corp). 

Imaginea corpului (reprezentarea corpului) înglobează schema 
corporală şi vizează cunoaşterea funcțiilor corpului, a componentelor 

corpului şi eficacitatea acestor funcţii corporale în satisfacerea unor 
dorinţe. De asemenea, ea cuprinde şi reprezentarea limitelor corpului şi a 
funcţiilor specifice şi vizează aspectul temporal al sinelui corporal. În 
cadrul procesului de dobândire a permanenţei de sine în spaţiu, copilul 
îşi construieşte schema corporală, respectiv imaginea pe care o are despre 
corpul său, imagine percepută în stare statică sau dinamică sau în 
raporturile părților corpului între ele şi, mai ales, în raporturile acestuia cu 
spaţiul şi cu mediul înconjurător. 

2. Lateralitatea se referă la cunoaşterea celor două părți ale 
corpului (stângă şi dreaptă) şi exprimă inegalitatea funcțională a părții 
drepte sau stângi a corpului ca o consecință a diferenţei în dezvoltare şi a 
repartiției funcțiilor în emisferele cerebrale. Dominația funcțională a unei 
părți a corpului asupra celeilalte determină lateralitatea (dreptacii sau 
stângacii). Această dominare laterală trebuie însă percepută ca fiind o 
dominare funcțională relativă, neputându-se vorbi nici de dreptaci 100%, 
nici de stângaci 100%. 

Lateralitatea se clasifică în funcţie de: 

a) natura sa: 

e lateralitate normală — vorbim despre stângacii normali, la care 
principalele comenzi cerebrale „provin” de la emisfera dreaptă; 

e lateralitate patologică — vorbim despre stângacii patologici, caz 
în care emisfera stângă este lezată şi cea dreaptă preia conducerea 
(aceeaşi situaţie se poate întâlni şi în cazul dreptacilor). 

b) intensitate: 

e lateralitate puternică, torte, pură — când la unul dintre organele 
omoloage (ex.: mână sau picior) se manifestă o intensă asimetrie 
funcțională; 

e slab conturată — identificată cu ambidextria. 

c) omogenitate: 

e lateralitate omogenă — (pe aceeaşi parte a corpului) copilul fiind 
stângaci sau dreptaci de ochi, mână şi picior; 

e /ateralitate încrucişată (neomogenă) — când la acelaşi subiect 
predominanţa este diferită pentru diverse membre (ex.: dreptaci la mână 
ŞI ochi, dar stângaci de picior); 

e lateralitate contrariată — când se schimbă lateralitatea prin 
educaţie. 

d) modul de participare a membrelor superioare şi inferioare: 

e bilaterală, atunci când picioarele şi mâinile se mişcă simultan şi 
există o coordonare; 

e omolaterală, atunci când doar piciorul şi mâna de aceeaşi parte a 
corpului se mişcă simultan; 

e încrucişată, atunci când mâna şi piciorul părţii opuse se mişcă 
simultan (ex.: mâna dreaptă şi piciorul stâng); 

e multilaterală, atunci când mâinile şi picioarele se mişcă simultan. 

Nu trebuie confundată lateralitatea — dominanța unei părți a 
corpului sub raportul forței şi al preciziei cu cunoaşterea stânga-dreapta. 
Cunoaşterea stânga-dreapta decurge din dominația laterală şi reprezintă 
generalizarea percepției axei corporale şi se învaţă cu atât mai uşor, cu cât 
lateralitatea este mai afirmată şi mai omogenă. Dacă foloseşte în toate 
situațiile o mână, copilul va reține că aceea este stânga sau dreapta. 
Lateralitatea încrucişată provoacă dificultăți în recunoaşterea stânga- 
dreapta. Când dominanţa nu este fixată, copilul va ezita în folosirea 
membrelor şi nu va putea stabili care este membrul său drept sau stâng. 
Contrarierea lateralității (când este omogenă pentru stânga) are consecințe 
în plan neurologic şi psihologic: enurezis, sincinezii, instabilitate 
psihomotorie, negativism, anxietate etc. 

3.  Conduitele motrice de bază (altă componentă a 
psihomotricităţii) sunt mai mult sau mai puțin instinctive, deci mai mult 
sau mai puţin controlate cortical. Ele curpind: 

a) coordonarea oculomotorie, care în realitate este mult mai 
complexă, mai corect fiind termenul de coordonare senzorio-motorie. 
Coordonarea oculomotorie se dezvoltă şi se perfecționează treptat, 
permițând controlul şi ameliorarea gesturilor individului. Se delimitează 
astfel un nou univers reprezentat de spațiul vizual. De asemenea, 
capacitatea de a localiza o sursă se suprapune peste impresia vizuală. În 
mod progresiv aşadar se va realiza structurarea mediului înconjurător. 
Dezvoltarea motricității şi a coordonării oculomotorii are o importanță 
majoră în învăţarea scrisului. Astfel, desenul evoluează de la cerc la 
dreptunghi, pătrat, la triunghi şi romb, posibilitatea desenării corecte a 
tuturor acestor elemente fiind un semn de întărire a legăturii între 
câmpurile senzoriale şi cele motorii; 

b) echilibrul static şi dinamic. În evoluţia sa, copilul trebuie să îşi 
dezvolte simţul echilibrului şi capacitatea de a-şi orienta mişcările în 
spațiu. Simţul echilibrului permite aprecierea poziției capului față de corp 
şi a corpului față de mediul înconjurător. Atitudinea se constituie dintr-o 
obişnuință posturală care apare progresiv în cursul dezvoltării 
psihomotorii a copilului, nefiind nici conştientă, nici voluntară. Sub raport 
psihomotric, echilibrul de atitudine exprimă şi comportamentul 
psihologic al persoanei, adică încredere în sine, deschidere spre lume, 
disponibilitate în acţiune, acestea necesitând o bună cunoaştere a schemei 
corporale; 

c) coordonarea dinamică generală. Coordonarea constă în achi- 
ziția capacității de asociere a mişcărilor în vederea asigurării unor acte 
motrice eficiente. Se înțelege prin coordonare o combinare a activității 
unor grupe de muşchi în cadrul unei scheme de mişcare, lină, executată în 
condiții normale. Coordonarea mişcărilor apare doar prin repetări 
permanente şi se dezvoltă treptat, pe măsură ce copilul creşte. Controlul 
acestei activități se realizează prin mecanismul de feed-back al centrilor 
subcorticali. Coordonarea dinamică generală se materializează prin 
deprinderile motrice (forță, viteză, îndemânare). Deprinderile motrice 
constituie activități voluntare care joacă un rol deosebit în menținerea 
echilibrului dintre organism şi mediu şi au anumite particularități: 

— sunt formate în mod conştient; 

— sunt specifice unei activități, nu sunt aptitudini motrice generale 
şi reprezintă modalități de comportament motric învăţat, sunt segmente 
calitative ale învățării mişcărilor; 

— sunt structuri de mişcare coordonate, constând în integrarea în 
sistem motric a unităților mai simple însuşite anterior; 

— au la bază educarea capacităţii de diferențiere fină şi rapidă a 
elementelor informaţionale senzorial-perceptive în dirijarea acţiunilor; 

— se caracterizează printr-o rapidă şi eficientă aferentație, care 
permite corectarea pe moment a unor inexactități ce pot apărea; 

— ca aspect exterior, deprinderile motrice se prezintă de cele mai 
multe ori sub formă de structuri individuale determinate de însuşirile sau 
aptitudinile variabile ale subiecților care învaţă aceeaşi mişcare; 

— formarea deprinderilor motrice este condiționată de numeroşi 
factori: aptitudini motrice, motivaţie, nivelul pedagogic al instruirii, canti- 
tatea şi eşalonarea exersărilor, aprecierea şi autocontrolul rezultatelor. 

4. Orientarea, organizarea şi structurarea spaţială. Spaţiul, 
mediul vid prin definiție, este perceput şi construit pe plan mintal ca 
urmare a sesizării pozițiilor, direcțiilor, distanțelor, a deplasărilor. Spaţiul 
se organizează plecând de la nivelul senzoriomotor al percepţiilor de 
acțiune pe baza cunoaşterii schemei corporale proprii, recunoaşterea 
stânga-dreapta (la 6 ani), a schemei corporale a partenerului (8-9 ani), a 
diverselor poziţii între ele, a elaborării noţiunilor topologice: vecin, 
închis, deschis etc. Pentru a opera cu aceste relații este necesar un nivel de 
dezvoltare mintală de cel puţin 8-9 ani. Până la 3 ani spațiul copilului e un 
„spațiu trăit” afectiv, lipsit de forme şi dimensiuni, spațiu denumit de 
Jean Piaget „topologic”, caracterizat prin raporturi de vecinătate, separare, 
de ordine şi de continuitate. Între 3-7 ani copilul ajunge la „spaţiul 
euclidian”, un spaţiu mai omogen, în care recunoaşte formele geometrice. 
Factorul comun al acestor două planuri este motricitatea, spațiul organi- 
zându-se pornind de la nivelul senzoriomotor pe baza percepţiilor legate 
de acţiune, iar insuficiențele de „discriminare spaţială” (CI. Launay) sau 
„tulburările de orientare”(S. Boul-Maisonny) conduc la perturbări de 
genul dislexiei, disgrafiei, discalculiei, disortografiei etc. 

După De Meur şi A. Lapierre, etapele structurării spaţiale sunt: 

e Cunoaşterea noţiunilor — etapă în care copilul trebuie să înveţe 
să se deplaseze în „spaţiul” obişnuit (de ex.: „mergi în camera ta”, „pune 
pe masa profesorului această carte” etc.), să situeze adecvat obiectele, să 
perceapă formele, mărimile, cantităţile, să le poată identifica, să le 
discrimineze şi să le ordoneze după criteriul mărimii (ex. de noțiuni 
spaţiale: de situaţii, de mărime, de formă, de cantitate). 

e Orientarea spaţială este extrem de importantă şi cu multe 
implicaţii în învăţarea şcolară. Copilul trebuie să înveţe să orienteze 
obiectele, să poată situa obiectele în succesiunea dată în funcție de poziția 
ordinală şi să perceapă sensul grafic. 

e Organizarea spaţială presupune cunoaşterea noțiunilor spațiale 
Şi capacitatea de orientare spaţială şi conduce la dezvoltarea capacității de 
a dispune fără ajutor de spaţiul înconjurător, de a-şi organiza spaţiul 


123 


delimitat (tabla, foaia de hârtie, un cadru anumit etc.) în scopul realizării 
unui anumit obiectiv. 

* Înțelegerea relaţiilor spaţiale, ca ultimă etapă, se bazează pe 
raționamente formate în momentul perceperii anumitor relaţii spaţiale. 
Acum se realizează structura spațială, de exemplu, copilul putând stabili 
ce mărime de cerc lipseşte dintr-o suită progresivă de cercuri, pentru a 
realiza o progresie armonioasă şi completă. Acum copilul este capabil de 
a percepe tot ceea ce este „a fel” (în cazul exemplului cerc), de a înţelege 
criteriul după care este alcătuită succesiunea cercurilor (ex. mărimea) şi 
de a sesiza faptul că lipseşte un anumit cerc, de un anumit diametru. 

5. Orientarea, organizarea şi structurarea temporală reprezintă 
capacitatea de a se situa/poziționa în funcţie de succesiunea evenimen- 
telor (înainte, după, în timpul), de durata intervalelor (timp lung sau 
scurt), de ritmul regulat sau neregulat, de cadenţa rapidă sau lentă, de 
reluarea ciclică a unor perioade de timp (zi, săptămână, lună, anotimp), de 
ireversibilitatea timpului fizic (nu se mai poate reveni în timpul trecut). 
Conduita de orientare şi structurare temporală se formează lent şi cu mare 
dificultate. Între structura spaţială şi cea de timp există diferențe, pentru 
că spațiul are trei dimensiuni, poate fi parcurs în toate direcțiile, iar 
relațiile spaţiale pot fi percepute corect, în timp ce timpul are o direcţie 
liniară, cu parcurgere liniară (într-un singur sens), relațiile temporale fiind 
fie memorate (pentru trecut), fie imaginate (pentru viitor). Tulburările 
structurii temporale se pot manifesta în patru simptome distincte: 
incapacitatea copilului de a găsi ordinea şi succesiunea evenimentelor, 
lipsa de percepere a intervalelor, inexistenţa unui ritm regulat, incapa- 
citatea de organizare a timpului. Toate aceste simptome sunt cauzate de 
un trinom de cauze: motrice, psihomotrice şi psihologice. 

6. Percepția şi reprezentarea mişcării joacă un rol extrem de 
important în realizarea adecvată, corectă a structurilor perceptiv-motrice 
(mai ales a celei spațial-temporale). Percepția mişcării vizează percepția 
mişcării obiectelor şi a propriilor mişcări. Percepția mişcării obiectelor 
exterioare subiectului are la bază percepţia spaţială, la care se adaugă 
componente motrice specifice. Deplasarea persoanelor are o valoare 
deosebită deoarece copilul va încerca să imite acțiunile celor din jur, 
raportându-şi propriile mişcări la cele percepute în anturaj. Percepția 
propriilor mişcări reprezintă condiția esenţială pentru conducerea acţiunii 

în orice activitate motrică, pe baza engramelor senzitive controlându-se 
suma mişcărilor efectuate de corp sau de anumite segmente ale lui. 
Aprecierea mişcării segmentelor corporale se face mai ales pentru 
membrele superioare (mâini), care sunt urmărite cu vederea şi au un rol 
esențial în timpul activităţilor şcolare sau profesionale de individ. 

Reprezentările ideomotrice (ale mişcărilor) sunt legate totdeauna 
de o experiență personală anterioară. Dacă scopul activității reflectat în 
creier întâlneşte reprezentările ideomotrice ale unei experiențe asemă- 
nătoare, trecerea la acțiune se va face foarte uşor. Datorită caracterului 
condiționat al reprezentărilor şi interacțiunii primului sistem de semna- 
lizare cu al doilea, acesta contribuie la învăţarea mentală a acelor exerciții 
pentru care există o experiență anterioară. Reprezentările mişcărilor au 
caracter preponderent vizual, mai ales când copilul îşi reprezintă acţiunea 
ce urmează a fi executată, când memorează succesiunea evenimentelor. 

Psihomotricitatea cu toate elementele ei componente (enumerate 
anterior) se dezvoltă, trecând prin mai multe perioade sau etape: perioada 
de inovaţie (când copilul îşi testează capacităţile), perioada de integrare 
(când copilul integrează datele) şi perioada de echilibru (care presupune 
o alternare a repausului cu progresul). 

Dezvoltarea psihomotricităţii este favorizată de o serie de factori, 
cei mai importanți fiind: maturizarea nervoasă, învățarea şi exercițiul, 
experienţa şi conduita motrică. 


4.2. Cauzele deficienţelor fizice şi psihomotorii 


Cauzele deficienţelor fizice şi psihomotorii prezintă o mare 
varietate şi pot să afecteze în grade diferite organismul. Pot fi sistema- 
tizate după diferite criterii în mai multe categorii. 

a. Astfel, după un prim criteriu, al originii cauzelor, acestea pot fi 
împărțite în interne şi externe. Cauzele inferne sunt determinate de 
procesele de creştere şi de dezvoltare, de natura funcțiilor somatice, 
organice şi psihice, iar cauzele externe sunt raportate la condițiile de 
mediu, de viaţă şi de educaţie ale individului. 

b. În funcţie de caracterul direct/indirect există cauze cu acțiune 
directă, care interesează elementele proprii ale deficienței, şi cauze 
indirecte, care produc o afecțiune sau deficiență morfologică sau 
funcțională, putând afecta tot organismul (deficiențe globale) sau 

limitându-se doar la anumite regiuni, segmente sau porțiuni ale corpului 
(deficienţe regionale sau locale). 

c. Frecvent se utilizează şi criteriul de împărțire a cauzelor în 
predispozante, favorizante şi determinante (declanşatoare). Cauzele 
favorizante sau predispozante (care pot cauza deficienţe fizice) sunt în 
legătură cu ereditatea. Descendenții prezintă, de regulă, asemănări 
morfologice şi funcţionale cu ascendenți şi colateralii (fraţii, surorile şi 
rudele apropriate). Acest fenomen biologic este şi mai evident atunci când 
tipurile constituționale ale înaintaşilor sunt relativ identice şi când 
condiţiile de mediu şi de viaţă prezintă asemănări. Tot în această grupă, a 
cauzelor predispozante, putem încadra şi influențele nocive pe care le 
suferă organismul fătului în viaţa intrauterină. Debilitatea congenitală şi 
imaturitatea, naşterea prematură şi accidentele obstetricale pot constitui 
baza unor deficienţe care se manifestă nu numai imediat după naştere, ci 
Şi mai târziu, cu repercusiuni în viața ulterioară. 

Favorizanți pentru producerea deficienţelor fizice sunt socotiți şi 
factorii care influențează în sens negativ starea de sănătate şi 
funcționarea normală a organelor, mai ales în perioadele de creştere şi 
de dezvoltare activă a copilului. Astfel de cauze slăbesc rezistența 
organismului, scad capacitatea funcțională a aparatului de sprijin şi de 
mişcare şi diminuează rolul reglator al sistemului central. Printre aceste 
cauze favorizante se numără: condițiile inadecvate de igienă şi viaţă, 
lipsa de organizare a activităţii şi lipsa repausului, regimul alimentar 
necorespunzător, nivelul scăzut de aer şi de lumină în locuință, hrana 
insuficientă, îmbrăcămintea incomodă, defectuos confecționată, dormitul 
în paturi prea moi (cu perne multe în care corpul se afundă şi se curbează 
exagerat) sau tari şi incomode (care nu facilitează odihna normală pentru 
copiii ce sunt în perioada de creştere), lipsa unei educații raționale şi un 
regim defectuos de viață, lipsa de supraveghere şi de control din partea 
părinţilor şi a educatorilor, bolile cronice, convalescenţele lungi, interven- 
țule chirurgicale dificile, debilitatea fizică, tulburările cronice (organice şi 
psihice), anomaliile senzoriale (mai ales ale văzului şi auzului). 

Factorii determinanţi (declanşatori) sunt cei care prin apariția şi 
acţiunea lor determină dezvoltarea deficienţelor fizice şi psihomotorii. Ei 
pot fi împărțiți în: 

a) factori care acţionează în perioada intrauterină: 

e infecții ale mamei cu caracter cronic — sifilis, paludism, tubercu- 
loză, intoxicații lente — cu alcool, medicamente, săruri radioactive, tulbu- 
rări endocrine şi neuropsihice ale mamei, carențe alimentare sau de 
vitamine, boli ale sângelui etc.; 

e temperatura prea joasă sau prea ridicată a mediului, umiditatea 
excesivă, acțiunea razelor X asupra mamei (implicit asupra fătului), 
traumatismele fizice ale abdomenului gravidei, condițiile neadecvate, 
grele, stresante de viață şi de muncă ale mamei, vârsta înaintată a 
părinților (mai ales a mamei) etc. 

b) factori care acționează în timpul travaliului: 

e eforturile excesive ale mamei; 

e durata crescută a travaliului; 

e intervenții traumatizante care să determine congestii şi hemoragii 
cu urmări grave pentru copil. 

C) factori care acţionează în perioada copilăriei: 

e bolile şi accidentele care produc anomalii morfologice şi 
funcționale (mai ales la nivelului aparatului locomotor); 

e atitudinea defectuoasă a corpului copilului (necorectată de 
părinte sau de educator) se poate permanentiza şi determina deficienţe ale 
coloanei vertebrale (cifoze, lordoze, scolioze); 

e tulburările de metabolism, cele hormonale; 

e leziunile prin arsuri şi prin degerături; 

e atrofiile musculare etc. 


4.3. Clasificarea deficienţelor fizice şi psihomotorii 


În unele studii, deficienţele fizice sunt grupate, alături de 
deficienţele senzoriale, în categoria deficienţelor somatice sau biolo- 
gice. Clasificarea deficienţelor fizice nu este deloc o sarcină uşoară, un 
criteriu unic de clasificare fiind greu de identificat şi de aceea se preferă 
tipologizarea deficienţelor fizice în funcție de mai multe criterii: 

a) din punctul de vedere al prognosticului (evoluţiei) deficienței 
fizice vorbim despre: deficienţe neevolutive (statice, fixate definitiv, 
foarte greu de corectat) şi despre deficienţe evolutive (care progresează 
sau regresează, putând fi corectate, într-o proporție mai mare sau mai 
MICĂ, mai uşor sau mai greu). 

b) din punctul de vedere al gravităţii există: 

e deficiențele fizice uşoare, care includ micile abateri de la 
normalitatea corporală şi sunt considerate atitudini deficiente globale sau 
segmentare, care prin executarea de mişcări corective (de timpuriu) se pot 
corecta destul de uşor şi total (ex.: deficienţa cifotică, gâtul înclinat lateral 
sau înainte, umerii aduşi înainte sau asimetrici, torace în flexiune, picioare 
abduse sau adduse etc.); 

e deficienţele de grad mediu, în care sunt înglobate defectele 
morfologice şi funcționale staționare sau cu evoluţie lentă, care se 
corectează parțial sau rămân nemodificate; cele mai multe asemenea 
deficiențe sunt de tip segmentar (ex.: cifoze, lordoze, deformații ale 
abdomenului, toracelui etc.), existând însă şi deficiențe medii globale 
(ex.: hiposomii, disproporții între segmente etc.); 

e deficienţele accentuate, care constau în modificări patologice 
ajunse într-un stadiu avansat de evoluţie; cele mai multe deficiențe de 
acest tip sunt determinate în viaţa intrauterină (ex.: malformaţiile apara- 
tului locomotor) sau ca urmare a unor paralizii, traumatisme osoase şi 
articulare, a unor infecții ale oaselor, muşchilor, articulaţiilor sau ale 
vaselor de sânge; 

c) din punctul de vedere al localizării şi al efectelor deficienței 
avem: 

e deficienţe morfologice (când este afectată forma corpului sau a 
segmentelor lui); 

e deficienţe funcţionale (când sunt afectate structura şi func- 
ționarea organismului). 

Ambele categorii mari de deficiențe pot fi subîmpărțite în funcție de 
întinderea şi de profunzimea deficienței în: deficienţe globale (generale 
sau de ansamblu) şi deficienţe parţiale (regionale, segmentare sau 
locale). 


e DEFICIENȚELE MORFOLOGICE GLOBALE 


E. Verza clasifică deficienţele morfologice globale în: deficiențe de 
creştere (hiposomie — nanism, hipersomie — gigantism, între înălțime şi 
greutate de exemplu, disproporționalitate — între cap şi trunchi de exemplu), 
de nutriție (obezitate, debilitate fizică), de atitudine (atitudine global insufi- 
cientă, de exemplu: rigidă sau global asimetrică), deficiențe ale 
tegumentelor (palide sau vineții, uscate sau umede, cu pete, cicatrici, 

eczeme, cu hipertricoză — pilozitate pe tot corpul), deficiențe ale muscula- 
turii (hipotonii sau hipertonii), deficiențe ale oaselor, ale articulaţiilor. 


e DEFICIENȚELE MORFOLOGICE PARȚIALE 


A doua categorie de deficienţe fizice morfologice — după E. Verza — 
sunt deficiențele morfologice parțiale în care sunt incluse: deficiențe ale 
capului (ex.: cap macrocefal — supradimensionat în raport cu corpul, cap 
microcefal — subdezvoltat în raport cu corpul, cap brahicefal — fără 
proeminența occipitală, cap doliocefal — cu diametrul antero-posterior 
alungit şi cu o „şa” la mijloc, cap hidrocefal etc.), ale feței (faţă prea 
ovală, prea alungită, lățită, cu cicatrici, malformații, cu pareze, față cu 
afecțiuni ale ochilor — strabism, ochi înfundaţi sau prea apropiaţi etc., sau 
ale nasului, urechilor, față cu dinți vicios implantaţi etc.), deficiențe ale 
gâtului (un gât prea lung sau prea scurt, prea gros sau prea subțire, gât 
cifotic, lordotic sau scoliotic, gât răsucit — torticolis, gât cu relief tiroidian 
accentuat etc.), deficiențe ale trunchiului/ale toracelui (prea lung, prea 
scurt, îngust, prea larg, prea bombat, plat, cu semne de rahitism, 
strangulat sau cu stern înfundat), ale abdomenului (un abdomen prea 
proeminent, strangulat, cu hernii sau prea moale), ale spatelui (spate 
cifotic, scoliotic, asimetric), deficiențe ale coloanei vertebrale, ale bazi- 
nului (căzut prea mult în jos, înclinat lateral etc.). 

O altă categorie de deficiențe morfologice parțiale sunt cele ale 
membrelor superioare, care pot fi inegale (în lungime sau grosime), 
asimetrice, rămase în flexie/extensie, cu umeri prea înguşti/largi, prea 
căzuţi sau „țepoşi”, sau „aduşi”, cu braţe inegale, cu coate în 
flexie/entensie, în O sau în X, cu antebraţe curbate, asimetrice, sau cu 
sechele traumatice, cu degete cu anomalii sau cu omoplați asimetrici etc. 

Tot deficiențe morfologice parțiale sunt şi deficiențele membrelor 
inferioare, membre care pot fi inegale, cu contracturi, cu şolduri cu relief 
accentuat sau asimetrice, cu genunchi rămaşi în flexie/extensie sau 
asimetrici, cu gambe recurbate sau cu sechele traumatice, cu glezne 
strâmbe, în X sau scobite şi cu degete „în ciocan” — în flexie cu sprijin pe 
unghii — sau strâmbe, suprapuse sau deformate etc. 


e DEFICIENȚELE FUNCŢIONALE 


A doua mare categorie de deficienţe fizice este reprezentată de 
deficienţele funcționale, în care includem: 

— deficienţe ale aparatului neuromuscular (diferitele forme şi grade 
de paralizii, tulburările de mers, de echilibru, de ritm, de coordonare a 
mişcărilor); 

— deficiențe ale marilor aparate şi funcțiuni ale organismului (ale 
aparatului respirator — ex.: insuficiență respiratorie, ale aparatului 
cardiovascular — ex.: hipertensiune arterială, ale aparatului digestiv şi 
funcțiilor de nutriție — ex.: obezitate, ale sistemului endocrin — ex.: 
insuficiență sexuală, nanism, deficienţe ale organelor de simț). 

O altă clasificare a deficienţelor fizice (motorii) este oferită de 
Robănescu (1976), care împarte aceste deficienţe în trei categorii: 

a) deficienţe fizice de origine osteo-articulară — în care sunt 
incluse malformaţiile congenitale (ex.: luxaţie congenitală de şold, 
amputaţie congenitală, picior strâmb congenital), deformările osoase 
apărute în timpul procesului de creştere (inegalitatea membrelor, rahitism, 
cifoze, scolioze etc.) sau sechelele temporare sau definitive ale 
accidentelor mai ales cele de circulație şi postcombustie); 

b) deficienţe fizice de origine neurologică care sunt reprezentate 
de: infirmitatea motrică de origine cerebrală (ce presupune pareze, 
paralizii spastice, probleme de coordonare, mişcări involuntare-sincinezii, 
tulburări de echilibru la care se adaugă şi tulburări asociate de genul 
epilepsiei, tulburărilor senzoriale, instrumentale — ex.: execuția gesturilor 
etc.), bolile neuronului motor periferic (sechelele de poliomelită şi 
afecțiunile neurologice evolutive-miopatiile, distrofiile neuromusculare); 

c) bolile cronice evolutive articulare (polioartritele reumatismale 
ale copilului şi artropatiile din hemofilie). 

În categoria tulburărilor de psihomotricitate includem toate 
tulburările lateralității (ex: încrucişată, contrariată), ale conduitelor 
motrice de bază (ex: ale mersului, săritului, ale controlului postural), 
tulburările de realizare motrică (apraxia — pierderea capacității de 
execuţie a gesturilor, a mişcărilor adaptate unui scop, dispraxia — 
incapacitatea de coordonare a gesturilor, disgrafia motrică — afectarea 
vitezei şi a forței scrisului etc.), tulburări ale conduitelor perceptiv- 
motrice (ale orientării spaţiale — necunoaşterea termenilor spațiali, 
perceperea greşită a pozițiilor în spaţiu, orientarea incorectă în spaţiu, 
lipsa memoriei spaţiului şi ale orientării temporale), tulburări ale 
schemei corporale (presupunând necunoaşterea părților corpului sau 
incapacitatea de folosire a lor etc.), instabilitatea psihomotorie (exces de 

mişcare şi incapacitate de orientare şi urmărire a unui obiect în mişcare), 
tulburări ale conduitelor motrice fine (ex: incapacitate de concentrare şi 
de perseverare într-o acțiune anume). 


4.4. Recuperarea deficienţelor fizice şi psihomotorii 


În abordarea oricărei deficiențe fizice sau psihomotorii este 
important să fie respectate anumite principii de bază, care pot asigura 
succesul intervenţiei recuperatorii, şi anume: 

— principiul prevenirii deficienței fizice; 

— principiul intervenției de tip educaţional precoce; 

— principiul intervenţiei globale şi individualizate a persoanei cu de- 
ficiență fizică; 

— principiul intervenției cooperării şi al parteneriatului; 

— principiul intervenției structurilor de sprijin. 

Aşadar, înainte de a corecta/trata o deficiență fizică este bine să 
prevenim apariția ei prin măsuri de îngrijire primară şi secundară (ex. 
vaccinări — împotriva bolilor transmisibile, asanarea solului, aprovizio- 
narea cu apă, examene medicale periodice ale gravidei şi copilului, 
supravegherea regimului nutrițional, combaterea consumului de alcool şi 
de droguri, asigurarea de medicamente pentru tratarea bolilor, de acte 
chirurgicale esenţiale, de tratament recuperator). La aceste măsuri 
preventive se adaugă şi cele cu caracter terțiar care împiedică transfor- 
marea unei incapacității în handicap, ele fiind incluse în programele de 
readaptare a copilului/adultului cu deficiență (programe care nu presupun 
tratament medical, ci măsuri de ordin psihologic şi social — ex.: reorien- 
tare profesională). 

Atunci când există deja o deficiență motorie (fizică), demersul 
corector debutează prin evaluarea potențialului psihomotor al copilului. 

În evoluţia oricărui copil, esenţiali sunt primii trei ani ai existenţei 
sale, perioadă în care se achiziționează întreg bagajul psihomotric. Orice 
întârziere în evoluţia normală în planul creşterii şi dezvoltării va 
determina disfuncționalități greu de recuperat ulterior. Intervenția 
educațională precoce asigură copilului deficient motor condiții optime de 
achiziție a engramelor senzitivo-motorii, context în care educaţia poate 
duce la recuperarea sau compensarea deficienței fizice. 

Abordarea copilului deficient fizic trebuie să se facă şi în cunoştinţă 
de cauză privind capacitățile lui cognitive, afectiv-relaționale, care pot fi 
dezvoltate şi valorificate compensator. 

Educaţia copilului deficient fizic implică şi educația familiei lui, 
întrucât baza recuperării lui este reprezentată de afecțiunea şi de suportul 
oferite de familie. O familie armonioasă, un cadru familial cald, suportiv 
pot grăbi recuperarea unui copil deficient fizic. În plus, după perioada 
inițială de recuperare în instituţii specializate, se trece la continuarea 
terapiei în familie, care constă în activităţile zilnice pe care copilul trebuie 
să le repete, sub controlul atent şi cu susținerea părinților. 

Fiecare copil, indiferent de forma sau de nivelul deficienței, dispune 
de un potențial morfofuncțional care îi conferă capacitatea de a se angaja 
în recuperare. "Totuşi, această capacitate este influențată de găsirea, în 
plan psihologic, a resurselor necesare unei automobilizări. Copiii 
deficienți fizic, în special fetele, aflați la vârsta marilor transformări 
fiziologice, încep să conştientizeze starea de fapt legată de modificarea 
aspectului corporal şi apar întrebări dramatice de tipul: „de ce eu?”, „de 
ce nu sunt la fel cu celelalte”, „ce pot face pentru a deveni normală?”. Ca 
urmare a unui asemenea lanț de întrebări, la care adolescentul/adultul 
caută în zadar răspunsuri, pot apărea manifestări care pot degenera, în 
timp, în tulburări de comportament. Aici intervine terapeutul — psihologul 
al cărui rol este de a lucra cu deficientul fizic pe linia acceptării 
deficienței fizice, a recâştigării încrederii în sine, a diminuării anxietății, 
frustrării lui, a valorizării pozitive a personalității adolescentului etc. De o 
deosebită importanță în recuperarea deficienților fizic este, aşadar, 
consilierea psihologică şi familială. 

Pe lângă terapia de tip psihologic (realizată individual sau în grup — 
cu grup suportiv), în recuperarea deficienților fizic se apelează cu pre- 
cădere la corectarea deficienței (acolo unde se poate) prin exerciții de 
gimnastică, fizioterapie, prin kinetoterapie, reflexoterapie, acupunctură etc. 

Copilul deficient fizic trebuie să fie şcolarizat în şcoli obişnuite, 
alături de copiii sănătoşi, mai ales dacă intelectul lui este normal şi are 
aptitudini pentru învățătură. Există, în sprijinul acestei idei, numeroase 
exemple de copii cu deficienţe fizice (unele grave) care au devenit 
muncitori, magistrați, funcționari, economişti sau medici. 

Copilul reacționează față de handicapul lui fizic în funcție de 
atitudinea părinților față de el. Chiar dacă părinții încearcă să-şi 

controleze manifestările exterioare legate de reacția de decepţie, copilul 
cu deficiență înţelege că este diferit de ceilalți, că este un intrus, că nu este 
copilul „visat”. De aceea, copilul cu deficiență fizică are nevoie de 
dragostea celor din jur, cu atât mai mult, cu cât el îşi formează mai greu 
conştiinţa de sine şi cercul relaţional. Într-un mediu afectiv cu carenţe, 
copilul trăieşte un sentiment puternic de insecuritate, teama că va fi 
abandonat de familia sa şi respins de societate. De asemenea, el acordă o 
importanță deosebită relaţiei cu alți copii, datorită necesității de a se simți 
acceptat de aceştia şi suportă greu sărăcia relațiilor afective cu familia şi 
cu mediul exterior. El nu are suficientă încredere în sine pentru a-şi 
dovedi creativitatea, curiozitatea şi spiritul întreprinzător. Pentru un copil 
cu deficiență fizică, asigurarea de experiențe noi constituie o reală 
problemă, datorită unui nivel funcțional redus sau datorită supraprotecției 
familiale. Copilul trebuie să aibă posibilitatea de a-şi exercita propriile 
opțiuni, de a-şi exprima dorinţele şi de a vedea că adultul ţine cont de 
alegerile sale. În acest fel, va beneficia de experiențe noi, care-i vor 
solicita capacitățile de adaptare şi de voinţă. Uneori, adulții sunt uimiți de 
perseverenţa acestor copii în vederea atingerii unor performanţe, mai ales 
şcolare. Copii cu deficiențe fizice de natură neurologică depun eforturi 
susținute pentru dobândirea unor experienţe noi, mai ales în ceea ce 
priveşte comunicarea verbală şi corporală. În acest domeniu, copilul are o 
mare capacitate de adaptare, ajungând să se facă înţeles cu ajutorul 
mamei sau al altui copil. Ca orice suflet uman, persoanele cu deficiențe 
fizice au nevoie de apreciere şi stimă. Aprecierea şi stima apar atunci 
când activitatea copilului este încununată de succes. Din păcate, atunci 
când scopurile propuse sunt prea înalte şi pretențiile părinților prea mari, 
poate apărea eşecul. Uneori, sentimentul eşecului este perceput atât de 
intens, încât părinții intervin, asigurând copilului un mediu de viață 
supraprotejat. În aceste situaţii, acesta va fi insuficient pregătit pentru 
viaţa de adult. Părinţii şi educatorii au probleme în a găsi calea cea mai 
corectă pentru rezolvarea situațiilor dificile, care ar fi găsirea unui 
echilibru între situaţia de ajutor total ce asigură copilului un succes rapid 
Şi situația de intervenţie parțială, în care copilul are unele probleme de 
rezolvat şi unele obstacole de depăşit pentru a-şi atinge scopul. 

Familia şi societatea trebuie să se adapteze permanent între cele 
două extreme: supraprotecţia, care generează dependenţă şi confruntarea 
permanentă cu noi scopuri, cu noi ţinte, uneori dificil de atins. Dacă nu se 

realizează o mediere între cele două extreme, se ajunge fie la un 
comportament rapid şi agresiv, fie la o renunțare pasivă din partea 
copilului. 

Copilul trebuie să îşi asume unele responsabilități față de propria 
persoană sau faţă de alte persoane. Dacă familia îi refuză acest drept, 
practic îi refuză inserția socială. Autonomia personală este necesitatea 
fundamentală ce stă la baza construirii conştiinţei de sine. Deficiența 
fizică perturbă realizarea acestei necesități fundamentale. Lipsa 
autonomiei duce la restrângerea câmpului de activitate, la scăderea 
ritmului de învăţare a unor lucruri noi. Pentru a-şi obține autonomia 
personală, copilul depune eforturi deosebite, ce trebuie susținute de 
familie. 

Faţă de solicitările mediului socio-familial, copilul dispune de un 
număr redus de scheme şi tipuri de reacție. Acestea sunt reprezentate de 
reacția de imitație, de opoziţie, de compensare, de supracompensare şi de 
demisie. Reacţia de imitație presupune existența unui model care se 
bucură de autoritate, prestigiu, simpatie. Reacţia de opoziție sau de protest 
exprimă nevoia de independență, de afirmare a personalității individului, 
dorința cunoaşterii de sine. Reacţia de compensare este socotită de 
V. Milea drept o formă inconştientă de apărare, care permite echilibrarea 
sentimentelor de inferioritate. Sentimentul de inferioritate legat de 
deficienţele fizice şi senzoriale poate fi compensat prin căi care pot sau nu 
să contravină normelor de conduită socială. Astfel, copilul este atras către 
modele negative care trezesc interesul grupului şi cu care el încearcă să se 
identifice. Uneori, compensarea apare sub forma unor stări de reverie sau 
a plăcerii pentru laude exagerate, care oferă copilului o modalitate de 
satisfacere a dorințelor neîmplinite. Reacţia de supracompensare stă la 
originea eforturilor de ambiţie şi perseverență prin care individul se va 
învinge pe sine şi defectele sale. Prin această reacție se urmăreşte 
înlăturarea sentimentelor de inferioritate. Reacţia de demisie implică în 
mod normal replierea individului cu elaborarea unui nivel de aspirații în 
concordanță cu posibilitățile sale reale. 

Alteori, apare un sentiment de descurajare, de abandon, de 
neîncredere şi apatie. Aceste reacții sunt frecvent întâlnite la copiii şi 
adolescenții confruntați cu eşecuri permanente. Frecvent, ei recurg la 
droguri sau se lasă manipulaţi cu uşurinţă de către ceilalți. Aceste reacții 
apar mai ales ca un răspuns la atitudinea familiei, astfel că putem 

considera copilul ca fiind oglinda părinților. Această situație este 
evidentă în cazul copiilor cu deficiențe fizice care sunt dependenți de 
părinți. Părinţii se grupează în 5 categorii — echilibrați, indiferenți, 
exagerați, autoritari şi inconsecvenți. 

Copiii părinţilor echilibraţi au o imagine obiectivă despre 
realitate. Ei se privesc aşa cum sunt, cu calitățile, dar şi cu defectele lor. 
Aceşti copii doresc să ajungă adulți pentru a-şi demonstra valoarea. 
Tânărul este perseverent în rezolvarea obstacolelor întâlnite, demonstrând 
o tendinţă vie de a se impune şi de a conduce. Prin efort propriu, el caută 
să-şi depăşească condiţia, realizând activități la un nivel înalt de 
competenţă. 

Atitudinea de neglijare şi de respingere a copilului este frecvent 
întâlnită atunci când el nu a fost dorit, părinții lui fiind tipul de părinţi 
indiferenți. Copilul lor este complet neglijat, i se refuză cele mai 
elementare drepturi, este pedepsit, ridiculizat, izolat de lume din cauza 
deficienței sale. Astfel, el se află în imposibilitatea de a face față unor 
cerințe şi de a-şi alege căile care l-ar putea conduce spre succes. Copilul 
respins de părinţi se simte inferior şi nesigur, se consideră nedemn de 
dragostea părinţilor, frecvent fiind neîngrijit, murdar. În relaţiile cu ceilalți 
copii este brutal, permanent pus pe ceartă, răzbunător. Este izolat frecvent 
de colectiv, întrucât devine agresiv fără motiv; leagă greu prietenii, fiind 
interiorizat şi neadaptat. 

Copilul cu părinţi exagerați este crescut într-un climat de seră, fără 
a avea obligaţii, fără a i se refuza nici un capriciu şi anticipându-i-se toate 
dorințele. Familia sa preia toate problemele, astfel că el este îmbrăcat şi 
încălțat chiar de alții şi la vârste foarte mari. Grija familiei pentru copil 
este axată în mod deosebit pe starea lui de sănătate, cu insistență pe 
fragilitatea lui. Apare astfel un climat dominat de anxietate, de o grijă 
bolnăvicioasă pentru sănătatea copilului. Pentru un copil cu deficiențe 
fizice, o astfel de grijă excesivă are efecte negative, în contactul cu ceilalți 
copii fiind pasiv, lipsit de iniţiativă, incapabil de autoapărare. Îşi pune 
frecvent în joc imaginaţia, refugiindu-se în visare astfel că orice contact 
cu realitatea este evitat. Părinții exagerați favorizează apariția la copii a 
reacțiilor de dependență şi imaturitate, aceştia devenind neascultători, 
agresivi chiar, fără încredere în sine şi cu un autocontrol redus. 

Părinţii autoritari solicită din partea copilului lor o ascultare totală, 
interzicându-i-se acestuia orice inițiativă şi asumare de răspundere. EI este 

împiedicat să-şi dezvolte capacităţile de decizie şi acțiune, repetatele 
eşecuri generând neîncredere şi pesimism. Fiind lipsit de inițiativă, copilul 
va fi supus, modest, resemnat, incapabil să se apere chiar atunci când are 
dreptate. Nivelul său de aspirație este destul de scăzut, iar angajarea în 
muncă este slabă. Dacă porneşte o activitate, el va avea multă răbdare, mai 
ales în îndeletnicirile de rutină. Copilul acestor părinți va fi ascultător, dar 
nefericit şi ostil, frecvent loial, onest, corect. Acest comportament apare 
atunci când părinții sunt autoritari, dar îşi îngrijesc atent copilul şi-şi 
manifestă totuşi afecțiunea. În cazurile în care părinţii nu fac acest lucru, 
copiii pot avea un comportament deviant şi antisocial. 

Copiii părinţilor inconsecvenţi sunt profund derutaţi, deoarece 
părinții lor oscilează de la autoritate la permisivitate, de la indiferenţă la 
tutelă. Uneori, copilul este disputat de părinții în conflict, fiind solicitat să 
opteze pentru anumite poziţii. În această situaţie, el va fi instabil, nesigur, 
uşor de atras şi de influențat de persoane rău intenționate. 

În cadrul aspectelor de consiliere psihologică trebuie să abordăm şi 
problema impactului psihologic al deficienței fizice asupra copilului. 
Acest impact este diferit, în funcţie de grupa de vârstă şi de tipul 
handicapului. 

De la 7 la 3 ani copilul îşi dezvoltă autonomia, învățând să meargă şi 
să vorbească. Deficiența fizică va determina reducerea mobilității, lipsind 
copilul de autonomie. În formele grave de deficiență, chiar îmbrăcarea şi 
hrănirea pot fi obositoare pentru copil, astfel că el trebuie ajutat de părinți. 
În acest context, copilul are o încredere redusă în forțele sale. Perioada de 
preşcolar este stadiul de dezvoltare a inițiativei, astfel că învăţarea este mult 
perturbată în situația unei deficiențe fizice. O problemă majoră acum este 
legată de identitatea sexuală. La grădiniță se practică jocuri de imitare a 
activităţilor specifice fiecărui sex. În familie, copilul îşi va forma această 
identitate în funcţie de rolul asumat de fiecare părinte în îngrijire şi în 
asigurarea veniturilor. În strânsă legătură cu identitatea sexuală se formează 
Şi imaginea despre propriul corp. Cunoştințele copilului despre propriul 
corp apar prin folosire, percepție şi vizualizare. Atunci când copilul este 
bolnav, imaginea sa asupra corpului este centrată pe durere şi pe 
anxietate. Copilul exercită un control precar asupra unor funcții 
(incontinenţa urinară de ex.), astfel că se simte jenat şi inferior. Copiii cu 
deficienţe fizice (mai ales cei cu paralizii) au probleme legate de formarea 
imaginii corporale, mai ales la nivelul segmentelor afectate. 

În perioada şcolară, elevul ajunge la desăvârşirea capacităţilor sale, 
cu diminuarea sentimentului de inferioritate. Succesul depinde de 
capacitatea copilului de a coopera şi de a intra în competiţie cu ceilalți. 
Uneori, deficiența fizică poate fi barieră în calea creativității şi 
formarea stimei de sine. Orice apreciere cu privire la sine ca fund 
„diferit? poate afecta sentimentul de apartenență la grup, ceea ce 
determină izolare şi evitarea relaţiilor sociale. În această perioadă, copilul 
se identifică din ce în ce mai mult cu grupul din care face parte şi cu 
liderul acestuia. Apare astfel o tendință de independență, mai ales față de 
familie. De aceea, trebuie ajutat să înțeleagă că, deşi nu este „normal, 
perfect”, are calități şi abilități demne de admiraţia celor din jurul lui. 

În adolescență, impactul deficienței este deosebit. În etapele 
anterioare, imaginea de sine, stima de sine şi comportamentul erau 
influențate de relaţia cu părinții. Adolescentul este diferit, el visează la un 
viitor independent, departe de casă, departe de părinți, chiar dacă va 
trebui să se descurce singur. În adolescenţă apare dorința de stabilire a 
propriei identități. Modificările pubertale trebuie integrate în imaginea de 
sine, cu câştigarea controlului şi cunoaşterea propriilor capacități fizice 
sau psihice. La copiii cu deficienţe fizice, aceste identificări sunt 
prioritare, dar ele se desfăşoară frecvent în singurătate, deoarece „a fi 
diferit” înseamnă a fi exclus din grup. În această perioadă, tânărul este 
deosebit de vulnerabil la stresul emoţional produs de boală. Înfăţişarea 
corporală, măiestria şi abilitățile reprezintă elementele de bază la această 
grupă de vârstă. O afectare cât de mică a uneia dintre aceste calități poate 
determina o respingere din grup. Pentru a fi asemănători cu colegii lor, 
adolescenții cu deficiențe sunt capabili de a merge până la refuzul 
fi „ca toată lumea”, ei pot renunța la ajutoarele tehnice de specialitate, 
care le oferă confort, dar care-i separă de colegii sănătoşi. 

Deficiența fizică vizibilă afectează în mod deosebit relațiile 
sexuale. Băieţii sunt foarte afectați când boala nu le permite să fie 
independenți şi să se realizeze pe plan profesional. Ei acceptă uşor o 
deficiență vizibilă sau un aspect corporal modificat, atâta timp cât 
mobilitatea şi realizarea profesională sunt posibile. Fetele sunt puternic 
afectate de modificarea aspectului corporal, mai ales atunci când este 
vizibilă şi nu poate fi mascată prin vestimentaţie. Ele acceptă uşor 

limitarea mobilității dacă sunt atractive în continuare şi în atenția 
persoanelor de sex masculin. 

Un ultim aspect ce trebuie luat în considerare este reprezentat de 
reacțiile copilului la boală şi mai ales la durere. 

În faţa bolii, copilul are reacţii negative de agitație, insomnie, 
refuzul alimentelor, plâns. La copilul preşcolar şi la şcolarul mic pot 
apărea fenomene de exploatare a bolii sau chiar dorința de a fi bolnav, 
pentru a fi alintat. Uneori apare o stare de relativă inerție manifestă prin 
pasivitate, prin lipsa de energie a copilului. În cazul spitalizărilor de 
durată, pot apărea reacții depresive, mai ales atunci când mama nu stă 
permanent cu copilul. Pentru a evita reacțiile traumatizante, copilul va fi 
pregătit, persoanele din familie explicându-i situația în termeni simpli, pe 
înţelesul său. În spital, el va putea păstra unele obiecte cu care este 
familiarizat (jucăria preferată, pijamaua sau papucii favoriți). 

La copiii de vârstă şcolară, semnele de depresie se grupează sub 
forma tulburărilor afective, a dezvoltării lente şi a manifestărilor 
somatice. Tulburările afective se traduc prin tristeţe, izolare cu refuz al 
relației cu colegii sau prin reacţii afective excesive şi invadante. 
Dezvoltarea lentă se manifestă prin scăderea randamentului şcolar, prin 
dificultăți de concentrare, de atenție şi de memorare. Manifestările 
somatice sunt reprezentate de lipsa poftei de mâncare, insomnii, oboseală, 
cefalee, dureri abdominale. Aceste reacții apar frecvent, ca urmare a 
internării în spital, mai precis din cauza efectului internării, al separării de 
părinți. 

La adolescenți, depresia se manifestă prin tulburări afective de 
comportament datorită modificării aspectului corporal. Această 
modificare determină reacţii de respingere din partea grupului, din partea 
colegilor de sex opus. 

Uneori, copiii interpretează boala şi deficiența ca pe o pedeapsă 
cauzată de un comportament necorespunzător. Ei acceptă pasiv toate 
procedurile medicale dureroase, considerându-le o pedeapsă meritată. 
Alteori, copilul este total lipsit de energie, de voință, acceptând pasiv tot 
ceea ce i se întâmplă. În cadrul sindromului de pasivitate, Lăzărescu 
includea anxietatea de separare. Reacţia cea mai puternică apare în 
copilăria timpurie, mai ales între 15 şi 30 luni. Această reacție evoluează 
în trei etape: protest, disperare şi detaşare. În faza de protest, copilul 
plânge, strigă după părinţi, refuză atenţia personalului medical şi este de 

neconsolat. Urmează disperarea, în care plânsul încetează, dar copilul 
devine inactiv, nu este atras de jucării şi se izolează. În faza de detaşare 
apare o adaptare la situaţie, copilul se joacă, surâde şi pare să-şi formeze 
relații cu alte persoane. Acest comportament este de resemnare, nefiind 
un semn de mulțumire, deoarece este indiferent față de părinți. 

În perioada de preşcolar, această reacţie este mai puţin intensă, 
deoarece la această vârstă sunt bine suportate micile perioade de separare 
de părinți. Astfel, preşcolarul refuză mâncarea, suferă de insomnie, 
plânge doar în prezenţa părinților, se izolează de ceilalți copii. 

În perioada de şcolar, stresul generat de boală poate creşte nevoia 
de securitate şi de ajutor, copiii simțindu-se singuri, plictisiți sau depri- 
maţi. Frecvent, reacţia este legată mai ales de despărțirea de prieteni şi de 
activitățile uzuale decât de cea de părinți. Pentru adolescent, separarea de 
părinţi este un element cu efecte pozitive. Problema separării apare doar 
datorită pierderii contactului cu grupul de prieteni, ceea ce duce la 
pierderea locului său din cadrul acestui grup. În aceste cazuri, personalul 
medical are datoria de a interveni, încercând să atenueze aceste reacţii. 
Dacă reacţiile sunt puternice, trebuie apelat la sfatul unui specialist. În 
general, se încearcă minimalizarea acestor reacții prin mai multe tipuri de 
metode. 

O reacție care apare frecvent, atât la copii, cât şi la adulții cu 
deficiență este furia. Copilul reacționează cu furie la restricțiile impuse de 
situaţia sa sau de tratamentele medicale necesare (imobilizare în aparat 
gipsat). Furia se manifestă diferit, în funcție de vârsta copilului. Copiii 
mici îşi manifestă furia prin țipete, urlete şi chiar prin lovirea 
adversarului. Copiii mai mari îşi exprimă furia printr-un limbaj abuziv. 
Astfel, expresiile „nu ştiu”, „nu-mi pasă” evocă furia care trebuie inter- 
pretată ca o solicitare de ajutor: „ajută-mă să înţeleg ce mi se întâmplă”. 

O altă reacție emoțională este reprezentată de negarea deficienței. 
Această atitudine reprezintă un mecanism de adaptare care asigură o 
speranță. Speranța în vindecare sau în ameliorare reprezintă o necesitate 
universală. Negarea handicapului şi fixarea unor obiective înalte pot avea 
efecte stimulative asupra copilului. Totuşi, aceste fantezii pot fi 
periculoase, mai ales atunci când sunt legate de internarea în spital şi de 
perspectiva unui tratament care să asigure vindecarea. Rezultatele pot fi 
dezastruoase în fața eşecului unui tratament, putându-se ajunge la 
pierderea speranţei şi la depresie. 

O altă reacție întâlnită la copilul cu defect fizic este cea de 
exploatare a stării de boală, care poate duce în final la reacție hipo- 
condriacă. Această reacție apare la copiii supraprotejaţi, care îşi folosesc 
deficienţa ca scuză, pentru a nu depune eforturi susținute în activitatea 
şcolară. Frecvent, de la această exploatare a deficienței se ajunge la 
convingerea că şcoala este mai gravă decât în realitate şi deci că este mai 
bine să se evite orice efort fizic sau intelectual. 

O altă abordare în cazul deficienților psihomotor trebuie să vizeze 
recuperarea fizică. 

Exerciţiul fizic, folosit în scop profilactic, dar mai ales corectiv, 
influențează nu numai forma şi structura țesuturilor corpului omenesc, ci 
echilibrează concomitent funcţiile fiecărui organ, realizând o stare de 
sinergie şi de solidaritate funcțională. Cele mai evidente efecte funcționale 
se constată tot la nivelul aparatului locomotor. În gimnastica corectivă, 
exercițiile fizice urmăresc nu numai exercitarea, dezvoltarea şi perfec- 
ționarea funcţiilor motorii normale, dar mai ales reeducarea şi recuperarea 
celor slăbite sau tulburate. În tulburările şi deficienţele aparatului 
funcționale ale deficientului, reeducă şi perfecționează calități motrice de 
bază, în special forţa, rezistența, suplețea şi îndemânarea. Aceste 
îmbunătățiri funcționale se datoresc intervenției unor factori neuromus- 
culari, care uşurează transmiterea impulsului nervos şi utilizarea completă a 
substanţelor energetice. 

Efortul fizic, chiar de intensitate mică, creează nevoia unui aport 
crescut de substanțe nutritive, accelerând funcţiile respiratorii şi cardio- 
vasculare, absorţia de la nivelul intestinului, nutriția şi excreţia. În 
gimnastica medicală, sunt selecționate şi grupate exerciţiile fizice care 
influenţează una sau alta dintre marile funcțiuni. 

În fiziologia exerciţiilor fizice, se explică pe larg mecanismele 
complexe care dirijează armonios aparatele şi sistemele organismului. Se 
poate afirma că exercițiul fizic, repetat metodic şi gradat, după principii şi 
reguli bine stabilite, în concordanţă cu vârsta, sexul, dar mai ales cu 
pregătirea fizică anterioară a individului, îmbunătăţeşte funcțiile mari ale 
organismului. 

Exercițiul fizic are la orice vârstă, dar îndeosebi în perioada de 
creştere, un puternic rol educativ. 

Sistemul nervos este educabil mai ales în sectorul neuromotor. 
Mişcarea repetată şi corectată se perfecționează nu numai printr-o reglare 
mai bună a lucrului grupelor musculare, ci cu precădere printr-un mai bun 
control psihoneuromotor. 

Atitudinea corpului, mişcările şi gesturile corpului, precum şi toate 
manifestările cu caracter motric sunt de fapt o adaptare continuă a funcției 
psihoneuromotoare la cerințele permanente ale adaptării corpului, în 
concordanță cu necesitățile lui. 

Stimularea simultană a factorilor morali şi de voință contribuie 
substanțial la realizarea corectării atitudinilor greşite, la perfecționarea şi 
corectarea mecanismelor psihoneuromotorii. 

În corectarea deficienţelor fizice, exerciţiul fizic este folosit atât sub 
forma exerciţiilor statice, cât şi a celor dinamice. 

Exerciţiile statice corective constau fie din poziții, fie din contracții 
izometrice. 

Poziţiile sunt asigurate de contracţii musculare statice care fixează 
trunchiul şi segmentele sale, menținându-le împotriva gravitaţiei sau a 
altor forțe mecanice care tind să modifice raporturile dintre ele. În 
gimnastica medicală, pozițiile de lucru se împart în poziții fundamentale 
(stând, pe genunchi, şezând, culcat, atârnat) şi derivatele lor. Poziţiile, 
după atitudinea corpului în timpul menţinerii lor, pot fi corecte — când 
există o respectare a atitudinii normale, globale sau segmentare, corective 
— când se realizează o corectare parțială a deficienței globale sau 
segmentare şi hipercorective — când se obține nu numai corectarea 
poziției, ci şi realizarea aspectului invers deficienței. Poziţiile corective şi 
hipercorective sunt derivate ale poziţiilor fundamentale simetrice sau 
asimetrice, obținute prin modificări ale poziției capului şi gâtului, 
trunchiului, membrelor superioare şi inferioare. 

Exerciţiile dinamice se pot realiza în gimnastica medicală sub 
forma mişcării active, libere sau legate, a mişcării active cu rezistenţă. 

Exerciţiile dinamice corective se pot sistematiza astfel: 

1. Exerciţii active de cap şi gât, trunchi, membre superioare şi 
inferioare — executate liber sau cu îngreunare. 

2. Exerciţii de respiraţie cu caracter corectiv. 

3. Exerciţii aplicative cu caracter corectiv. 

4. Exerciţii de redresare — pasive, pasivo-active sau active. 

5. Exerciţii de relaxare a grupelor musculare contractate sau 
scurtate. 

Din grupa exerciţiilor active fac parte, în primul rând, exerciţiile 
active realizate cu segmentul deficient, precum şi exercițiile cu segmen- 
tele învecinate, care amplifică mişcările corective ale deficienței primare. 
Exerciţiile active vor fi bine localizate numai la segmentul deficient, 
pentru a nu crea alte deficiențe compensatorii (Exemplu: pentru 
corectarea lordozei lombare se vor executa mişcări de flexie ale 
trunchiului numai la nivelul regiunii lombare, coloana vertebrală toracală 
fiind fixată sau menţinută în poziţii corective). Aceste mişcări pot fi 
executate cu îngreunare — mingi medicinale, bastoane, gantere etc. — sau 
împotriva unei rezistenţe manuale sau opuse forței gravitaţiei. 

Exerciţiile segmentelor învecinate deficienței principale vor întregi 
sau corecta exercițiul principal. Astfel, membrele superioare în lordoza 
lombară vor lucra în plan posterior, pentru a evita compensarea cifotică a 
coloanei vertebrale dorsale, în timp ce membrele inferioare vor fi duse, 
menținute sau fixate în plan anterior, pentru corectarea poziției bazinului. 
De asemenea, aceste exerciții vor fi executate liber sau cu îngreunare 
diferită. 

În cadrul exerciţiilor corective, mişcările pot fi executate analitic, 
dar cele mai bune rezultate se obţin atunci când se execută exerciții 
combinate. 

Exerciţiile de respiraţie cu caracter corectiv se execută din poziţii 
stabile. Se pot executa liber sau în timpul exerciţiilor de trunchi şi 
membre superioare, din poziții simetrice sau asimetrice care să nu 
stânjenească mişcările toracelui. În general, exerciţiile de respiraţie se vor 
introduce la sfârşitul părții introductive şi în partea fundamentală a lecției, 
după exerciţiile corective mai grele. 

Exerciţiile aplicative cu caracter corectiv se folosesc pentru 
educarea sau reeducarea deprinderilor motrice de bază. Dintre cele mai 
bune exerciții aplicative cu conţinut corectiv sunt exerciţiile de mers, 
exercițiile de târâre, de echilibru şi suspensiuni. Exerciţii de mers 
corectiv sunt introduse în partea introductivă şi finală a lecţiei de 
gimnastică medicală. Se vor folosi numai acele exerciții de mers cu 
structură corectivă pentru deficiența primară. De exemplu: mers pe 
vârfuri pentru corectarea cifozei, mers cu genunchii îndoiţi şi trunchiul 
vertical pentru corectarea lordozei (mers ghemuit) etc. 

Exerciţii de târâre — se efectuează din poziţii cu bază mare de 
susținere şi centrul de greutate foarte aproape de baza de sprijin care 
permit o localizare precisă a exerciţiilor la nivelul segmentului deficitar şi 
angrenează în lucru grupe mari musculare. Exerciţiile de târâre se execută 
din poziţii fundamentale culcat, pe genunchi şi şezând, dar şi din poziţiile 
derivate ale acestora, executate simetric sau asimetric. 

Exerciţii de echilibru pot fi simple şi asociate, cu purtări de obiecte 
uşoare, determinând o solicitare simetrică a muşchilor antagonici. 

Suspensiunile se pot realiza pasiv prin susținerea greutății corpului 
cu ajutorul diferitelor aparate sau pot fi realizate activ prin forța 
membrelor superioare. Astfel, pot să fie complete, când se realizează pe 
verticală, sau incomplete — pe plan oblic sau cu sprijinul membrelor 
inferioare. Suspensiunile active se pot executa simplu sau combinat — cu 
mişcări active (pendulări, răsuciri), cu redresări pasive-active. 

Exerciţiile de redresare constau în luarea unor poziții corective sau 
hipercorective şi menţinerea lor pe o perioadă de timp bine determinată. 
Ele se pot executa pasiv sau activ. Trebuie subliniată importanța mare a 
exerciţiilor corective, atât în condiții de repaus, cât şi în mers. Redresările 
pasive se pot însoți de tracțiuni şi presiuni imprimate asupra segmentului 
deficient de către profesor sau de unele aparate mecanice, cum este 
aparatul Zander. De asemenea, se poate asocia cu suspensiunile. Cele mai 
bune redresări pasive se obțin din poziţia atârnat şi culcat. Redresările 
active constau, de fapt, dintr-o autocorectare progresivă a atitudinii 
corpului, imprimând şi menținând poziţii corective prin încercări repetate 
Şi insistente în fața oglinzii. Ele contribuie la formarea reflexului de 
atitudine corectă a corpului. Poziţiile cele mai indicate pentru executarea 
acestor exerciții sunt pozițiile stând şi şezând. 

În cazul când un copil prezintă un handicap psihomotor, 
abordarea de tip recuperator trebuie să fie adecvată tipului de handicap şi 
posibilităților individuale ale copilului respectiv. 

Astfel, în cazul unei dominanțe încrucişate sau al unei 
ambidextrii, de exemplu, pot apărea dificultăţi şi probleme considerabile 
de dezvoltare. Aceste stări apar, într-adevăr, uneori, la copiii perfect 
normali, motiv pentru care este extrem de important să fie studiată încă 
din copilărie problema dominanței. Nu este imposibil ca un copil care are 
o dominanță încrucişată ochi-mână — cum ar fi, de exemplu, între ochiul 
stâng şi mâna dreaptă sau viceversa — să înveţe să citească şi să scrie, dar 

foarte frecvent chiar şi copiii cu o dezvoltare normală şi cu o inteligență 
superioară întâmpină dificultăți deosebite în cazul acestei dominanțe 
încrucişate. Există cazuri în care eşecul în deprinderea scrisului şi cititului 
este total, caz în care copilul va folosi scrierea în oglindă sau va învăța 
foarte greu cititul şi scrisul, deşi la aritmetică şi la alte discipline poate 
învăţa foarte uşor. 

Mâna dominantă poate fi stabilită observându-l pe copil când 
desenează sau când execută o activitate care presupune îndemânare, de 
pildă când mănâncă. Unii copii se pot folosi de una dintre mâini când este 
necesară o forță mai mare şi de cealaltă când trebuie să execute mişcări 
mai precise, aceasta din urmă fiind considerată mâna dominantă. 

Piciorul dominant poate fi identificat cerându-i-se copilului să urce 
o treaptă, să coboare de pe un scaun, sau să lovească cu piciorul un obiect 
de mici dimensiuni, cum ar fi o cutie de chibrituri plasată vertical, piciorul 
folosit putând fi socotit dominant. 

După cum am arătat, înainte de a decide cum să influențăm sau să 
modificăm o dominanță încrucişată, este important să stabilim dominanța 
pentru fiecare mână, picior, ochi sau ureche în parte. În nici un caz nu 
trebuie să încercăm să modificăm dominanţa principală a copilului. De 
aceea, dacă observăm o dominanţă de stânga evidentă la mână, ureche şi 
picior, dar o dominanță de dreapta la ochi, este preferabil să o modificăm 
pe aceasta din urmă, numai dacă nu există probleme vizuale. Celelalte 
preferinţe fiind egale, în cazul unui copil cu dominanță de dreapta, el 
trebuie să fie ajutat să-şi definitiveze a dominanță atât la nivelul ochiului, 
cât şi al mâinii. 

Când dominanța s-a stabilit deja temeinic la nivelul mâinii, este mai 
uşor să modificăm dominanța ochiului, dar înainte de aceasta este 
necesară o testare a acuității vizuale. "Trebuie evitată exersarea dominanței 
unui ochi care este impropriu îndeplinirii misiunii sale. 

Este de la sine înțeles că stabilirea corectă a dominanţei îl poate 
scuti pe copil de greutăţi în învăţarea scrisului şi cititului, dar nu numai 
depăşirea acestui handicap şcolar acționează asupra stării emoționale, 
pentru că dominanța încrucişată însăşi generează o anumită nesiguranță 
emoţională la copil. 

Aspectul emoțional al dominanţei şi al lateralității este mult mai 
evident la ambidextri. Există cazuri în care, în ciuda unei dezvoltări 
normale a vorbirii, nu apare vreo dominanţă la nici unul dintre nivelurile 

menţionate (mână, ochi, picior sau ureche). Dintr-un anumit punct de 
vedere s-ar părea că aceşti copii sunt avantajați, mai ales la tenis şi 
scrimă, deoarece capacitatea lor de a folosi la fel de bine ambele mâini îi 
dezavantajează pe adversari. Totuşi, acest fenomen trece adeseori 
neobservat nu numai de părinți şi de profesori, dar chiar şi de către copii. 
Apare aici o problemă aparent fără nici o legătură. Acest copil va fi 
acuzat că minte şi fură permanent, deşi este un copil adorabil, drăguţ, care 
stabileşte relaţii bune, deschise, cu anturajul său. Părinţii şi profesorul au 
făcut tot posibilul să-i corecteze această înclinație, acordându-i afecţiune 
Şi sprijin continuu. De asemenea, îi explică consecințele posibile ale 
faptelor sale urâte şi i se aplică diverse pedepse, dar totul se dovedeşte 
zadarnic. Copilul continuă să fure tot ce doreşte, oriunde este posibil şi va 
minți totdeauna într-un mod inventiv, sfruntat, transparent totuşi. Într-adevăr, 
se pare că nici nu-i pasă dacă minciunile sale sunt sau nu credibile. Pur şi 
simplu el va spune o poveste şi nu va ezita să o schimbe complet când va 
fi pus în aceeaşi situație, indiferent de efectul pe care îl poate avea asupra 
ascultătorilor. El pare că nu are nici un fel de mustrări de conştiinţă. Va 
promite că nu va mai fura sau nu va mai minți, dar, cu prima ocazie, o va 
face din nou, datele problemei rămânând mereu aceleaşi. 

Aceşti copii pot fi uneori recunoscuţi la prima vedere. Fizionomia 
lor specifică constă într-o identitate aproape perfectă între cele două zone 
ale feței, stânga şi dreapta. Faţa lor, cel mai adesea rotundă, seamănă 
oarecum cu aceea a unui pisoi. Dacă li se cere să scrie cu ambele mâini, 
se va evidenția ambidextrismul lor excepțional, de care adesea se vor 
minuna chiar şi ei. 

Copiii încă mici, la care dominanța nu s-a definitivat, pot fi adesea 
ajutați să dobândească un anumit simț al comportamentului etic, 
antrenându-i în vederea instalării unei anumite dominanţe. Adevărata lor 
problemă decurge din faptul că nu pot diferenţia dreapta de stânga, ceea 
ce este adevărat de ceea ce este fals, ceea ce este bun de ceea ce este rău, 
distincția aceasta rămânând vagă şi nedeterminată. 

Luni întregi şi uneori chiar ani sunt necesari pentru a-i ajuta pe 
aceşti copii să-şi dezvolte suficient perseverența şi voința care permit 
stabilirea unei dominanțe clare şi definitive. Dacă se reuşeşte, izbânda 
este de ordin moral, iar copilul o va resimți ca pe o victorie personală. Din 
nefericire, după pubertate această victorie devine aproape imposibilă. 

Un alt handicap psihomotor, extrem de sever, este paralizia 
cerebrală, ale cărei simptome caracteristice sunt spasticitatea, mersul 
forfecat şi mişcările involuntare. Există o clasificare a paraliziei în: 
tetraplegie, paraplegie şi hemiplegie, aceasta din urmă însemnând 
paralizia unei singure laturi a corpului, fie stânga, fie dreapta, atât braţul 
cât şi membrul inferior de pe aceeaşi parte putând fi paralizate. În cazul 
paraplegiei sunt afectate, în aceeaşi măsură sau nu, fie ambele brațe, fie 
ambele membre inferioare. În sfârşit, în cazul tetraplegiei sunt afectate 
atât braţele cât şi membrele inferioare, existând posibilitatea ca unul 
dintre ele să fie mult mai sever afectat. 

Se poate constata că, în oricare dintre aceste forme de paralizie, 
perceperea şi integrarea spaţială a copilului sunt implicate în mod 
fundamental. În cazul hemiplegiei este afectată orientarea laterală. În 
cazul paraplegiei, orientarea verticală este redusă. În cazul tetraplegiei 
este deficitară orientarea pe direcţia sagitală. Aceasta din urmă reprezintă 
un fenomen deosebit de impresionat. Faptul că un copil nu poate avea 
Siguranța unei experienţe proprii în orientarea stânga-dreapta, faţă-spate 
este manifestat în expresia de anxietate intensă ce poate fi citită pe faţa lui 
şi care arată că el este iremediabil condamnat la o orientare pe direcția 
frontală. În ce priveşte categoriile calitative ale paraliziei, se poate vorbi 
despre patru elemente separate care, în majoritatea cazurilor, se combină 
între ele, ducând la o formă finală de paralizie. Totuşi, ele pot şi trebuie să 
fie analizate separat. 

Este vorba mai întâi de spasticitate, care se caracterizează prin 
înțepenirea unui membru sau a unei articulații şi prin contractarea 
muşchilor. Membrul respectiv poate fi totuşi mişcat, dacă se procedează 
cu blândeţe şi lent. Totuşi, dacă viteza de mişcare creşte sau dacă apare o 
presiune bruscă, rigiditatea se accentuează şi sporeşte gradul de 
contractare a muşchilor. Starea spastică poate fi mai exact descrisă ca o 
stare de crampă şi de contracție musculară extremă şi permanentă. 

A doua formă a paraliziei cerebrale, atetoza, se caracterizează prin 
mişcări involuntare, adesea răsucite sau spiralate, asemănătoare unduirii 
plantelor sau viermilor. Specificitatea formei atactice constă în mişcări 
exagerate, care nu-şi ating scopul. O reacţie de răspuns la un stimul se 
traduce prin contracţii musculare destul de adecvate, dar insuficient 
compensate de mişcarea muşchilor antagonici. Astfel, mişcarea care 
rezultă „trece de ţintă”. În sfârşit, forma rigidă a paraliziei cerebrale 

permite numai mişcări de foarte mică amplitudine, impresia generală 
fuund aceea că membrele întâmpină o rezistență extrem de mare. 

Trebuie remarcat că nici unul din cele patru tipuri nu se 
conformează strict concepției generale de paralizie, care presupune o 
incapacitate motorie absolută. Se poate observa totuşi că simptomele 
paraliziei cerebrale reprezintă forme patologice ale mişcării, în care 
mişcarea este cel mai adesea distorsionată mai curând datorită unei supra- 
activități musculare decât din cauza lipsei acesteia. 

Incapacitatea totală de a executa vreo mişcare musculară — aşa-nu- 
mita paralizie flască — este tipică pentru leziunile nervoase periferice de 
la nivelul măduvei spinării sau al membrelor, dar ea nu apare în paralizia 
cerebrală. 

Când ne ocupăm de aceşti copii trebuie să ținem seama de hiper- 
sensibilitatea lor accentuată şi să evităm stimulii senzoriali bruşti, intenşi 
Şi violenți, iar în cazul copilului suferind de atetoză, stimulii emoționali 
excesivi. În acest sens au fost elaborate diverse exerciţii ale pedagogiei 
curative şi fizioterapii speciale, multe din ele luând în considerare 
problema separării capului de procesele motorii ale corpului. Acest 
procedeu s-a dovedit destul de util copilului mic suferind de paralizie. 

Totuşi, fizioterapia şi euritmia curativă, două dintre cele mai 
importante terapii, necesită îndrumări şi control medical. Nu este însă mai 
puţin adevărat că o abordare generală a problemelor copiilor paralitici ar 
avea mult de câştigat dacă s-ar înţelege situația specifică a copilului 
respectiv, precum şi modul în care el se percepe pe sine şi dacă va accepta 
faptul că el este prizonierul experienţei sale senzoriale. 

Un alt avantaj curativ decurge din considerarea acelei sensibilități 
care ar trebui să se rezume esențialmente la față şi la cap, dar care se 
extinde asupra întregului corp. Atunci când atingem membrele unui copil 
afectat de paralizie cerebrală, trebuie să procedăm cu tot atâta delicateţe 
ca atunci când îi atingem faţa. La fel, dacă nu ne aflăm în raza lui vizuală, 
nu-i vom împinge niciodată scaunul cu rotile fără a-l preveni. Trebuie mai 
întâi să ne facem cunoscută prezența şi intenţiile. Modul de abordare 
trebuie să fie în general delicat, blând, gradat. În acest scop, se dovedesc 
utile exercițiile de auto-observare a propriilor mişcări în faţa oglinzii. Ele 
permit sensibilităţii senzoriale şi mişcării să se disocieze. 

Dacă privim cu înţelegere situaţia unui copil paralizat, vom observa 
că el este nu numai hipersensibil, dar şi lipsit de experienţa sinelui, a 

identităţii sale corporale pe care o persoană sănătoasă o câştigă prin 
simţul tactil, prin mişcare, prin senzația de confort şi de echilibru. Aceste 
simțuri operează în cea mai mare parte în imediata apropiere a pragului 
conştient, sau chiar sub acest prag şi sunt cruciale pentru securitatea 
fizică, gradul de confort şi eficienţă. În cazul unui copil paralitic, aceste 
experienţe fundamentale sunt absente. 

Fenomenul mersului forfecat este deosebit de revelator în privința 
diferențierii funcționale între cap şi corp. 

Atât în abordarea generală a paraliziei cerebrale la copii, cât şi în 
cea educațională, nu trebuie să uităm că acesta simte nevoia unei anumite 
siguranţe în orientarea spațială şi a unui ajutor pentru a putea percepe 
imaginea propriului corp. Toate acestea se pot realiza într-o mare 
diversitate de moduri. 

Mai există o carenţă, foarte diferită de paraliziile cerebrale, care 
poate afecta grav dezvoltarea motorie a copilului. Este vorba despre 
hipotonie. Etiologia acestei stări patologice nu este cunoscută cu precizie, 
dar pare să fie şi ea, în multe cazuri, de origine cerebrală. Copilul care 
suferă de hipotonie nu-şi va ridica capul şi nu-şi va folosi mâinile şi 
braţele la timpul cuvenit. El va rămâne în poziția culcat. Se întâmplă 
uneori ca nici atunci când ajunge la vârsta şcolară să nu se poată ridica în 
picioare. Această afecțiune se poate combina cu o întârziere în 
dezvoltarea generală şi situația poate fi de o gravitate extremă. Uneori pot 
fi remarcate simptomele unei uşoare spasticități, dar principalul simptom 
este total opus spasticităţii şi constă într-o atonie musculară, o inerție 
generală şi o lipsă totală de vigoare. În alte privinţe copilul poate părea 
relativ normal, uneori somnoros şi apatic. 

Modul în care abordăm un copil cu hipotonie trebuie să fie complet 
diferit de cel folosit în cazul copilului cu paralizie cerebrală. Dacă se 
urmăreşte dezvoltarea motorie şi dezvoltarea generală, atunci va fi nevoie 
de o stimulare permanentă şi destul de intensă. De mare importanță este 
stimularea frecventă şi continuă a reflexului primar al apucării, cât şi a 
celui planetar. Un mijloc util îl reprezintă în acest caz exercițiul prin care 
copilul este pus să stea desculț pe un băț rotund. Copilul cu hipotonie nu 
poate fi ajutat decât printr-o stimulare perseverentă atât a activităţii 
motorii, cât şi a vorbirii. Şi în acest caz, chineziterapia trebuie făcută sub 
control medical. 

Aşadar, în funcţie de tipul de deficiență fizică sau psihomotorie, de 
vârsta persoanei respective, de potenţialul ei fizic şi psihic se va proceda 
la o modalitate sau alta de intervenţie de tip recuperator. 


REZUMAT 


Deficienţele fizice sunt definite ca abateri de la normalitate, în 
forma şi funcţiile fizice ale organismului, care tulbură creşterea normală 
şi dezvoltarea armonioasă a corpului, modifică aspectul exterior, reduc 
aptitudinile şi puterea de adaptare la efortul fizic şi diminuează capaci- 
tatea de muncă productivă a individului. Deficienţele fizice se constituie, 
deci, ca invalidități corporale care slăbesc puterea şi mobilitatea 
organismului prin modificări patologice exterioare sau interioare, locali- 
zate la nivelul întregului corp sau numai la nivelul unor segmente ale sale. 
Categoria respectivă de handicap cuprinde atât infirmii motorii sau 
locomotori (de motricitate), cât şi pe cei care suferă de unele boli 
permanente — cronice (boli respiratorii, cardiopatiile, diabetul etc.) ce 
influențează negativ capacitatea fizică a individului. În această categorie 
pot fi încadrate şi persoanele cu afecţiuni senzoriale (surzii şi orbii), 
ținând cont de particularitățile lor specifice deosebite. 

Cauzele deficienţelor fizice şi psihomotorii se prezintă sub o mare 
varietate şi pot să afecteze în grade diferite organismul. Pot fi 
sistematizate, după diferite criterii, în mai multe categorii. Astfel, după 
un prim criteriu, al originii, cauzele pot fi împărțite în interne şi externe. 
Cauzele inferne sunt determinate de procesele de creştere şi de 
dezvoltare, de natura funcțiilor somatice, organice şi psihice, iar cauzele 
externe sunt raportate la condițiile de mediu, de viaţă şi de educaţie ale 
individului. În funcţie de caracterul direct/indirect există cauze cu 
acţiune directă, care interesează elementele proprii ale deficienței, şi 
cauze indirecte, care produc o afecțiune sau o deficiență morfologică sau 
funcțională. Frecvent se utilizează şi criteriul de împărțire a cauzelor în 
predispozante (favorizante) şi determinante (declanşatoare). Cauzele 
favorizante sau predispozante (care pot cauza deficienţe fizice) sunt în 
legătură cu ereditatea, cu influenţele nocive pe care le suferă organismul 
fătului în viața intrauterină etc. Factorii determinanţi (declanşatori) 
sunt cei care prin apariția şi acțiunea lor determină dezvoltarea 

deficienţelor fizice şi psihomotorii. Ei pot acționa în perioada 
intrauterină, în timpul travaliului sau în perioada copilăriei. 

Deficienţele fizice sunt grupate, alături de deficiențele senzoriale, în 
categoria deficienţelor somatice sau biologice după mai multe criterii: 
prognosticul (evoluţia) deficienței fizice (deficienţe neevolutive — statice, 
fixate definitiv, foarte greu de corectat — şi deficienţe evolutive — care 
progresează sau regresează, putând fi corectate, într-o proporție mai mare 
sau mai mică, mai uşor sau mai greu), gravitatea (deficienţe fizice uşoare, 
care se pot corecta destul de uşor şi total — ex.: deficienţa cifotică, gâtul 
înclinat lateral sau înainte etc., deficiențe de grad mediu în care sunt 
înglobate defectele morfologice şi funcționale staționare sau cu evoluţie 
lentă, care se corectează parțial sau rămân nemodificate — ex.: cifoze, 
lordoze, deformații ale abdomenului, toracelui etc. şi deficienţe accentuate 
care constau în modificări patologice ajunse într-un stadiu avansat de 
evoluție — ex. malformaţiile aparatului locomotor), localizarea şi efectele 
deficienței (deficiențe morfologice şi deficiențe funcționale). Ambele 
categorii mari de deficienţe pot fi subimpărțite în funcție de întinderea şi de 
profunzimea deficienței în: deficienţe globale (generale sau de ansamblu) 
şi deficiențe parţiale (regionale, segmentare sau locale). 

E. Verza clasifică deficiențele morfologice globale în: deficiențe de 
creştere, de nutriţie, de atitudine, deficiențe ale tegumentelor, ale mus- 
culaturii, oaselor sau articulaţiilor. A doua categorie de deficienţe fizice 
morfologice sunt deficiențele morfologice parțiale în care sunt incluse: 
deficiențe ale capului, ale feței, deficiențe ale gâtului, trunchiu- 
lui/toracelui, ale abdomenului etc. A doua mare clasă de deficienţe fizice 
este reprezentată de deficiențele funcționale în care includem: deficiențe 
ale aparatului neuromuscular (diferitele forme şi grade de paralizii, 
tulburările de mers, de echilibru, de ritm, de coordonare a mişcărilor) şi 
deficiențe ale marilor aparate şi funcțiuni ale organismului (ex. ale 
aparatului respirator). 

În ce priveşte recuperarea deficienţelor fizice, trebuie avut în 
vedere faptul că înainte de a corecta/trata o deficiență fizică este bine să 
prevenim apariția ei prin măsuri de îngrijire primară şi secundară (ex. 
vaccinări — împotriva bolilor transmisibile, asanarea solului, aprovi- 
zionarea cu apă, examene medicale periodice ale gravidei şi copilului, 
supravegherea regimului nutrițional etc.), la care se adaugă şi cele cu 
caracter terțiar care împiedică transformarea unei incapacităţi în handicap 

(incluse în programele de readaptare a copilului/adultului cu defiiență). 
Atunci când există deja o deficiență motorie (fizică), demersul corector 
debutează prin evaluarea potențialului psihomotor al copilului, pentru ca 
ulterior importantă să fie educația copilului deficient fizic, implicit şi 
educaţia familiei lui. Pe lângă terapia de tip psihologic (realizată 
individual sau în grup — cu grup suportiv), în recuperarea deficienților 
fizic se apelează cu precădere la corectarea deficienței (acolo unde se 
poate) prin exerciții de gimnastică, fizioterapie, prin kinetoterapie, 
reflexoterapie, acupunctură etc. În cadrul aspectelor de consiliere 
psihologică trebuie să abordăm şi problema impactului psihologic al 
deficienței fizice asupra copilului. Acest impact este diferit, în funcţie de 
grupa de vârstă şi de tipul handicapului. Importante sunt şi reacţiile 
copilului la boală şi mai ales la durere. Recuperarea fizică — exercițiul 
fizic — folosită în scop profilactic, dar mai ales corectiv, influenţează nu 
numai forma Şi structura ţesuturilor corpului omenesc, ci echilibrează 
concomitent funcțiile fiecărui organ, realizând o stare de sinergie şi de 
solidaritate funcțională. Aşadar, în funcţie de tipul de deficiență fizică sau 
psihomotorie, de vârsta persoanei respective, de potențialul ei fizic şi 
psihic se va proceda la o modalitate sau alta de intervenţie de tip 
recuperator. 


CONCEPTE - CHEIE 


e Deficienţă fizică = abatere de la normalitatea corporală (formă şi 
funcţii), care afectează creşterea şi dezvoltarea normală a organismului, 
modifică aspectul exterior, reduce puterea de adaptare la efortul fizic, 
diminuând capacitatea de muncă a individului. 

e Psihomotricitatea = funcție complexă care integrează şi 
subsumează manifestările motrice şi psihice ce determină reglarea 
comportamentului individual, incluzând participarea diferitelor procese şi 
funcții psihice care asigură atât recepţia informaţiilor, cât şi execuţia 
adecvată a actului de răspuns. 

e Schema corporală = reprezentarea mai mult sau mai puţin 
globală, mai mult sau mai puţin ştiinţifică şi diferențiată pe care o are 
copilul despre propriul său corp, considerând că ea nu este un dat inițial, 
nici o entitate biologică sau fizică, ci rezultatul unor raporturi adecvate ale 
individului cu mediul. 

e Lateralitatea = cunoaşterea de către individ a celor două părți 
ale corpului (stângă şi dreaptă), exprimând inegalitatea funcțională a 
părții drepte sau stângi a corpului ca o consecință a diferenţei în 
dezvoltare şi a repartiției funcţiilor în emisferele cerebrale. 


ÎNTREBĂRI RECAPITULATIVE 


1. Care sunt factorii-cauză ai deficienţelor fizice şi cum putem 
preveni apariția lor? 

2. Imaginaţi un demers recuperator în cazul unui pacient cu 
hemiplegie. 

3. Ce obiective trebuie să urmărim în terapia de up psihologic a 
deficienţelor fizice? 


EXTENSII TEORETICE 
Sindromul hiperkinetic (hiperactiv) 


Simptomele acestui sindrom (exasperante şi sâcâitoare) sunt 
produsul unui proces inflamator la nivelul creierului copilului (encefalită). 
Copilul hiperkinetic, agitat, violent, se situează la polul opus copilului 
paralitic, înţepenit, izolat, apatic. Vorbirea hiperkineticului poate fi 
normală, clară, neinhibată sau poate fi limitată sau complet absentă. În 
mod obişnuit, mişcările ample ale corpului sunt bine dezvoltate, dar se 
observă o lipsă de coordonare a celor care necesită precizie. Stările 
convulsive de tip „petit mal” sau crizele de tip epileptiform nu sunt ceva 
neobişnuit la acest copil. O altă caracteristică prezentă este legănatul, fie 
el lateral, frontal, în picioare sau aşezat, cu aplecare până la pământ sau 
stând în genunchi şi pe coate şi izbindu-şi fruntea de saltea sau de podea. 
Adesea este prezent un alt simptom ciudat: accelerarea ritmului 
respirator. Somnul poate fi şi el tulburat, aşa cum pot apărea şi probleme 
de alimentaţie, zbucium fără rost, obiceiuri bizare, capricii alimentare. 
Hiperkineticul se distinge, de asemenea, printr-o lipsă de concentrare a 
atenţiei, el putând fi uşor de distras de la o activitate sau preocupare. 
Masturbarea se poate prelungi excesiv în tinereţe, iar stimularea 
senzorială, îmbrăcând variate forme, ia proporții care depăşesc normalul, 
apropindu-se de obsesie. Deşi facultățile intelectuale ale copilului 

hiperkinetic nu sunt grav afectate, se poate remarca totuşi un anumit grad 
de deteriorare cognitivă. 

Cum lucrăm cu un copil cu asemenea trăsături? La baza educației 
reale pentru a-şi descărca energia şi forța fizică, cu scopul ajutării altor 
persoane (fiind motivat de asemenea acțiuni). Este necesar să întărim la 
acest copil detaşarea şi prudențţa, să nu-l expunem la foarte mulți stimuli, 
mai ales noi (aşadar, metodele educative moderne, bazate pe stimulare 
intensă, constantă, se dovedesc dezastruoase pentru hiperkinetic). El are 
nevoie de un mediu armonios, care să-i ofere stabilitate, de situații bine 
definite. Esenţiale sunt dragostea şi grija părintească, care trebuie 
menținute chiar şi atunci când situația impune îndepărtarea temporară a 
copilului. Un exercițiu util şi eficient în lucrul cu copilul hiperkinetic este 
cel al perceperii formelor „în oglindă” (ex: copilul trebuie să meargă pe 
un traseu — linie — un număr de paşi într-o direcţie şi apoi trebuie să refacă 
forma traseului — ca în oglindă — în direcția opusă) sau al vorbirii „în 
oglindă” (cuvinte/propoziții pronunţate în ordine firească, apoi inversate). 

5. TULBURĂRILE DE COMPORTAMENT 


5.1. Definirea tulburărilor de comportament 


Comportamentul reprezintă ansamblul reacţiilor adaptative, 
obiectiv-observabile, pe care un organism prevăzut cu sistem nervos le 
execută ca răspuns la stimulii din ambianță (Tilquin). Comportamentul 
este, aşadar, expresia exterioară a raporturilor dintre individ şi mediu, a 
echilibrului pe care individul îl realizează în procesul dinamic de 
integrare în viața socială şi care este obiectivat, de regulă, într-un sistem 
de fapte sau de acțiuni supuse unei aprecieri morale. Mai putem defini 
comportamentul ca fiind conduita unui subiect luat în considerare într-un 
mediu şi timp date, având semnificație adaptativă şi întotdeauna 
subordonându-se unui sens (scop). 

Pe fondul interacțiunii copilului cu şcoala, cu familia, cu grupurile 
de prieteni, sau de cunoştinţe etc., pot apărea comportamente adapta- 
tive, sau, dimpotrivă, se pot contura comportamente dezadaptative, aflate 
în conflict cu normele sociale (unanim acceptate de societate) care cultivă 
un tip de „comportament normal”. 

Comportamentul copilului/adolescentului este puternic influențat 
de-a lungul ontogenezei lui de dezvoltarea psihogenetică a individului şi 
de mediul social în care acesta trăieşte şi munceşte. 

Tulburările de comportament sau modificările de comportament 
sunt forme de dezechilibru psihic, ce implică tulburări în sfera emoțional- 
volitivă, ca urmare a unei leziuni cerebrale pre- sau post-natale, a unor 
structuri psihice morbide de natură sociogenă (|. Străchinaru, 1994). 
Aceste devieri de conduită sunt, aşadar, nu doar abateri de la normele 
stării de sănătate, ci şi de la normele morale, cu daune resimțite în 
raporturile sociale normale. 

Criteriile de diferenţiere ale unui comportament normal față de 
un comportament deviant diferă foarte mult de la o cultură la alta, de la o 
epocă la alta. În literatura de specialitate, în afara termenului de „tulburare 
de comportament” (adoptat de Comisia de Nomenclatură a Congresului 
Mondial de Psihiatrie Infantilă din 1950), există numeroase alte denumiri 
folosite pentru a desemna aceeaşi realitate. Astfel, Yonbrel vorbeşte 
despre „copilul rău”, Wallon despre „copilul turbulent”, Beaujean despre 
„copilul revoltat”, Lafon despre „inadaptare juvenilă” etc. (R. Răşcanu, 
1994). În țara noastră, R. Răşcanu, în 1980 a introdus termenul de 
„sindrom comportamental” sau „comportamentism”. 


5.2. Caracterizarea persoanei cu tulburare de comportament 


Persoana cu tulburare de comportament se deosebeşte de cea 
normală prin faptul că acest tip de conduită este oscilantă, pendulând 
adeseori între agresivitate, iritabilitate, tendințe necontrolate şi necenzu- 
rate, lipsa stăpânirii de sine şi neevidențierea autocontrolului. 

Putem afirma că adolescentul/tânărul cu tulburări de comportament 
îşi dezvoltă anumite trăsături de personalitate specifice, diferite de cele 
ale individului cu un comportament normal: modificări la nivelul 
structurilor morale (referindu-ne de fapt la lipsa valorilor morale sau la 
influența negativă a celor imorale), modificări la nivelul relaţiilor afective 
(frecvent fiind prezente atitudini de ostilitate, de neîncredere sau 
agresivitate), scăderea pragului de toleranță la frustraţie (din cauza 
egocentrismului ridicat orice renunțare la ceva care-i produce plăcere este 
percepută ca agresiune asupra propriei persoane), perturbarea 
sentimentelor de culpabilitate (care fie nu există, fie iau forma unei 
sfidări, culpabilitatea fiind puternic interiorizată), existenţa unor puternice 
sentimente de devalorizare (cel în cauză autopercepându-se ca fiind o 
„non-valoare” — apreciere întărită frecvent atitudinal şi verbal şi de cei din 
Jur şi continuând să repete comportamente negative tocmai pentru că nu-l 
crede nimeni bun de ceva sau capabil să se schimbe), a unor sentimente 
acute de injustiție (responsabilitatea pentru comportamentele sale fiind 
atribuită altor persoane, sistemului, societăţii — „mi se face o cruntă 
nedreptate”). La aceste particularități specifice persoanei cu tulburări de 
comportament putem adăuga şi existența contrarietăților Eu-lui, acesta, 
pe de o parte, caracterizându-se printr-o slabă consistență şi echilibru 

intern (mascate frecvent prin manifestări perturbatoare gen mânie, 
negativism, minciună etc., care indică fals puterea sau forța Eu-lui, a 
persoanei) şi pe de altă parte, printr-o alterare a relaționării cu persoanele 
iubite (acestea devenind doar obiect de satisfacere egoistă a nevoilor 
personale şi nu parteneri de comunicare sau de contopire spirituală). În 
plus, pot apărea şi tulburări de cunoaştere, persoana în cauză trăind 
exclusiv în prezent, faptele actuale fiind percepute de sine-stătător, fără 
nici o legătură cu experiența trecută, astfel că realitatea în care se înscrie 
persoana cu aceste tulburări este una eminamente actuală. Pe acest fond, 
tulburările de comportament aduc cu ele şi perturbările de apărare, 
acestea fiind frecvent de tip defensiv, centrate fie pe găsirea unor scuze 
sau a unor mijloace/căi de a scăpa de o acuzație sau dintr-o situație 
neplăcută, fie pe identificarea — reală sau imaginară — a unui vinovat („ţap 
ispăşitor”) al actelor sale, fie pe găsirea unui aliat puternic (care să-l 
sprijine în acţiunile sale). De asemenea, mecanismele de apărare ale celor 
cu tulburări comportamentale sunt orientate spre găsirea de rezistențe la 
schimbare (mai ales în faţa tentativelor de reeducare, interpretate frecvent 
ca atac direct la securitatea interioară) şi spre descoperirea sau inventarea 
de puncte slabe, negative la o persoană valoroasă, cu influenţă pozitivă 
puternică în grup. 

Tulburările de comportament produc adeseori şi deformarea 
conceptului de libertate, care, în interpretarea persoanei cu asemenea 
comportament, înseamnă lipsa oricărei restricții, a oricărei exigențe 
sociale, inexistenţa oricărei reguli, „libertatea” fiind considerată în acest 
context sinonimă cu „„hiperautonomia” (fiind de fapt o accentuată tendință 
spre anarhie). Sentimentele umanitare, pe fondul tulburărilor de 
comportament sunt denigrate, persoana respectivă manifestând o opoziție 
fățişă față de sentimente de tipul milei, înțelegerii, respectului etc., 
ridiculizându-le, luându-le în bătaie de joc sau atacând persoanele din jur 
care le manifestă în comportament (pe care, de altfel, le consideră 
„slabe”). 

Imaginea de sine a tinerilor cu tulburări comportamentale este 
inadecvată şi săracă în privinţa structurării conţinutului ei. Semnalăm 
între caracteristicile ei o serie de itemi cu tendința de condensare în 
subsisteme operaţionale la nivel psihosocial: 

— operare preponderent cu pseudovalori; 

— precaritate şi inadecvenţă valorică; 

— maturitatea structurilor psiho-afective şi sociale ale personalității; 

— inconsistența calitativă a conştiinţei de sine; 

— imaturitatea socială exprimată în mod precar la nivel vocațional şi 
axiologic; 

— realizarea falsă a imaginii de sine. 

Acest mare şi grav deficit de maturizare socială generează la 
nivelul psihicului disfuncţii şi chiar diverse forme de dispersie. Marele 
deficit de la nivel axiologic imprimă, printr-o dinamică specială a 
intereselor, o înclinare a tinerilor şi a adolescenților către trasee facile de 
ascensiune, de realizare: fuga către venit uşor (mai ales după 1990 la noi 
în ţară şi în condițiile trecerii spre economia de piaţă), tentaţia agonisirii 
banilor fără scrupule şi numai cu un calcul egoist etc. 

Este ştiut şi acceptat faptul că atât în planul normalului, cât şi al 
patologicului ființează un sistem de aspirații în care sunt posibile 
disfuncționalități rezultate din discrepanţa între aspirații şi performanțe. 
La adolescenții şi tinerii cu tulburări comportamentale, prezentând o 
imaturizare psiho-afectivă, persistă, de fapt, o necristalizare şi o 
disfuncționalitate a elementelor structurale în planul personalității. 

Dispersia intereselor şi a aspirațiilor, consecinţă a disfuncției prin 
defect psihosocial, induce o devitalizare a câmpului de aspirații, fapt care 
paralizează orizontul ascensiunii umane. Astfel, se sesizează elemente de 
bruiaj comportamental, care pot fi cotate între tendința tânărului spre 
şocant, spectaculos în sine şi elemente de falsă reuşită, de încercări 
nereuşite la şcoli, facultăți, în căsnicii etc. Toate acestea sunt cauzate de 
imposibilitatea realizării unor mesaje de feed-back autentice, sau de 
desele „ricoşări” de pe orbitele funcționale normale. 

Această structură de personalitate a adolescenților cu tulburări 
comportamentale se evidențiază printr-o slăbiciune şi o fragilitate psiho- 
emoţională, printr-un tip de neconvergenţă faţă de frânele voliționale, față 
de normalitate. Această neconvergenţă se traduce prin performanţe foarte 
inegale la nivelul atenţiei, al memoriei, dar şi prin hiperemotivitate, 
instabilitate, impulsivitate, elemente paroxistice la nivelul global al 
personalității. Pe celălalt palier al ecuației formării psihice se găseşte 
mediul social față de care adolescenții devianţi îşi comandă conduita, 
structurându-şi reacții dintre cele mai variate (faţă de situaţiile pe care le 
traversează în grup, în societate). Cel mai adesea se pot întâlni reacții 

nonadaptabile şi un fel de impromptitudine la stimuli din mediu 
(„impromptitudine situațională”). 

Se ştie că la normalitate dezvoltarea psihogenetică este asimilată cu 
armonia, cu echilibrul. Faţă de acestea, în tulburările de comportament, în 
devianță găsim o dizarmonie a conduitelor, o dispersie a structurilor 
psihofizice, o neconvergență şi o inadaptare în plan socio-moral. 

Esenţa tulburărilor de comportament în perioada 17-25 ani constă 
chiar în fenomenul dispersiei psihice, care le generează, concomitent cu 
inadaptarea şi dezadaptarea. Dispersia psihică structurală la nivelul 
proceselor psihice bazale (atenţie, memorie), distrugând unele valențe 
operaţionale (la nivelul gândirii) şi determinând proiectări la nivelul între- 
gii personalități induce „derapări” ce pot coincide cu comportamen- 
talismul, cu delicvenţa şi cel mai adesea se identifică cu dezadaptarea. 

Aspectele medico-profesionale ilustrate de diferitele cercetări 
reliefează caracterul nestructurat al personalităţii comportamentalilor, 
slaba lor inserare socială, accentuând necesitatea efectuării expertizelor 
medico-legale psihiatrice până la 24-25 ani. 


5.3. Incidenţa tulburărilor (devierilor) de conduită 
(de comportament) 


Nu există în literatura ştiinţifică suficient de multe date calculate pe 
întreaga populație infanulă a țării pe sexe, vârste şi mediu social, pentru a 
putea afirma care este în România frecvența acestor tulburări de 
comportament. Totuşi, s-au făcut studii pe adolescenți şi copii (vezi 
]. Străchinaru sau R. Răşcanu) care au arătat că pe sexe, distribuția 
tulburărilor de comportament se exprimă în favoarea băieților faţă de fete 
(unele studii arată un procent de 2 ori mai mari la băieţi, în timp ce altele 
indică preponderența 9/1), în timp ce, pe vârste, curba frecvenţei cazurilor 
este mai accentuată între 7 — 15 ani. Ca răspândire teritorială, diferenţa 
dintre mediul urban şi cel rural este cu mult în favoarea primului (de 4 ori 
mai mare fiind procentul de copii/adolescenţi cu tulburări de comporta- 
ment la oraş), poate şi pentru că, la sate, spre deosebire de mediul urban, 
supravegherea copiilor de către părinți este mai strictă, continuă, aceştia 
din urmă antrenându-şi copiii în munci productive, dându-le astfel 
ocupaţii precise de la o vârstă fragedă. 

Apariția tulburărilor cu caracter dizarmonic, devenite trăsături 
psihopatice, se poate ordona în funcţie de perioadele caracteristice ale 
evoluţiei vieţii psihice — în funcție de vârstă: 

— în prima copilărie şi în preşcolaritate, viitorul psihopat adult 
manifestă trăsături de comportament îngrijorătoare, exprimate la început prin 
aberaţii minore care se pot amplifica până la manifestări antisociale. De 
obicei, acestea sunt privite ca dificultăți infantile, dificultăți de adaptare, 
manifestări deviante. Aceşti copii se caracterizează premorbid prin reacții 
coleroase însoțite de agresivitate, instabilitate psihomotorie, hiperkinezie, 
impulsivitate, astfel că ei sunt remarcați, fiind capricioşi, egoişti şi dornici de 
a se impune cu orice preţ, sensibili la laudă, sugestibili; 

— la vârsta şcolară, tulburările, de obicei, se accentuează în paralel 
cu dificultăţile de încadrare în disciplina colectivului clasei, apărând 
dificultăți de învăţare, survenite din cauza preferinței copilului de a se 
juca în loc de a învăţa, apoi de a frecventa cinematografele pentru a 
viziona filme cu conţinut violent. În timp, ajungând la un decalaj 
informaţional negativ serios în raport cu colegii, copilul cu tulburări de 
comportament încearcă să compenseze acest handicap prin diferite acte 
pe care el le consideră de bravură: turbulenţă la ore, insultarea cadrelor 
didactice sau a adulților. Aceşti şcolari devin adevărate probleme atât 
pentru părinţii lor, cât şi pentru educatori, care au tendința de a-i trata 
intempensiv prin măsuri drastice. Ca urmare, manifestările 
comportamentale negative se accentuează, se îmbogățesc şi din cauza 
facilității cu care aceşti copii îşi însuşesc exemplele „rele” (de fapt, 
modalităţi de conduită mai apropiate de cea personală, după principiul 
celui mai mic efort); 

— la pubertate, incidenţa şi gravitatea tulburărilor de comportament 
cresc datorită modificărilor în reactivitatea nervoasă şi a relaţiilor noi cu 
mediul, relaţii care tind să devină tot mai tensionante şi conflictuale. 

Manifestările reactive pot apărea şi la tinerii cu un comportament 
anterior normal, aceştia putând prezenta reacţii de opoziție (față de 
atitudinea severă parentală), de demisie (absenteism şcolar cauzat de eşec, 
parazitism şcolar cauzat de ratări succesive, parazitism social), de 
compensare (în fond supracompensare) faţă de lipsa unor satisfacţii în 
viaţa de familie sau în cea şcolară (vagabondaj, alcoolism, excese sexuale 
sau reacţii de imitație: fumat, furt, consum de drog). 

5.4. Etiologia tulburărilor de comportament 


Unele tulburări de comportament trec neobservate (neafectând nici 
persoana respectivă, nici relațiile ei cu cei din jur), în timp ce altele, dacă 
rămân, se permanentizează şi se transformă în tulburări de personalitate 
la vârsta adultă. Multe dintre tulburări de comportament se instalează la 
vârstă mică, în copilărie, întrucât atunci structura personalității este 
fragilă, uşor de influențat de către alții (mai ales în sens negativ). 

Cauzele incriminatorii pentru apariția tulburărilor de comportament 
sunt extrem de numeroase, de variate şi de complexe. 

Putem grupa cauzele acestor devieri ale conduitei în mai multe 
categorii mari: 

1. Boli organice 

2. Boli psihice ale minorilor 

3. Cauze genetice 

4. Particularităţi ale mediului înconjurător (ambiant) 

5. Particularităţi de personalitate 


1. Bolile organice răspunzătoare de instalarea tulburărilor de com- 
portament sunt: epilepsia, traumatismele cranio-cerebrale şi oligofre- 
niile. 

a. Epilepsia — ca suferință centrală, globală — imprimă, în timp, 
trăsături particulare personalității bolnavului, indiferent de originea şi 
natura lezională a suferinței devenită cronică. Interesant este faptul că 
subiecții cu devianță comportamentală, recrutați dintre cei cu epilepsie 
(având crize comițiale, urmare a unor leziuni centrale, mai ales 
temporale), afişează modificări comportamentale care devin trăsături de 
personalitate. Mai semnificative sunt: a) vâscozitatea afectivă; b) adezi- 
vitate şi c) bradipsihie — pe fondul lor putând să apară manifestări 
agresive explozive, manifestări coleroase, ca şi descărcări psihomotorii, 
reacții neurovegetative secundare activării instinctelor primare, manifes- 
tări disforice, dar mai ales acte de natură antisocială. 

În perioadele intercritice, precum şi postcritice, se instalează o serie 
de înclinații patologice: atitudini manifest ostile față de anturaj (peste care 
se suprapun tendinţele sadice), vagabondajul, înclinația către furt, 
piromania, minciuna, ca şi consumul de alcool în exces, tentația 
distrugerii etc. 

După unii autori, predispoziția la crize de mânie, de furie, reven- 
dicare în replică la cauze neînsemnate devine o trăsătură constantă şi 
reprezintă aproape 40-100 % dintre motivele pe care le constată 
specialistul la internarea în spitalele de profil a unor adolescenţi, turbu- 
lenți, epileptoizi ca structură. 

Caracteristic epilepticului, care poate săvârşi acte de tip devianță 
comportamentală ce vizează legea penală, este faptul că descărcarea prin 
acte de mare agresivitate şi cruzime nu aduce după sine regretul sau 
sentimentul de vinovăţie din partea acestuia. 

Modificările psihice apar de regulă după câțiva ani de la traumatism 
şi sunt influențate mai puţin de sediul leziunii cât de întinderea ei. 

Sechelele psihice pot fi de tipul: cefalee, vertij, insomnii, iritabi- 
litate, agresivitate, tendinţă de violență, diminuarea atenţiei şi a memoriei, 
sensibilitate accentuată la zgomote. 

Se pot decela: 

e sindroame psihotice — cu localizare frontală, cu note de 
agresivitate şi crize de mânie; 

e sindromul subiectiv traumatic — cu tulburări psihice de ordin 
intim, de trăire personală, subiectivă; 

e nevrozele, psihozele şi demențele cu toate implicaţiile lor 
comportamentale, în instalarea cărora traumatismului cranio-cerebral are 
un rol favorizant. 

b. Oligofreniile sunt înţelese de cei mai mulți specialişti ai 
domeniului ca stări de nedezvoltare psihică sau de dezvoltare psihică 
incompletă, de cauzalitate multiplă, în care coeficientul intelectual este 
cuprins între IQ = 0 — 69, unii înglobând aici şi liminarii cu IQ = 70 — 89 
(ceea ce ar corespunde unui nivel mintal de maximum 12 — 14 ani). 

Minorul oligrofen, mai ales imbecilul (oligofrenie gr. II), poate 
comite infracțiuni al căror caracter particular reiese din absurditatea 
actului, acesta fiind caracterizat printr-o sugestibilitate crescută. Aceste 
note specifice ale conduitei delincventului nedezvoltat psihic (mintal) 
explică existența aproape obligatorie a unui debil mintal în cadrul bandei 
de delincvenţi, ca şi absența unui discernământ al faptelor — 
caracteristică a determinismului devianţei. 

Debilul mintal dizarmonic este instabil, în agitaţie permanentă 
(psihică şi motorie), cu gesturi dezordonate, turbulent, expansiv, vorbind 

mult şi manifestându-se ca o persoană mulțumită de sine, sociabilă, în 
limitele agitației hipomaniacale pentru adaptarea la viaţa cotidiană etc. 

Unii indivizi cu IQ liminar sunt relativ conştienţi de infirmitatea lor 
— probată prin insuccesul şcolar — grupul intrând în relații de opoziție cu 
anturajul, devenind ostili, agresivi, incendiatori. 

Deviaţii comportamentale deosebit de grave apar la oligofrenii cu 
defect sever (IQ apropiat de limita 20-25), când ele se caracterizează prin 
manifestări intense de violență (îi lovesc nemotivat pe cei din Jur), au 
manifestări de furie pentru motive neînsemnate, automutilări (se lovesc, 
se dau cu capul de pereţi, se zgârie până le curge sânge), hiperactivitate 
sexuală — încercând avansuri hetero sau homosexuale. 

2. Bolile psihice ale minorilor care determină tulburările de 
comportament sunt: schizofrenia, psihoza maniaco-depresivă şi aspectele 
reactive ale nevrozei. Minorul cu conduite psihotice, mai ales cel care se 
apropie de schizofrenie, poate veni în conflict cu legea penală, cele mai 
multe infracțiuni putând fi comise în perioada inițială denumită „perioada 
medico-legală”, mai ales la vârste tinere (pubertate şi adolescență). 
Devianţa, infracțiunile comise de schizofreni atrag atenția prin ferocitatea 
lor, păstrând permanent amplitudinea şi amprenta patologicului. Acestea 
sunt însoțite de o atitudine de indiferență şi afectivitate tacită, dar 
motivațional se apreciază că actele lor aberante rămân fără mobil, au 
caracter ilogic, absurd sau pot fi explicate prin idei delirante. Gama 
tulburărilor comportamentale se extinde de la fapte/acte minore ca 
iritabilitate, reacții de demisie etc., putând ajunge la furturi, prostituție, 
perversiuni sexuale şi omucideri. S-a constatat că, după comiterea actului 
respectiv, psihoticul nu manifestă nici o remuşcare, rămâne pasiv şi 
indiferent, privind ca un străin rezultatele propriilor sale fapte. În cadrul 
examinării medicale de specialitate se detectează elemente ale unui 
comportament de tip hebefreno-catatonic, ori de altă natură discordantă: 
autism, ideație delirantă, stări de depersonalizare etc. 

Deşi mai rar întâlnită şi diagnosticată ca atare, psihoza maniaco- 
depresivă a adolescentului se înscrie între cauzele generatoare de 
comportamente deviante aberante. Când sunt în plin puseu maniacal, 
aceşti psihotici pot comite delicte de lovire, rănire pe fondul unui 
comportament impulsiv-agresiv, alternând cu euforia, logoreea şi 
polipragmazia. Cei depresivi (din cadrul psihozei maniaco-depresive) pot 
săvârşi acte antisociale, în majoritatea cazurilor îndreptate împotriva 

propriei persoane, sub forma automutilării, tentativelor de suicid, mai rar 
apărând crime de factură altruistă, cu un profund caracter absurd. 

Reactivitatea este şi ea o cauză posibilă a tulburărilor comporta- 
mentale. În cazul unor nevroze tinerii şi adolescenţii pot avea izbucniri de 
tip episodic — toate cauzate de necesități de rezolvare a tensiunilor 
interioare. Concret, la nevrotic, comportamentul aberant se conturează pe 
conflicte interioare deja existente, situație în care pot să fie semnalate 
manifestări distructive, de cruzime față de animale sau față de persoane 
slabe (fizic mai ales) din anturajul lor imediat. 

Întrucât din cadrul acestor conduite şi comportamente aberant- 
delictuale se recrutează cele mai controversate cazuri de diagnosticare şi 
intervenție psiho-medico-socială, ţinem să atragem atenția asupra 
manifestările menționate se află în faza larvară, ele fiind vizibile numai în 
situaţii critice, având un mare potențial reactogen. S-a constatat că puberii 
şi adolescenţii din medii familiale armonioase pot să devină deosebit de 
reactivi la apariția unui eveniment complet indezirabil, dar fatal, creându-se 
în acest fel o situaţie specifică de conflict exogen. 

La aceste cauze ale tulburărilor de comportament se adaugă şi 
retardul psihic congenital, etichetat drept debilitate mintală. 

3. Există studii care au depistat o legătură între factorii genetici şi 
comportamentul deviant, studii care susțin că din părinți cu tulburări de 
comportament (de personalitate) se nasc copii cu comportamente de tip 
deviant (deci, se susține caracterul transmisibil, moştenit al tulburărilor de 
comportament, luând drept punct de plecare anumite aberaţii cromozo- 
miale transmise de la părinţi la copii). 

4. Cele mai multe cauze ale tulburărilor de comportament sunt însă 
cele care ţin de mediul înconjurător (care include atât cadrul 
intrafamilial, cât şi cel extrafamilial: strada, prietenii, şcoala, mijloacele 
de transport, mijloacele mass-media — "TV, radio, ziare, cărți etc.). Cele 
mai frecvente cauze ținând de mediul ambiant care favorizează apariția 
comportamentului deviant la minori pot îmbrăca următoarele aspecte: 

e Neînfelegerile intrafamiliale şi disocierea căminului. Acestea se 
regăsesc cu o frecvență maximă: 80% dintre minorii cu probleme 
comportamentale provin din familii destrămate. Aceste situații pot 

declanşa la copil tulburări emoţionale şi tendințe patologice care se vor 
traduce prin devieri comportamentale. 

e Disocierea grupului familial prin boli cronice grave sau prin 
decesul unui părinte poate crea familiei, pe lângă o privaţiune economică, 
şi o frustrare emoțională. Această frustrare poate induce o stare de 
anxietate şi un sentiment de singurătate. 

e Absența unuia dintre părinţi poate influenţa negativ dezvoltarea 
personalității copilului prin absența figurii de identificare necesare în 
conturarea personalității viitoare. Rolul mamei este primordial, copilul 
fără mamă construindu-şi la început o „reacţie de protest”, apoi trece 
printr-o etapă „disforică” şi ajunge la final la stadiul de negare a 
necesității de a avea mamă. 

e Divorțul devine pentru copil un fapt iremediabil. Disputele 
premergătoare, tensiunile excesive dintre părinți sau un părinte brutal, 
alcoolic şi care provoacă certuri (mai adesea acesta fiind tatăl) duc la o 
serie de situaţii fără echivoc din partea acestora care, pe lângă anxietatea 
Şi insecuritatea insuflate copilului, îi pot crea acestuia unele resentimente 
sau pot constitui pentru el un model negativ de imitat. 

e Deficienţele în atitudinea educativă a tatălui sau a mamei 
(agresivitatea, despotismul, pisălogeala etc.) determină, la copil şi ulterior 
la tânăr, reacţii de indisciplină, incapacitate de acomodare, iritabilitate etc. 

e Relaţiile dificile cu mama, care nu poate satisface trebuința de 
afecțiune a copilului, îl vor situa pe acesta în permanenţă în cadrul unor 
carenţe afective şi de securitate. 

e Încredințarea copilului unor „organizații anonime” (grădiniţă, 
şcoală etc.), reflectând tendința familiilor de dezangajare față de sarcinile 
afective şi educaționale, conduce, în lipsa supravegherii parentale directe, 
la frustrarea de autoritate; copilul se simte prea rapid independent şi 
autonom, ceea ce poate antrena tulburări comportamentale, mai ales dacă 
în jurul său există exemple negative. 

e Factorii ecologici generatori ai unei subculturi pot crea indirect 
condiţii pentru dezvoltări dizarmonice ale personalităţii copilului. 

e Pseudodebilitatea mentală a părinţilor, caracteristică mediului 
subcultural, prezintă multiple implicații comportamentale cu caracter 
deviant şi este legată de carențările şi neglijenţele educative prezente în 
acest mediu. 

e Prelungirea şcolarizării obligatorii tace, paradoxal, pentru copiii 
cu intelect de limită, să apară o sursă de inadaptare şi de eşec, fapt ce îl 
antrenează pe copil pe calea delincvenţei. 

e Precocitatea pubertății şi sexualității, care se manifestă în 
condiţiile actualei etape de explozie tehnică şi economică, se pot constitui 
într-un focar generator de delincvenţă juvenilă şi ridică probleme chiar şi 
unor adolescenți cu dezvoltare normală. 

e Solicitările mass-media, care au o influență din ce în ce mai mare 
Şi care, înlăturând reflecția şi meditaţia, favorizează reacţii impulsive sau 
de satisfacere imediată a trebuințelor. 

e Transformările demografice, legate de transferul dinamic al 
populației în cadrul urbanizării, impun stresuri inevitabile, prin 
schimbarea bruscă a modului şi a ritmului de viaţă, perturbându-i mai ales 
pe tineri, făcându-i vulnerabili în faţa numeroaselor tentaţii din noul 
univers care le este străin. 

e Calamitățile (de genul războaielor) sporesc frecvenţa şi intensi- 
tatea manifestării acestor tulburări de conduită. 

e Influenţa normei de grup (un comportament de tip negativ, de 
regulă, care dacă este promovat de şeful/liderul găştii/bandei, va fi imitat 
— prin contagiune şi supunere la norma de grup — de către ceilalți membri 
ai grupului respectiv). 

5. Putem afirma cu tărie că aceste tulburări de comportament se 
instalează şi se dezvoltă pe un anumit fond psihic, de regulă mult mai 
uşor la un copil/adolescent cu o strucutră de personalitate dezechili- 
brată, imatură, uşor sugestionabil şi influenţabil, cu o imagine de 
sine neformată încă sau deformată (în sensul subestimării de sine) cu o 
slăbiciune/înclinaţie spre ascensiune/realizare rapidă (cu minim de 
efort) şi spre atitudini şi comportamente şocante, ieşite din comun, 
spectaculoase în sine. La aceste persoane, condiționarea negativă a 
climatului microsocial se aşează pe o structură labilă, fragilă de 
personalitate, la care, incompetența educativă, lipsa de pricepere, 
dezinteresul afectiv al adulților întrețin dezvoltări aberante. 

5.5. Tipologizarea tulburărilor de comportament 


De la simplele „derapaje” comportamentale, fără periculozitate 
socială, care nu au tendinţa cronicizării şi stabilizării, considerate a fi acte 
de predelincvenţă (ex: minciuna, insulta, actele impulsive, anticipând 
agresivitatea şi care nu sunt obligatoriu condiţionate social), trecând prin 
acte paradelincvente condiționate socio-afectiv, în special din cauza 
lipsei unui climat afectiv adecvat şi mai ales pe fondul lipsei de 
discernământ (acte comportamentale specifice epilepticilor, debililor min- 
tal şi schizofrenicilor) şi ajungându-se la acte de delincvenţă propriu-zisă, 
antisociale (specifice, dar întâlnite şi la persoanele normale — ex: 
omuciderea, violul etc.), tulburările de comportament ocupă, aşadar, o 
arie de simptomologie şi de evoluţie foarte extinsă. 


Simptomatologia devianțelor comportamentale 

Adolescentul cu tulburări de comportament se manifestă prin 
simptome caracterizate printr-un mare polimorfism. Manifestările clinice 
depind atât de vârstă, de sex, stadiul de dezvoltare, cât şi de factorii de 
mediu. 

Simptomatologia tulburărilor de comportament cuprinde o gamă 
foarte întinsă de manifestări, atât ca număr, cât şi ca intensitate: ea pleacă 
de la o simplă minciună care poate avea un efect anodin, putând să ajungă 
la acte de mare gravitate, de exemplu, omuciderea, care reclamă inter- 
venția legii. 

Între aceste extreme, stabilite relativ, se interpun un număr 
impresionant de simptome: iritabilitate, instabilitate, impulsivitate, 
irascibilitate, eşecul şi abandonul şcolar, fuga, vagabondajul, furtul, 
cerşetoria, diferitele acte de cruzime, piromania, alcoolismul, tulburările 
sexuale, prostituţia, tentativele de suicid, omuciderea. 

Într-o succintă prezentare, care nu poate fi exhaustivă, tabloul 
acestor tulburări comportamentale ar cuprinde: 

* Minciuna, sau tendința de alterare a adevărului, poate fi cauzată 
de fantezie, de lăudăroşenie, de intenţia de a înşela, dorința de 
compasiune, dorința de a se salva dintr-o situaţie neplăcută ca o reacţie de 
apărare, de simpatie sau antipatie, raționamentele superficiale ale 
adolescenților sau de afecțiuni psihice. 

* Instabilitatea nu este funciar o tulburare de comportament, ci mai 
mult o modalitate reacțională a S.N.C., manifestată psihomotor; fund 

„incapacitatea de a păstra o atitudine, de a fixa atenția, de a reacţiona în 
mod conştient, de a prevedea o acţiune”. 

* Irascibilitatea prezintă un mecanism psihopatologic similar, fiind 
frecvent denumită şi furie, nervozitate, nestăpânire şi aproape întotdeauna 
prezentă în comportamentul uman; este o reacție de descărcare critică 
(mânie, furtuni motorii, violențe), culminând cu mişcări spectaculoase, 
exhibiţionism, cu auto şi heteroagresiune. 

* Impulsivitatea este reacție specifică de  scurtcircuitare, 
reprezentând o trecere directă la actul de satisfacere a apetitului agresiv, 
de opoziție etc. Se caracterizează prin caracterul său brusc, necenzurat, 
mai puţin elaborat în privința diversităţii acționale. 

Aceste ultime trei caracteristici îmbracă un caracter paroxismal, 
care ar putea determina o confuzie cu epilepsia temporală, dar se deose- 
besc de aceasta prin existenţa electivității şi a motivaţiei, a posibilității 
sistării cu prilejul înlăturării frustrației (satisfacerii dorinţei critice). 

* Furtul, cel mai frecvent delict întâlnit la minori, este definit ca 
fiind atentat la proprietatea particulară sau publică, frecvenţa lui, în 
funcție de vârstă, variind astfel: 20% hoţi minori, sub 13 ani, 35% de la 
13-16 ani, 40% de la 16-18 ani, cu un maximum de incidenţă la pubertate. 

Furtul începe de obicei în familie şi se extinde apoi în mediul 
extrafamilial, de la obiecte de valoare mică până la sume importante de 
bani. În general, fetele fură singure, iar băieții în grup. Furtul nu este o 
manifestare izolată, ci face parte din cadrul delincvenţei juvenile, asociat 
fund frecvent cu fuga, cu prostituția la fete, iar uneori chiar cu 
omuciderea şi piromania. 

Opusul furtului conştient — care are o motivaţie psihologică lucidă 
(furie, vindicaţie, din necesitate, la sugestia unor prieteni etc.) — este furtul 
patologic (cleptomania). Acesta se caracterizează prin existența unor 
tulburări de conştiinţă sau prin motivații delirante, care apar frecvent şi 
asociat cu grade lejere de debilitate mintală, cu manifestări de tip 
schizofren sau cu manifestări epileptice. 

* Fuga şi vagabondajul reprezintă erupția violentă din mediul 
familial, ca expresie a unei stări de încordare emotivă sau a unor 
simptome psihotice. Distincția dintre ele este dată de durată: fuga are un 
caracter de criză, iar vagabondajul este un fenomen complex având o 
desfăşurare în timp. În funcţie de cauze, fuga are diverse forme: forma de 
pulsiune emotivă, ca rezultat al unei stări conflictuale cu şcoala, cu 

familia, o situație familială deosebită generată de disocierea căminului, de 
lipsuri materiale, de tendinţe revendicative, hebefreniile „de orgoliu” la 
pubertate. Fuga poate fi şi o expresie a unei dorințe de aventură, de 
evadare pentru a vedea lucruri şi locuri noi, în special pentru a întâlni şi a 
trăi o experiență imaginară indusă din lecturi sau din influențe relaționale, 
printr-o sugestibilitate infantilă. Chazal considera că 20% dintre cauzele 
fugii sunt pur sociale, iar 80% psihiatrice, în timp ce Heuyer susținea că 
90% din cazurile de vagabondaj juvenil şi 70% dintre delincvenții 
adolescenți aparțin familiilor destrămate. Fuga ridică probleme 
psihiatrice medico-legale şi de asistență socială; în afara unui act delictual 
bine gândit, ea poate reprezenta un simptom al unei boli sau al unei 
nedezvoltări psihice (oligofrenie, epilepsie, schizofrenie). 

Vagabondajul este o reacție organizată, care apare din lipsă de 
ataşament faţă de familie sau ca reacție la o constrângere rău suportată, 
adolescentul alegând „nomadismul” pentru a-şi realiza libertatea, prin 
imitație preluând acest tip de socializare, caracteristic unei bande. Durata 
lui variază de la fuga de o jumătate de zi, până la marile fugi, de 2-3 luni, 
în care subiectul se asociază cu alți psihopaţi şi trăieşte o viaţă la baza 
căreia stau cele mai diverse manifestări antisociale. 

Fuga şi vagabondajul se asociază frecvent cu tulburările 
comportamentului sexual şi cu impulsivitatea. 

* Eşecul şcolar. La delincvenţi, deficitul şcolar este recunoscut de 
toți autorii. El se poate datora unor cauze ca: frecvența neregulată, 
condiţiile de mediu nefavorabile, lipsa de îndrumare a copiilor către 
şcoală prin lipsa de instruire a propriei familii. Părinții neglijenți induc, 
atât prin ignoranță, cât şi prin sfaturi demobilizatoare, un efect dăunător, 
uneori fiind cotaţi ca periculoşi educaţional, moral. Eşecul şcolar induce o 
stare de tensiune şi constituie un traumatism violent manifestat tocmai în 
etapa pubertăţii, în care minorul îşi formează conştiinţa de sine. 

Şcoala cu cerinţele ei constituie un efort de adaptare, iar la aceşti 
copii eşecul este evident. Spre deosebire de scăderea treptată a 
randamentului şcolar, în debutul unei psihoze se observă o scădere bruscă 
a eficienței şcolare. La retardații mintal, subdezvoltarea intelectuală se 
remarcă în clasele III-V, când programa de învățământ solicită progresiv 
dezvoltarea unei gândiri cu note de abstractizare, cu elemente logice, fapt 
de care ei sunt incapabili. 

* Incendierile voluntare se pot observa la pubertate şi la 
adolescenţă, ca urmare a unei dorințe de răzbunare sau a răutăţii. Apar 
frecvent la debilii mintal sau la „comportamentalii-psihopaţi” şi pot avea 
un caracter impulsiv (piromanie) la epileptici. 

* Alcoolismul şi dependența de drog. Alcoolul, unul dintre 
principalii răspunzători pentru comportamentul antisocial (agresiune, 
crimă, jaf, huliganism etc.), s-a impus ca o problemă de igienă mentală 
socială şi la adolescenţă. În adolescență, alcoolismul (ca şi tentaţia 
administrării drogurilor — haşiş, cocaină, aurolac etc.) se manifestă în 
majoritatea cazurilor în formă acută; cu ajutorul acestei intoxicații, 
minorul tinde să-şi arate nonconformismul, sfidarea față de autoritatea 
adulților sau să lupte împotriva timidității şi a anxietăţii. Etilismul cronic 
este rar în formele sale clasice în adolescenţă şi se instalează după câțiva 
ani de consum exagerat, caz în care tânărul intră în viaţa adultă ca un 
intoxicat cronic. 

Fenomenele caracteristice toxicomaniei alcoolice sunt: 

— absenţa tendinței de a mări doza de lichid ingerat, alcoolicii mai 
vechi reducând consumul; 

— existenţa unei intoleranțe, opusă toleranței din drogomanie; 

— tulburările de sevraj sunt inconstante la alcoolici. 

Fazele de instalare ale alcoolismului sunt: apetitul pentru alcool, 
toleranța, obişnuința, dependenţa. Toleranța reprezintă relația dintre 
concentraţia alcoolică absorbită şi efectele toxice determinate în organism 
de alcool, toleranță care variază în funcție de vârstă, sex, de predispoziții 
ereditare, mod de alimentaţie, starea organică şi psihică, de vechimea 
intoxicației etc. Obişnuinţa se instalează când alcoolul devine supliment 
alimentar, fiind necesar în echilibrul metabolic. Dependenţa de alcool se 
instalează lent, la câțiva ani după debutul alcoolismului, prin mărirea 
constantă a dozei de alcool ingerate. Ca forme de manifestare a 
dependenței menționăm: imposibilitatea abținerii de la consumul de 
alcool, incapacitatea alcoolicului de a se opri la primele pahare băute. 

Personalitatea alcoolicului presupune anumite perturbări cauzate 
de conflictualitatea intrapsihică. Ceea ce frapează la un alcoolic este 
fizionomia sa aparte (obraji congestionaţi, buhăiți, faţă întunecată sau 
cenuşie, conjunctive injectate, ochi înlăcrimați, miros urât al răsuflării). 
Pot apărea tulburări de limbaj manifestate prin vorbire precipitată, 

articulare nesigură, bâlbâială, combinate cu modificări neurovegetative 
(tremurături, transpiraţie, nod în gât). Cele mai constante tulburări psihice 
ale alcoolicului sunt: iritabilitatea (stare permanentă de reacţie la stimuli 
exteriori prin mânie, furie, agresivitate) şi impulsivitatea (nestăpânire). 

+ Devierile sexuale. Instinctul sexual, în mod normal latent în 
copilărie, apare la pubertate, dar se definitivează în forma lui specific 
umană în adolescenţa tardivă, când include totodată şi ataşamentul afectiv 
pentru sexul opus. La vârsta adolescenței trebuie deosebite relaţiile 
permise, bazate pe afecțiune mutuală, de cele fundamentate pe violență 
(devierile sexuale). Gravitatea apare în cazurile în care relaţiile sexuale 
sunt întâmplătoare, determinate de setea de aventură sau atunci când ele 
se caracterizează prin precocitate, caz când se pot contacta şi transmite 
boli sexuale foarte grave. 

Aceste situații constituie terenul propice pentru delincvenţa sexuală. 
În aceste cazuri, criza sexuală nu este expresia unei maturităţi sexuale, ci 
reprezintă o deviere în cazul unui organism caracterizat prin imaturitate 
psihică şi fragilitate funcţională a gonadelor, oferindu-i individului o 
satisfacție strict instictuală. 

Dintre devierile sexuale cele mai frecvente sunt homosexualitatea la 
băieţi şi prostituţia la fete. 

Precocitatea şi devierea sexuală apar de obicei în mediile de 
subcultură şi de dezorganizare socială, unde şi moralitatea are un grad de 
permisivitate mult mai coborât. 

La fete, prostituția reprezintă practicarea relațiilor sexuale pentru o 
retribuție, în mod liber şi constant, scopul principal fiind câştigul material. 
Ea exprimă o ripostă agresivă la stresuri, îndeosebi după o violență 
sexuală (viol, incest) pe un fond de frustrare afectivă din copilărie sau este 
o primă consecinţă a vagabondajului în 8-10% dintre cazuri. 

După clasificările internaționale OMS şi încadrările DSM-III, 
homosexualitatea reprezintă o tulburare a comportamentului sexual. 
Această tulburare constă în atracția exclusivă sau predominantă pentru 
persoanele de acelaşi sex, cu sau fără raporturi fizice. Ea este, totodată, o 
deviere sexuală care nu presupune factori patogeni ca în cazul unei boli 
propriu-zise (cum ar fi schizofrenia sau TBC) fiind, conform Asociaţiei 
Americane de Psihiatrie, o „tulburare a orientării sexuale”. Autorii de 
limbă franceză consideră o perversiune în adevăratul înțeles al cuvântului 

doar atunci când persoana îşi caută conştient şi deliberat satisfacția în 
relația sexuală. 

Ca deviere sexuală, homosexualitatea poate avea un caracter 
tranzitoriu sau accidental: masturbația adolescenților, homosexualitatea 
din perioadele de detenție, practicile perverse ale bolnavilor psihici, ale 
celor cu tulburări de dinamică sexuală etc. În aceste cazuri, devierile 
sexuale trebuie înțelese ca rezultat al unei dinamici de maturizare, ca o 
tranziție spre adaptarea de „necesitate” din închisori sau ca epifenomene 
ale unor nevroze sau psihoze. Accentul este pus pe expresia unei 
instabilități emoționale, a unei insuficiente capacități frenatorii față de 
instincte, a lipsei de maturitate psihică (conduite şi sentimente morale 
formate cu defect), răspunzătoare de nonadaptarea la realitatea complexă. 

Între cauzele care determină formarea şi structurarea cu defect a 
personalității enumerăm: cauze genetice — incomplet elucidate de 
cercetările din ultimii 50 de ani şi cauze educațional-sociale. Cele mai 
multe cazuri de homosexualitate sunt la persoanele la care s-au perceput 
greşeli educative în copilărie, perpetuate în adolescență şi devenite 
conduite cu condiționare negativă ulterior: obiceiuri proaste. Activitatea 
în clinica de psihiatrie, în sensul ei cel mai profund, ne-a arătat că 
indiferent de etiologia care generează homosexualitatea, persoanele care 
practică această anomalie sunt dintre cele care nu-şi recunosc propriile 
defecte din structura personalității lor, fiind permanent nemulțumite de 
condiţiile oferite de societate. 

De cele mai multe ori ascunsă ca deviaţie, homosexualitatea nu 
poate fi surprinsă ca frecvenţă şi dinamică. Oricum, tulburarea este în 
creştere pe glob, cifrele arătând prezența fenomenului în lume în 
proporție de 10% pe întreaga planetă şi de 35% în SUA. 

Pe lângă o cauzalitate genetică (moştenire genetică defectuoasă, cu 
anomalii cromozomiale XY Y) există şi una de tip socio-educaţional, care 
are la bază învăţarea, deprinderea unor conduite aberante. 

Fie ea deviere, anomalie, boală sau viciu, homosexualitatea se află 
sub incidenţă medicală, psihologică şi larg socială, interesând pentru 
abordare diferențială terapii speciale şi penetrând planul global al 
adaptabilităţii şi al integrării socio-morale. Ea generează prozeliți mai ales 
între adolescenţi şi tineri în procesul de conturare a personalităţii, la vârsta 
opțiunilor, când ar trebui să selecteze şi să defrişeze valorile. 

Structuri dizarmonice, marea majoritate a celor ce ajung într-un 
impas cu falsă motivație la specialiştii din Clinica de Psihiatrie, 
homosexualii cu „state vechi” pretind că ar fi preluat atare conduite prin 
imitație, nefiltrând eventualele lor urmări în plan social şi medical. Ei 
explică, în fapt, că aceste conduite au fost fixate şi consolidate de-a lungul 
unor ani, astfel că, în mod excepţional, pot încerca o conştientizare a 
implicaţiilor alegerilor lor sexuale. Concret, copii cu structură de tip „idol 
al familiei” care pot evolua spre personalități egoiste, ori fetițe crescute în 
sistemul „Cenuşăreasa familiei”, care dezinhibate au şansa să practice 
prostituţia, ori copii irascibili, explozivi, brutali şi neglijați afectiv devin la 
pubertate sub influența străzii virtuoşi homosexuali. În stradă, aceste 
categorii de copii tentaţi de succese rapide şi facile, la care se adaugă 
curiozitatea vârstei, demobilizaţi în faţa insucceselor, trec la acte fără a 
percepe „lupta motivelor” şi mărind astfel numărul „activilor”, al celor cu 
acte antisociale. 

De aceea, credem că abordarea şi tratamentul diferențiat al acestor 
deviații sexuale (în cazul homosexualilor recrutaţi dintre „copiii străzii”, 
dintre cei care consumă, ca drog, AUROLAC etc.) nu pot decât să vină în 
ajutorul celor care încearcă să cunoască amploarea, complexitatea şi 
implicaţiile fenomenului pe care specialiştii îl percep ca atare, ca devianță 
ŞI nu ca o glorie ori bucurie. 

Sub numele de perversiune sexuală sunt cuprinse comportamentele 
sexuale regresive care se substituie cu predilecție condiţiilor normale ale 
orgasmului sau celorlalte fenomene legate de comportamentul sexual. 
Perversiunea sexuală nu viciază doar raporturile sexuale, ci ea antrenează 
tulburări notabile în sfera caracterului, a personalităţii şi a vieţii sociale a 
individului. 

Voyeurismul este un comportament sexual pervers, definit prin 
faptul că individul respinge sau rămâne indiferent la actul sexual normal, 
în schimb îşi găseşte satisfacția prin contemplarea corpurilor goale sau 
fotografiate, sculptate etc. sau prin asistarea ca spectator la desfăşurarea 
unor acte sexuale. Voyeuristul are o deviere de interese, astfel încât 
pentru satisfacția sa vizuală adună desene, gravuri, fotografii obscene de 
care industria contemporană nu duce lipsă. Există, desigur, şi forme 
intermediare ale acestei perversiuni, ca de exemplu voyeurismul rafinat al 
unor artişti plastici, sau cazul adolescenților timizi care, pe fondul unei 
refulări puternice, nu mai pot ajunge la act. De asemenea, vârsta a treia, 

percepţiei vizuale. 

Exhibiţionismul este o perversiune sexuală, obsedantă şi impulsivă, 
caracterizată prin nevoia irezistibilă de etalare în public a organelor 
genitale în stare flască şi în afara oricărei manevre lubrice şi provocatoare. 
Acest act simbolizează şi înlocuieşte apetitul sexual şi împreunarea, 
însemnând şi sfârşitul episodului. De reţinut sunt atât caracterul brutal, 
ostentativ şi provocator al gestului, cât şi satisfacția sexuală resimțită prin 
reacţiile celor care asistă. Cu cât reacţiile acestora sunt mai intense 
(scârbă, frică sau respingere), cu atât plăcerea exhibiţionistului este mai 
mare. 

Comportamentele sado-masochiste constituie un caz tipic de 
conflictualitate intrasexuală care antrenează comportamente agresive, 
exprimate prin violență cu dublă direcționare: spre partenerul sexual şi 
spre subiectul însuşi. Deci, este vorba despre o perversiune sexuală care 
caută satisfacția erotică prin violență directă-fizică sau prin ideea de 
violență. Când violenţa se îndreaptă spre partener, avem de-a face cu 
Sadismul, iar când ea este concentrată asupra propriei persoane, 
comportamentul este de tip masochist. 

Fetişismul. Fetişul este un obiect care serveşte în scopul 
manifestării actului sexual, el făcând parte de obicei din vestimentația 
celuilalt sex. 

Violul rămâne singura crimă în care autorul se simte nevinovat şi 
victima scârbită; actul sexual, necesar şi inevitabil, dat prin statutul 
special al femeii, reprezintă pentru foarte mulți bărbaţi o recompensă 
normală, o retribuție pentru un serviciu adus (angajare, promovare, o 
călătorie de autostop etc.). Actul sexual este pentru ei un fel de 
amuzament, de divertisment. 

Cercetările au arătat că frecvenţa violurilor este diferită în funcție 
de câțiva factori: 

a) tipul de cultură religioasă. În ţările cu un grad ridicat de 
libertate morală, rata violurilor este foarte ridicată (ex. țările protestante) 
comparativ cu cele în care cultura religioasă este foarte puternică; 

b) _incitația la comportamentul de consum sexual şi răspândirea 
teoriei maximului de plăcere. În condiţiile în care sexul câştigă pondere în 
publicitate, sex-shop-urile invadează oraşele, sexualitatea pătrunde în 


173 


toate domeniile, căutarea plăcerii devine prioritară, chiar dacă aceasta se 
obţine cu folosirea agresivităţii; 

Cc) depersonalizarea sexualității. Din cauza mass-mediei şi a unei 
literaturi sexuale şi pornografice de masă, se impun frecvent atitudini 
comune, colective ale indivizilor, castitatea şi virginitatea devenind 
motive de îngrijorare şi de dispreţ pentru tineri, iar practica sexualității 
obligatorie (norma de grup); 

d) revoluția industrială şi patologia sexuală. Revoluția industrială 
are efecte dezastruoase asupra populației rurale, care se simte abandonată, 
dezrădăcinată, căzând victimă a segregării sexuale. Această criză de febră 
sexuală atinge mai ales adolescenții, astfel că delictele sexuale la copiii 
mai mici de 15 ani s-au multiplicat de 5 ori în ultimii 30 de ani, în timp ce 
la adulți acestea aproape s-au dublat. Comportamentele agresive 
împotriva copiilor sunt clasate sub denumirea de pedofilie. Formele 
acestui comportament, în care obiectul manifestării perversiunii este un 
copil sau un adolescent, sunt variate: fie exhibiționism realizat într-un 
parc, în spatele şcolii, fie manifestări de homosexualitate sau de 
heterosexualitate, mergând de la mângâieri şi îmbrățişări lbidinoase ale 
copilului, cu executarea de către adult a masturbaţiei, fie viol acceptat 
(din teamă sau pentru recompense), fie viol agresiv. 

Incestul este un comportament agresiv sexual care se manifestă 
între membrii familiei având ca autor pe unul dintre părinți. Incestuoase 
sunt şi relațiile sexuale dintre bunic-nepoată, unchi-nepoată, mătuşă-nepot 
şi dintre verii primari. Legătura incestuoasă e mult mai frecventă în 
mediile în care domnesc promiscuitatea, alcoolismul, imoralitatea etc. 
Vârsta tatălui incestuos este de obicei cuprinsă între 30-45 ani, iar a fetei 
între 5-14 ani. Mulţi autori au insistat asupra rolului jucat de soția-mamă 
în declanşarea situațiilor incestuoase, aceasta având rol de complice, de 
multe ori în mod inconştient (fiind frigidă, rejectantă din punct de vedere 
sexual faţă de soț). 

— Omuciderea este un delict foarte grav, dar rar totodată. După 
Foutes, reprezintă 0,40% din delincvența juvenilă, putând atinge chiar 
1%, dar fără a-l depăşi. Se poate manifesta sub forma omuciderii 
involuntare (în cadrul unui furt-lovire, fără intenţia de a provoca moartea) 
sau a celei voluntare (realizate cu scopul expres de suprimare a vieții 
victimei). 

— Autopuniția (autopedepsirea) este comportamentul voluntar de 
sancționare/pedepsire a propriei persoane, prin diverse mijloace: nesatis- 
facerea unor trebuințe prin refuz sau claustrare, renunţarea la destindere, 
la compensaţii, automutilarea şi suicidul, ca urmare a unor greşeli reale 
sau imaginare. Încălcarea accidentală, dar mai ales intenţionată a unor 
norme sociale sau atribuţii pe linia de rol sau statut (tată, soţ, lider etc.) 
atrage după sine, la persoanele cu conştiinţa responsabilității, sentimente 
de culpabilitate şi nevoia de autopedepsire şi de corecție a conduitei 
vicioase. O formă de violentare fizică, ca o consecință directă a ideilor de 
autoculpabilizare şi autopuniţie, este autoflagelarea. 

Automutilarea reprezintă mutilarea voluntară sau inconştientă a 
propriei persoane, putând fi aplicată asupra oricărui segment al corpului 
(mai frecvent asupra organelor genitale, mai rar asupra globilor oculari). 
Scopul automutilării voluntare reprezintă obținerea unui avantaj — 
cerşetorie, evaziune de la serviciul militar, de la pedepse penale sau 
producerea de suferinţă în cazul crizelor de delir alcoolic, în schizofrenie. 

— Suicidul şi tentativa de suicid. Considerate ca unele dintre cele 
mai frecvente reacții antisociale din cadrul patologiei medicale în general, 
ideile, tentativele şi reuşitele suicidale sunt de obicei expresia unor 
tulburări instinctivo-afective foarte profunde. Suicidul este actul prin care 
o persoană, în mod intenționat, îşi cauzează moartea. Apărând sporadic la 
vârsta copilăriei, el creşte brusc ca incidenţă în adolescenţă. Din fericire, 
suicidul reuşit este de 10 ori mai puţin frecvent decât tentativele de suicid, 
cauzele fiind de ordin psihologic; aparent, el pleacă de la lucruri minore, 
dar niciodată nu trebuie eliminată potenţialitatea lor. Există deosebirea 
între „suicidul sincer”, bine motivat, al disperării autentice, şi „suicidul- 
şantaj”, ipocrit, cu amprentă isterică, în care este implicată în mod 
deosebit responsabilitatea unei persoane. 

Statisticile arată o curbă ascendentă a frecvenţei lui de la vârsta de 
14-15 ani până la 65 de ani, cu două creşteri foarte accentuate: la 
adolescență şi la vârsta a treia. Bărbații sinucigaşi sunt mai frecvenți decât 
femeile sinucigaşe: 70% bărbați față de 40% femei. Mariajul joacă un rol 
pozitiv important atât pentru bărbaţi, cât şi pentru femei. Văduvii se 
sinucid mult mai frecvent decât celibatarii, urmează ca pondere divorțații 
şi abia pe ultimul loc se situează rata sinucigaşilor căsătoriți. Remarcabil 
este faptul că sinuciderea este puțin întâlnită printre femeile căsătorite. Pe 

lângă mariaj, existenţa copiilor pare să contribuie la scăderea numărului 
de sinucideri. 

Frecvența sinuciderilor în adolescență în societatea actuală 
constituie un semnal al disperării, băieţii sinucigaşi reprezentând un 
procent mai mare decât fetele, cei din populaţia urbană având o înclinaţie 
mai accentuată spre suicid comparativ cu cei din mediul rural, acelaşi 
raport fiind valabil şi pentru grupa profesiunilor liberale (intelectuali). 

Caracteristicile de bază ale personalității adolescentului suicidar se 
prezintă sub două forme: 

— sinuciderea ca formă de mediere (ea reprezentând o modalitate 
de protest, de răzbunare sau opoziție, subiectul vrând să declanşeze 
evenimente tragice cu scopul de a se pedepsi pe sine şi pe ceilalți); 

— sinuciderea ca formă de autodistrugere (personalitatea acestui 
adolescent fiind clădită pe un nucleu de autodistrugere, sinuciderea este o 
ruptură între individ şi lume, singura ieşire dintr-o realitate percepută a fi 
ostilă, aberantă, neînțelegătoare). 


5. 6. Terapia tulburărilor de comportament 


Aspecte terapeutice. Problema tratamentului tinerilor şi adolescen- 
ților cu tulburări de comportament este dificilă şi complexă. Ea necesită o 
sinteză complexă a cauzelor, a modului în care s-au produs şi a aspectelor 
clinice, în scopul unor măsuri profilactice şi terapeutice, în vederea 
prevenirii recidivei, a recuperării şi a reintegrării sociale. 

Faţă de dezvoltarea dizarmonică a personalității, atitudinile terapeu- 
tice pot fi sistematizate astfel: 

A. Aspectele profilactice. Profilaxia, alături de mijloacele medicale, 
implică o serie de aspecte de intervenție la nivelul structurii şi relațiilor 
educative, ca şi psiho-pedagogice. 

O primă măsură este aceea a sfatului genetic acordat persoanelor 
predispuse sau care prezintă trăsături de personalitate evident anormale şi 
trăind într-un mediu familial deficitar în ideea de a nu avea copii, fapt 
care, practic, se realizează cu foarte mari dificultăți. 

Datorită acestui aspect de importanță primordială, în profilaxia 
primară a dezvoltării dizarmonice de personalitate rămâne, în primul rând, 
complexul de măsuri în domeniul igienei mintale şi al psiho-pedagogiei. 

Ştuind că însuşirile patologice ale personalității la vârstele mici au 
un caracter relativ instabil şi ca atare reversibil, subliniem rolul covârşitor 
al educaţiei în sensul larg al cuvântului şi al mediului social în corectarea 
acestei instabilități. O educaţie echilibrată, îmbinând armonios sancţiunea 
cu recompensa, însoțită de o atmosferă echilibrată, constituie elemente 
care limitează extinderea şi agravarea trăsăturilor psihopatice ale 
devianţei, inadecvenței. Atunci când influenţele familiei sunt net 
defavorabile, atitudinea noastră va consta în scoaterea copilului din 
mediul respectiv, despărțind copilul de părinții care prezintă de obicei ei 
înşişi trăsături psihopatice, în vederea prevenirii identificării cu aceştia şi 
a imitării conduitelor lor. 

Corelarea acestor măsuri în cadrul unui program de genul 
„promovare a sănătății” (OMS), aplicat în practică, cu grijă şi cu răbdare, 
ar putea, în principiu, reduce până la un punct morbiditatea prin 
psihopat. 

B. Tratamentul medicamentos este prescris de medic în funcție de 
natura nosologică şi clinică a tulburărilor de comportament, de stadiul 
evolutiv şi de vârsta pacienților. Unele trăsături psihopatice şi în special 
reacțiile de tip excitabil pot fi influențate de medicaţia psihotropă; în afara 
acțiunii lor propriu-zise, psihotropele sporesc întotdeauna permeabi- 
litatea psihică, oferind o mai bună inducție abordărilor psihoterapeutice şi 
o mai mare deschidere spre mijloacele psihosocioterapeutice. 

În funcţie de simptome se pot utiliza şi alte medicamente ca 
neurolepticele, sedative sau tranchilizantele. Tratamentul  psihotrop 
efectuat în clinicile de psihiatrie este rezervat mai ales unor faze acute de 
decompensare comportamentală. Datorită randamentului activității prin 
efectele secundare pe care le produce acest tratament, se impune totodată 
luarea altor măsuri de ordin psihosocioterapeutic. 

Ca regulă generală, se recomandă durata lungă a psihoterapiei, a 
contactului terapeutului cu pacienții, acțiunea psihoterapeutică având în 
acest caz un rol educativ. În procesul complex de restructurare a perso- 
nalității se vor indica pacientului acele condiții de viaţă, ambianţă familială 
şi profesională în care trăsăturile lui patologice au un minim de şanse de a 
se exprima. În toate cazurile, psihoterapia trebuie să se extindă şi asupra 
mediului familial, chiar dacă acesta a fost generatorul traumelor conflic- 
tuale. Familia va fi influențată (educată) să înţeleagă necesitatea încadrării 
adecvate a copilului, chiar dacă minorul corespunde idealurilor sale. 

177 


Psihopaţii excitabili, cu toate că sunt numeric mai puţini, au 
decompensări grave şi repetate, comit acte antisociale recidivante, pentru 
care se impun măsuri coercitive cu caracter penal sau medical. 

Apreciem că dezvoltarea ulterioară a comportamentalilor (cei cu 
tulburări de comportament) poate evolua spre o „ştergere” în timp a 
deficitelor comportamentale doar când sunt anihilate condiţiile majore 
negative din viaţa lor. În acelaşi timp, este posibil ca persoanele cu defect 
structural psihopatologic, sub influenţa nefastă a adulților delincvenți să 
nu poată discerne „binele” de „rău”, să recidiveze comportamental şi să 
facă obiectul acțiunii legii penale. Ne referim la cei cu responsabilitate 
atenuată sau păstrată şi care depăşesc graniţa celor 18 ani până la care 
legea oricum îi ocroteşte. 

În general, persoanele slab adaptate la condiţiile unei vieţi sociale 
normale, având o structură imatură, dezechilibrată, sugestionabilă şi aflate 
în perimetre sociale dezorganizate, delictogene depăşesc cu uşurinţă 
granițele comportamentului normal şi ajung la acte deviante, aberante, 
antisociale. De aceea, pedagogii ar trebui să ofere acestora metode, 
mijloace de intervenție psiho-clinice, psiho-sociale, dar mai ales tehnici 
de modelare socio-educaţionale. 


REZUMAT 


Comportamentul reprezintă ansamblul reacțiilor adaptative, 
obiectiv-observabile, pe care un organism prevăzut cu sistem nervos le 
execută ca răspuns la stimulii din ambianță (Tilquin). Comportamentul 
este, aşadar, expresia exterioară a raporturilor dintre individ şi mediu, a 
echilibrului pe care individul îl realizează în procesul dinamic de 
integrare în viaţa socială şi care este obiectivat, de regulă, într-un sistem 
de fapte sau de acțiuni supuse unei aprecieri morale. 

Tulburările de comportament sau modificările de comportament 
sunt forme de dezechilibru psihic, ce implică tulburări în sfera emoţional- 
volitivă, ca urmare a unei leziuni cerebrale pre- sau post-natale, a unor 
structuri psihice morbide de natură sociogenă (|. Străchinaru, 1994). 
Aceste devieri de conduită sunt, aşadar, nu doar abateri de la normele 
stării de sănătate, ci şi de la normele morale, cu daune resimțite în rapor- 
turile sociale normale. Putem afirma că adolescentul/tânărul cu tulburări 
de comportament îşi dezvoltă anumite trăsături de personalitate 


178 


specifice, diferite de cele ale individului cu un comportament normal: 
modificări la nivelul structurilor morale, modificări la nivelul relaţiilor 
afective, scăderea pragului de toleranţă la frustraţie, egocentrism ridicat, 
perturbarea sentimentelor de culpabilitate, puternice sentimente de 
devalorizare, de injustiție, existenţa contrarietăților Eu-lui, slabă 
consistență şi echilibru intern, alterarea relaționării cu persoanele iubite, 
tulburări de cunoaştere, perturbările de apărare, deformarea conceptului 
de libertate, denigrarea sentimentelor umanitare. Imaginea de sine a 
tinerilor cu tulburări comportamentale este inadecvată şi săracă în privința 
structurării conținutului ei, acest mare şi grav deficit de maturizare 
socială generând la nivelul psihicului disfuncţii şi chiar diverse forme de 
dispersie. 

Nu există în literatura ştiinţifică suficient de multe date calculate pe 
întreaga populație infantilă a țării pe sexe, vârste şi mediu social, pentru a 
putea afirma care este în România frecvența acestor tulburări de 
comportament. Totuşi, s-au făcut studii pe adolescenți şi copii (vezi 
]. Străchinaru sau R. Răşcanu) care au arătat că, pe sexe, distribuția 
tulburărilor de comportament se exprimă în favoarea băieților faţă de fete 
(unele studii arată un procent de 2 ori mai mari la băieți, în timp ce altele 
indică preponderența 9/1), în timp ce, pe vârste, curba frecvenței cazurilor 
este mai accentuată între 7 — 15 ani. Ca răspândire teritorială, diferența 
dintre mediul urban şi cel rural este cu mult în favoarea primului (de 4 ori 
mai mare fiind procentul de copii/adolescenţi cu tulburări de comportament 
la oraş), poate şi pentru că, la sate, spre deosebire de mediul urban, 
supravegherea copiilor de către părinți este mai strictă, continuă, aceştia din 
urmă antrenându-şi copiii în munci productive, dându-le astfel ocupații 
precise de la o vârstă fragedă. Cauzele incriminatorii pentru apariția 
tulburărilor de comportament sunt extrem de numeroase, de variate şi de 
complexe. Ele pot fi grupate în mai multe categorii mari: boli organice 
(epilepsia, traumatismele cranio-cerebrale şi oligofreniile), boli psihice ale 
minorilor (schizofrenia, psihoza maniaco-depresivă şi aspectele reactive ale 
nevrozel), cauze genetice (anumite aberaţii cromozomiale transmise de la 
părinți la copii), particularități ale mediului înconjurător (ex. neînțelegerile 
intrafamiliale, disocierea grupului familial prin boli cronice grave, absenţa 
unuia dintre părinţi, divorțul etc.), particularități de personalitate (0 struc- 
tură de pesonalitate dezechilibrată, imatură, uşor sugestionabilă şi influen- 
țabilă, cu o imagine de sine neformată încă sau deformată în sensul 

subestimării de sine, cu o slăbiciune/înclinație spre ascensiune realizare 
rapidă, cu minim de efort şi spre atitudini şi comportamente şocante, ieşite 
din comun, spectaculoase în sine). 

Tabloul acestor tulburări comportamentale cuprinde succint: 
minciuna, instabilitatea, irascibilitatea, impulsivitatea, furtul, fuga şi 
vagabondajul, eşecul şcolar, incendierile voluntare, alcoolismul şi 
dependenţa de drog, devierile sexuale, omuciderea, autopuniția (auto- 
pedepsirea), suicidul şi tentativa de suicid. 

Înainte de a interveni pentru a corecta o tulburare de comportament 
se va urmări prevenirea instalării ei. Profilaxia, alături de mijloacele 
medicale, implică o serie de aspecte de intervenţie la nivelul structurii şi 
influențare a familiei lui, a problemelor general-educative, ca şi a celor 
psiho-pedagogice. O primă măsură este aceea a sfatului genetic acordat 
persoanelor predispuse sau care prezintă trăsături de personalitate evident 
anormale şi care trăiesc într-un mediu familial deficitar în ideea de a nu 
avea copii, fapt care, practic, se realizează cu foarte mari dificultăți. 
Tratamentul medicamentos este prescris de medic în funcție de natura 
nosologică şi clinică a tulburărilor de comportament, de stadiul evolutiv şi 
de vârsta pacienților. Unele trăsături psihopatice, şi în special reacțiile de 
tip excitabil, pot fi influențate de medicaţia psihotropă, în afara acţiunii 
lor propriu-zise psihotropele sporind întotdeauna permeabilitatea psihică 
şi oferind o mai bună inducţie abordărilor psihoterapeutice şi o mai mare 
deschidere spre mijloacele psihosocioterapeutice. În funcţie de simptome 
se pot utiliza şi alte medicamente ca neurolepticele, sedative sau 
tranchilizantele. Tratamentul psihotrop efectuat în clinicile de psihiatrie 
este rezervat mai ales unor faze acute de decompensare comportamentală. 
Datorită randamentului activității prin efectele secundare pe care le 
produce acest tratament, se impune totodată luarea altor măsuri de ordin 
psihosocioterapeutic. În cazul majorităţii tulburărilor de comportament se 
utilizează terapia de tip psihologic, cu atât mai eficientă, cu cât este 
aplicată mai de timpuriu copilului sau adolescentului cu probleme. 


CONCEPTE-CHEIE 


e Comportament = ansamblul reacțiilor adaptative, obiectiv- 
observabile, pe care un organism prevăzut cu sistem nervos le execută ca 

răspuns la stimulii din ambianță (Tilquin). Comportamentul este, aşadar, 
expresia exterioară a raporturilor dintre individ şi mediu, a echilibrului pe 
care individul îl realizează în procesul dinamic de integrare în viaţa 
socială şi care este obiectivat, de regulă, într-un sistem de fapte sau de 
acțiuni supuse unei aprecieri morale. 

e Tulburare de comportament = formă de dezechilibru psihic, ce 
implică tulburări în sfera emoțional-volitivă, ca urmare a unei leziuni 
cerebrale pre — sau post-natale, a unor structuri psihice morbide de natură 
sociogenă (I. Străchinaru, 1994). Aceste devieri de conduită sunt, aşadar, 
nu doar abateri de la normele stării de sănătate, ci şi abateri de la normele 
morale, cu daune resimţite în raporturile sociale normale. 

e Drogomanie  (narcomanie) = atracţie  vicioasă, folosire 
sistematică a preparatelor ce induc efecte narcotice, halucinatorii asupra 
sistemului nervos. Deprinderea consumului de drog creează fenomene de 
dependență cronică, de regulă doza mărindu-se treptat. 

e Suicid (sinucidere) = formă specifică de conduită deviantă 
autodistructivă. Prin suicid nu se urmăreşte atât moartea, desființarea propriei 
persoane, cât fuga de viață, aşa cum se desfăşoară ea în prezent. Suicidul 
diferă de tentative de suicid prin faptul că, în cazul celei din urmă subiectul 
încearcă să-şi ia viaţa, de cele mai multe ori nevrând să moară, ci doar să 
atragă atenția, tentativa fiind, de fapt un real strigăt de ajutor. 


EXTENSII TEORETICE 


Alcoolismul 


Alcoolismul reprezintă o perturbare de comportament, constând în 
hiperconsum de băuturi alcoolice. Suferă de alcoolism acei băutori 
permanenţi, cotidieni, care cad victime ale unui impuls nesatisfăcut şi 
necontrolabil de a bea. Simptomele alcoolismului (după R. Goldenson 
apud P. Popescu Neveanu, 1978) sunt: consum în creştere de alcool, de 
regulă matinal, comportament necontrolat şi absurd în stările de 
ebrietate, existenţa „petelor albe de conştiinţă” (amnezii frecvente privind 
evenimentele din timpul stărilor de ebrietate). Apariția acestor simptome 
implică o intermitentă, dar ritmică drogare a creierului prin alcool, ceea 
ce antrenează, cu timpul, o serie de tulburări organice şi psihice: 
intoxicație patologică, deficiențe de vitamine şi de nutriție, vulnerabilitate 

la boli, delirium tremens, halucinaţii alcoolice acute, sindrom Korsakoff şi 
sindrom Vernicke. Alcoolismul apare şi ca simptom în paralizia generală, 
în epilepsie şi în psihozele maniaco-depresive. Începutul în alcoolism pare 
inocent, euforia produsă inițial de consumul de alcool fiind însă tranzitorie, 
urmată de stări şi reacții mai puţin inofensive. Deşi, în prima fază, alcoolul 
este excitant prin efectele lui imediate, el determină dereglări ulterior, 
când, ca urmare a inhibării mecanismelor de control ale individului, apar 
manifestări impulsive, iraționale, obsesive, delirante, pentru ca în ultima 
fază să se îngusteze câmpul conştiinţei şi să apară fenomenul somnului 
narcotic. După V. Jelinek (1952) alcoolizarea are 4 stadii. Primul stadiu 
este prealcoolic şi se caracterizează prin faptul că subiectul găseşte alinare 
în alcool în fața oricărei probleme sau necaz. Apoi, consumul devine o 
plăcere căutată. În stadiul prodromal apar amneziile sau acțiunile în stările 
conştiinţei de scurtcircuit, subiectul neamintindu-şi frecvent de ce a făcut 
sau de ce a spus ceva anume. În al treilea stadiu — crucial — se instalează 
alcoolismul, subiectul bând necontrolat alcool, într-o mare cantitate şi la 
orice oră a zilei, suferind serioase prejudicii orice activitate desfăşurată de 
el (mai ales cea profesională). În stadiul al patrulea — cronic — apar 
intoxicația sistematică şi centrarea psihotică a vieţii subiectului pe 
consumul de alcool. 

Consumul de alcool are efecte nocive serioase asupra subiectului, 
atât în plan somatic (tulburări digestive, complicaţii neuropsihice, anemii, 
deficienţe vitaminice, reducerea funcției sexuale etc.), în plan psihic 
(tulburări ale memoriei, ale atenţiei, afective, halucinaţii, comportament 
suicidar, deteriorarea personalității etc.), cât şi în plan social (perturbarea 
relațiilor sociale normale, afectarea climatului familial, apariția 
comportamentelor de tip deviant, infracțional etc.). 

Alcoolismul necesită, aşadar, măsuri preventive (mai ales în 
rândul adolescenților) şi tratament de recuperare (când este deja instalat), 
cu succes aplicându-se metodele răspunsurilor condiţionate (prin 
asocierea alcoolului cu reacţii repulsive), psihoterapia şi socioterapia. 


ÎNTREBĂRI RECAPITULATIVE 


1. Care este diferenţa dintre o conduită normală şi o tulburare de 
comportament ? 

2. Prin ce se remarcă în planul trăsăturilor de personalitate un 
adolescent cu tulburări de comportament ? 

3. Care sunt factorii — cauză ai instalării handicapurilor de 
comportament ? 

4. Imaginați un demers recuperator în cazul unui copil cu eşec 
şcolar repetat. 

6. DEFICIENȚELE DE LIMBAJ 


6.1. Definiţia deficienţelor de limbaj 


Vorbirea este un mijloc de comunicare specific omului. Ea nu apare 
spontan la copii, ci constituie un lung şi dificil proces de învățare, 
presupunând un efort îndelungat din partea individului, în decursul 
dezvoltării ontogenetice. Articularea sunetelor, respectarea formei 
gramaticale au devenit acte automatizate la adult. La copil, însă, până la 
învăţarea şi formarea tuturor mecanismelor necesare vorbirii, până la 
automatizarea acestui act complex, vorbirea este în permanență 
supravegheată de conştiinţă. 

Experienţa de viață a copilului se dezvoltă şi se îmbogăţeşte pe 
baza comunicării verbale cu adulţii, ceea ce duce la perfecționarea 
comunicării verbale şi la însuşirea unor modalități de gândire şi de 
activitate. Există o inserție subuilă a limbajului în personalitatea umană şi 
în totalitatea comportamentelor dobândite ale copilului. O serie de 
caracteristici diferențiale din conduita verbală a copiilor sunt determinate 
de dezvoltarea ontogenetică, a capacității de verbalizare, la care îşi aduc o 
contribuție însemnată procesul instructiv-educativ şi experiența practică. 
În activitatea sa verbală, copilul face eforturi vizibile pentru a pronunţa 
corect cuvintele, propoziţiile, frazele. Modul în care copilul se realizează 
pe linia achiziţiilor, în planul vorbirii şi al dezvoltării psihice, este 
influenţat de o serie de factori, precum mediul de viaţă şi de activitate al 
copilului, preocuparea adulţilor pentru stimularea vorbirii sale, eficiența 
procesului instructiv-educativ, capacitățile intelectuale ale copilului, 
afectivitatea şi personalitatea acestuia. 

Este necesar, prin urmare, ca toate organele şi aparatele vorbirii să 
se dezvolte normal, pentru a determina o dezvoltare armonioasă a 
limbajului. Aceasta este o condiție necesară, dar nu şi suficientă. Un 
element esențial în dezvoltarea vorbirii este şi cel educativ, respectiv 

influența directă a mediului social. Atunci când unele dintre aceste 
condiţii lipsesc, se instalează tulburările de limbaj. 

În categoria tulburărilor de limbaj se cuprind toate deficienţele de 
înţelegere şi exprimare orală, de scriere şi citire, de mimică şi articulare. 
Orice tulburare, indiferent de forma sa, care se răsfrânge negativ asupra 
emisiei ori a percepției limbajului face parte din categoria tulburărilor de 
limbaj. Prin tulburare de limbaj înţelegem toate abaterile de la limbajul 
normal, standardizat, de la manifestările verbale tipizate, unanim 
acceptate în limba uzuală, atât sub aspectul reproducerii cât şi al 
perceperii, începând de la dereglarea componentelor cuvântului şi până 
la imposibilitatea totală de comunicare orală sau scrisă (M.Guţu, 1975). 
Tulburările de limbaj se diferenţiază de particularitățile vorbirii individua- 
le; acestea din urmă reprezintă variaţii în limitele normalului ale limbaju- 
lui şi prezintă anumite caracteristici: 

a. Neconcordanţa dintre modul de vorbire şi vârsta vorbitorului — 
dacă, până la 4 ani, pronunțarea greşită a unor sunete constituie o 
manifestare în limitele fiziologice speciale ale normalului, care nu 
reclamă exerciții logopedice speciale, după acea vârstă deficienţele de 
limbaj sunt de natură defectologică şi necesită un tratament logopedic. 

b. Caracterul staționar al tulburărilor de limbaj — impertecțiunile 
care apar în procesul evoluției ontogenetice a limbajului şi care în jurul 
vârstei de 4 ani se lichidează de la sine în procesul normal de învăţare a 
vorbirii de către copii nu prezintă o semnificație defectologică. Tulburări 
de limbaj pot fi considerate numai acele deficiențe care se mențin după 
vârsta de 4 ani şi care prezintă tendinţe de agravare în timp. 

c. Succesibilitatea mărită la complicaţii neuro-psihice — persoanele 
care prezintă tulburări de limbaj pot înregistra complicații neuropsihice, 
tulburări de conduită şi de personalitate. Aceasta pentru că tulburările de 
limbaj, începând cu cele mai simple, influențează negativ întregul 
exprimare, iar pe de altă parte, existenţei unei anumite temeri şi reţineri a 
handicapaţilor de limbaj, care îi împiedică să se desfăşoare la nivelul 

d. Necesitatea aplicării unui tratament logopedic. În timp ce 
particularitățile individuale de limbaj dispar treptat, fără un tratament 
logopedic, tulburările de limbaj nu dispar de la sine. De aceea, în funcție 
de natura şi specificul fiecărei tulburări de limbaj, sunt absolut necesare 

exerciții logopedice speciale, pentru prevenirea şi corectarea acestora. Cu 
cât tratamentul logopedic se desfăşoară mai de timpuriu şi în mediul 
natural de viaţă al copiilor, cu atât este mai eficient. Vârsta de 4 ani este 
considerată, în general, ca fiind cea mai indicată pentru realizarea 
tratamentului logopedic. 

Proporția tulburărilor de vorbire scade o dată cu vârsta. Ele se 
corectează, în mare măsură, sub influenţa procesului de învăţare. Totuşi 
unele dintre ele persistă, chiar şi după mai mulți ani de şcolarizare. Gradul 
Şi caracterul tulburărilor de vorbire se răsfrâng asupra activității şi 
comportamentului copilului. În felul acesta, însuşirea cunoştinţelor este 
împiedicată, copilul devenind timid şi izolat de viaţa colectivă a şcolii şi 
de colectivitate în general. Depistarea şi înlăturarea tulburărilor de vorbire 
la copii contribuie, astfel, la asigurarea bunei desfăşurări a procesului de 
învățământ. 

Imposibilitatea de a comunica prin limbaj, dar şi defecțiunile vor- 
birii pot produce o stagnare în dezvoltarea personalității copilului, pentru 
că modifică relaţiile lui cu oamenii, îl singularizează, îl împiedică, în mare 
măsură, să participe la joc şi la celelalte activități comune celor mici. 


6.2. Cauzele deficienţelor de limbaj 


Handicapurile de limbaj apar prin acțiunea unor procese complexe 
în perioada intrauterină a dezvoltării fătului, în timpul naşterii sau după 
naştere. Dintre cauzele care pot acționa în timpul sarcinii cităm: 
diferitele intoxicații şi infecţii, sarcină toxică, cu vărsături şi leşinuri dese, 
bolile infecțioase ale gravidei, incompatibilitatea factorului Rh, carenţele 
nutritive, traumele mecanice ale gravidei (căzături, lovituri în abdomen) 
care lezează fizic organismul fătului, traumele psihice suferite de gravidă, 
începând cu neacceptarea psihică a sarcinii şi terminând cu trăirea unor 
stresuri, frământările interioare, spaime care îşi pun pecetea asupra 
dezvoltării normale a fătului. 

Din categoria cauzelor care acţionează în timpul naşterii 
menţionăm: naşterile grele şi prelungite, care duc la leziuni ale sistemului 
nervos central, asfixierile, ce pot determina hemoragii la nivelul scoarței 
cerebrale, hemoragiile prelungite din timpul sarcinii, alimentația 
nepotrivită a mamei, consumul de alcool, infecţii sifilitice, tuberculoză, 
gripă infecțioasă, hepatitele epidemice. 

Cauze care acţionează după naştere (post-natale) şi pot determi- 
na tulburări de limbaj sunt: 

a) cauze organice: 

e traume mecanice, care influențează negativ dezvoltarea SNC al 
copilului sau afectează auzul şi organele lui fono-articulatorii (cu cât zona 
atinsă este mai mare, cu atât tulburările sunt mai complexe, pentru că sunt 
atinşi mulţi centri corticali, responsabili de diferite funcţii psihice); 

e infecţii şi intoxicații cu substanţe chimice medicamentoase, cu 
alcool, care pot afecta organic sau funcţional, mecanismele neuro- 
fiziologice ale limbajului; 

e fragilitatea organismului copilului şi a sistemului său nervos face 
ca, în cazul lipsei de îngrijire şi supraveghere, copilul să fie supus unor 
accidente sau îmbolnăviri, cu urmări negative pentru dezvoltarea vorbirii 
(căzături în cap, lovituri în zona frontală la tâmple etc.). Există o serie de 
infecții ca: tuberculoza, virusuri, diferiți microbi, îmbolnăviri, care produc 
procese inflamatorii pe meninge (pielița care îmbracă creierul), numite 
meningite; 

e encefalitele acute sunt tot procese inflamatorii de origine 
microbiană sau virotică, localizate pe scoarță sau pe un alt sector din 
SNC, care împiedică dezvoltarea normală a vorbirii copilului. Urmările 
acestei boli, mai ales în cazul întârzierii tratamentului, se manifestă prin 
stagnarea de lungă durată în dezvoltarea psihică, în general, şi în 
dezvoltarea vorbirii copilului, în particular; 

e aproape toate bolile infecțioase, contagioase sau virotice, apărute 
în primul an de viață sau în prima jumătate a celui de-al doilea an de 
viaţă, au repercusiuni asupra apariției şi dezvoltării vorbirii; în primii ani 
de viață, copilul este expus la mai multe îmbolnăviri, bolile urechii 
(otitele), mastoiditele, netratate la timp şi complet, pot duce la leziuni ale 
urechii medii şi la diferite grade de pierdere a auzului copilului. O 
stagnare în dezvoltarea normală a vorbirii copilului poate determina: 
bronho-pneumonia, tuberculoza, scarlatina, rujeola, pojarul, nefrita, gripa 
infecțioasă, specifice primei copilării;, ceea ce vatămă enorm creierul 
copilului este temperatura ridicată, pe timp îndelungat, a organismului. 

b) cauze funcționale — determină tulburări ale limbajului, care 
privesc, atât zona senzorială (receptoare), cât şi pe cea motorie (efec- 
toare). Cauzele funcționale pot afecta oricare dintre componentele 

pronunției: expiraţie, fonație, articulație (ex. dereglări ale nutriției, 
insuficiențe ale auzului fonematic etc.); 

Cc) cauze psiho-neurologice — influenţează mai ales pe acei subiecți 
care, congenital, au o construcție anatomo-fiziologică cu implicații 
patologice. Asemenea cauze se întâlnesc la subiecți cu handicap mintal, la 
alienaţii mintal, la cei cu tulburări de memorie şi de atenție, la cei cu 
tulburări ale reprezentărilor optice şi acustice. Din această categorie fac 
parte şi subiecții care manifestă neîncredere exagerată în posibilitățile 
proprii, timiditate excesivă, ca şi supraaprecierea propriei persoane sau 
infatuarea ce marchează structurarea personalității şi limbajului. O 
modificare congenitală şi a regiunii bucale, a aparatului fono-articulator, 
care împiedică pronunția, necesitând o intervenție chirurgicală este 
despicătura buzei şi a cerului gurii, în aşa fel încât cavitatea bucală este 
unită cu cea nazală. Sunetele pe care copilul le poate articula sunt alterate 
din cauza nazonaţiei şi a timbrului nazal al vorbirii, astfel că vorbirea se 
dezvoltă greu şi întârzie. O altă malformaţie congenitală, mai uşoară decât 
prima, este despicătura buzei superioare, care lasă să se vadă dinţii şi 
gingia. Imaturitatea (copii născuţi înainte de termen sau născuți la 
termen, dar sub greutatea normală — 2,5 kg.) poate fi o altă cauză a 
apariției tulburărilor de limbaj. La aceşti copii se pot întâlni: o evoluție 
normală a vorbirii, dar cu întârziere în apariţia ei, o întârziere în apariţia şi 
dezvoltarea vorbirii, cu evoluţie relativ normală a gândirii, întârziere 
marcantă în dezvoltarea gândirii şi a vorbirii sau dezvoltarea deficitară a 
vorbirii numai pe linia articulării; 

d) cauze psiho-sociale sunt: 

e condițiile de mediu şi de educaţie (atmosfera plăcută din familie, 
rezultată din bunele relaţii existente între părinți), necesare unei dezvoltări 
normale a vorbirii, sunt, de fapt, condițiile necesare dezvoltării psihice 
generale a copilului. Atunci când această condiţie nu există, apar tulburări 
ale limbajului, ale vorbirii; 

e certurile, neînțelegerile dintre părinți exercită un rol inhibitor 
asupra dezvoltării vorbirii copilului; 

e vorbirea răstită, nervozitatea, lipsa de afecţiune împiedică 
stabilirea unor relaţii normale între părinți şi copil, iar acest lucru 
dăunează dezvoltării vorbirii copilului. Unii părinți (mai ales tatăl), 
motivând lipsa de timp sau alte cauze, nu se apropie de copil foarte mult 

timp, nu îi vorbeşte, nu se joacă cu el. Alteori, copiii sunt lăsați în grija 
unor persoane plictisite, obosite, care nu îi stimulează, nu îi solicită 
suficient verbal; 

e alcătuirea familiei: dacă numărul membrilor familiei este mare, 
uneori este bine, frații mai mari şi mai mulți având un rol foarte important 
în stimularea şi învăţarea vorbirii de către copil. După un an şi jumătate, 
rolul său în dezvoltarea vorbirii copilului creşte şi mai mult. Dar dacă 
colectivul este prea numeros, uneori, părinții nu prea mai au timp să se 
ocupe de copii, deci de dezvoltarea vorbirii lor; 

e aplicarea unor metode greşite în educație, slaba stimulare a 
vorbirii copilului în ontogeneza timpurie, încurajarea copilului mic în 
folosirea unei vorbiri incorecte, pentru amuzamentul adulților, imitarea 
unor modele cu vorbire deficitară, în perioada constituirii limbajului, 
trăirea unor stări conflictuale, stresante, suprasolicitările, care duc la 
oboseală excesivă, bilingvismul timpuriu (forțarea copilului să înveţe o 
limbă străină, înainte de a-şi forma deprinderile de a vorbi în limba 
maternă) etc.; 

e regimul zilnic de viaţă al copilului în familie, nerespectarea 
orelor de alimentaţie, a celor de somn, de veghe, care influențează direct 
întreaga activitate a SNC. 

e) alte cauze posibile sunt: 

e deficitul de ansamblu sau tulburările de personalitate, care se 
răsfrâng, în mod secundar, asupra limbajului: oligofrenia, autismul 
infantil etc.; 

e deficitul „instrumental, care afectează instrumentele de recepție 
şi expresie ale vorbirii: deficitul auditiv, malformaţiile organelor 
periferice afectate vorbirii, paralizia nervilor periferici sau a nucleilor lor 
de origine,  infirmităţile motorii cerebrale (leziuni piramidale, 
extrapiramidale, cerebeloase); 

e deficitul de limbaj şi de vorbire propriu-zis, independent de 
instrumentul prin care se recepționează şi se exprimă vorbirea şi 
independent de ansamblul persoanei, este o tulburare a limbajului, care 
duce la forme de retard sau de alterare a recepției, cu ecou asupra 
intelectului, afectivității sau comportamentului. 

6.3. Clasificarea deficienţelor de limbaj 


Clasificarea tulburărilor de limbaj este extrem de dificilă şi mult 
controversată în literatura de specialitate. Aceasta, deoarece, în primul 
rând, mecanismele anatomo-fiziologice care stau la baza formării şi 
dezvoltării limbajului sunt foarte complexe şi pot fi afectate în cele mai 
diferite componente. În al doilea rând, tulburările de limbaj se pot cupla la 
aceeaşi persoană. Se pot întâlni împreună, de pildă, tahilalia cu bâlbâsala, 
sau dislalia, bâlbâiala şi disgrafia. La cele de mai sus se adaugă lipsa unei 
terminologii unitare pentru denumirea tulburărilor de limbaj. Pentru buna 
colaborare dintre logopezi, cât şi dintre aceştia şi alți specialişti 
(neurologi, pediatri, ORL-işti) este necesară elaborarea unei terminologii 
ştiinţifice unice. 

Una dintre schemele posibile de clasificare a tulburărilor de limbaj, 
în funcţie de mai multe criterii, îi aparține lui M. Guţu (1975) şi ia în 
considerare următoarele criterii: 

— criteriul anatomo-fiziologic: 

e tulburări ale analizatorului verbomotor, verboauditiv ; 

e tulburări centrale sau periferice; 

e tulburări organice sau funcționale. 

— criteriul structurii lingvistice afectate : 

e tulburări de voce; 

e tulburări de ritm şi fluenţă; 

e tulburări ale structurii fonetico-fonematice; 

e tulburări complexe lexico-gramaticale; 

e tulburări ale limbajului scris. 

— criteriul periodizării, în funcţie de apariţia tulburărilor de limbaj: 

e perioada preverbală (până la doi ani); 

e perioada de dezvoltare a vorbirii (2 — 6 ani); 

e perioada verbală (peste 6 ani); 

— criteriul psihologic : 

e gradul de dezvoltare a funcției comunicative a limbajului; 

e devieri de conduită şi tulburări de personalitate. 

altă schemă de clasificare este cea elaborată de E. Verza (1982), 


clasificare care ține seama de mai multe criterii în acelaşi timp: anatomo- 
fiziologic, lingvistic, etiologic, simptomatologic şi psihologic: 


e e. . .-.- . . .» . . . . . . Doe e. e — 


6. 
L) 
electiv); 
L) 
7. 
L) 


. Tulburări ale pronunţiei 


dislalie; 
rinolalie; 
dizartrie. 


. Tulburări de ritm şi fluenţă a vorbirii 


bâlbâiala; 

logonevroza; 

tahilalia; 

bradilalia; 

aftongia; 

tulburări pe bază de coree. 


. Tulburări de voce 


afonia; 
disfonia; 
fonastenia. 


. Tulburări ale limbajului citit-scris 


tulburări totale ( agrafia şi alexia ); 
tulburări parțiale ( disgrafia şi dislexia). 


. Tulburări polimorfe de limbaj 


afazia; 

alalia 

Tulburări de dezvoltare a limbajului 

mutismul psihogen (care poate fi acut sau cronic, general sau 


retardul sau întârzierea în dezvoltarea generală a vorbirii. 
Tulburări ale limbajului, bazate pe disfuncţii psihice 
dislogii; 

ecolalii; 


e jargonofazii; 


bradifazii. 

6.4. Caracterizarea deficienţelor de limbaj 
6.4.1. Deficienţele (tulburările) de pronunție 


Pronunţia, adică acțiunea motrică de a exprima verbal sunetele 
limbii, poate fi socotită corectă atunci când vorbitorul respectă baza de 
articulare a limbii în care se exprimă. Orice abatere de la normele presta- 
bilite ale bazei de articulare se situează în domeniul tulburărilor de 
pronunție. 


e  DISLALIA 


Dislalia („pelticia” în popor) este cea mai frecventă dintre 
tulburările de pronunție, reprezintă 90% din totalul tulburărilor de limbaj 
Şi este prezentă atât la oamenii normali, cât şi la cei cu handicapuri (de 
intelect, senzoriale). Dislalia reprezintă abaterea de la pronunția standard 
sau incapacitatea subiectului de a pronunța corect un sunet, o silabă sau 
un Cuvânt. 

Se poate vorbi de dislalie: 

— când există tulburări de articulare, pronunție, manifestate prin 
omiterea, deformarea, substituirea, înlocuirea şi inversarea sunetelor; 

— când se manifestă incapacitatea de a emite anumite foneme, care 
are loc permanent, în orice împrejurare, atât în vorbirea spontană, cât şi în 
cea repetată, în cuvinte, silabe sau în încercarea de a emite izolat fonemul 
în cauză; 

— când există incapacitatea totală sau parțială de articulare sau 
pronunție, care afectează decodarea mesajelor verbale, îngreunează 
recepţia şi, prin aceasta, decodarea informaţiei, deci, întregul lanţ al 
comunicării fono-auditive interpersonale. 

Fenomenul dislalic este diferit de la o ţară la alta. Când se pune 
diagnosticul de dislalie, este bine ca copilul să aibă peste trei ani şi 
jumătate. Până la această vârstă, avem de-a face cu o dislalie fiziologică. 
Vorbirea se corectează de obicei după această vârstă. Dacă, după 3 ani şi 
jumătate deficiențele se mențin, la baza lor stau cauze nocive, care le pot 
agrava şi transforma în obişnuințe negative. Situația este şi mai gravă în 
cazul unor structuri fragile ale SNC. 

Tulburarea unităţii dintre forma şi conţinutul vorbirii constituie 
trăsătura caracteristică a vorbirii dislalice. Tulburările de vorbire 
caracteristice dislaliei, aparent asemănătoare sub aspectul exterior al 

simptomatologiei lor, prezintă, între ele, la o analiză mai profundă a 
cauzelor determinante şi a mecanismelor implicate, importante deosebiri 
calitative. Precizarea pe baza acestor deosebiri calitative a unor forme 
specifice de dislalie asigură cheia succesului în procesul psiho-pedagogic 
de corectare a dislaliei. 

Diagnosticul simptomatologic al dislaliei trebuie să fie completat pe 
bază de etiologie şi de mecanisme implicate: leziuni ale sistemului nervos 
central, gradul leziunii şi localizarea ei, leziuni ale organelor de 
articulaţie, leziuni ale nervilor periferici, deficienţe ale organelor de 
recepție auditivă, greşeli şi neglijenţe în educația vorbirii copiilor. 

Diagnosticul diferențial al tulburărilor de articulaţie se poate stabili 
numai ținând seama de toți aceşti factori, ceea ce presupune o examinare 
complexă a dislalicilor, nu numai sub aspectul vorbirii, ci şi al organelor de 
vorbire, al condiţiilor de mediu social-educativ şi al personalității 
dislalicului, pe baza cărora se realizează selecționarea metodelor şi a 
procedeelor diferențiate de tratament, specifice diferitelor forme de dislalie. 

Cele mai utilizate criterii de clasificare a dislaliei sunt: cel 
simptomatologic şi cel etiologic. 

A. Clasificarea simptomatologică a dislaliei 

Dislalia prezintă variaţii sub aspect simptomatologic şi se grupează 
după următorii factori: 

1) aspectul exterior, fonetic, al tulburărilor de articulaţie a sunetelor; 

2) raportarea la fonemul denaturat, omis sau înlocuit: 

3) gradul de extindere a tulburărilor de articulație: 

4) structura articulației deficitare. 


1. Prin aspectele exterioare, fonetice, tulburările de articulație ale 
sunetelor vorbirii prezintă o mare diversitate şi se grupează în forme 
specifice: 

* denaturarea sonorității sunetului într-o asemenea măsură, încât 
acesta nu mai corespunde cu structura articulatorie a sonorităţii sale 
normale; 

* pronunţarea eliptică, în special a grupelor consonantice, prin 
omisiuni de sunete sau de silabe (de exemplu, „„catană” în loc de 


„castană”), denumită moghilalie sau afonemie; 


193 


* inversarea locului sunetelor în silabe şi în cuvinte (spre exemplu 
„crapă” în loc de „capră”; „„potogan” în loc de „topogan”); 

* substituirea, înlocuirea unui sunet din cuvânt cu un alt sunet 
articulat corect, similar cu acesta sub aspect acustic sau articulator (de 
exemplu „zoc” în loc de „joc”, „loată” în loc de „roată”) — tulburare 
denumită paralalie sau parafonemie; 

* vorbirea nazală fonfăită denumită rinolalie. 

Defectele de sonoritate a fonemelor se mai numesc şi defecte 
antropofonice, iar cele de înlocuire a unui fonem cu altul, defecte 
fonologice. 

2. Prin raportare la fonemul denaturat, omis sau înlocuit, aceste 
tulburări de articulație primesc denumiri specifice, prin adăugarea 
sufixului „ism” (-ismut), iar în cazurile de înlocuire, a prefixului „para-” 
la literele corespunzătoare alfabetului elin: 

* rotacism, pentru denaturarea sau omiterea sunetului 1” 

* pararotacism, pentru înlocuirea sa cu un alt sunet. 

* lambdacism şi paralambdacism, pentru sunetul „L” 

* sigmatism şi parasigmatism pentru sunetele siflante („s”, „ş”, "7", 
"pci, ce” 

În funcţie de sunetele afectate, dislalia se poate clasifica în (după 
E. Verza): 

* betacism şi parabetacism — afectarea sunetului „b” 

* capacism şi paracapacism — afectarea sunetului „c” 

* deltacism şi paradeltacism — afectarea sunetului „d” şi „t” 

* fitacism şi parafitacism — afectarea sunetului „f” 

* gamacism şi paragamacism — afectarea sunetului „g” 

* mutacism şi paramutacism — afectarea sunetului „m” 

* rotacism şi pararotacism — afectarea sunetului „1” 

* sigmatism şi parasigmatism — sunetele afectate sunt cele sigmatice 
Sie ot asa Cl 00 

Sigmatismele sunt cele mai frecvente dislalii şi la rândul lor pot fi 
parțiale şi totale în funcţie de numărul sigmaticelor afectate: 

* hapacism şi parahapacism — sunetul afectat este „h” 

* jotacism şi parajotacism — afectarea fonemului ,]” 

* nutacism şi paranutacism — afectarea fonemului „n” 

* pitacism şi parapitacism — afectarea fonemului „p” 

* tetacism şi paratetacism — afectarea fonemului „t” 

* vitacism Şi paravitacism — afectarea fonemului „v” 
* zitacism şi parazitacism — afectarea fonemului „z” 
Afectarea vocalelor nu are o denumire specială. 


3. Prin gradul de extindere a tulburărilor de articulație (sau 
aspectul cantitativ) se diferențiază forme diferite de dislalie: 

e dislalie simplă sau parțială — o tulburare restrânsă, limitată 
adeseori la un singur sunet (ex.: lambdacismul caracterizat prin omisiunea 
sau distorsiunea sunetului „L”); 

e dislalie polifonematică — sunt tulburate mai multe sunete (ex.: 
sigmatismul caracterizat prin denaturarea siflantelor, şuierătoarelor şi 
africatelor ); 

e dislalia totală sau universală — constituită din pronunțarea 
defectuoasă a majorității sunetelor vorbirii, atât consoane cât şi unele 
vocale. 

Forma tipică de dislalie totală rezidă în înlocuirea majorității 
consoanelor şi a combinațiilor consonantice cu un singur sunet, mai 
frecvent cu consoana „t”. 

După unii autori (E.Jurcău şi N. Jurcău), dislalia universală atinge 
forma cea mai gravă atunci când majoritatea sunetelor sunt substituite cu 
sunetul „t”. A. Fournie a denumit această dislalie hotentotism, iar Hvatţev 
tetism. 


4. Prin raportarea la structura articulatorie deficitară, dislalia este: 

e homorganică sau monomorfă — dacă este limitată la o singură 
grupă de articulaţie (de ex. numai labialele); 

e polimorfă sau multiplă — dacă se extinde asupra unor grupe 
diferite de articulare (de ex. la sunetele prelinguale şi la cele postlinguale). 

Dislalia multiplă apare la denaturări ale sunetelor din două regiuni 
diferite de articulaţie şi coarticulație. În cazurile unor denaturări extinse la 3 
regiuni de articulație şi de coarticulație se pune diagnosticul de dislalie 
universală. Criteriul structurii de articulație, deşi constituie un indice pozitiv 
în aprecierea diferitelor forme de dislalie, trebuie să fie completat în practica 
logopedică şi prin cel al gradului de afectare a inteligibilități vorbirii. Sub 
acest aspect, unele forme de parasigmatism, prin faptul că pot afecta toate 
sunetele siflante (ceea ce se răsfrânge negativ asupra inteligibilități vorbirii), 
trebuie să fie considerate nu dislalii simple, ci multiple. 

Clasificarea tulburărilor de articulație pe baza criteriului 
simptomatologic este numai provizorie pentru că simptomele sunt numai 
manifestări ale dislaliei. Se impune cu necesitate analiza tulburărilor 
dislaliei şi pe baza criteriului etiologic. 


B. Clasificarea etiologică a dislaliei 


Criteriul etiologic scoate în evidență cauzele care au generat 
dislalia. Ele pot fi de natură organică sau funcțională, centrală sau 
periferică. 

Unii autori sunt de părere că dislalia este cauzată nu numai de unele 
modificări anatomice ale aparatului articulator, ci şi de multiplele 
tulburări de inervaţie aferente şi eferente ale muşchilor care participă în 
articulaţie şi de existenţa unor modele corticale ale articulației sunetelor, 
defectuos formate. 


e  DISLALIA ORGANICĂ 


Cauzele organice pot fi grupate în: malformații sau leziuni ale 
aparatului fonoarticulator, leziuni organice ale analizatorului auditiv, 
leziuni centrale şi afecţiuni ale căilor centrale. 


a. Malformaţii sau leziuni ale aparatului fonoarticulator 

Toate componentele aparatului fonoarticulator (buze, dinți, alveole, 
palat dur, palat moale, maxilare, limbă) joacă un rol deosebit în fonație şi 
articulație. Anomaliile acestor organe împiedică fonoarticulația sunetelor, 
generând tulburări de articulație. 

În funcţie de zona afectată există: 

* anomaliile labiale (rigiditatea buzelor, lipsa lor de mobilitate, 
despicături labiale sau buza de iepure, despicături labio-nazo-alveolare) 
împiedică articularea bilabialelor şi labiodentalelor; 

* anomaliile labio-dentale (scurtarea buzei superioare, care este 
asociată cu lungimea anormală a dinților incisivi superiori centrali şi cu 
gingii groase şi proeminente) favorizează mai degrabă o acomodare 
labio-dentală, cu deformația acustică respectivă, decât o acomodare 
bilabială, practic nerealizabilă; 

* anomalii dento-alveolare (dinţi rău implantaţi, creşteri suplimen- 
tare de dinți sau lipsa unor dinți, mai ales după traumatisme) împiedică 
articularea fonemelor labio-dentale; 

* anomaliile maxilarelor (progenia, prognatismul, muşcătura 
deschisă) se reflectă negativ asupra articulării bilabialelor, labio- 
dentalelor, linguo-dentalelor; 

* anomaliile labio-maxilo-palatine (despicăturile de palat de tipul 
palato-schizis sau cheilo-schizis — „gura de lup”) dau naştere la o vorbire 
rinolalică; 

* anomaliile linguale (macroglosia-limbă prea mare ca volum, 
microglosia, anchiloglosia — anchilozarea limbii etc.) împiedică articu- 
larea linguo-dentalelor. 

Dislalia cauzată de malformații sau leziuni ale organelor periferice 
de vorbire se numeşte dislalie organică de tip mecanic. În funcţie de 
localizarea malformaţiilor sau leziunilor, se întâlnesc mai multe tipuri de 
dislalie mecanică: labială, dentală, palatală, linguală, laringuală. 


b. Leziuni organice ale analizatorului auditiv 

Analizatorul auditiv poate avea un deficit din cauza unor leziuni la 
nivele diferite. Vorbirea este tulburată în funcţie de gradul de surzenie, de 
vârsta la care s-a produs aceasta şi de inteligența hipoacuzicului. 

Tulburările de pronunție determinate de leziuni organice ale 
analizatorului auditiv sau de traumatizarea celulelor auditive formează 
categoria dislaliilor audiogene. 

Formele de dislalie audiogenă cresc în gravitate pe măsură ce 
pierderile de auz sunt la frecvenţe din ce în ce mai înalte. Între 20 şi 
40 dB, vorbirea se desfăşoară în limitele normalului. Între 40 şi 70 dB 
apar dificultăţi de percepție. Între 70 şi 90 dB sunt cuprinse formele grave 
de tulburări auditive când nu sunt percepute siflantele (sunetul s), 
şuierătoarele, din care cauză aceste sunete sunt prezentate denaturat gene- 
rând disfonemii, parafonemii sau moghilalie. 

Tulburări de articulație pot să apară şi în afara leziunilor după o 
traumatizare a celulelor auditive cauzată de excitanți sonori prelungiți. De 
exemplu, zgomotul implicat în exercitarea unei profesiuni poate traumatiza 
urechea, ducând la pierderi auditive care se manifestă sub forma unei 
surdități insulare, a unei paracuzii pentru o gamă restrânsă de frecvenţe, 
dincolo de care acuitatea auditivă se menţine în limitele normalului. 


c. Leziuni centrale şi afecţiuni ale căilor centrale 
Leziunile cerebrale şi afecțiunile căilor centrale apar după o 
traumatizare sau hemoragie cerebrală consecutivă unei naşteri grele, sau 

după o encefalită din prima vârstă. Limbajul îşi are sediul pe scoarța 
cerebrală, în lobul frontal stâng, în partea anterioară a scizurii lui Sylvius. 
În cazul leziunii acestei zone sau a căilor centrale, piramidale sau 
extrapiramidale, ori a cerebelului, apar tulburări de pronunție. Leziunile 
organice ale căilor centrale ale vorbirii survenite la o vârstă care precede 
dezvoltarea limbajului au, de asemenea, ca urmare tulburări de articulaţie. 

Tulburările de articulaţie ce însoțesc procesele patologice centrale 
formează categoria dislaliilor centrale sau „de evoluție”. Dislalia 
centrală constă în incapacitatea de a formula sau pronunţa corect anumite 
sunete sau grupe de sunete (Nadoleczny) şi se manifestă prin alterarea, 
înlocuirea sau omiterea anumitor foneme sau prin inversarea locului pe 
care îl ocupă în alcătuirea silabelor şi cuvintelor. Calificativul „de 
evoluție” arată caracterul regresiv spontan (sau după scurt tratament 
logopedic) al acestei tulburări de vorbire de tip dismaturativ şi se verifică 
prin modul în care frecvenţa dislaliei scade invers proporțional cu vârsta. 

Semnificativ este experimentul cercetătorului C. Păunescu pe copii 
preşcolari, când a ajuns la concluzia că dislalia de evoluţie nu scade 
numai în funcție de vârstă, ci şi de asistența pedagogică pe care o 
acordăm copiilor. 

Instalarea dislaliei centrale este favorizată de două tipuri de 
condiții: intrinseci manifestate printr-o labilitate neuro-psihică consecu- 
tivă unui factor ereditar sau dobândit şi extrinseci, întâlnite în cazul 
tulburărilor de limbaj din ambianța copilului (soră, frate, grupul în care se 
joacă, părinţi) şi al bilingvismul la vârste foarte mici. 


e DISLALIA FUNCŢIONALĂ 


Dislalia funcţională este determinată de o incapacitate a organelor 
normale de vorbire de a-şi îndeplini funcțiile verbale. Dislalia funcţională 
apare pe fondul dislaliei fiziologice, ca urmare a permanentizării unui 
mod defectuos de vorbire. Simptomele dislaliei funcționale dispar 
frecvent pe la vârsta de 5-6 ani. La unii copii, ele se mențin şi la vârsta 
şcolară, până la 8 ani şi chiar după această vârstă, putând fi semnalată în 
continuare şi la adulți. Cauza cea mai frecventă a unei dislalii grave şi 
persistente o constituie întârzierea mintală, deşi unele forme de dislalie 
durabilă apar şi printre copii cu intelect normal. În studiul acestor dislalii 
funcționale grave şi persistente trebuie luate în considerare tulburările de 
dezvoltare ale funcțiilor motrice şi senzitive intrinseci actului de emisie şi 

de recepție verbală. Aceste tulburări se grupează în două forme specifice: 
dislalia motorie şi dislalia senzorială. 


a. Dislalia motorie (motrică) 

Dintre cauzele motorii ale dislaliei menționăm: debilitatea muscu- 
lară, disabilitatea motorie a organelor de vorbire, dificultăți de coordonare 
a muşchilor implicaţi în actul vorbirii, stângăcia şi contrarierea acesteia. 
Dislalia motorie este cauzată de debilitate musculară şi de disabilitate 
motorie a organelor de vorbire. Ea apare datorită tulburărilor din 
analizatorul motor, în special a componentei sale verbo-kinestezice, cum 
sunt: întârzieri ale dezvoltării motrice, dificultăţi de coordonare şi control 
a mişcărilor de vorbire, viteză deficitară a mişcărilor articulatorii, o 
disabilitate motorie sau, în mod mai general, aptitudine deficitară — pentru 
vorbire. 

Un indice caracteristic al dislaliei motorii îl constituie capacitatea 
dislalicului de a deosebi pronunţarea corectă de cea eronată, atât în 
vorbirea altor persoane, cât şi în cea proprie. 

La copiii cu dislalie motorie se semnalează frecvent şi o amnezie 
expresivă, caracterizată prin incapacitatea de a executa vocal melodiile pe 
care le percep şi le recunosc, deosebind notele muzicale corecte de cele 
false atât în intonația altora, cât şi în cea proprie. 

Tabloul cel mai evident al dislaliei de tip motric îl constituie 
mişcările inadecvate, dificultățile de control şi de coordonare a muşchilor, 
la acei copii care sunt conştienţi de execuțiile pe care trebuie să le 
realizeze pentru a produce prin imitație sunetul auzit. 


b. Dislalia senzorială 

Dintre cauzele senzoriale ale dislaliei menţionăm: dificultăți de 
discriminare a sunetelor la nivelul componentei corticale a analizatorului 
auditiv, deficiență de memorie auditivă, tulburările auzului fonematic, lipsa 
atenţiei acustice, disabilitate senzorială de realizare a articulației sunetelor. 

Dislalia senzorială este acea formă de dislalie funcţională care apare 
pe baza unor deficienţe ale mecanismelor verbale senzitive, în special de 
auz fonematic, la persoane cu o motricitate articulatorie normală. Dislalia 
senzorială se caracterizează prin substituiri şi inversări determinate de 
perceperea, memorarea şi recunoaşterea eronată a unor foneme. Aceste 
substituiri şi inversări de sunete apar nu numai în vorbire, ci şi în Scris 

(dislexie — disgrafie). Cel mai frecvent dislalia senzorială reprezintă o 
tulburare sub aspect acustic în structura sonoră a fonemelor, determinată 
de incapacitatea de a le diferenția precis pe bază de auz. 

La copiii mici, componenta corticală a analizatorului auditiv nu 
posedă o capacitate suficientă de diferențiere şi ca atare ei întâmpină 
dificultăți în discriminarea unor sunete apropiate ca structură acustică, în 
special a celor siflante. Aceste dificultăți de discriminare, până la o 
anumită vârstă (de 3-4 ani), prezintă un caracter fiziologic. 

Datele audiometriei tonale scot la iveală faptul că persoanele cu 
dislalie senzorială au auzul normal din punct de vedere fiziologic, dar este 
tulburat auzul fonematic. 

O altă cauză care generează dislalii senzoriale este şi disabilitatea 
senzorială de realizare a articulației sunetelor, datorită insuficientei 
analize şi sinteze kinestezice, a mişcărilor de vorbire. Dislalicul nu 
sesizează cu precizie poziția organelor lui fonoarticulatorii, din care cauză 
nu poate executa corect mişcările articulatorii necesare în emiterea unui 
sunet. De aceea este necesar un control vizual sau folosirea mijloacelor 
auxiliare (oglinda logopedică, spatule, aparate). 

Dislalia senzorială este de origine centrală, fapt pentru care în 
literatura de specialitate o mai întâlnim şi sub denumirea de dislalie prin 
deficit cortical de discriminare şi memorizare a sunetelor. 


e DISLALIA SOCIOGENĂ 


Formele pe care le îmbracă dislalia sociogenă sunt: prin imitație, 
prin educaţie deficitară şi prin bilingvism. 


Cauzele psihosociale ale dislaliei 

Tulburările de pronunție nu sunt legate numai de anomalii organice 
sau funcționale ale organelor de vorbire. Examinarea copiilor cu tulburări 
de limbaj a scos la iveală factorii psihosociali care, independent sau în 
corelație cu factorii organofuncționali, au contribuit la producerea 
tulburărilor de articulație. Dislalia sociogenă ia naştere din dislalia 
fiziologică prelungită peste vârsta de 4 ani, în condiţii de mediu 
defavorabil dezvoltării limbajului. 


a. Dislalia prin imitație 
Această dislalie se caracterizează printr-o abilitate articulatorie 
dismaturativă şi printr-o posibilitate de discriminare fono-auditivă 

insuficientă, copilul imitând inconştient modelele vorbirii adulte. Dacă 
părinții sau persoanele din jurul copilului au tulburări de pronunție sau 
dacă acestea abuzează în dialogul cu copilul de „vorbirea infantilă”, 
atunci un astfel de copil are toate şansele de a-şi forma, prin imitație, 
deprinderi durabile de pronunție incorectă. Încurajarea pronunției 
incorecte pentru amuzamentul celor din jurul copilului sau pentru 
ridiculizarea lui este foarte dăunătoare, ea ducând treptat la fixarea 
tulburării de pronunție. 


b. Dislalia prin educaţie deficitară 

Această formă de dislalie sociogenă este cauzată de existenţa — în 
perioada de formare a limbajului — a unui climat familial educativ 
necorespunzător. Dintre factorii climatului nefavorabil care influențează 
negativ dezvoltarea la timp şi corectă a limbajului menționăm: tipul de 
voce cu care adulţii se adresează copilului, supraprotecția şi 
perfecționismul. Vorbirea pițigăiată utilizată de unii adulți în relațiile lor 
cu copilul, graba unor părinţi de a oferi copilului tot ce el nu apucase să 
solicite verbal, precum şi pretenţia absurdă a adulţilor de a obține de la 
copilul mic o exprimare perfectă, când încă vârsta nu-i permite, toate 
acestea reprezintă condiţii nefavorabile de dezvoltare a limbajului. 


c. Dislalia prin bilingvism 

Această dislalie se instalează, de obicei, atunci când părinții vorbesc 
curent, în familie, două limbi diferite sau când copilul este forțat să înveţe 
o a doua limbă înainte de însuşirea celei materne. Bilingvismul la o vârstă 
fragedă, sub vârsta de 4 ani, este o adevărată pedeapsă pentru copil, el 
fiind nevoit să-şi însuşească sisteme de articulare diferite, ceea ce-i 
îngreunează vorbirea. 

Cunoaşterea formelor dislaliei ajută la aplicarea unei metodologii 
adecvate procesului de corectare a vorbirii copiilor. 


e RINOLALIA 


Rinolalia (în popor numită „fonfăială”, adică vorbire pe nas) este 

o formă a dislaliei, de aceea se mai numeşte şi dislalie „organică”. Ea se 
produce ca urmare a unor malformații ce sunt localizate la nivelul vălului 
palatin sau a unor influenţe ale dezvoltării acestuia; poate fi determinată 
de unele boli infecțioase, de vegetaţiile adenoide, de polipi, de atonia sau 
paralizia vălului palatin, de despicăturile labio-maxilo-palatine, de 

hipoacuzie, de funcționarea defectuoasă a muşchilor sau a vălului palatin, 
care nu pot deschide traiectul nazal în timpul pronunțării sunetelor nazale. 

În rinolalie se manifestă tulburări de pronunție specifice dislaliei, ea 
constând în pronunțarea nazonată a sunetelor. În rinolaliile mai 
accentuate e afectată, prin tulburări combinate de articulație şi de 
rezonanță a sunetelor, nu numai latura estetică, ci şi inteligibilitatea 
vorbirii. Conţinutul vorbirii rinolalicilor devine, prin modificările nazale 
ale aspectului sonor, mai puţin accesibil înţelegerii şi comunicării orale. 
La vârsta şcolară o astfel de tulburare formează un obstacol în 
frecventarea învățământului de masă de către copil. Rinolalia se 
instalează frecvent pe la 2-4 ani, apărând mai ales la copiii răsfățaţi, fiind 
afectate mai ales vocalele. 

Din punct de vedere etiologic există cauze care provoacă exclusiv 
rinolalia sau dislalia dar şi cauze comune celor două. Există două tipuri de 
cauze ale rinolaliei: organice şi funcționale. 

Cauzele organice ale rinolaliei deschise pot ti anomalii la nivelul 
vălului palatin, insuficienta dezvoltare a acestuia ca urmare a unor boli 
infecțioase, vegetaţii adenoide sau polipi, paralizia sau atonia vălului 
palatin, despicături labio-maxilo-palatine. 

Cauzele funcționale sunt incapacitatea sau mobilitatea redusă a 
vălului şi a muşchilor faringo-nazali, imitarea vorbirii unor persoane 
rinolalice în perioada însuşirii vorbirii de către copil. Despicăturile 
palatului provoacă o serie de tulburări rinolalice denumite palatolalii, 
care, conform opiniei unor autori, s-ar înscrie în categoria dislaliei 
mecanice deoarece predomină deficiențele în pronunţarea sunetelor. 

Spre deosebire de dislalie, unde sunt afectate mai ales consoanele, 
în rinolalia organică deschisă sunt afectate atât vocalele, cât şi consoanele, 
mai ales cele explozive şi cele surde care se înlocuiesc cu sunete 
nedesluşite produse prin aşa-numitul „coup de glotte”. 


Clasificarea rinonaliei 

Rinolalia se poate prezenta sub mai multe forme: 

a. aperta (deschisă), în care suflul aerului necesar pronunțării 
sunetelor, parcurge, predominant, calea nazală; 

b. clauza (închisă), când unda expiratorie necesară pronunțării 
sunetelor nazale (m, n) se scurge pe traiectul bucal. Această formă este 
realizată în două modalități: forma anterioară — când narinele sunt 

blocate, respirația desfăşurându-se perturbat şi forma posterioară — când 
este obstrucţionat naso-faringele; 

c. mixa (mixtă), în care unda expiratorie trece, alternativ atât pe 
cale nazală, cât şi pe traiectul bucal, indiferent de caracteristicile 
articulatorii ale sunetelor. 

În palatolalie, consoanele orale se pronunță nazal sau sunt omise. 
Consoanele fricative sunt pronunțate prin suflu nazal accentuat 
(deperdiție nazală cum o numeşte E.Verza). La fel ca în dislalie, cele mai 
afectate sunt siflantele, deoarece ele presupun un suflu puternic şi 
concentrat ce nu se poate realiza din cauza scurgerii aerului pe cale 
nazală, fiind astfel omise sau înlocuite cu sunete „sparte”. 

Spre deosebire de dislalie, în rinolalia deschisă sunt afectate şi 
vocalele, mai ales i, u şi mai puțin vocala a. Cel mai puţin afectate în 
cazul rinolaliei deschise sunt sunetele m şi n. 

În cazul rinolaliei funcţionale sunt aceleași fenomene ca în cazul 
celei organice, dar amploarea şi gravitatea lor sunt diminuate. 


e DIZARTRIA 


Dizartria nu este o tulburare de vorbire, ci numai de rostire. Ea, 
deci, nu afectează vorbirea în general, ci numai vorbirea rostită, şi anume 
latura ei instrumentală, la un nivel intermediar, între organul periferic de 
execuţie şi centrul cortical de elaborare şi comandă. 

Dizartria se manifestă printr-o vorbire confuză, disritmică, 
disfonică, cu o pronunțată rezonanţă nazală în care monotonia vorbirii 
se îmbină cu pronunțarea neclară. La dizartrici apar şi o serie de 
complicaţii psihice ce se produc în sfera afectivă, senzorială, mintală, 
psiho-socială şi motrică. Dată fiind originea sa, dizartria se mai numeşte 
şi dislalie centrală. Din punct de vedere simptomatologic, fenomenele 
sunt asemănătoare dislaliei obişnuite, dar mult mai grave. 

Tabloul manifestărilor dizartriei este în funcție de componenta 
motrică implicată în ea, componentă care constituie şi un criteriu de 
clasificare a acestei tulburări: 

1) dizartria bulbară şi pseudobulbară (în care sunt tulburaţi neuro- 
nii motori de la nivelul bulbului) comportă diminuarea forței de articulare 
ŞI o deperdiție nazală care reduce suflul; 

2) dizartria distonică şi de incoordonare (produse prin leziuni 
profunde ale creierului şi ale trunchiului cerebral în partea sa superioară). 

203 


Se instalează un debit silibar şi trunchiat, o tensiune globală şi excesivă a 
muşchilor organelor fonoarticulatorii cu dificultatea de a întrerupe 
mişcarea începută. 

3) dizartria cerebeloasă (în care tulburările apar la nivelul căilor 
cerebeloase) se caracterizează prin bruschețea, scandarea şi caracterul 
exploziv al vorbirii, dizartricul pierzând controlul respirației, al poziției 
limbii şi buzelor în timpul articulării. 

O caracteristică importantă a dizartricului este aceea că, de cele mai 
multe ori, el este conştient de handicapul pe care îl are. Ca urmare, 
depune eforturi repetate pentru a-şi corecta vorbirea, dar aceasta duce la o 
încordare sporită care nu numai că nu-l ajută, ci, dimpotrivă, comite 
greşeli mai frecvente. 


6.4.2. Deficienţele de ritm şi fluență ale vorbirii 
* BÂLBÂIALA 


C. Stănică şi E. Vrăşmaş definesc bâlbâiala ca fiind o tulburare a 
vorbirii ce se manifestă prin „dezordini intermitente ale pronunției, 
repetări convulsive şi blocaje ale unor foneme, omisiuni precipitate, 
urmate de dificultăți în articularea unor cuvinte”. De fapt, bâlbâiala este o 
tulburare de ritm a vorbirii. 

Bâlbâiala constă în repetarea unor silabe la începutul şi mijlocul 
cuvântului, cu pauze între acestea, sau apariția spasmelor la nivelul 
aparatului fonoarticulator, care împiedică desfăşurarea vorbirii ritmice şi 
cursive. Această tulburare de vorbire se caracterizează prin: modificări de 
vorbire (spasme ale aparatului fono-articulator, aritmie, monotonia 
vorbirii, inversiuni în frază — pentru evitarea cuvintelor „problemă”, 
sunete care „paralizează” vorbirea, vorbire concisă — incompletă refuzul 
de a vorbi), mişcări şi acţiuni asociate — reprezentate de ticuri sau ritualuri 
de deblocare sau liniştire. Alt tip de simptom al bâlbâielii este reprezentat 
de anumite modificări psihice cum ar fi: activitate dezorganizată, 
încordare, nelinişte permanentă legată de vorbire, negativism, nevoie 
permanentă de ocrotire, izolare socială, emotivitate crescută, tulburări ale 
cititului, dar şi ale scrisului, comportament neadaptat. 

Aşadar, bâlbâiala se caracterizează prin întreruperea vocii, fără 
leziuni ale organelor fonoarticulatorii, fiind foarte vizibilă şi afectând 
profund înțelegerea vorbirii de către cei din jur. Există o lipsă de 

coordonare între ceea ce gândeşte şi ceea ce spune cel bâlbâit. Această 
tulburare de limbaj poate apărea pe la 5-6 ani şi chiar mai târziu — la 
vârsta adolescenţei, ca urmare a unei emoții bruşte sau a unei spaime 
mari. Cursivitatea exprimării este grav afectată, prin apariția unor blocaje 
iterative sau a unor spasme puternice, o dată cu încercarea de rostire a 
primelor silabe din propoziţii, sintagme sau chiar din cadrul unor cuvinte. 

Bâlbâiala este considerată o tulburare a controlului motor al 
vorbirii, în care înlănțuirea succesivă a sunetelor din cuvinte nu se mai 
poate realiza după modelul firesc şi expresiv al unei limbi. În cazul ei 
apar reacţii secundare, ca efect al încordării şi suprasolicitării sistemului 
nervos, uneori fiind trăită dramatic prin manifestări neurovegetative, 
schimbarea culorii feţei, transpiraţie, tulburări de somn, cresc agitația şi 
nervozitatea, respirația devine scurtă şi întreruptă, se vorbeşte în timpul 
inspirului. 

Această tulburare de limbaj se manifestă într-o formă mai puţin 
accentuată atunci când copilul vorbeşte în şoaptă, când trebuie să cânte 
(mai ales într-un cor) sau când ceea ce spune el este perturbat de un 
fundal zgomotos. În schimb, când este pus să scrie sau să deseneze, 
copilul cu bâlbâială manifestă particularități agravante sub forma alungirii 
grafemelor — unirea lor chiar — sau a disparării lor accentuate. 

Cauzele bâlbâielii pot fi: 

e imitarea de către copiii mici a unor persoane adulte sau a unor 
copii care au un asemenea handicap; 

e bilingvismul; 

e traume psihice; 

e stres determinat de emoții, şoc, sperieturi, spaime, deprimare 
afectivă, impresia de frustrare, de nedreptate; 

e tulburări ale respirației, manifestate prin apariția spasmelor 
respiratorii şi încercarea de a sili copilul să adopte un ritm respirator total 
greşit, prin efectuarea unor inspirații adânci, insistând să facă pauze mari 
după fiecare cuvânt, pentru a evita pripirea; 

e factori de natură ereditară; 

e presiuni, acţiuni cu caracter represiv, constând din anumite 
măsuri educative greşite ale părinţilor în legătură cu dereglările din 
exprimările copilului; 

e observaţii dojenitoare asupra deficienţelor de vorbire; 

e pedepse severe administrate de părinți pentru că, în anumite 
situaţii, copiii se bâlbâiau; 

e ironia, prin luarea în râs şi imitarea bâlbâielii, cu scopul de a sili 
copilul să fie atent în exprimare; 

e încercarea de a-l face pe copil să vorbească în faţa străinilor, în 
împrejurarea în care acesta se jenează; 

e nemulțumirea mamei (mai ales), pentru toate acțiunile copilului; 

e dezaprobarea şi critica foarte severă pentru cea mai mică eroare; 

e observații cu ton ridicat, răstit, până la țipăt; 

e hiperprotejarea copilului; 

e abilitate emotivă: treceri rapide de la o stare afectivă la alta, jenă 
exagerată, tremur uşor; 

e conflicte determinate de neînţelegeri între părinţi şi copii, pe de o 
parte, şi între părinţi, pe de altă parte; 

e dezorganizarea familială. 


Aşadar, cauzele bâlbâielii sunt de trei categorii: condiţii agravante, 
condiţii favorizante şi factori declanşatori. Condiţiile favorizante sunt 
reprezentate de: caracteristicile proceselor de excitație şi inhibiție (în 
hiperexcitabilitate  bâlbâiala este mai frecventă), debilitate somato- 
psihică, mediu familial traumatizant (sufocare afectivă, părăsiri, familii 
dezorganizate), supraîncordare nervoasă, imitația. Condiţiile agravante 
sunt: situaţii în care trebuie să vorbească copilul, atitudinea familiei față 
de tulburarea de vorbire (ironizare, corectare permanentă etc.), boli 
debilitante, regim de viață dezordonat (alternarea activității cu somnul, 
alimentaţie bazată pe excitante). Factori declanşatori pot fi stressul, 
emotivitatea crescută etc. 


Forme clinice ale bâlbâielii 

Bâlbâiala poate să apară sub trei forme clinice de manifestare: 
clonică, tonică şi mixtă. Bâlbâiala clonică (sau primară) este repetarea 
explozivă, involuntară a sunetelor sau a silabelor. Ea apare din cauza 
contracţiilor musculare de scurtă durată, când se introduc cuvinte/sunete 
parazite care se repetă de 2-3 ori, cursivitatea vorbirii fiind astfel 
întreruptă, iar aspectul discursului dezagreabil. Această formă de 
tulburare implică o serie de dificultăți la nivelul fonoarticulator (cele mai 
mari probleme ridicându-le cuvintele de legătură şi pronumele), 

extralingvistic (fiind afectate ritmul, intonaţia, tempoul sau pauza în 
propoziție/frază), la nivel respirator (inversarea tipului de respirație 
caracteristică sexului, cu tendinţa de a vorbi în inspiraţie), precum şi la 
nivel comportamental (creşterea agresivităţii, a anxietăţii etc... 

Bâlbâiala tonică constă în întreruperea/blocarea cursivității vorbirii 
printr-o încordare subită a organelor de emisie, fiind vorba despre 
declanşarea spasmului muscular de lungă durată. Atunci când acest 
spasm cedează, cuvintele blocate anterior erup cu o foarte mare explozie. 

De regulă, cele două forme de bâlbâială se succed, în prima fază 
apărând tipul clonic (simptome manifestate inconştient, fără efort), urmat 
apoi de tipul tonic (copilul cu această deficiență devenind conştient de 
defect şi făcând eforturi mari pentru a-l corecta). 

Bâlbâiala mixtă este, la rândul ei, de două feluri: clono-tonică, în care 
predomină forma clonică şi tono-clonică, în care predomină forma tonică. 


e  Logonevroza 


Logonevroza este o altă tulburare de ritm şi fluență a vorbirii care 
presupune, pe lângă o repetare a sunetelor, silabelor şi cuvintelor, de batere a 
tactului pe loc, o modificare a atitudinii față de vorbire, de mediul 
înconjurător şi o prezență a spasmelor, încordării, a unei preocupări exagerate 
față de propria vorbire. Caracteristică acestei tulburări este logofobia (teama 
crescută de a vorbi, mai ales în public sau în condiții de stres emoțional). 

Logonevroza reprezintă, prin urmare, o bâlbâială trăită în mod 
dramatic, cu conştiinţa defectului ca atare. Apariția ei depinde de starea 
psihofiziologică a subiectului, de felul cum trăieşte el, în plan psihic, 
handicapul. Ea este mult mai complexă, mai profundă decât bâlbâiala, 
fiind însoţită de modificări comportamentale serioase. 

In mod obişnuit, la copii apare întâi bâlbâiala şi apoi logonevroza, 
în timp ce la adolescenți se poate ca să apară direct logonevroza (pe 
fondul unor traume emoţionale puternice, a unui şoc afectiv recent etc.). 


e 'Tahilalia 


Este caracterizată printr-o vorbire exagerat de rapidă şi care apare 
frecvent la persoane cu instabilitate nervoasă, cu hiperexcitabilitate. 

e Bradilalia 


Se manifestă printr-o vorbire rară, lentă, încetinită, cu exagerări 
maxime ale acestor caracteristici în oligofrenie. 


e Aftongia 


Ia naştere atunci când, în muşchii limbi, se produce un spasm 
tonic, de lungă durată. 


e Tulburările coreice 


Sunt determinate de ticuri nervoase sau coreice ale muşchilor 
fonoarticulatorii, mimicii, care se manifestă concomitent cu producerea 
vorbirii. 


6.4.3. Tulburările vocii 


Sunt distorsiuni ale spectrului sonor ce se referă la: intensitatea, 
înălțimea, timbrul şi rezonanţa sunetelor. (C.Stănică, E.Vrăşmaş, 1997). 

Tulburările de voce se referă la suprimarea sau deteriorarea 
anumitor foneme, tendința de a emite sunetele, în condiţiile unei 
motricități elementare, calitatea fonetică fiind profund alterată, iar 
melodia vocii pierdută. Apar astfel asimilări, substituiri, care corespund 
unei comodități în articulare. 

Cauzele tulburărilor de voce pot fi: organice, funcționale ori 
psihogene. 

Cauzele organice pot fi înnăscute sau dobândite, reprezentate de 
malformații ale organelor fonatoare precum: 

— bolta palatină prea înaltă/coborâtă sau prea îngustă; 

— palat moale/despicat/paralizat; 

— deformări ale limbi, dinţilor; 

— deviații de sept; 

— polipi nazali,; 

— noduli ai corzilor vocale; 

— tumori faringiene benigne etc. 

Cauzele funcționale pot fi: paralizii (ale corzilor vocale, faringelui), 
hipotonia palatului moale, forțarea vocii, fenomen secundar în hipoacuzii 
grave. 

Cauzele psihogene sunt reprezentate de stres mai ales (Situaţii 
conflictuale, şoc emotiv, trac, boli psihice şi stări reactive). 

Formele clinice ale tulburărilor de voce: 

Vocea de cap (stridentă, cu rezonanță cefalică), care se produce la 
nivelul registrului înalt, mai ales la copiii cu hipoacuzie gravă. 

Vocea oscilantă (de falset) se produce atunci când se schimbă 
registrele vorbirii în emisia vocală. 

Vocea gravă este produsă atunci când emisia se face din piept, în 
registrul grav. 

Vocea inspirată este caracterizată de zgomot laringian cauzat de 
aerul inspirat în momentul când corzile vocale sunt apropiate între ele. 

Vocea răguşită se manifestă prin îngroşarea şi slăbirea fonaţiei din 
cauza inflamării laringelui (gripe, răceli) sau a corzilor vocale. Ea poate 
avea caracter temporar (în răceală de ex.) sau poate fi cronică. Efectul 
acestei tulburări este perturbarea expresivităţii muzicale a vocii sau a 
forței acesteia. 

Vocea nazală este „refluierea” pe nas a aerului expirat în vorbire. 

Afonia constă în pierderea vocii ca urmare a lezării laringelui. 
Vocea, dacă nu dispare complet, se produce în şoaptă din cauza nevibrării 
corzilor vocale. Este cea mai gravă dintre tulburările vocii şi poate fi 
cauzată de inflamații ale laringelui, boli ale acestuia, de isterii sau de 
nevroze etc. 

Fonastenia este o tulburare funcţională ce se manifestă prin 
slăbirea/pierderea temporară a vocii. Ea apare ca rezultat al folosirii inco- 
recte şi abuzive a vocii care determină obosirea ei (ex. profesii care obo- 
sesc vocea: profesor, cântăreţ, narator etc.). Este mai frecventă la sexul 
feminin (tocmai datorită verbalizării excesive caracteristice acestui sex). 

Pseudofonastenia presupune acelaşi tremur în voce ca şi în cazul 
tulburării anterioare, însă ea este caracteristică vârstei preşcolare şi are 
caracter temporar (dispare o dată cu creşterea). 

Mutaţiile patologice ale vocii sunt cauzate de modificările 
hormonilor sexuali şi influențează structura anatomo-funcțională a 
laringelui, dar şi modalitățile de reacționare ale SNC. 

Disfonia este o tulburare parţială a vocii, apărută în urma situațiilor 
de şoc emoţional, traumă psihică, tract angoasă. Aceste situații pot 
determina instabilitatea vocii, inhibiția ei, monotonia sau caracterul său 
şters, nediferenţiat. 

6.4.4. Tulburările de limbaj scris-citit 


Tulburările lexico-grafice sunt incapacităţi paradoxale totale în 
învățarea şi formarea deprinderilor de scris-citit, cunoscute sub 
denumirea de alexie-agrafie, sau incapacităţi parțiale denumite dislexie- 
disgrafie ce apar ca urmare a existenţei unor factori psiho-pedagogici 
necorespunzători sau neadecvați la structura psihica a individului, a 
insuficiențelor în dezvoltarea psihică şi a personalității, a modificărilor 
morfo-funcţionale de la nivelul sistemului nervos central, a deficienţelor 
spațio-temporale şi psihomotricităţii, a nedezvoltării vorbirii care se 
manifestă prin apariția de confuzii frecvente între grafemele şi literele 
asemănătoare, inversiuni, adăugiri, substituiri de cuvinte, sintagme, 
deformări de litere, neînţelegerea completă a celor citite sau scrise, etc. 
(E. Verza, 1983, p.58). 

Tulburările de scris-citit se clasifică în: parțiale (disgrafia, dislexia) 
Şi totale (agrafia, alexia). 

Tulburările de limbaj scris-citit parţiale reprezintă incapaci- 
tatea unui subiect (capacitate redusă) de a învăţa să scrie şi să citească, 
Chiar dacă are parte de toată educaţia posibilă, chiar dacă are o 
inteligență corespunzătoare, chiar dacă condiţiile familiale, sociale etc. 
sunt mai mult decât favorabile. 

Tulburările de scris-citit dereglează integrarea socială, prin 
manifestarea, în multe cazuri, a unor comportamente antisociale, datorită 
unor eşecuri şi conflicte permanente, cât şi instalării unor trăsături 
caracteriale negative: negativism, descurajare, inerția, nepăsarea, teama 
de insucces, izolarea. 

Dislexia este dificultatea de a citi, manifestată prin tulburări la 
nivelul percepției auditive, optice şi kinestezice, mai general spus toate 
tulburările ce intervin în achiziţia cititului, în mecanismele acestuia. 

Disgrafia, constă în incapacitatea copilului dezvoltat normal din 
punctul de vedere al limbajului, auzului şi intelectului, de a învăţa corect 
şi de utiliza scrisul în condiții normale. 


Simptomatologie 

În aceste tulburări de limbaj se manifestă tulburări în lexia (citirea) 
ŞI grafia (scrierea) vocalelor şi consoanelor, în despărțirea cuvintelor în 
silabe, tulburări în lexia şi grafia cifrelor şi a numerelor naturale simple şi 
a celor cu mai multe cifre. 

Există confuzii între consoanele surde şi cele sonore (p-b, t-d, c-g, 
f-v), inversiuni la nivelul silabelor, fonemelor şi grafemelor, omisiuni sau 
salturi de cuvinte/rânduri în lexie şi în grafice, omisiuni de prepoziții sau 
conjuncții, ritm lent al copierii şi parțial al citirii. 


Manifestări ale disgrafiei: 

e confuzii constante şi repetate între fonemele asemănătoare 
acustic, între litere şi grafismul lor; 

e inversiuni, adăugiri, omisiuni de litere şi grafeme, cuvinte sau 
chiar propoziții; 

e greutăți în combinarea cuvintelor în unităţi mai mari de limbaj; 

e tulburări ale lizibilităţii, ale laturii semantice; 

e grafemele sunt plasate defectuos în spaţiul paginii, inegale ca 
mărime şi formă şi au o aşezare dezordonată; 

e textul este scurt, lacunar, fără unitate logică; 

e apar omisiuni de litere şi silabe, cuvinte propoziţii, sintagme; 

e contopiri de cuvinte, substituiri de grafeme, adăugiri de cuvinte, 
grafeme; 

e disortografii; 

e rânduri libere sau suprapuse; 

e nerespectarea spaţiului paginii, redarea inegală a unor grafeme; 

e scrisul servil ca şi cel în oglindă. 


Manifestări ale dislexiei: 

e neputinţa de a identifica şi citi cuvinte ca un întreg cu o anumită 
semnificaţie şi sens; 

e cuvintele cu o lungime mai mare sunt realizate ca un întreg, după 
mai multe poticniri; 

e întreaga atenție se centrează pe realizarea citirii cuvintelor ca un 
întreg şi pe formă, care să ducă la o lectură cursivă, ceea ce împiedică 
înțelegerea cursivă a textului; 

e sunt înțelese şi mai greu sintagmele, propoziţiile, frazele, iar din 
cauza concentrării asupra unităților disparate, contextul şi subcontextul nu 
mai îndeplinesc rolul de suplinire şi întregire a unor informaţii; 

e greutăţi în citirea cuvintelor cu un grad mai mare de dificultate; 

e greutăți în diferenţierea cuvintelor şi literelor asemănătoare, din 
punct de vedere auditiv; 

e greutăți în trecerea de pe rândul citit pe următorul şi tendința de 
a-l sări; 


dificultăţi în înţelegerea celor citite şi în reproducerea lor; 
omiterea unor foneme sau chiar a unor cuvinte; 

plasarea incorectă a accentului, mai ales pe cuvintele polisilabice; 
dificultăți în păstrarea formei date a textului. 


CAUZELE TULBURĂRILOR DE LIMBAJ SCRIS-CITIT 


E. Verza stabileşte două tipuri de factori care pot produce tulburări 
ale limbajului scris-citit: factori ce aparțin subiectului şi factori ce 
aparțin mediului. Dintre factorii ce aparțin subiectului putem enumera: 
deficiența de ordin senzorial, gradul dezvoltării intelectuale, slaba 
dezvoltare psihomotorie, starea sănătăţii, reacţiile nevrotice, condiţiile 
motivaționale. Factorii de mediu sunt slaba integrare în colectiv şi în 
activitatea şcolară, nivelul scăzut socio-cultural al familiei, metode şi 
procedee necorespunzătoare. 

Dificultățile în deprinderea scris-cititului se pot datora unor cauze 
organice (leziune cerebrală) sau unor cauze funcționale, cum ar fi 
blocajul emotiv. În neuropsihiatrie, termenii de dislexie-disgrafie sunt 
rezervaţi pentru acele tulburări în deprinderea scris-cititului care au un 
substrat organic şi, ca atare, o etiologie, o simptomatologie şi o evoluție 
specifice. 

Deficiențele dislexo-disgrafice pot fi consecințe ale dificultăților de 
articulație, care se transpun în limbajul scris-citit. Când lipsesc 
deficienţele de pronunție, tulburările se datorează handicapului de la 
nivelul auzului fonematic. 

Alte cauze ale acestor tulburări pot fi: sarcinile purtate dificil, 
naşterile grele, condițiile materiale şi culturale scăzute ale familiei, locul 
ocupat în raport cu ceilalți frați. O altă cauză este slaba dezvoltare a 
motricităţii sau a deficienţelor din planul motric. 

Mai pot determina asemenea tulburări incidentele survenite: 

1) în antecedentele heredocolaterale, la genitori, frați şi heredo- 
colaterali (alcoolismul sau abuzul de alcool, tuberculoza, bolile neurolo- 
gice şi organice, bolile psihice, endocrinopatiile); 

2) în perioada sarcinii: disgravidia (toxicoza gravidică), traumele 
fizice şi psihice, iminenţa de avort, infecțiile gravidei (bacteriene, virale 
sau cu protozoari, în cazul din urmă malaria), intoxicațiile exogene sau 
endogene, tentativele de avort, medicaţia folosită în sarcină; 

3) în perioada perinatală: postmaturitatea şi excesul ponderal peste 
4000 g, maturitatea şi deficitul ponderal sub 2800 g, distociile cu aplicare 
de forceps, operație cezariană sau travaliu prelungit, suferința fetală şi 
sindromul neurovascular; 

4) în perioada postnatală: bronhopneumonia, toxicoza, infecțiile 
repetate de căi aeriene superioare, rujeola şi varicela — survenite sub 
vârsta de 1 an, tusea convulsivă până la 3 ani, encefalitele şi meningitele 
până la 5 ani, traumatismele craniene grave până la 7 ani. 

Toate aceste cauze pot duce la dificultăți dislexo-disgrafice ca 
urmare a leziunilor cerebrale. 

În urma cercetărilor s-au stabilit mai multe forme de dislexie- 
disgrafie în condiţiile intelectului normal. Dislexo-disgrafia specifică 
sau propriu-zisă se manifestă printr-o incapacitate paradoxală în formarea 
abilităților de a citi şi scrie. Dificultățile apar în dictare şi compunere, dar 
copilul poate copia unele grafeme şi poate silabisi la compunere. 

Dislexo-disgrafia de evoluţie sau de dezvoltare se manitestă prin 
incapacitatea de a realiza progrese însemnate în achiziția scris-cititului şi 
se presupune că la baza ei stă o cauză genetică. Copilul prezintă dificultăți 
în înţelegerea simbolurilor grafice, a literelor, cuvintelor, propoziţiilor şi 
sintagmelor. Apar omisiuni ale grafemelor, literelor, cuvintelor, înlocuiri, 
substituiri, inversiuni. 

Dislexo-disgrafia spaţio-temporală se caracterizează printr-o scrie- 
re Şi citire în diagonală, scrierea ondulată. 

Dislexo-disgrafia pură sau consecutivă apare pe fondul afaziei, 
alaliei, hipoacuziei. 

Dislexo-disgrafia motrică înregistrează tulburări de motricitate 
caracterizate printr-un scris ilizibil, scris-cititul fiind neglijent, neregulat, 
inegal, tremurat, tensionat, rigid, prost organizat. 

Dislexo-disgrafia lineară se manifestă prin incapacitate în trecerea 
de la rândul parcurs la următorul, sărire peste unele spaţii, lăsându-le 
libere. 

Manifestarea acestor fenomene are un caracter constant şi tendința 
de a se agrava, prin consolidarea deprinderilor greşite şi prin trăirea 
dramatică pe plan intern a eşecurilor. 

În urma experimentelor, ]. De Ajuriaguerra şi colaboratorii săi au 
desprins cinci grupe de disgrafici. 

Scrisul rigizilor este înclinat spre dreapta, cu direcția foarte 
regulată, observându-se o crispare generală a ansamblului traseului, 
literele mult prea înalte față de lățime, buclele zonelor externe mult mai 
lungi decât late. Scrisul are un aspect colțuros, înaintarea de la stânga la 
dreapta este haotică, rândurile înghesuite, literele corectate. 

Scrisul astenicilor este mic, trăsăturile sunt curbe, împrăştiate în 
lățime, literele sunt lipsite de fermitate, neregulate. 

Scrisul impulsivilor dă o impresie generală de precipitare, formele 
sunt imprecise, escamotate, punerea în pagină este sacrificată în favoarea 
rapidităţii, literele finale ale cuvintelor, barele lui t şi accentele sunt 
repezite şi prelungite. 

Grupa celor neîndemânatici se caracterizează prin forme greoaie, 
rău proporționate, retuşate, cu dimensiuni neregulate (hipertrofiate sau 
atrofiate), legăturile având caracter infantil. 

Scrisul încet şi precis are o încetineală substanțială, cu respectarea 
formelor şcolare (mm şi n au arcade regulate). Aceşti copii sunt preocupați 
pentru punerea în pagină, rândul este păstrat, marginile respectate. Dar 
traseul lasă să se vadă semne discrete de tremurături şi umflături care 
trădează fragilitatea grafomotorie latentă. 

Tulburările de scris-citit au o influenţă negativă asupra personali- 
tății atunci când ele sunt conştientizate sau atunci când determină eşecuri 
şcolare repetate. 

Există mai multe categorii de copii care conştientizează sau nu 
tulburările de scris-citit: 

* cei care nu conştientizează şi nici nu sesizează manifestările tipice 
dislexo-disgrafice la alții; 

* copii care sesizează deficiența respectivă la alții, dar nu-şi dau 
seama de propriile lor dificultăți; 

* copii care îşi dau seama de deficiența respectivă atât la ei cât şi la 
alții, dar manifestă incapacitatea de a se corecta ; 

* copii sensibili faţă de deficiență şi care fac progrese remarcabile în 
îndepărtarea ei, depunând un efort activ în raport cu influenţele logo- 
pedice. 

S-au desprins mai multe categorii de dislexo-disgrafii în funcţie 
de diversele dificultăţi pe care le întâmpină copilul. 

Scris-cititul lent, stacato cuprinde cea mai mare categorie de elevi, 
caracterizat prin mari dificultăți la scris şi o oarecare repulsie la citit. Se 
înregistrează două faze: când copilul scrie mărunt, „puchinos”, înghesuie 
grafemele şi când grafemele sunt inegale ca mărime şi depăşesc spațiul 
normal din pagină. Copilul este conştient de dificultățile sale şi foarte 
receptiv la activitatea terapeutică. Aceşti subiecți sunt bine şi foarte bine 
dotați intelectual şi au rezultate şcolare bune. La cei mai mulți putem 
întâlni o uşoară stângăcie sau lateralitate încrucişată. Cei care prezintă 
dificultăți în corelarea complexului sonor cu simbolul grafic şi în 
înțelegerea sensului convenţional al simbolurilor lexiei reprezintă altă 
categorie. Copilul este neputincios în a identifica şi citi cuvântul ca un 
întreg cu o anumită semnificaţie şi sens. Această tulburare este întâlnită 
atât la copii normali, cât şi la cei cu handicap de intelect sau tulburări 
psihice. Printre cauzele acestei dificultăți putem enumera: tulburări la 
nivelul  percepțiilor acustico-vizuale, la nivelul proceselor cognitive. 
Întreaga atenţie se centrează pe realizarea citirii cuvântului ca întreg şi pe 
forma care să ducă la o lectură cursivă, ceea ce împiedică asupra 
înțelegerii adecvate a textului. 

O altă categorie de dislexo-disgrafici sunt cei care prezintă dificultăţi în 
respectarea regulilor gramaticale şi caligrafice. Trebuie lămurit faptul că nu 
vor fi luate în considerare ca erori disgrafice şi dislexice acele disortografii şi 
dificultăți caligrafice ce se datoresc necunoaşterii regulilor respective. 
Disortograficul citeşte sau scrie fără să respecte sau să pună punctul, virgula, 
semnul exclamării, al întrebării, linia de dialog. El poate scrie cu literă mare şi 
la mijlocul cuvântului sau poate începe propoziţia sau fraza cu literă mică. În 
citire are loc o vorbire lentă, monotonă, pauzele sunt şterse, iar din punct de 
vedere caligrafic scrierea disgraficului nu este dreaptă, se alungesc unele 
grafeme comparativ cu altele, unele sunt prea mici, altele prea mari, rândurile 
se suprapun. 

Dislexo-disgrafia care prezintă omisiuni de litere, grafeme şi 
cuvinte, este foarte des întâlnită la cei ce prezintă tulburări de pronunție. 

In scris sunt omise grafemele de la sfârşitul cuvintelor în dictări şi 
compuneri. 

Fenomenul nerespectării spațiului paginii, sărirea şi suprapunerea 
rândurilor sunt frecvente în handicapurile de vedere, la cei cu tulburări 
oculo-motorii, la stângacii care scriu cu mâna dreaptă sau stângă şi în 
ambidextrie. Fenomenul poate exista şi în lipsa acestora atunci când se 
formează deprinderi incorecte de scris-citit sau când apar unele tulburări 
la nivelul proceselor cognitive. În citire, dislexicul poate parcurge același 
rând ori să sară unul sau mai multe fără să-şi dea seama. Disgraficul nu-şi 
poate citi propriul scris şi nu poate respecta spațiul paginii, sărind şi 
suprapunând rândurile. 

Scrisul servil şi scris-cititul ca în oglindă sunt fenomene des 
întâlnite în rândul celor cu tulburări de scris-citit. Scrisul servil se 
manifestă prin înclinarea exagerată spre dreapta sau spre stânga a 
literelor, grafemelor, acestea fiind executate alungit. Scris-cititul ca în 
oglindă se realizează printr-o rotire a grafemelor şi literelor în aşa fel încât 
se ajunge la o reflectare inversă a imaginii respective pe creier. Acest 
fenomen se manifestă mai frecvent în debilitatea mentală şi la copiii 
stângaci. O astfel de tulburare poate fi pusă şi pe seama afecțiunilor 
encefalului, determinate de meningite sau dereglări ale emisferei drepte 
din regiunea parietală inferioară a creierului. 


Tulburările de limbaj scris-citit totale 

Alexia reprezintă pierderea capacității de a citi şi de a înţelege 
limbajul scris. Subiectul alexic vorbeşte normal, răspunde corect la între- 
bări, înţelege ceea ce i se spune, poate scrie corect după dictare sau chiar 
spontan, dar nu înţelege un text scris. 

Agrafia reprezintă pierderea capacităţii de a scrie, la o persoană, 
care înainte scria normal. Subiectul cu agrafie poate scrie un cuvânt, 
dacă copiază literă cu literă. Cauza agrafiei este reprezentată de lezarea 
lobului parietal stâng. 

Diagnosticul acestor tulburări de limbaj scris-citit se pune la 
sfârşitul clasei |. 


6.4.5. Tulburările de dezvoltare a limbajului 


Există două categorii de tulburări de dezvoltare a limbajului: 
* Mutismul electiv, psihogen sau voluntar. 
e Intârzierile în apariţia şi dezvoltarea limbajului. 

1. Mutismul electiv (psihogen sau voluntar) reprezintă refuzul 
total sau parțial al copilului de a comunica cu unele persoane, iar în 
forme grave acest refuz se extinde asupra întregului mediu înconjurător 
sau asupra unor situații. Muţenia este temporară şi poate dura de la 
câteva săptămâni la ani de zile. Copilul cu mutism electiv nu vorbeşte nu 
pentru că nu poate, ci pentru că nu vrea. 


Caracteristicile mutismului electiv: 

e Apare frecvent la copiii hipersensibili, anxioşi, timizi şi este 
însoțit de tulburări comportamentale, în care încăpățânarea, timiditatea, 
brutalitatea, irascibilitatea, negativismul, răutatea ocupă un loc important. 
Refuzul verbal al copilului cu mutism electiv este dublat deseori de refuz 
alimentar din partea lui, refuz de a învăţa sau de a face orice i se cere. 

e Copiii pot fi furioşi, interiorizați, cu complexe de inferioritate. 

e Este mai frecvent la fete şi începe pe la 3-5 ani. 

e Adesea o schimbare de tipul intrării în şcoală sau în grădiniță 
declanşează această tulburare. 

Această tulburare poate căpăta următoarele forme: 

1) Acută: poate apărea după momente de groază, panică, şocuri 
emotive, traumatisme psihice. 

2) Cronică: se manifestă general sau selectiv, față de anumite 
persoane. 


Etiologie (cauzalitate) 

e Atitudini şi metode greşite în educaţia practicată de părinți sau de 
profesori, care traumatizează afectiv copilul (hiperseveritate, pedepse 
corporale mai ales, traumatizare psihologică — amenințări). 

e Situaţii dramatice, şoc emoţional foarte puternic, stres, eşecuri 
repetate, frustrări. 

e Mediul de trai impropriu (ex. ostilitate). 

Copiii cu mutism electiv, deşi nu comunică, înțeleg scrierea şi nu 
manifestă deficienţe de ordin intelectiv. Dar, persistenţa pe o perioadă 
lungă de timp poate duce la rămâneri în urmă pe linia dezvoltării verbale 
ŞI a exprimării logico-gramaticale. 

Dacă mutismul se întinde prea mult în timp, fără să se intervină, pot 
apărea perturbări intelectuale (rămâneri în urmă la şcoală, reducerea 
vocabularului, afectarea exprimării gramaticale etc.). De asemenea, se 

poate întâmpla ca, deşi s-a intervenit în sens optimizator, rezultatele să nu 
fie cele scontate şi copilul cu mutism să rămână în continuare „imun” la 
încercările celor din jur de a-l scoate din tăcere. În această situaţie este de 
preferat ca părinţii să schimbe şcoala, colectivitatea în care învaţă copilul 
sau profesorul acestuia. 


2. Retardul verbal 


C. Vrăşmaş şi E. Stănică consideră retardul verbal drept blocajul 
ritmului de evoluţie a limbajului, ce se abate de la normal. Un copil cu 
retard de limbaj până la vârsta de trei ani foloseşte un număr redus de 
cuvinte, le pronunţă greşit, nu formează propoziţii simple, însă are auzul 
bun şi organele fono-articulatorii normal dezvoltate. Copilul cu retard 
verbal (întârziere în dezvoltarea limbajului) rămâne în urma copiilor de 
aceeaşi vârstă cu el. 

Retardul de limbaj poate fi cauzat de o serie de factori precum: 

e factori neurogeni (în perioada peri şi postnatală); 

e factori somatogeni (boli cronice îndelungate, boli infecțioase); 

e factori psihogeni (mediu care nu stimulează vorbirea, supra- 
solicitare verbală, exigenţe prea mari, atitudini brutale, şocuri emoţionale 
puternice); 

e factori constituționali, („inabilitate verbală” ereditară pe linie 
paternă, mai frecventă la băieți). 

Retardul verbal se caracterizează printr-o întârziere în dezvoltarea 
motricității generale (statica capului, trunchiului, mersul). Evoluţia 
aparatului fonoarticulator stagnează după perioada lalațiunii, vocalele 
sunt prezente, însă consoanele dificile sunt omise sau înlocuite, grupurile 
de consoane fiind înlocuite cu consoane mai uşor de pronunțat, diftongii 
reduşi la o vocală, silabele reducându-se spre sfârşitul cuvântului. 
Apariţia cuvintelor are loc după doi-doi ani şi jumătate, vocabularul fiind 
format doar din 20-30 de cuvinte. Copilul nu formează propoziții, nu 
diferențiază sunetele în cuvinte, are dificultăți la trecerea de la limbajul 
intern la cel extern, nu cunoaşte semnificația multiplă a cuvintelor, uneori 
are tulburări de lateralitate şi manifestă un deficit al motricității fine 
(buze, limbă, degete). 

Dezvoltarea intelectuală poate fi conform vârstei cronologice, 
liminară sau întârziată din cauza absenței limbajului. Comportamentul 

psiho-afectiv este dominat de timiditate, absenţa dorinței de comunicare, 
hiperkinetism şi opoziționism. 

Formele clinice ale întârzierii verbale pot fi: 

e Forma pură, atunci când nu există simptome somato- 
neuropsihice. 

e Forma constituțională, în care sunt afectate toate laturile vorbirii. 

e Forma somatică însoţeşte distrofia, rahitismul şi deficienţele fizice. 


6.4.6. Tulburările polimorfe ale limbajului 


Aceste tulburări de limbaj au substrat neurologic şi sunt de două tipuri: 
— alalia; 
— afazia. 


e ALALIA 


E.Vrăşmaş şi C.Stănică consideră alalia cea mai profundă tulburare 
de elaborare, organizare şi dezvoltare a limbajului, întâlnită la copiii ce nu 
au vorbit niciodată. Acest handicap presupune imposibilitatea de a vorbi 
din naştere, cu toate că nu există dificultăți de ordin senzorial sau de 
intelect mari care să împiedice însuşirea limbajului de către copil. Apar 
ca majore în acest handicap dificultățile de realizare a motricităţii sau de 
percepţie vizuală sau auditivă. 

Etiologie 

— sifilisul şi tuberculoza părinţilor; 

— alcoolismul părinților; 

— boli grave repetate (encefalită, varicelă); 

— tonus psihic şi motor scăzut etc. 

Forme clinice sunt: cu predominanță motorie, cu predominanță 
senzorială şi cu predominanţă senzo-motorie. 


Alalia motorie 

Sinonimii: atazie motorie congenitală, afazie de expresie, dispraxie 
de limbaj etc. 

Simptomatologie 

Vorbirea spontană este redusă la trei-patru cuvinte sau este 


inexistentă, iar vorbirea repetată este imposibilă. Inţelegerea limbajului 
este aparent normală, însă subiectul nu înţelege în profunzime noțiunile 

abstracte şi frazele mai lungi. Vorbirea se realizează cu dificultate, 
mişcările fonoarticulatorii fiind difuze şi dezordonate. 

În funcţie de gradul încordării organelor fonoarticulatorii pronunția 
poate fi: hipertonă, când nu se pot pronunţa sunetele: i, s, z, sau hipotonă, 
când pronunția se aseamănă vag cu modelul şi nu se pot pronunța 
consoanele ocluzive (€) şi nici cuvintele întregi. 

Copilul alalic motor nu ştie să vorbească. El înțelege sensul 
cuvintelor şi îl reţine, dar nu le poate pronunţa. Execută ordinele verbale 
ŞI poate arăta obiectele indicate. Poate emite unele sunete articulate şi 
chiar cuvinte mono şi bisilabice. Prezintă o dispraxie buco-linguo-facială 
care există independent de actul fonator şi care determină o masticație 
greoaie precum şi imposibilitatea realizării unor mişcări, ca de exemplu: 
închidere/deschidere a gurii, scoaterea limbii, suflare etc. Nu poate realiza 
o mişcare la cerere, nu se poate spăla pe mâini, nu se poate şterge, 
îmbrăca etc. 


Alalia senzorială 


Sinonimii: surditate verbală congenitală, agnozie auditivă. 

Alalia senzorială este o tulburare (disfuncție) de percepere a 
mesajelor verbale şi a înţelegerii vorbirii, cu tulburări consecutive de 
exprimare. 


Simptomatologie 

Vorbirea spontană este inexistentă sau este redusă la două-trei 
cuvinte iar vorbirea repetată poate fi: imposibilă, aproximativă şi ecola- 
lică. Vocea alalicului senzorial este sonoră. Deficiența auditivă, deşi exis- 
însuşirii limbajului (subiectul prezintă oscilări în folosirea auzului). 
Alalicul cu această formă nu înţelege sensul vorbirii, dar poate repeta 
unele cuvinte (ecolalie), chiar cu un grad de dificultate crescut în 
pronunție. Aude bine, dar are dificultăți de percepție a direcţiei sunetelor. 

Caracteristice în alalia senzorială sunt dificultățile în desprinderea 
formelor verbale de pe fondul sonor, subiectul neidentificând stimulii 
sonori şi neacordând o semnificație mesajelor verbale. 

= Este o tulburare esențială de exprimare şi înțelegere a limbajului, 
la copilul care nu a vorbit niciodată şi care nu va putea vorbi decât în 
urma unei învățări dirijate. 

= Vorbirea spontană este nulă sau limitată uneori la câteva sunete 
sau cuvinte. 

= Afectează limbajul impresiv şi expresiv. 

= Nu presupune deficiențe de intelect. 

= Există tulburări de percepție, întârziere şi neîndemânare motorie. 


Alalia mixtă 


Este cea mai gravă formă de alalie, în care predomină 
caracteristicile uneia sau alteia dintre cele două forme. Alalicii au 
posibilitatea să pronunţe unele silabe şi cuvinte, dar pe care le folosesc 
foarte rar, înțeleg unele cuvinte izolate, dar nu descifrează sensul 
propoziției. 

O altă clasificare a alaliei se realizează după gradul încordării 
motricităţii, în momentul emiterii sunetului, diferențiindu-se: 

e Alalici hipotoni: se constată o slăbiciune a articulării, vorbire 
lipsită de forță, afonă, laxă, sacadată. Cuvintele nu sunt pronunţate 
complet, se trece uşor peste vocale, pronunția fiind labilă. 

e Alalici hipertoni: se constată o încordare exagerată a organelor 
fonatoare, cu atacuri bruşte în momentul emiterii, dificultăți în 
diferenţierea locului de articulare, inegalitate în privinţa duratei şi a 
intensității sunetului. 


e AFAZIA 


Afazia reprezintă incapacitatea de a vorbi la o persoană care 
înainte avea comportament verbal normal. Afazicul şi-a pierdut această 
capacitate după ce dobândise comportamentul verbal. 

Caracteristicile afaziei 

e Este mai frecventă la vârstele adulte sau la bătrânețe. 

e  Determină modificări profunde în sfera limbajului, iar, la nive- 
lul personalității, se produc destructurări masive. 

e  Vorbirea este alterată în condițiile păstrării mişcării automate şi 
voluntare a limbii. 

e  Apartulburări ale percepției auditive şi vizuale, iar în pronunție 
se constată că acele cuvinte uzuale nu sunt atât de alterate. 

e  Areloco scădere a memoriei, gândirii, atenţiei şi apar tulburări 
lexice, grafice şi de calcul. 

e Se manifestă pierderea abilității de a folosi limbajul. 

e Subiectul are o tulburare a construcției spaţiale. 

e Subiectul are comportamente normale. 

e Se păstrează cuvintele parazite, interjecțiile, se manifestă stilul 
telegrafic. 

e  Potapărea, la unele persoane, vorbirea „academică” şi un scris 
servil, tulburări ale accentului, agramatisme. 

e  Apardificultăți în enumerarea automată, intoxicația cu cuvinte. 

e  Aparafecţiuni ale vocii, dereglări ale respirației, emoții exage- 
rate. 

e  Apartulburări ale inteligenței. 


Etiologia afaziei 

Afecţiunile creierului, ale SNC, traumatismele cranio-cerebrale, 
infecțiile, intoxicaţiile, tumorile cerebrale (rezultate din accidente vascu- 
lare cerebrale), diabetul, intoxicaţiile cu dioxid de carbon pot determina 
apariția acestei tulburări polimorfe de limbaj. 


Formele ajfaziei 


e Vl/otorie: atazicul nu vorbeşte, dar păstrează limbajul interior şi 
înțelegerea. 

e VWlotorie totală: nu poate vorbi, scrie şi citi, dar se păstrează 
înțelegerea. 

e Transcorticală motorie: nu poate vorbi spontan, dar poate repeta 
scrierea şi păstrează înţelegerea. 

e Senzorială pură: recunoaşte sunetele izolate, poate scrie şi citi, 
dar nu înţelege. 

e Senzorială totală: apar logoreea, agrafia, alexia, tulburările de 
înţelegere şi se păstrează vorbirea spontană. 

e Senzorială transcorticală: nu poate vorbi şi scrie spontan, nu 
înţelege, dar îşi păstrează vorbirea repetată, ecolalie asociată cu surditate 
verbală accentuată. 

e Totală: manifestă tulburări expresive şi receptive de intelect. 

e De conducere: se manifestă tulburări ale repetării cuvintelor şi 
denumirii obiectelor, dar se păstrează relativ înțelegerea şi vorbirea 
spontană. 

Diagnostic diferenţial 


Alalia se poate confunda din cauza absenței limbajului cu alte 
tulburări precum: afazia, dizartria, mutismul electiv, autismul sau retardul 
de limbaj, însă există diferențe majore față de acestea: 


Afazie 
Simptome neurologice pronunțate 
Tulburare dobândită 
Dezintegrarea limbajului 
Există vorbire automată, 
emoțională, repetată, telegrafică 


Dizartrie 
Apare în infirmităţile motorii 
cerebrale 
Infirmitatea motricităţii organelor 
fonatoare 
Subiectul nu poate vorbi 
Nu e afectat limbajul propriu-zis, 
ci segmentul intermediar între 
organele periferice şi centrul 
limbajului de pe 
scoarță 


Mutism electiv 
Dobândit 
Temporar, reversibil 


Se manifestă în funcție de 
persoane, locuri, situație 
Refuză contactul cu mediul 
Este determinat de factorul 
educativ 


Alalie 


Tulburare înnăscută 
Neintegrarea limbajului 
Vorbire inexistentă 


Alalie 
Nu există infirmități motorii 
cerebrale 
Necoordonare motorie 


Subiectul nu ştie să vorbească 
E afectat limbajul şi centrul 
vorbirii 


Alalie 
Înnăscut 
Permanent (dacă nu se face 
terapie) 


Nu se modifică comportamentul 
verbal în funcție de mediu 

Nu refuză contactul cu mediul 
Nu este determinat de factorul 
educativ 

Autismul 
Comportament inadecvat 
Limbaj cu caracter reproductiv 
Ecolalie de: conţinut 

intonaţie 
înălțime 

imediată 
întârziată 


Retard de limbaj 
E determinat de factori de 
educaţie şi de mediu 
Blocaj în ritmul de evoluţie 
In condiţii propice se învață 
limbajul 
Limbajul poate atinge nivelul 
corespunzător vârstei 


Surdomutitate 
Nu aude niciodată 
Nu reacționează la stimuli 
auditivi, verbali 


Vorbirea repetată e imposibilă 
fără demutizare 
Voce voalată, surdă 


Alalie 
Comportament adecvat 


Ecolalie de: conţinut 
intonaţie 
nu există 
imediată 
nu există 


Alalie 
Nu e determinată de factori 
educativi şi de mediu 


Tulburare ce durează, rezistentă 
la învăţare 

Limbajul nu poate atinge nivelul 
corespunzător vârstei 


Alalia senzorială 
Oscilează în folosirea auzului 
Reacționează selectiv la stimuli 
în funcție de cunoaşterea 
sensului şi de starea psihică 
Vorbirea repetată e posibilă fără 
învățarea limbajului 
Voce sonoră 


6. 5. Corectarea deficienţelor de limbaj 


În corectarea acestor deficienţe se utilizează două categorii de 
metode, unele de ordin general, iar altele specifice fiecărei categorii de 
handicap de limbaj în parte. 


6.5.1. Metode şi procedee de ordin general 


e Gimnastica şi miogimnastica corpului şi a organelor care 
participă la realizarea pronunțţiei 

Pentru îmbunătățirea motricității generale şi a mişcărilor fono- 
articulatorii se pot indica o serie de exerciții care au o importanță 
deosebită nu numai pentru dezvoltarea limbajului dar şi pentru sănătatea 

organismului. Aceste exerciții urmăresc fortificarea trunchiului, a gâtului 
şi a membrelor. Întotdeauna exerciţiile fizice generale trebuie asociate cu 
cele de respiraţie. 

Scopul exerciţiilor fizice generale este de a uşura desfăşurarea unor 
mişcări complexe ale diferitelor grupe de muşchi care iau parte la 
activitatea de respirație şi la funcționarea aparatului fono-articulator. Se 
disting două categorii mari de exerciții: 

a) cu scopul de a relaxa organismul şi musculatura aparatului de 
emisie; 

b) de încordare, care se folosesc în special în timpul pronunțării 
sunetelor surde. 

În cazul exerciţiilor fizice generale este indicat ca fiecare mişcare să 
fie executată în mod ritmic, ceea ce va uşura introducerea ritmului la 
nivelul vorbirii. 

Pentru dezvoltarea organelor fono-articulatorii se recomandă o serie 
de exerciții ce se referă la dezvoltarea mişcărilor expresivităţii faciale, 
linguale, mandibulare, labiale. Exerciţiile de dezvoltare a expresivității 
faciale se fac în mod diferențiat, în funcţie de caz. Dintre cele mai 
importante exerciții folosite în acest scop amintim: umflarea şi retragerea 
simultană a obrajilor, închiderea şi deschiderea ochilor concomitent cu 
ridicarea şi coborârea ritmică a sprâncenelor, imitarea râsului şi a 
surâsului, imitarea încrețirii şi descrețirii frunții, umflarea alternativă a 
obrajilor, retracția obrazului între dinţi spre interiorul cavității bucale. 

Motricitatea linguală joacă un rol esenţial în pronunția sunetelor 
deoarece la fiecare sunet limba se dilată, se contractă, ia forme diferite şi 
ocupă alte poziţii în cavitatea bucală. Pentru dezvoltarea motricității 
linguale se recomandă următoarele exerciţii: scoaterea limbii neîncordate 
ŞI lățite între dinți şi buze, în aşa fel încât să atingă cu marginile sale 
comisurile bucale, scoaterea limbii încordate şi ascuțite din gură sub 
formă de săgeată, scoaterea alternativă a limbii: săgeată — revenire la loc — 
lopată — revenire la loc, alternarea formei limbii în afara gurii: săgeată, 
lopată, revenirea la loc, mişcări antero — dorsale ale limbii: scoaterea 
limbii afară — retragerea ei la dinți; contractarea limbii în fundul cavității 
bucale unde formează un ghem de muşchi, din care nu se mai distinge 
vârful limbii — revenirea la loc, lipirea limbii lățite de palat şi desprinderea 
ei cu plescăit, imobilizarea marginilor laterale ale limbii între dinţi, în aşa 
fel încât vârful ei să rămână liber pentru a se îndoi în sus şi în Jos, 

ridicarea vârfului limbii spre gingia superioară (t, d) — revenirea la loc şi 
îndoirea vârfului limbii la gingia inferioară. Alte exerciții posibile pot fi: 
executarea de mişcări circulare cu vârful limbii pe suprafața buzelor, care 
se deschid şi se depărtează cât mai mult, îndoirea vârfului limbii pentru a 
realiza mişcări circulare pe suprafața dinților, sub buze, constricțiunea 
limbii sub formă de jgheab. 

Exerciţiile pentru dezvoltarea motricității linguale trebuie să fie 
executate la început cu gura deschisă. De preferință se începe cu mişcările 
mai uşor controlabile, efectuate în afara cavității bucale, apoi se trece la 
cele din interiorul ei. Aceste mişcări se vor executa meticulos, fără grabă 
ŞI cu precizie. 

Exerciţiile pentru dezvoltarea motricității mandibulare se folosesc, 
în special, la cei care au o muşcătură deschisă, prognatism şi progenie sau 
la cei cu traumatisme maxilo-faciale. Astfel de exerciţii sunt: coborârea şi 
ridicarea mandibulei, liber şi prin opunere de rezistenţă, în direcția opusă 
mişcării de coborâre, cu mâna, coborârea în jos a mandibulei relaxate, 
mişcări antero-posterioare ale mandibulei: împingerea mandibulei înainte 
— revenire la loc, cu expirare pe gură — retragerea maxilarului îndărăt — 
revenire la loc. Se mai poate folosi împingerea mandibulei înainte, urmată 
de retragerea ei îndărăt, ţinând între dinţi un creion, care se ridică spre nas 
ŞI se lasă în jos, urmând mişcările mandibulare, precum şi mişcări laterale 
cu mandibula: spre dreapta — revenire la loc, spre stânga — revenire la loc. 

Pentru dezvoltarea motricităţii labiale este necesar să se folosească 
o serie de exerciţii, pornind de la rolul important pe care-l joacă buzele în 
pronunţarea fiecărui sunet, silabă, cuvânt. Exerciţiile pentru dezvoltarea 
motricităţii labiale facilitează mişcările complexe de articulație a 
sunetelor, având un rol însemnat şi în perceperea vorbirii prin labio- 
lectură, mai ales la cei cu dislalii audiogene şi ele pot fi reprezentate de: 
întinderea buzelor lipite una de alta, ca pentru supt, retragerea buzelor, 
expunând pe cât posibil gingiile (ca pentru rânjet). Din această poziţie se 
pronunță sunetele: „i, „s”, „z”. La revenirea buzelor la loc se pronunţă 
sunetele: „p”, „b”, „m”. Mişcarea de extensie a buzelor ca pentru rictus se 
poate intui prin întinderea unui elastic, plasat în faţa cavității bucale. 
Alternarea mişcărilor celor două buze, vibrația buzelor, imitând forăitul 
cailor, mişcările de lateralizare a buzelor şi de rotire a lor, precum şi 
pronunția cât mai rapidă în serie, cu maxilarele strânse a silabelor ba, bi, 

bu şi pa, pi, pu sunt alte tipuri de exerciții utilizate pentru corectarea 
tulburărilor de limbaj. 

Exerciţiile pentru dezvoltarea motricităţii vălului palatin se aplică 
în special la cei cu pronunție nazală. Se pot folosi în acest caz următoarele 
exerciții: căscatul disimulat, provocarea reflexului de sufocare, stimulând 
ridicarea automată a vălului palatin prin atingere cu spatula (sau cu o 
linguriţă), pronunţarea prelungită a vocalei „a”. 

Exerciţiile pentru dezvoltarea motricităţii laringuale sunt şi ele 
necesare, deşi laringele nu îndeplineşte o funcţie articulatorie directă, 
exceptând unele sunete vicariante, laringuale, cu rol compensator, la cei 
cu despicături palatine. Cu toate acestea, prin uşoarele sale deplasări şi 
schimbări de poziție, el modelează activ la pronunția sunetelor cavitatea 
faringiană. Ridicarea uşoară a laringelui în sus la pronunția sunetelor de 
tonalitate înaltă (i, e, z) este precedată de contracția şi de îngustarea, iar 
coborârea la pronunția sunetelor joase (u, r, |), de decontracția şi de 
mărirea volumului cavităţii faringiene. 

e Educarea respirației şi a echilibrului dintre inspir şi expir are 
un rol important şi în pronunție. În timpul expirului, suflul face să vibreze 
coardele vocale necesare pentru producerea sunetelor. Presiunea expirului 
Şi a inspirului se modifică în funcție de fiecare sunet. Pentru pronunţarea 
consoanelor surde este nevoie de o presiune expiratorie mai accentuată 
decât la pronunția consoanelor sonore. La copiii cu tulburări de vorbire, 
musculatura necesară actului de respiraţie nu este suficient de dezvoltată 
din cauza lipsei de exersare naturală. 

Se disting două tipuri de respirație în funcție de sex: la bărbaţi o 
respirație costo-abdominală, în care rolul hotărâtor pentru realizarea 
expirului şi inspirului îl joacă muşchii abdominali şi costali inferiori, iar la 
femei predomină respirația de tip toracic, manifestată prin contracția şi 
relaxarea preponderentă a cutiei toracice. La copii, pe lângă faptul că 
respirația nu se desfăşoară în mod ritmic, nu există nici o diferenţiere netă 
între cele două tipuri de respiraţie caracteristice sexului respectiv. 

În desfăşurarea exerciţiilor de respiraţie trebuie să se respecte 
anumite indicații metodice: particularitățile de vârstă (cu copiii preşcolari 
şi parțial cu cei din clasele I-II, exercițiile trebuie să se desfăşoare sub 
formă de joc, în timp ce la copii mai mari exerciţiile au un caracter 
didactic), cerinţele igienico-sanitare (exercițiile să se desfăşoare în 

cabinete bine aerisite, cu ferestrele deschise, sau în curte, durata şi 
intensitatea exerciţiilor să fie dozate în dependență de rezistența copiilor, 
pentru a preveni instalarea oboselii, iar în unele cazuri chiar şi a ameţelii). 

Exemple de exerciții de respirație la şcolari: inspir scurt şi adânc, 
expir lung şi uniform pe gură şi apoi pe nas, inspir scurt şi expir lung 
întrerupt de două pauze: inspir, expir, pauză, expir, pauză, expir etc. În 
continuare aceste exerciții se realizează prin asocierea unor mişcări de 
braţe. Se ridică braţele rapid în sus şi se inspiră adânc, apoi se coboară 
încet şi uniform, expirând. În timpul pauzei expiratorii, braţele se opresc 
pe loc şi se coboară odată cu terminarea acesteia, concomitent cu reluarea 
expirului. În realizarea acestor exerciţii se va urmări să nu se facă pauze 
între inspir şi expir, ŞI, dimpotrivă, între expir şi inspir să existe o apnee 
de câteva secunde. Indicaţia este utilă mai ales la prevenirea spasmului 
diafragmatic ce se instalează la bâlbâiți în timpul pauzei dintre inspir şi 
expir. 

Treptat, exercițiile de respiraţie se asociază cu pronunția sunetelor. 
Expirul aerului se produce prin pronunția vocalelor sau a consoanelor 
siflante. Sub această formă se sesizează mai uşor dacă dislalicul expiră 
uniform sau iroseşte unda respiratorie neeconomic. În primul caz, 
intensitatea vocii este uniformă pe tot timpul fonației, pe când în cel de al 
doilea caz se produce o slăbire a ei. După exersarea sunetelor se trece la 
pronunția de propoziții pe un singur expir. Exerciţiile se aplică prin 
repetare, de cinci până la zece ori. Durata lor variază la începutul 
şedinţelor logopedice de la 2 minute până la 5 minute. 

e Educarea auzului fonematic, adică a capacităţii de a identifica 
şi diferenţia sunetele limbii, contribuie, alături de alte elemente, la 
realizarea unei pronunţări corecte. 

Tulburările auzului fonematic pot merge de la incapacitatea 
diferențierii sunetelor, sau numai a unora, până la imposibilitatea 
perceperii chiar a silabelor şi cuvintelor ca unităţi specifice limbajului. 

Mulţi dislalici dispun de capacitatea motrică necesară articulației 
corecte a sunetelor şi fără îndoială le-ar şi realiza, dacă auzul lor nu s-ar fi 
deprins cu pronunția defectuoasă. În aceste cazuri, dificultăţile de 
pronunție nu se găsesc în organele de articulaţie, care pe o anumită 
treaptă a evoluției ontogenice au realizat sunetele respective, ci în 
deficienţe ale auzului fonematic. 

În realizarea pronunţiei corecte, dislalicul trebuie să efectueze, pe 
de o parte, o comparaţie între propria sa pronunție recepționată de la 
persoanele din jurul său, iar pe de altă parte, el trebuie să realizeze un 
autocontrol, pe baza auzului, asupra emisiilor vocale. Deficienţele auzului 
fonematic fac imposibil autocontrolul auditiv şi, în cazul acesta, dislalicul 
face eforturi de îndreptare a vorbirii pe baza motrico-kinestezică a 
aparatului de emisie. Dacă la început dislalicii nu-şi dau seama de 
pronunția lor defectuoasă, pe măsură ce se efectuează exerciții pentru 
dezvoltarea auzului fonematic ei devin conştienţi de tulburarea respectivă 
Şi fac eforturi de înlăturare a ei. Prin urmare, în corectarea dislaliei este 
necesar să se acorde o atenţie mai mare dezvoltării auzului fonematic. 

Printr-o corectare inadecvată, care nu ţine seama de rolul auzului 
fonematic în perceperea şi reproducerea corectă a sunetelor, se poate 
obţine chiar un efect contrar celui scontat, şi anume se poate contribui la 
fixarea şi consolidarea unor defecte de articulație. 

În munca logopedică de corectare a dislaliei trebuie să acordăm o 
importanță primordială exerciţiilor de sesizare a propriilor greşeli de 
articulaţie. Astfel de exerciţii pentru sesizarea propriilor greşeli de 
pronunție sunt: înregistrarea pe bandă de magnetofon a cuvintelor care 
conțin sunetele ce se exersează, pronunţate de către logoped şi de către 
dislalic şi reproducerea lor pentru a sesiza prin comparaţie diferenţa dintre 
el, dictări de cuvinte sau de propoziţii în care apar frecvent sunetele 
pronunţate defectuos, exerciţii de pronunție a logopedului într-o ureche 
concomitent cu pronunția proprie în cealaltă. 

Exerciţiile folosite pentru emiterea corectă a sunetelor sunt de tipul 
reproducerii sunetelor onomatopeice (şşş — locomotiva, sss — şarpele, 
gâsca, v]]) — vântul etc.). 

Uneori, în corectare, se merge pe un drum invers în comparaţie cu 
cursul dezvoltării normale a pronunției la copii, care mai întâi, aud 
sunetele, iar apoi, imitându-le, le pronunță. Dislalicul articulează mai 
întâi, apoi aude ceea ce pronunță, perfecționându-şi treptat percepțiile 
auditive şi pronunția. Exerciţiile de articulație se desfăşoară, la început, cu 
excluderea auzului, prin diferite mijloace de mascare a sunetului, şi numai 
după ce a fost elaborată pronunția se asociază impresia acustică. 

Confuziile, înlocuirile, inversările de sunete şi agramatismele 
copiilor dislalici, exteriorizate frecvent şi în scris şi citit, constituie 
simptome ale dezvoltării deficitare a capacității de analiză şi sinteză 

fonetică. În cadrul lecţiilor logopedice, pentru corectarea acestor 
deficienţe, se aplică exerciții sistematice de dezvoltare a analizei şi 
sintezei conştiente a componentei fonematice a cuvintelor. Prin efectuarea 
acestor exerciţii, dislalicul învaţă să audă şi să distingă clar sunetele din 
cuvânt în ordinea succesiunii lor normale, ceea ce contribuie la însuşirea 
pronunţiei corecte a sunetelor izolate, a structurii morfologice a cuvintelor 
ŞI a aspectului gramatical al limbii. Exerciţiile de dezvoltare a capacității 
de analiză şi sinteză fonetică trebuie să țină seama de particularitățile de 
vârstă ale copiilor. Copiii mici şi chiar analfabeți nu pot să despartă 
cuvântul în elementele sale fonematice. Substanţa sonoră a cuvântului le 
apare, pe baza percepţiei global-structurale, indivizibilă. 

Cuvântul fiind pentru copil cea mai mică unitate cu sens şi nu 
fonemul, lecţiile de dezvoltare a capacității de analiză şi de sinteză 
fonematică trebuie să înceapă cu diferențierea şi separarea cuvintelor din 
propoziţie. Copilul trebuie să înveţe să distingă şi să reproducă precis 
fiecare cuvânt din propoziţia ce se exersează. 

La dislalici sunt eficace pronunțarea, diferențierea şi identificarea 
cuvintelor sinonime şi paronime. E.Verza consideră că pentru dezvoltarea 
auzului fonematic sunt mai importante exerciţiile în cuvinte decât 
pronunțarea sunetelor izolate. Cuvintele care se folosesc pentru 
consolidarea sunetelor învățate şi a propoziţiilor care cuprind grupuri de 
asemenea sunete folosesc şi la dezvoltarea auzului fonematic. 

e Educarea personalității logopatului (persoanei cu tulburare 
de limbaj) 

Acest proces trebuie să înceapă o dată cu corectarea tulburării de 
limbaj, indiferent de vârsta logopatului, dar este, în primul rând, necesară 
la copiii de vârsta şcolară şi, în special, la cei care se află în perioada 
pubertăţii şi adolescenţei. 

La apariția tulburărilor de personalitate contribuie adeseori, fără ca 
ei să-şi dea seama, părinții şi educatorii (prin apostrofarea şi solicitarea 
insistentă a copiilor să vorbească corect), atitudinea colegilor de 
ridicularizare şi ironizare determinându-i pe cei cu deficiență să devină 
retraşi şi închişi în ei înşişi. 

In această situație, educarea personalităţii trebuie să urmărească: 

a) redarea încrederii în propriile posibilităţi; 

b) crearea convingerii că tulburarea de limbaj nu presupune un 
deficit intelectual; 

Cc) crearea convingerii că ea este o tulburare pasageră care poate fi 
corectată; 

d) crearea încrederii în logoped; 

e) înlăturarea negativismului şi redarea optimismului. 

Pentru îndeplinirea acestor obiective un rol important îl are 
înregistrarea vorbirii logopatului la începutul tratamentului logopedic şi 
apoi, periodic, pe măsura obţinerii unor rezultate pozitive în activitatea de 
corectare, chiar dacă acestea sunt numai parțiale. Astfel, acesta va putea 
să-şi asculte vorbirea din prima înregistrare şi să o compare cu 
înregistrările ulterioare, ceea ce îi dă încredere în sine şi în logoped şi 
optimismul că această tulburare poate fi corectată. 

Un rol important îl are şi atitudinea părinților, profesorilor şi a 
colegilor faţă de această persoană. În acest sens, logopedul trebuie să le 
explice ce înseamnă tulburarea pentru copil, faptul că ea poate fi 
corectată, că ei trebuie să manifeste înţelegere şi tact. 

E. Verza consideră că rezultatele cele mai bune în educarea 
personalității le are psihoterapia. Pentru aplicarea psihoterapiei trebuie să 
se aibă în vedere: etiologia şi simptomatologia deficienței de limbaj, 
vârsta persoanei, particularităţile personalității ei, nivelul său de cultură şi 
de dezvoltare intelectuală. Prin psihoterapie se urmăreşte înlăturarea fricii 
patologice de a vorbi şi a sentimentului de inferioritate. Subiectul trebuie 
convins că poate vorbi bine şi că sensibilitatea sa exagerată este 
nejustificată. Psihoterapia are la bază o serie de metode şi tehnici 
psihopedagogice care se folosesc în vederea restabilirii echilibrului psiho- 
fizic al logopatului, încercând să şteargă din mintea subiectului cauzele 
care au declanşat tulburarea, să înlăture şi să prevină unele simptome, 
creând în felul acesta, condiţii favorabile pentru acţiunea altor procedee 
logopedice în cadrul unui tratament complex. 

Psihoterapia poate fi aplicată individual, mai ales la început, dar şi 
în grup. La constituirea grupului este foarte important să se țină seama de 
vârsta logopaţilor, de nivelul lor de cultură, de gradul de inteligență, de 
tipul de deficiență şi de cauzele care au declanşat-o. Forma sub care se 
poate utiliza psihoterapia este aceea a unor discuţii, a prezentării unor 
filme, conținând imagini liniştitoare şi semnificative, însoțite de discuții, a 
ascultării muzicii cu caracter liniştitor, a ascultării cu ajutorul 
înregistrărilor a progreselor realizate în vorbire, a utilizării sugestiei şi a 
hipnozei, a jocurilor (la vârstele mici). R.Schilling foloseşte „jocul 

curativ logopedic”, în cadrul căruia copii se substituie poeților, regizorilor 
şi actorilor. La început sunt mute, rezumându-se doar la mişcare, pentru 
ca treptat să se ajungă la sunete şi zgomote (imitarea unor animale însoţite 
de mişcările corespunzătoare, zgomotul unor maşini, a vântului), la 
cântece şi la vorbire. Jocurile de mişcare ajută la folosirea gesturilor 
expresive în timpul vorbirii, apelative şi indicative. 

Psihoterapia nu trebuie limitată numai la cel ce suferă de o 
deficiență, ci ea se extinde şi asupra persoanelor cu care logopatul vine în 
contact: părinți, fraţi, surori, rude. Astfel, activitatea psihoterapeutică este 
continuată pe un alt plan (în cadrul familiei), ceea ce exercită o influență 
favorabilă asupra subiectului şi prin aceasta, asupra rezultatelor finale ale 
psihoterapiei. 


6.5.2. Metode şi procedee specifice logopedice 


În funcţie de fiecare tip de deficiență de limbaj în parte, există o 
serie de metode specifice. 

1. Pentru corectarea dislaliei, prima condiţie a reuşitei muncii 
logopedice o constituie câştigarea interesului şi a încrederii în tratamentul 
aplicat, prin stabilirea unor raporturi favorabile, de apropiere dintre 
logoped şi dislalic. Pentru a se realiza acest deziderat trebuie evitat 
formalismul, care se manifestă, mai ales în primele faze ale muncii 
logopedice, prin neglijarea particularităților de vârstă şi individuale ale 
persoanelor cu care se lucrează. 

e Un prim pas îl constituie formarea sunetului din nou. Modelul 
greşit nu se corectează, ci se elaborează de la început un model nou de 
pronunție a sunetului. Întotdeauna exersăm un sunet nou şi numai după 
aceea îl introducem în vorbire. 

e Apoi, sunetul nou este derivat dintr-un alt sunet corect articulat. 
Se recurge la sunetele asemănătoare, pe care dislalicul le pronunță corect. 
Din aceste sunete „ajutătoare” se formează treptat sunetele noi corecte, 
care le înlocuiesc pe cele greşite. 

e Formarea  autocontrolului auditiv asupra pronunţiei este 
următoarea etapă. Sunetele formate din sunete ajutătoare, oricât de 
apropiate ar fi sub aspect fiziologic, se deosebesc prin efectul lor acustic. 
Sunetele se formează kinestezic şi se fixează prin autocontrol auditiv. 

Diferențierea auditivă a noului sunet se sprijină până când se elaborează 
controlul auditiv asupra mecanismului de articulaţie pe diferenţierea 
motrico- kinestezică. 

e Evitarea efortului neuro — muscular. 'Toate exerciţiile logopedice 
trebuie să fie realizate cu un minimal efort neuro — muscular. Exerciţiile 
de articulaţie trebuie să se realizeze fără exagerări, relaxat, cu o cât mai 
mică încordare neuro — musculară. Mişcările articulatorii obținute trebuie 
să fie cât mai naturale. Pentru evitarea hiperfuncțiilor neuro — musculare 
şi a mişcărilor de prisos, exerciţiile de articulaţie a sunetelor se recomandă 
să fie executate la început în şoaptă şi numai apoi sonor, cu voce. Lecţiile 
logopedice sunt obositoare atât pentru copil cât şi pentru logoped. Pentru 
evitarea oboselii se recomandă să se facă exerciții de scurtă durată (2” — 3”), 
repetate des, prin alternarea cu exerciții de atenţie, de memorie, de scris, 
etc. Pentru cruțarea forțelor, se recomandă ca logopedul, la lecțiile de 
articulaţie, să vorbească din când în când în şoaptă. Prin aceasta se obține 
un triplu avantaj. Aude mai bine pronunția copilului dislalic, când se 
exersează concomitent. Vocea sa nu e suprasolicitată. Prin pronunția în 
şoaptă, atenţia dislalicului se îndreaptă mai intens, decât atunci când se 
pronunță sonor, asupra gurii logopedului. 

2. Pentru corectarea rinolaliei se recomandă parcurgerea mai 
multor etape: 

e Etapa pregătitoare constă în aplicarea metodelor şi procedeelor 
de pregătire psihică pentru activitatea logopedică. 

e Crearea unui tonus afectiv favorabil corectării rinolaliei. 

e Exerciţii logopedice după principiul corectării dislaliei, pentru 
ameliorarea sunetelor afectate şi consolidarea lor în cuvinte. 

3. Terapia bâlbâielii 

Există trei tipuri de terapii care pot fi utilizate cu succes: 

e Terapia simptomatică, care constă în reeducarea componentelor 
vorbirii: respirație, fonație, pronunție, printr-o serie de exerciții, precum 
cele de gimnastică generală (asociată cu pronunția), de educare a 
respirației, a ritmului vorbirii, de învăţare a vorbirii expresive. 

e Psihoterapia care elimină conflictele psihice şi restructurează 
personalitatea subiectului (relaxare, hipnoză, sugestie, ludoterapie, 
socioterapie, terapia ocupațională). 

e Terapia complexă care îmbină primele două tipuri de terapii. 

Logopedul trebuie să aleagă o anumită metodă de terapie în funcţie 
de vechimea bâlbâielii, de tulburările asociate acesteia şi de personalitatea 
logopatului. 


4. Terapia tuburărilor de voce 


În cazul disfoniilor (afonia şi fonastenia), mai întâi se fortifică 
organismul din punct de vedere fizic (administrare de vitamine) şi psihic 
(psihoterapie). Educarea vocii prin exerciţii se face după odihnirea 
corzilor vocale pentru o anumită perioadă de timp. Aceste exerciții sunt: 
de expirație simplă, de expiraţie cu silabe şi de expiraţie cu vocale. 

Vocea de cap se corectează prin reglarea emisiei vocale pe registrul 
mediu. 

Vocea oscilantă se corectează prin reglarea registrului normal al 
Vocii, demonstrarea poziţiei corecte a capului, învăţarea păstrării 
echilibrului între aerul din plămâni şi cel din afară. 

Vocea gravă se educă pe cale intuitivă (auditivă, vibro-tactilă, 
vizuală). 

Vocea inspirată se educă prin reglarea intensității şi presiunii 
aerului expirat prin exerciții de gimnastică fono-articulatorie, de inspir- 
expir, de expiraţie cu vocale, silabe, cuvinte, propoziţii. 

Vocea răgușită se corectează numai după vindecarea organelor 
fonatoare atunci când au existat îmbolnăviri ale acestora sau după 
odihnirea corzilor vocale. Exerciţiile se fac cu voce şoptită sau de 
intensitate medie pentru evitarea răguşelii. 

Vocea nazală se educă prin exerciții de corectare a auzului, pentru a 
diferenția vorbirea corectă de cea greşită. 

Hipotonia valului palatin se corectează prin exerciţii de deglutiție, 
tuse provocată, ridicarea şi coborârea capului, gargara cu capul dat pe 
spate, suflare în diferite obiecte, fluierat etc. 


5. Terapia dislexo-disgrafiei 

În corectarea dislexo-disgrafiei se urmăresc ca obiective principale: 
a) în terapia dislexiei: 

1. Etapa premergătoare 

e corectarea tulburărilor de schemă corporală; 

e corectarea tulburărilor de lateralitate; 

e corectarea tulburărilor de organizare şi structurare spaţio- 
temporală; 

e dezvoltarea aptitudinilor necesare în actul lexic; 

e identificarea, discriminarea şi memorarea fonemelor. 

2. Etapa literei are două planuri: fonetico-auditiv şi grafo-fonetic, 
constând în recunoaşterea şi identificarea literei în cuvânt (fonemul şi 
apoi grafemul). 

3. Etapa silabelor constă în: operare cu silabe, recunoaşterea 
fonemului cu grafemul din carte, identificare, compunere (pronunția 
silabei din două foneme diferite), descompunere. 

4. Etapa cuvintelor 

e analiza şi sinteza cuvântului (descompunerea cuvântului în sila- 
bele anterior învățate şi compunerea silabelor în cuvinte); 

e recunoaşterea cuvântului (recunoaşterea silabelor ce alcătuiesc 
cuvântul); 

e identificarea cuvântului (citirea lui); 

e operarea cu cuvinte. 

5. Etapa propozițiilor constă în recunoaşterea cuvintelor ce alcă- 
tuiesc propozițiile (analiza şi sinteza propoziţiilor — descompunerea 
propoziţiilor în cuvintele componente etc.). 

b) în terapia disgrafiei: 

e Faza desenului (mâzgălitura, desenul explicativ). 

e Pregătirea pentru scris constă în: maturizarea  motorie 
(motricitate generală, coordonare oculo-motorie, motricitate fină — 
mobilitatea mâinii, lateralitate), maturizare cognitivă (noţiunea de formă 
— cerc, dreaptă, curbă, noțiuni spaţiale — sus/Jos, față/spate, noțiuni spațio- 
temporale — înainte/după), maturizarea afectivă (interes pentru scris). 

e /nițiere în scriere — reproducerea semnelor grafice, a însuşirilor 
acestora, a elementelor componente ale semnelor grafice, perfecționarea 
semnelor scrise, înțelegerea lor. 


6. Terapia alaliei 


Obiectivele terapeutice pentru recuperarea alaliei sunt generale şi 
operaționale. 

Obiective terapeutice generale: 

e elaborarea, organizarea şi dezvoltarea limbajului ca sistem funda- 
mental al vieţii psihice; 

e activitatea logopedică, care influențează: disfuncțiile motorii/de 
recepție ce stopează dezvoltarea limbajului, dezvoltarea psihică a copi- 
lului, cu consecințe asupra proceselor psihice prin care se edifică limbajul 
(atenția, memoria, gândirea); 

e formarea funcției de comunicare a limbajului. 


Obiective terapeutice operaţionale: 

e deblocarea aparatului fonoarticulator; 

e pregătirea organelor fonoarticulatorii pentru pronunție; 

e pregătirea copilului pentru recepționarea vorbirii prin centrarea 
privirii asupra vorbitorului şi formarea atenţiei auditive; 

e învăţarea componentelor limbii: fonetică, vocabular, structură 
gramaticală; 

e dezvoltarea coordonării motorii; 

e învăţarea orientării în spațiu şi a schemei corporale. 

Elaborarea, organizarea şi dezvoltarea limbajului presupune o serie 
de etape: 

Etapa fonematică constă în întărirea sunetelor ce există deja, 
imitarea sunetelor noi, emiterea unor onomatopee. Etapa denumirii 
presupune ca în alalia motorie să se denumescă cuvinte formate din 
silabe duble: mama, baba, papa, cuvinte cu silabe duble în care consoana 
se repetă şi cu vocale diferite: mami, pipa, pupa, cuvinte cu o silabă care 
încep cu o vocală şi se termină cu o consoană: am, an, ac etc. În alalia 
senzorială, terapia începe cu acele cuvinte care desemnează obiecte 
concrete, din jurul subiectului, ce fac parte din viaţa acestuia: părțile 
corpului (cap, ochi, nas, gură), familia (mama, tata), jucăriile (cub, 
minge), alimentele pe care le mănâncă, păsări (pui, rață), animale (vacă, 
cal, pisică), obiecte de mobilier (masă, scaun, dulap). Denumirea se 
învață cu ajutorul jucăriilor, imaginilor etc. 

Etapa sintezei constă în structurarea vorbirii în propoziții (după ce 
copilul a învăţat aproximativ 30 de cuvinte). Etapa extensiei propoziției 
presupune învățarea structurii propoziției: subiect-predicat-complement. 
Etapa limbajului expresiv lărgit se referă la învăţarea prepozițiilor, 
pronumelor personale, substantivelor, verbelor, erapa limbajului dialogat, 
povestirea după imagini, diafilme şi conversaţia liberă find alte faze 
importante pentru recuperarea alalicilor. 

Tehnici de recuperare posibile: 

e Exerciţii de înțelegere a semnificației vorbirii (să arate părțile 
corpului, să arate anumite obiecte, să execute sarcini simple etc... 

e /dentificarea stimulilor sonori (să recunoască după auz — stând 
cu spatele — sursa sonoră, vocea cuiva cunoscut, a direcției din care s-a 
emis un sunet). 

e Structurile fonetice — exerciţii cu vocale (înălțimea, intensitatea, 
durata acestora), exerciții de diferențiere a vocalelor surde de cele sonore, 
exerciții de diferențiere a sunetelor care se confundă: c-t, p-f, s-t etc. 
Aceste exerciții se pot însoţi de bătăi din palme sau de muzică şi se 

e Dezinhibarea şi educarea motorie constau în exerciţii de 
mobilitate buco-linguo-facială, exerciții de educare a gesturilor simple, 
utile, exerciții de gimnastică a membrelor şi a trunchiului. 


7. Terapia retardului de limbaj 


Obiectivele principale care se urmăresc în acest caz sunt 
îmbogățirea vocabularului, activarea vocabularului pasiv, dezvoltarea 
corectitudinii şi complexității vorbirii, dezvoltarea expresivității vorbirii, 
dezvoltarea capacității de a povesti întâmplările prin care trece. 

Etapele activităţii terapeutice în retardul de limbaj: 

Psihoterapia care precede celelalte procedee şi care se desfăşoară 
pe toată durata terapiei. Aceasta urmăreşte: stabilirea echilibrului afectiv 
şi neuropsihic al copilului, înlăturarea fixării atenției copilului pe propria 
vorbire, dezvoltarea motivaţiei pentru comunicare verbală. Se poate folosi 
muzica în exerciţiile fonetice. 

Modelul stimulării lingvistice: comunicare verbală permanentă 
părinţi-copil, claritatea, corectitudinea vorbirii, încărcătura afectivă a 
vorbirii părinților. Se înlătură din jurul copilului persoanele cu tulburări 
de limbaj, persoanele irascibile, nervoase, obosite. 


REZUMAT 


Prin tulburare de limbaj înțelegem toate abaterile de la limbajul 
normal, standardizat, de la manifestările verbale tipizate, unanim 
acceptate în limba uzuală, atât sub aspectul reproducerii, cât şi al 
perceperii, începând de la dereglarea componentelor cuvântului şi până la 
imposibilitatea totală de comunicare orală sau scrisă (M. Guţu, 1975). 

Tulburările de limbaj se diferențiază de particularitățile vorbirii 
individuale; acestea din urmă reprezintă variaţii în limitele normalului ale 
limbajului. Handicapurile de limbaj apar prin acțiunea unor procese 
complexe în perioada intrauterină a dezvoltării fătului, în timpul naşterii 
sau după naştere. 

Există cauze ale tulburărilor de limbaj care por acționa în timpul 
sarcinii (ex. diferitele intoxicații şi infecții, sarcină toxică, cu vărsături şi 
leşinuri dese, bolile infecțioase ale gravidei etc.), în timpul naşterii 
(naşterile grele şi prelungite, care duc la leziuni ale sistemului nervos 
central, asfixierile, ce pot determina hemoragii la nivelul scoarței 
cerebrale, hemoragiile prelungite din timpul sarcinii etc.), cauze care 
acționează după naştere (post-natale) (organice, funcționale, psiho- 
neurologice, psiho-sociale, alte cauze). 

O clasificare a tulburărilor de limbaj este cea elaborată de 
E. Verza (1982), clasificare care ține seama de mai multe criterii în 
acelaşi timp: anatomo-fiziologic, lingvistic, etiologic, simptomatologic şi 
psihologic, potrivit căreia există: fulburări ale pronunției (dislalie, 
rinolalie, dizartrie), tulburări de ritm şi fluență a vorbirii (bâlbâiala, 
logonevroza, tahilalia, bradilalia, aftongia, tulburări pe bază de coree), 
tulburări de voce (afonia, disfonia, fonastenia), tulburări ale limbajului 
citit-scris (tulburări totale — agrafia şi alexia şi tulburări parțiale — 
disgrafia şi dislexia), fulburări polimorfe de limbaj (afazia, alala), 
tulburări de dezvoltare a limbajului (mutismul psihogen şi retardul sau 
întârzierea în dezvoltarea generală a vorbirii) şi tulburări ale limbajului 
bazate pe disfuncţii psihice (dislogii, ecolalii, jargonofazii, bradifazii). 
Orice abatere de la normele prestabilite ale bazei de articulare, se situează 
în domeniul rulburărilor de pronunție, dintre care dislalia („,pelticia” în 
popor) este cea mai frecventă şi reprezintă 90% din totalul tulburărilor de 
limbaj. Rinolalia (în popor numită „fonfăială ”, adică vorbire pe nas) este 
o formă a dislaliei, de aceea se mai numeşte şi dislalie „organică”, 
constând în pronunțarea nazonată a sunetelor. Dizartria se manifestă 
printr-o vorbire confuză, disritmică, disfonică, cu o pronunţată rezonanță 
nazală în care monotonia vorbirii se îmbină cu pronunţarea neclară. 
C.Stănică şi E.Vrăşmaş definesc bâlbâiala ca fiind o tulburare a vorbirii 
ce se manifestă prin „dezordini intermitente ale pronunției, repetări 
convulsive şi blocaje ale unor foneme, omisiuni precipitate, urmate de 
dificultăţi în articularea unor cuvinte”. De fapt, bâlbâiala este o tulburare 

de ritm a vorbirii şi constă în repetarea unor silabe la începutul şi mijlocul 
cuvântului, cu pauze între acestea, sau apariția spasmelor la nivelul 
aparatului fonoarticulator, care împiedică desfăşurarea vorbirii ritmice şi 
cursive. Logonevroza este o altă tulburare de ritm şi fluenţă a vorbirii şi 
presupune, pe lângă o repetare a sunetelor, silabelor şi cuvintelor, de 
batere a tactului pe loc, o modificare a atitudinii față de vorbire, de mediul 
înconjurător şi o prezență a spasmelor, încordării, a unei preocupări 
exagerate față de propria vorbire. Caracteristică acestei tulburări este 
logofobia (teama crescută de a vorbi, mai ales în public sau în condiții de 
stres emoțional). Tahilalia este caracterizată printr-o vorbire exagerat de 
rapidă şi care apare frecvent la persoane cu instabilitate nervoasă, cu 
hiperexcitabilitate, în timp ce bradilalia se manifestă printr-o vorbire rară, 
lentă, încetinită, cu exagerări maxime a acestor caracteristici în 
oligofrenie. Aftongia ia naştere atunci când, în muşchii limbii, se produce 
un spasm tonic, de lungă durată, iar rulburările coreice sunt determinate 
de ticuri nervoase sau coreice ale mușchilor fonoarticulatori, mimicii, 
care se manifestă concomitent cu producerea vorbirii. Tulburările vocii 
Sunt distorsiuni ale spectrului sonor ce se referă la: intensitatea, 
înălțimea, timbrul şi rezonanța sunetelor, (C.Stănică, E.Vrăşmaş,1997), 
cele mai frecvente fiind: vocea de cap, vocea oscilantă, vocea gravă, 
vocea răguşită, afonia, fonastenia etc. Tulburările de limbaj scris-citit 
sunt incapacități paradoxale totale în învăţarea şi formarea deprinderilor 
de scris-citit, cunoscute sub denumirea de alexie-agrafie, sau incapacități 
parțiale denumite dislexie-disgrafie ce apar ca urmare a existentei unor 
factori psiho-pedagogici necorespunzători sau neadecvați la structura 
psihică a individului, a insuficiențelor în dezvoltarea psihică şi a 
personalității, a modificărilor morfo-funcționale de la nivelul sistemului 
nervos central, a deficienţelor spaţio-temporale şi psihomotricității, a 
nedezvoltării vorbirii care se manifestă prin apariția de confuzii frecvente 
între grafemele si literele asemănătoare, inversiuni, adăugiri, substituiri 
de cuvinte, sintagme, deformări de litere, neînţelegerea completă a celor 
citite sau scrise, etc. (E. Verza,1983, p. 58). Tulburările de scris-citit se 
pot clasifica în: parțiale (disgrafia, dislexia) şi totale (agrafia şi alexia). 
Tulburările de dezvoltare a limbajului sunt de două tipuri: muzismul 
electiv, psihogen sau voluntar şi întârzierile în apariția şi dezvoltarea 
limbajului. Tulburări de limbaj cu substrat neurologic sunt de două 
tipuri: alalia şi afazia, prima presupunând imposibilitatea de a vorbi din 

naştere, cu toate că nu există dificultăți de ordin senzorial sau de intelect 
mari care să împiedice însuşirea limbajului de către copil, iar cea de-a 
doua reprezentând incapacitatea de a vorbi la o persoană care înainte 
avea comportament verbal normal. 

În corectarea acestor deficiențe de limbaj se utilizează două 
categorii de metode: unele de ordin general (gimnastica şi miogimnastica 
corpului şi a organelor care participă la realizarea pronunției, educarea 
respirației şi a echilibrului dintre inspir şi expir, educarea auzului 
fonematic şi educarea personalității logopatului — persoanei cu tulburare 
de limbaj), iar alte metode sunt specifice fiecărei categorii de handicap de 
limbaj în parte. 


CONCEPTE-CHEIE 


e Tulburare de limbaj = abaterea de la limbajul normal, standar- 
dizat, de la manifestările verbale tipizate, unanim acceptate în limba 
uzuală, atât sub aspectul reproducerii, cât şi al perceperii, începând de la 
dereglarea componentelor cuvântului şi până la imposibilitatea totală de 
comunicare orală sau scrisă (M.Guţu,1975). 

e Tulburare de pronunție = orice abatere de la normele prestabilite 
ale bazei de articulare. 

e Dislalia (,„pelticia” în popor) = cea mai frecventă dintre 
tulburările de pronunție şi reprezintă 90% din totalul tulburărilor de 
limbaj. 

e Rinolalia (în popor numită „fonfăială”, adică vorbire pe nas) = 
o formă a dislaliei, de aceea se mai numeşte şi dislalie „organică”, 
constând în pronunţarea nazonată a sunetelor. 

e Dizartria = o vorbire confuză, disritmică, disfonică, cu o 
pronunțată rezonanță nazală în care monotonia vorbirii se îmbină cu 
pronunţarea neclară. 

e Bâlbâiala = o tulburare a vorbirii ce se manifestă prin dezordini 
intermitente ale pronunției, repetări convulsive şi blocaje ale unor fone- 
me, omisiuni precipitate, urmate de dificulăţti în articularea unor cuvinte. 

e Logonevroza = tulburare de ritm şi fluență a vorbirii şi 
presupune, pe lângă o repetare a sunetelor, silabelor şi cuvintelor, batere a 
tactului pe loc, o modificare a atitudinii faţă de vorbire, de mediul 
înconjurător şi o prezență a spasmelor, încordării, a unei preocupări 

exagerate față de propria vorbire. Caracteristică acestei tulburări este 
logofobia (teama crescută de a vorbi, mai ales în public sau în condiții de 
stres emoțional). 

e Tahilalia = o vorbire exagerat de rapidă şi care apare frecvent la 
persoane cu instabilitate nervoasă, cu hiperexcitabilitate. 

e Bradilalia = o vorbire rară, lentă, încetinită, cu exagerări maxime 
ale acestor caracteristici în oligofrenie. 

e Afiongia = ia naştere atunci când, în muşchii limbii, se produce 
un spasm tonic, de lungă durată. 

e Tulburările coreice = presupun ticuri nervoase sau coreice ale 
mușchilor fonoarticulatori, mimicii, care se manifestă concomitent cu 
producerea vorbirii. 

e Tulburările vocii = distorsiuni ale spectrului sonor ce se referă la: 
intensitatea, înălțimea, timbrul şi rezonanţa sunetelor. (C. Stănică, E. 
Vrăşmaş, 1997), cele mai frecvente fiind: vocea de cap, vocea oscilantă, 
vocea gravă, vocea răguşită, afonia, tonastenia etc. 

e Tulburările de limbaj scris-citit = incapacități paradoxale totale 
în învăţarea şi formarea deprinderilor de scris-citit, cunoscute sub 
denumirea de alexie-agrafie, sau incapacității parțiale denumite dislexie- 
disgrafie ce apar ca urmare a existenței unor factori psiho-pedagogici 
necorespunzători sau neadecvați la structura psihică a individului, a 
insuficiențelor în dezvoltarea psihică şi a personalității, a modificărilor 
morfo-funcţionale de la nivelul sistemului nervos central, a deficienţelor 
spaţio-temporale şi psihomotricității, a nedezvoltării vorbirii, care se 
manifestă prin apariția de confuzii frecvente între grafemele şi literele 
asemănătoare, inversiuni, adăugiri, substituiri de cuvinte, sintagme, 
deformări de litere, neînțelegerea completă a celor citite sau scrise, etc. 
(E. Verza, 1983, p.58). Tulburările de scris-citit se pot clasifica în: 
parțiale (disgrafia, dislexia) şi totale (agrafia şi alexia). 

e Alalia = imposibilitatea de a vorbi din naştere, cu toate că nu 
există dificultăți de ordin senzorial sau de intelect mari care să împiedice 
însuşirea limbajului de către copil. 

e Afazia = incapacitatea de a vorbi la o persoană care înainte avea 
comportament verbal normal. 

EXTENSII TEORETICE 


Afazia 


Afazia, alterare patologică a limbajului, reprezintă o infirmitate 
consecutivă unor leziuni cerebrale, localizate în emisfera stângă la 
dreptaci, ea putând surveni la subiecți cu inteligență normală şi care nu 
prezintă tulburări de afectivitate sau deficienţe ale funcţiilor perceptive şi 
motorii. Nu este vorba despre o pierdere a vorbirii, ci despre o perturbare 
a capacității de utilizare a regulilor prin care se produc şi se înțeleg 
mesajele verbale. Există două forme fundamentale ale afaziei: afazia 
senzorială (receptivă) şi afazia motorie (executivă). Afazia senzorială este 
numită şi impercepție auditivă şi reprezintă incapacitatea de a percepe 
cuvintele sau limbajul, auzul fiind intact. Afazia motorie presupune 
capacitatea individului de a auzi, percepe şi înțelege vorbirea, dublată de 
imposibilitatea lui de a pronunța cuvintele, deşi nu există perturbări 
motorii ale organelor vorbirii (ex. paralizie a musculaturii faciale, a 
laringelui, a corzilor vocale etc.). Copilul afazic poate ajunge destul de 
rapid într-o stare atât de intolerabilă, încât să dezvolte o reacție de panică 
similară celei autiste sau poate fi considerat de ceilalți ca fiind handicapat 
mintal, probabil din cauza agresivității şi a negativismului lui 
comportamental. Odată ce depistăm potenţialul copilului afazic, se va 
putea face distincţia între evitarea voită a comunicării — în cazul 
autismului, incapacitatea de a comunica — în cazul afaziei şi incapacitatea 
de a gândi a deficientului mintal. Comportamentul neliniştit, hiperactiv, 
distructiv uneori al afazicului poate frecvent să determine o atitudine 
defensivă din partea celui care se ocupă de el, această atitudine 
împiedicându-l să sesizeze inteligența motorie manifestată chiar în actul 
distructiv realizat de afazic. Alți afazici (mai puţini ca număr) se 
manifestă ca fiind parțial retraşi, deşi pot avea reacții bruşte de a se repezi 
la cei din jur cu un țipăt intens şi ascuţit. Luni de zile pot trece fără ca 
persoanele din jurul copiilor afazici să sesizeze încercarea lor de a folosi 
singurul „cuvânt” (ex. țipăt) pe care l-au putut percepe şi pe care se 
străduiesc să-l reproducă, fără succes însă. 

Terapia în afazie presupune utilizarea de mijloace menite să-l ajute 
pe afazic să distingă armoniile superioare în cadrul aceluiaşi sunet redat 
inițial de vocea umană, apoi de mai multe instrumente muzicale. 
Următoarea etapă presupune introducerea de cuvinte prin rezonanță 

fonetică şi învățarea citirii de pe buze (labiolectură). Aspectul fonetic al 
cuvintelor şi imaginile obiectelor pe care le reprezintă acestea, împreună 
cu forma scrisă a cuvântului, sunt folosite chiar de la începutul terapiei. 
Gesturile euritmice pentru fiecare consoană şi vocală sunt un real suport 
pentru dezvoltarea perceperii sunetelor şi a cuvintelor de către afazic. 
Orice formă de reprezentaţie teatrală, în care mişcarea, gestica şi mimica 
vin în sprijinul vorbirii, are un efect terapeutic benefic pentru afazici (mai 
ales pentru copii). Perioadele de terapie pot fi străbătute de stări de 
frustrare şi de reacţii de agresivitate din partea afazicului, întrucât 
tratamentul terapeutic instituit îi zdruncină adaptarea pe care o realizase 
până atunci. Aşadar, abordarea unui pacient afazic, mai ales copil, este 
extrem de dificilă, ea necesitând tact, răbdare multă şi o mare forță de 
empatie din partea celui care lucrează cu acest pacient. 


ÎNTREBĂRI RECAPITULATIVE 


1. Care este diferența dintre o vorbire normală şi o tulburare de 
limbaj? 

2. Care sunt cele mai frecvente tulburări ale limbajului şi prin ce se 
caracterizează ele? 

3. Enumeraţi cauze posibile ale dislaliei. 

4. În ce constă deosebirea dintre mutism şi muţenie? 

5. Imaginaţi un demers de corectare a sigmatismului. 

7. DEFICIENȚELE MULTIPLE (POLIHANDICAPUL) 


7.1. Autismul 
7.1.1. Definiția autismului 


În 1943, Leo Kanner descria sub numele de „autism infantil 
precoce” un număr de cazuri de copii cu tulburări psihice delimitate pe 
baza a trei criterii clinice: incapacitatea de a realiza şi dezvolta relații 
sociale reale, izolarea şi detaşarea de lumea înconjurătoare. 

De-a lungul timpului au fost făcute frecvent confuzii şi substituiri 
cu alte sindroame care, la rândul lor, sunt prea puțin delimitate în teorie şi 
în practică, dar prezintă unele manifestări asemănătoare sau chiar comune 
cu cele ale autismului. Astfel, termenii de „psihoză infantilă”, 
„encefalopatie infantilă”, „tulburări emoționale grave”, „fond encefalopat 
prin  dismaturitate”, „copil fără contact”, „schizofrenie infantilă”, 
„oligrofenie”, „întârziere psihică” se referă la o arie largă de fenomene, 
dar nu acoperă starea concretă de autism ca entitate distinctă şi reală 
pentru o serie de cazuri date. 

Iniţial, L. Kanner a făcut din autismul infantil precoce o organizare 
morbidă particulară autonomă. Studiile ulterioare, atât ale sale, cât şi ale 
multor altor autori, au venit să sublinieze atât varietatea clinico-evolutivă, 
Cât şi diversitatea cauzelor şi mecanismelor patologice implicate. 
Anthony (1958) făcea o distincție între autismul idiopatic primar şi 
autismul secundar. Makita (1966) deosebea un autism schizofrenic şi un 
pseudoautism neschizofrenic, secundar sau simptomatic (ultimul de 
natură fie patogenă, fie organică), iar Treffert (1970) delimita un autism 
infantil precoce, un autism infantil tardiv şi un autism infantil cu substrat 
organic. Cu toate acestea, în 1972, Hingtgen remarca faptul că „lipseşte 
un acord în ceea ce priveşte faptul dacă există o singură entitate clinică 
sau mai multe condiții patologice şi similarități de suprafață dar cu 

etiologii diferite”. Dacă unii autori aduc în discuție problema autismului 
autentic şi a falsului autism, pledând pentru menţinerea purității celui 
dintâi, cei mai mulți îl acceptă în toată diversitatea lui etiopatogenă şi 
clinico-nosologică atribuindu-i statutul de sindrom condiționat endogen, 
somatogen sau psihogen. 

Termenul de „autism” este derivat din cuvântul grecesc „auros”, 
care înseamnă „sine însuşi”. Acest termen a fost pentru prima oară 
introdus în psihiatrie în anul 1911 de către E. Bleuler, în lucrarea sa 
„Grupa schizofrenicilor”. 

În 1943, în articolul său „„Autistic Disturbance of Affective 
Contact”, psihiatrul american L. Kanner va descrie sub termenul de 
„autism infantil precoce” un tablou diferit al schizofreniei infantile, 
caracterizat, după el, printr-o incapacitate a copilului mic de a stabili 
contacte afective cu mediul. În descrierea sa, Kanner a izolat un număr de 
semne clinice caracteristice psihozei autiste: 

a) debutul precoce al tulburărilor, în general în primii doi ani de 
viaţă; 

b) izolarea externă, atitudinea de copil care suferă de indiferență şi 
de un total dezinteres față de persoanele şi de obiectele care îl înconjoară; 

c) trebuinţa de imuabilitate, fiind vorba de trebuința imperioasă 
de a-şi menţine stabil mediul material obişnuit, permanenţa şi stabilitatea 
reperelor făcând obiectul, din partea copilului, a unor frecvente verificări, 
mai mult sau mai puţin ritualizate; 

d) stereotipiile gestuale, referindu-se la gesturi repetate fără 
încetare, dintre care unele frapează prin stranietatea lor (de ex.: mişcarea 
degetelor în faţa ochilor, mersul mecanic în vârful degetelor, excesive 
întoarceri la stânga împrejur, balansarea ritmică înainte şi înapoi); 

e) tulburările de limbaj — permanente în comportamentul 
copilului: fie el nu posedă nici un limbaj, fie emite un jargon care are 
melodia limbajului, dar fără semnificaţie, fie, în sfârşit, posedă un limbaj 
cu o oarecare valoare comunicativă, marcat de ecolalie (repetarea în ecou 
a cuvintelor sau a frazelor pronunţate de semeni), de incapacitatea de a 
utiliza pronume personale („fu” în loc de „eu”), de cuvinte deformate, 
sau invenție de neologisme. 

În descrierea pe care o face autismului, Kanner insistă asupra 
memoriei remarcabile a unora dintre aceşti copii şi asupra aspectului lor 

inteligent, caracter diferențial faţă de stările de arieraţie descrise anterior 
de psihiatrii clasici. 

Rutter, la rândul său, menţionează ca fiind esenţiale pentru autism 
trei caracteristici: 

a) un mod particular de insuficiență profundă şi generală a capaci- 
tăţii de a iniția şi dezvolta relaţii sociale; 

b)o formă de întârziere în limbaj care implică afectarea înțelegerii, 
ecolalia şi inabilitatea utilizării pronumelui la persoana întâi singular; 

Cc) prezenţa unor variate fenomene rituale de tip compulsiv. 

În dorinţa de a restrânge cadrul clinic al autismului şi de a asigura 
un caracter unitar, de entitate nosologică de sine stătătoare, autorul 
adaugă drept criteriu de diagnostic şi condiția ca debutul tulburărilor să se 
situeze înaintea vârstei de 30 de luni. 

Psihanalista engleză F. Tustin a propus o descriere mai aparte a 
autismului prin clasificarea sa în trei grupe: 

1) autismul primar anormal; 

2) autismul secundar cu carapace; 

3) autismul secundar regresiv. 

Autismul primar anormal este o prelungire anormală a autismului şi 
se caracterizează prin faptul că la sugar nu există diferenţiere între corpul 
său şi cel al mamei şi nici o delimitare a suprafeței sale corporale, astfel 
că funcționarea lui mentală se organizează în jurul unor senzații foarte 
primitive. Autismul secundar cu carapace constă într-o barieră autistică 
(„carapace”) destinată să interzică accesul la „non-eul” terifiant, copilul 
părând în acest caz rigid, insensibil, fugind de contactul fizic. Activitatea 
fantasmatică este săracă, centrată în jurul anumitor procese corporale, iar 
actul de gândire inhibat. 'Tustin califică această formă drept „crustacee” şi 
relevă rolul important al hipersensibilității copilului la stimuli senzorial şi 
la depresia mamei. Cea de-a treia grupă propusă de 'Tustin, şi anume 
autismul secundar regresiv corespunde de fapt schizofreniei infantile. În 
această formă, după o evoluţie în aparență normală, apar manifestări 
regresive, cu retragerea copilului într-o viață fantasmatică centrată pe 
senzațiile corporale. Ar exista în acest caz, pentru copil, un amestec şi o 
confuzie între el şi mama sa, proces susținut de mecanismul identificării 
proiective cu mama descris de autorii Kleinieni. 

7.1.2. Caracterizarea generală a autismului 


Pentru întregirea imaginii de complexitate a autismului trebuie să 
luăm în considerare şi manifestările multiple care se produc în toate 
palierele activităţii psihice. Dintre acestea, cele mai importante sunt: 

a) dificultăţi de limbaj şi comunicare; 

b) discontinuitate în dezvoltare şi învăţare; 

c) deficienţe perceptuale şi relaționale; 

d) tulburări acționale şi comportamentale; 

e) disfuncționalități ale proceselor, însuşirilor şi funcțiilor psihice. 


a. DIFICULTĂŢILE DE LIMBAJ ŞI COMUNICARE 


Limbajul se poate dezvolta târziu sau poate să nu apară niciodată. 
Adesea, se dezvoltă normal până la doi ani, după care dispare în totalitate 
sau doar parțial. Copiii cu autism infanuil sunt caracterizați prin lipsa 
nevoii de comunicare sau a dorinței unui contact interpersonal până şi cu 
fuunţele cele mai apropiate, prin detaşarea de lumea înconjurătoare. Nu 
sunt interesaţi de discuţiile celorlalți, nu arată preocupare să comunice sau 
să fie înţeleşi, nu îşi exteriorizează dorințele. Privat de funcţia sa de 
comunicare, limbajul capătă un caracter predominant solilocvic (vorbind 
cu sine şi pentru sine) într-o manieră stereotipă în care adesea este greu să 
se poată face legătura între context şi conținutul său. Autiştii nu răspund 
la comenzile verbale şi pot prezenta o reacție întârziată la apelul numelui 
lor. 

Când se dezvoltă, limbajul la autişti este caracterizat adesea de o 
structură gramaticală imatură, dar în esență normală. În general, 
comunicarea nonverbală este şi ea deficitară. Cum sunt prezente şi 
dificultăți în planul ideaţiei formulărilor verbale, ele devin stereotipe şi 
repetitive. Imaturitatea vorbirii şi a comunicării este accentuată şi de 
funcționarea redusă a asociaţiilor ideative şi de anomaliile construcțiilor 
gramaticale. Se poate remarca şi existența unei bizarități în alcătuirea 
propoziţiilor. Sunt şi unii autişti care au o oarecare capacitate de a utiliza 
concepte, ceea ce le permite o raportare mai realistă la obiectele şi 
persoanele cu care vin în contact. Aceşti copii nu numai că rețin 
simboluri, dar manifestă şi o anumită capacitate de a le manipula. La ei, 
vorbirea spontană este mai bine dezvoltată şi însoțită de folosirea mai 

extinsă a limbajului nonverbal (gesturi, mimică, pantomimică) şi de o 
înțelegere aproximativă a comunicării în genere. 

Alte elemente caracteristice limbajului autist sunt ecolalia 
întârziată şi verbalizările. Ecolalia întârziată constă în reluarea ulterioară 
a unor cuvinte, întrebări sau expresii auzite, redate ad literam dar pe 
neaşteptate, în afara contextului lor îndreptățit. Verbalizările, exprimările 
idiosincronice („limbajul metaforic” după Kanner) constau în fraze a 
căror semnificație este clară numai pentru cei care sunt familiarizați cu 
experiențele trecute ale copilului. Verbalizările (care apar spontan sau în 
condiţii de joc) conţin fie sunete sau exprimări fără sens pentru anturaj, 
fie răspunsuri sau explicaţii mai mult sau mai puțin adecvate la întrebări, 
situații sau evenimente petrecute uneori cu multă vreme în urmă şi pe 
care, la timpul lor, copilul autist a lăsat impresia că nici nu le-a sesizat. 

O altă caracteristică a limbajului autist o reprezintă vorbirea prin 
inversarea pronumelor (foloseşte „tu” în loc de „eu”). 

Alte însuşiri ale limbajului la copiii autişti sunt: tendinţa lor de a 
schimba ordinea sunetelor în cuvânt, de a nu folosi cuvinte de legătură şi 
de a substitui un cuvânt cu altul apropiat ca semnificație sau utilitate. Se 
observă, de asemenea, o discrepanță între posedarea vocabularului şi 
abilitatea de a îl folosi ca mijloc de comunicare socială. Vocabularul 
sărac şi frecventele tulburări de voce determină o vorbire economicoasă, 
lipsită de intonație şi flexibilitate, dezagreabilă, comunicarea autistului 
fiind îngreunată şi de prezenţa tulburărilor în planul recepției vorbirii şi de 
folosirea unei gesticulații relativ simplificate. Prin conţinutul său, limbajul 
autist reflectă atât discontactul emoțional, cât şi faptul că, în ciuda 
deficienţelor şi a indiferenţei pe care o afişează, multe dintre cele care se 
petrec în jurul copilului sunt receptate şi însuşite de către acesta. 


b) DISCONTINUITĂȚILE ÎN DEZVOLTARE ȘI ÎNVĂȚARE 


Copilul autist, prin felul său bizar de a se comporta, poate crea o 
impresie derutantă şi confuză în ceea ce priveşte aprecierea capacităților 
generale şi a modalităților educaționale în care poate fi antrenat. Aşadar, 
această discontinuitate în dezvoltare şi în învăţare are un caracter 
paradoxal. Copilul autist nu poate fi capabil să numere de la unu la zece, 
în schimb poate efectua operaţii mult mai complexe (cum ar fi înmulțirea) 

sau manifestă dificultăți în învăţarea literelor, dar are o oarecare uşurinţă 
în învăţarea cifrelor. 

De asemenea, copilul autist are dificultăți perceptuale: nu 
reacționează la un zgomot deosebit de puternic, dar poate reacționa 
violent la ruperea unei hârtii de exemplu. Orientarea în spațiu este relativ 
bună şi are o retenţie exactă a obiectelor percepute anterior (chiar după 
ani de zile), dar manifestă unele stereotipii în formarea unor 
comportamente cognitive. "Toate acestea, precum şi lipsa de interes pentru 
achiziția altor informaţii denotă aberaţii în corelarea şi evoluţia relației 
învățare-dezvoltare. Cu toate acestea, cu ajutorul unor programe 
educaţionale adecvate, prin crearea unui confort afectiv care să stimuleze 
interesele copilului autist (programe bazate pe achiziția unor deprinderi în 
care înţelegerea acţiunilor ocupă un loc central) se pot obține unele 
progrese pe linia învăţării la copilul cu această polideficiență. 

Concomitent cu formarea noilor deprinderi, acţiunile care se 
organizează trebuie legate de achiziţiile anterioare prin realizarea unor 
asocieri între acțiunea practică şi imagine, însoțite de verbalizare şi de 
înţelegerea legăturilor dintre obiecte. În acest context, învățarea prin joc şi 
desfăşurarea unor acțiuni din care să rezulte un efect nemijlocit pot spori 
interesul subiectului pentru cunoaşterea şi achiziționarea unor abilități 
informative care duc la atenuarea dizarmoniei dezvoltării cognitive. 


c) DEFICIENȚELE PERCEPTUALE ŞI DE RELAȚIONARE 


Încă de la naştere, copilul autist se manifestă fie plângăreţ, agitat, 
țipând mai tot timpul, fie dimpotrivă, inhibat, fără interes şi fără dorința 
de a cunoaşte lumea înconjurătoare. 

Unii autişti manifestă un interes deosebit pentru lumină sau pentru 
obiecte strălucitoare, în timp ce alţii nu percep elementele componente ale 
obiectelor (au dificultăți vizuale în perceperea amănuntelor obiectelor). 
De asemenea, există contradicții şi în ceea ce priveşte atingerea 
obiectelor. Unii autişti trăiesc o adevărată plăcere din atingerea obiectelor, 
în timp ce la alții se produc reacții negative față de pipăirea lor şi chiar 
față de mângâiere. Detaşaţi, indiferenți față de ființe, copiii cu autism 

dovedesc un ataşament bizar față de unele obiecte, de care nu se mai 
despart nici când se culcă şi pe care le manipulează adesea nefuncțional, 
stereotip sau în manieră de ritual (ex.: nasturi, cioburi, cârpe etc.). Alteori 
arată un interes deosebit pentru anumite sunete sau zgomote, manifestând 
o reacție aberantă la zgomote de intensități diferite, în sensul că devin 
violenţi la căderea unui creion sau a unei gume pe jos, dar nu au nici o 
reacție la un zgomot deosebit de puternic. 

De asemenea, există cazuri în care autiştii au abilități muzicale, 
plăcându-le muzica, reacționând pozitiv la ritm sau manifestând abilități 
în a cânta la instrumente muzicale sau chiar compunând melodii la un 
anumit nivel. 

M.Rutter subliniază ca fiind esențiale pentru simptomatologia 
autismului incapacitatea de relaţionare socială, incapacitatea utilizării 
pronumelui personal la persoana I şi existenţa unor conduite rituale şi 
impulsive, iar Condon constată că autiştii răspund repetat la un singur 
semnal asemănător emiterii unui ecou. Neacceptarea schimbării şi mani- 
festarea unei capacități reduse a autiştilor de a înțelege şi de a se raporta la 
complexitatea vieții, denotă o semnificaţie pentru alienarea socială. 


d) TULBURĂRILE ACŢIONALE ŞI COMPORTAMENTALE 


Acestea sunt extrem de interesante atât prin amploarea, cât şi prin 
complexitatea lor. În producerea şi extinderea acestora sunt implicate 
toate dificultățile caracteristice de la nivelul întregului psihism. Conform 
D.S.M. III (Diagnostic Statistical Manual of Mental Disorders), copilul 
autist dispune de un repertoriu marcat restrâns de activități şi interese. 

Stereotipiile constituie un element caracteristic al autismului 
infantil. Dorința obsesivă de uniformitate se referă la comportamentul 
stereotip ca şi la evidenta suferință ce apare atunci când ceva se schimbă 
în mediul înconjurător. Stereotipiile pot fi gestuale (repetiţii ale mişcărilor 
mâinilor, degetelor, braţelor, rotirea capului în jurul axului lui, mersul pe 
vârful picioarelor etc.) sau se referă la activități repetitive (deschiderea şi 
închiderea uşii, lovirea sau zgârierea unei jucării, ritualizarea activității 
alimentare, de îmbrăcat sau de joc). Copilul autist poate prefera aceeaşi 

mâncare, insistă să poarte aceleaşi haine sau să joace aceleaşi jocuri. De 
altfel, jocul, cea mai importantă activitate a acestei vârste, are anumite 
particularităţi la copilul autist: stereotipie, folosirea de obiecte simple, 
Jocul colectiv fiind evitat sau lipsit de caracterul sau creativ. 

Copilul autist manifestă două comportamente bizare semnificative: 
acțiunea de automutilare sau de autodistrugere şi acțiunea de 
autostimulare. Automutilarea se produce prin acțiuni de mişcare a unor 
părți ale corpului până la epuizare, prin autolovirea cu capul de perete sau 
de diferite obiecte etc. Autostimularea se manifestă pe mai multe căi: 
kinestezică (legănatul înainte şi înapoi, frecarea cu mâna a lobului 
urechii), tactilă (lovirea coapsei cu dosul palmei, zgârierea cu unghia a 
căruciorului), auditivă (plesnitul din limbă, emiterea unui sunet neîncetat) 
şi vizuală (învârtirea unui obiect în fața ochilor, privirea neîncetată a 
degetelor). 

Aceşti copii pot fi hiperactivi şi distraţi, dorm puţin şi prost, au o 
rezistență crescută la substanțele sedative şi hipnotizante. Copilul autist 
poate avea preocupări suplimentare, ieşite din comun sau unele trăiri 
subiective cu un grad de organizare şi complexitate anume în lumea sa 
interioară specifică, ermetică şi bizară. Uneori, poate face dovada unei 
memorii excepționale, uimind prin uşurinţa cu care recunoaşte anumite 
lucruri, amănunte sau situații, chiar după perioade lungi de timp. 

Marcat de absenţa curiozității specific infantile, de detaşarea de real 
şi de nevoia de izolare şi de refugiul în sine, comportamentul copilului 
autist este în acelaşi timp impregnat de o constelație de acţiuni şi posturi 
stereotipe. Gesturile, atitudinile, mersul, mimica, limbajul, interesele, 
caracterului inutil şi ilogic. Retras într-un colț preferat, copilul autist 
repetă la nesfârşit cuvinte, gesturi sau mişcări, agită prin aer obiecte, 
manipulându-le stereotip, fără sens sau scop inteligibil, le duce la nas sau 
la gură, le priveşte într-un fel aparte, ascultă sau provoacă sunete sau 
zgomote, totul amintind ritualuri cu sensuri numai de el ştiute. Alteori, 
țopăie ritmic, merge pe vârful picioarelor sau păstrează poziţii adesea 
foarte incomode pentru un om normal. 

e) DISFUNCŢIONALITĂȚILE PROCESELOR, ÎNSUŞIRILOR 
ȘI FUNCŢIILOR PSIHICE 


La copiii autişti se observă disfuncționalități la nivelul întregii 
activități psihice. Pornind de la efectele autismului în planul perceptual- 
senzorial şi în cel al comunicării, constatăm că se produc disfunc- 
ționalităţi în toate palierele activităţii psihice. În planul afectiv-motiva- 
țional se manifestă de timpuriu o lipsă de interes pentru contactul social şi 
mai cu seamă o indiferență față de trăirile celor din Jur. Aceşti copii sunt 
caracterizați de lipsa nevoii de comunicare sau a dorinței unui contact 
interpersonal până şi cu ființele cele mai apropiate (părinți). Nu simt 
nevoia să fie mângâiați, sărutați, lăudaţi, nu plâng dacă se lovesc, nu-şi 
exteriorizează dorinţele. În unele cazuri, copilul manifestă o indiferență 
totală față de mamă, iar în altele o dependență patologică față de aceasta, 
de care nu se poate despărți nici măcar o clipă, dar cu care în fapt nu 
comunică în nici un fel. 

Deşi se consideră că autiştii nu mint niciodată, ei lasă impresia că 
ascund ceva prin faptul că nu-şi privesc interlocutorii în ochi, uitându-se 
în gol sau la ceva ce există doar în imaginaţia lor. 

Din cele de mai sus reiese faptul că autistul dispune de o 
imaturitate afectivă, caracteristică handicapatului de intelect. 

Copilul autist manifestă anomalii şi în dezvoltarea aptitudinilor 
cognitive. Capacitățile gândirii lui pot fi adesea observate prin activitățile 
ludice. Dacă ia în mână un obiect, îl manipulează mereu în acelaşi fel, 
uneori cu o abilitate surprinzătoare, pe care nu o manifestă de obicei (îl 
leagănă, îl învârte). De fapt, acest obiect manipulat nu are statutul de 
jucărie (în sensul în care jucăria este un mijloc prin care copilul învață să 
cunoască lumea). În cazurile cele mai grave, copilul nu va fi capabil să 
perceapă realitatea, exceptând unele aspecte parțiale ale acesteia şi în 
consecinţă, va fi în imposibilitatea de a o transforma în Joc. 

Capacitatea intelectuală a autistului nu poate fi calificată ca 
diminuată sau absentă ca la copilul deficient mintal. La copilul autist se 
poate vorbi despre faptul că îşi pune în practică această capacitate inte- 

lectuală numai într-un mod foarte selectiv, nedezvoltând-o, în cele din 
urmă manifestând carenţe şi insuficiențe la nivelul unei debilități profunde. 

Astfel, deficienţele de relaționare şi de comunicare, senzoriale, 
afective şi cognitive, influențează în mod negativ dezvoltarea persona- 
litățu copilului autist. 

În urma aplicării unor teste, s-a ajuns la concluzia că la baza 
performanţei copiilor autişti şi a copiilor normali stau mecanisme diferite 
de prelucrare a informațiilor; copiii autişti se bazează pe reprezentări 
primare, în timp ce copiii normali sunt capabili de metareprezentări cu 
mijloacele de interpretare a informațiilor verbale. 

Toţi aceşti factori alcătuiesc tabloul simptomatologic al sindro- 
mului autist. Cu toate acestea fiecare copil autist în parte are o 
simptomatologie proprie, se manifestă în mod diferit, ceea ce înseamnă că 
pentru fiecare copil trebuie elaborate programe individualizate în funcție 
de necesitățile, de capacităţile sale şi de psihicul lui în ansamblu. 


7. 1. 3. Teorii explicative ale autismului. Etiologie 


Euiologia autismului a dat naştere la numeroase controverse între 
partizanii organogenezei şi cei ai psihogenezei. De fapt, geneza acestei 
afecțiuni este verosimil multifactorială şi nu este posibil să se separe în 
mod simplist factorii organici de factorii psihologici, atât unii, cât şi 
ceilalți intrând în interacţiune permanentă în procesul de structurare şi 
dezvoltare psihologică a copilului. Principalele teorii care stau la baza 
explicării autismului sunt teoriile psihogene, teoriile organice şi teoriile 
comportamentale. 


TEORIILE PSIHOGENE 


Conform teoriilor psihogene, autismul este de fapt expresia unei 
retrageri a subiectului faţă de tot ceea a fost perceput rece, ostil şi 
pedepsitor în mediul înconjurător. Sindromul autist este considerat a fi 
expresia unei tulburări a gândirii sau a afectului în interacțiunile părinte- 
copil. 

În anii 1950 — 1960, pentru adepții autismului psihogen cauza era 
unică şi evidentă provenind din carenţele relaționale şi afective, explicate 
fie prin comportamentul paternal, fie prin non-coincidența naşterii psihice 
cu naşterea biologică, autismul îmbogăţind domeniul maladiilor psihice. 
Astfel, s-a atribuit autismului o patologie în principiu reversibilă, pe 
această bază relaționiştii (psihanaliştii şi sistematicienii) dezvoltând un 
sistem (ei încercau să penetreze sensul comportamentului, cauza nefiind 
un mister) şi o tehnică (psihoterapia trebuia să permită restabilirea unei 
relații armonioase a copilului cu părinții săi şi cu mediul socio-cultural, 
pentru a favoriza naşterea psihică). B. Bettelheim este primul care invocă 
relația părinte-copil şi se bazează pe observarea unor relaţii reci ale 
părinţilor copiilor autişti. În lucrarea sa Fereastra goală acesta considera 
că autistul ar fi pradă unei adevărate frici de moarte, din cauză că ar fi 
întâlnit prea de timpuriu o situaţie trăită de el ca fiind extrem de 
amenințătoare. În paralel cu această percepţie s-ar efectua şi o dezin- 
vestire a lumii interioare care vizează dispariția tuturor afectelor. Din 
acest punct de vedere, autorul consideră că autismul infantil este o 
tulburare a capacității de a se deschide lumii. Pentru ca un copil să se 
deschidă lumii, să participe activ, el trebuie să-şi dezvolte încrederea în 
sine, adică să aibă sentimentul că „Eu-l” propriu este potent şi că este pe 
măsura cerinţelor externe. Autorul consideră că mediul familial a 
distorsionat această percepere a „Eu-lui” copilului, fie că a înăbuşit 
încercările copilului de a manipula mediul, fie că l-a silit să încerce prea 
mult iar rezultatul a fost eşecul. În ambele cazuri, copilul nu reuşeşte să 
experimenteze un sentiment de acord şi de înţelegere între necesitățile 
sale şi satisfacerea lor. Rezultatul este acelaşi, copilul respingând lumea, 
părându-i-se că şi lumea îl respinge pe el şi, ca urmare, se retrage în 
propriul sine care îi este familiar. 

Conform acestei teorii, părinții copiilor autişti ar fi marcați de 
anumite trăsături de personalitate. Astfel, mama este văzută în special 
rejectantă, rece emoțional, acţionând doar pentru satisfacerea nevoilor 
fizice ale copilului. Personalitatea tatălui este caracterizată prin absență 
din cadrul afectiv al familiei, distanţare şi închidere în sine, intoleranță 

faţă de copil. Într-un asemenea climat, copilul va deveni anxios, se va 
retrage în sine, va elabora un comportament straniu de apărare. 

Există nenumărate concepții psihodinamice ale genezei autismului, 
ele sprijinindu-se în cea mai mare măsură pe o interpretare psihanalitică. 
Cele mai multe cercetări introduc noțiunile de narcisism primar, de 
autoerotism, de sistem paraexcitaţie. 

M. Mahler, în lucrarea sa Psychose infantile (1977), insista asupra 
rolului, în stările autiste, a conduitelor halucinatorii negative şi a uitării 
sistemului paraexcitaţie, ca şi asupra rolului, în stările simbiotice, a 
menținerii unei relaţii simbiotice cu mama. 

Tustin a introdus noțiunea de depresie psihotică. Este vorba de o 
trăire a rupturii în continuitatea corporală, un fel de gaură neagră, 
persecutorie care risipeşte în mod brutal iluzia continuității corporale. 
D. Meltzer introduce noțiunea unui autoerotism disociat legat de o 
„nimicire” a „self-ului”. „Nimicirea self-ului”, rezultat al slăbirii forței 
liante a atenției, ar lăsa la autist diferitele simţuri externe şi interne să se 
ataşeze în mod izolat de obiectul cel mai stimulator al momentului. 
Rezultatul acestui proces ar fi crearea de evenimente unisenzoriale 
nedisponibile pentru memorie sau gândire. Acelaşi autor a insistat asupra 
absenței de spaţiu interior al self-ului şi al obiectului, trăite ca pură 
suprafață. Absența de spaţiu intern pentru self şi non-elaborarea funcției 
de „piele psihică” (E. Bick) ar sta la originea unui deficit de tensiune a 
self-ului, incapabil să rețină conținuturile mentale şi fizice. 

Cu toate acestea, cercetările mai recente arată că nu se poate stabili 
o legătură absolută între autismul infantil şi comportamentul părinților, 
aceste ipoteze neavând, deci, valoare de generalizare. 


TEORIIILE ORGANOGENETICE 


Conform teoriilor organice, autismul este rezultatul unor disfuncţii 
organice de natură biochimică sau de dezvoltare insuficientă a creierului 
şi din această cauză nu se poate ajunge la parametrii normali ai activității 
psihice. Se pare că anormalitatea principală este cea cognitivă, afectând în 
particular gândirea simbolică şi limbajul, tulburările de comportament 
fiind secundare defectului cognitiv. În acest sens, trebuie luate în 

considerare, în primul rând, dificultățile perceptuale de atenție şi de 
învăţare, prezente la autişti. 

Cercetările efectuate în domeniul genetic arată că riscul de autism 
este crescut în familia unui subiect autist, în raport cu populația generală. 
Metoda gemenilor arată că şi concordanța diagnosticului este mai ridicată 
la gemenii dizigoți, ceea ce aduce argumente în plus în favoarea 
intervenţiei posibile a unor factori genetici în anumite cazuri de autism. 

În ceea ce priveşte factorii organici s-au făcut numeroase corelaţii 
neurobiologice. Deşi majoritatea ipotezelor sunt greu testabile, nu poate fi 
ignorat rolul posibil al organicității. Printre partizanii concepţiei organi- 
ciste se află A. van Krevelen (1952), care vorbeşte despre „o anomalie 
organică a creierului”, Anthony (1958) despre „un defect al echipamen- 
tului de bază”, Lauretta Bander, care încă din 1948 a susținut existența 
unei „disfuncţii cerebrale asemănătoare encefalopatiei infantile”, astfel 
încât sugarul păstrează trăsături ale creierului fetal cu oprire în etape 
embrionare şi cu o „dismaturitate la nivelul ariilor de integrare”, care-l 
privează de acea pulsiune internă către stimulii exteriori. 

Teoriile genetice susțin existența unei gene descendente predis- 
pozante la o integrare autistă a copilului, alături de factorii de mediu. 
Fiind vorba de un sistem poligen, s-a sugerat că autismul infantil apare ca 
urmare a unui defect înnăscut sau precoce achiziționat în echipamentul 
biologic al copilului. Deci, pentru a deveni autist, copilul trebuie să 
conțină în genom o genă specifică. 

Actualmente se deschide perspectiva cercetărilor biochimice, 
incriminându-se drept cauze ale autismului anomalii ale proteinelor 
plasmatice sau ale metabolismului protidic. Aceste studii au evidenţiat 
unele modificări biochimice, însă nici una nu pare a fi specifică 
autismului. Anomalia cea mai frecvent întâlnită este creşterea serotoninei 
sanguine şi plachetare, deşi unii autori consideră că această creştere este 
mai degrabă legată de întârzierea dezvoltării intelectuale decât de 
procesul psihotic ca atare. Recent, unii autori au pus în evidență o creştere 
a sintezei serotoninei, pornind de la triptofan, în plachetele copiilor autişti. 
De asemenea, unii cercetători au constatat o diminuare a procentajului de 
noradrenalină, de adrenalină şi de dopamină în plachete, asociată cu o 
creştere a acestora în plasma copiilor autişti, în timp ce principalul 
metabolit al noradrenalinei apare în procent scăzut. 

Unele teorii admit existența unei tulburări la copilul autist în 
percepția şi integrarea stimulilor auditivi, vizuali şi olfactivi. Se pare că 
amplitudinile componentelor tardive ale potențialelor evocate auditive şi 
vizuale sunt mai slabe, iar timpii de latență mai scurți. Aceste rezultate se 
pot explica prin slăbirea funcţiei de filtru senzorial de unde apare tendința 
organismului de a respinge fluxurile senzoriale. 

S-a constatat că autistul are un somn agitat şi de obicei doarme 
foarte puțin. Studule privind somnul copilului autist au arătat că există 
modificări calitative ale acestuia, cu o importantă diminuare a mişcărilor 
oculare rapide care însoțesc activitățile visului. 

Alte teorii biogenice susțin că autismul este rezultatul unei opriri în 
dezvoltare a celor două sisteme neurologice responsabile, pe de o parte, 
de integrarea motorie, iar pe de altă parte, de contactul afectiv şi de 
experienţa recompensei. Oprirea în dezvoltare a celui de-al doilea sistem 
duce la inaptitudinea de a simţi activitățile sale şi, deci, a capacităţii de „a 
învăţa din propriile experiențe”(C. Noica). 

Anumiți autori insistă asupra frecvenţei asocierii la sindromul autist 
a unei afecțiuni organice clinic repetabile (encefalopatie, anomalie 
genetică, deficit senzorial, suferință neonatală). Deocamdată, nu se poate 
preciza natura legăturii care uneşte cele două afecţiuni, dar pare îndoielnic 
că ar putea fi vorba de o legătură cauzală simplă şi echivocă. 

Rimland propune ca teorie biogenică „disfuncția cognitivă”. El 
argumentează prin faptul că există în autismul infantil o capacitate 
scăzută a copilului de a asocia stimuli noi la experiența trăită. Din această 
cauză, copilul nu poate folosi vorbirea pentru a comunica, deoarece el nu 
poate avea reprezentarea simbolului şi nici nu poate extrage esenţialul din 
informaţiile concrete. În relaţiile cu alţii, copilul nu integrează 
informaţiile noi pe baza experienţei trăite cu ceilalţi şi nu are continuitate. 
Autorul propune drept cauză a „disfuncției cognitive” a copilului o 
deteriorare a informației reticulare ca urmare a unui exces de oxigen în 
copilărie, care a distrus acel ţesut. 

După L.Bender, „autismul infantil nu este o deteriorare înnăscută a 
sistemului nervos, ci o reacție defensivă la această deteriorare. Copilul, 
închizându-se în sine, se protejează de neliniştea şi de dezorganizarea care 
ar apărea la un eventual contact cu mediul suprasolicitant”. 

Chiar dacă nu pot explica cu exactitate originea, geneza 
sindromului autist, aceste teorii organice sunt în măsură să evidenţieze 
258 


anumite aspecte clare cu ajutorul cărora se va ajunge la un rezultat pentru 
această problemă controversată. Cu toate acestea, aceste teorii, ca şi multe 
altele, nu pot fi, din păcate, nici infirmate, dar nici confirmate. 


TEORIILE COMPORTAMENTALE 


Adepții teoriilor comportamentale consideră că originea problemelor 
copilului autist este externă ființei lui. Aceştia nu acceptă la baza 
manifestării autismului o tulburare emoțională internă, neobservabilă sau 
un conflict. Tulburarea este considerată o reacție de respingere, de evitare a 
mediului ostil, interpretare aflată la polul opus ca modalitate de înțelegere şi 
de explicitare a patogeniei modelului medical. Conform modelului medical 
etiologia autismului infantil este considerată de natură internă: o tulburare 
emoțională, o tulburare în concepția şi percepția realității de către copil, un 
dezechilibru structural, cu reacție deficitară la adaptare. Cu toate acestea, 
tulburările, regresele, limitările care afectează capacitatea de percepție nu 
pot fi considerate un autism în sine. 

Emil Verza, în lucrarea sa Psihopedagogie specială (1998), 
susținea: „Aceste teorii postulează că autismul infantil ia naştere dintr-un 
şir de comportamente învăţate şi care se formează în urma unor serii 
întregi de recompensări şi pedepse ce se repetă în condiţii relativ 
asemănătoare sau percepute de copil ca fiind similare. Aşa se produc şi se 
consolidează crizele de furie, autostimulările etc., care prin interacțiunea 
cu mediul pot deveni un fel de necesitate a manifestărilor. De cele mai 
multe ori la baza acestor simptome stau aberaţii în structura psihică şi de 
viaţă a părinților, intervenţii anormale în educarea copiilor, existenţa unor 
anomalii la copii, ce sunt exacerbate de atitudinea şi comportamentul 
patologic al părinţilor.” 

Wing J. K.(1966) punea tulburarea autistă în legătură cu rubeola 
maternă, fenilcetonuria netratată, scleroza tuberoasă, cu anoxia din timpul 
naşterii, encefalita, cu spasmele infantile sau bronhopneumoniile severe. 

În trecut, fără să existe studii care să confirme ipoteza, se susținea 
ideea că dezvoltarea tulburărilor autiste se face pe fondul unor anomalii 
de personalitate şi pe fondul unor practici de educare necorespunzătoare. 
Studiile recente nu au dovedit însă corectitudinea afirmației. 

O altă teorie este cea a lui Fester, care îşi dezvoltă teoria bazându- 
se pe studiul teoriilor formulate anterior. Pentru Fester, copiii autişti 

diferă de cei normali prin frecvența emiterii comportamentelor şi nu prin 
potențialul, natura sau calitatea comportamentelor lor. Copilul autist este 
deficient din punctul de vedere al comportamentelor sociale complexe, 
exagerând în comportamente simple, asociate, Fester fiind de părere că 
educaţia insuficientă şi neadecvată a părinților este cauza care a condus la 
incapacitatea copilului de a-şi dezvolta un comportament social normal. 
Din cele de mai sus rezultă că, din perspectiva etiologică, în 
producerea autismului pot concura o varietate de factori care se 
subsumează oricărora dintre cele trei tipuri principale de teorii anterioare. 


7. 1.4. Evoluție şi prognostic în autism 


Pentru a putea trata şi recupera copilul autist trebuie, în primul rând, 
să cunoaştem evoluția şi prognosticul bolii, precum şi factorii care o 
influențează. Foarte importantă este anamneza cazului pentru a aduna 
toate datele referitoare la antecedentele şi la debutul afecțiunii, ea putând 
pune în evidenţă originea şi cauzele tulburărilor morbide. Unul dintre cei 
mai importanți factori care determină evoluţia autismului este geneza. De 
aceea, este important să cunoaştem etiologia bolii pentru instituirea 
tratamentului şi a programului de recuperare necesare. Astfel, un copil cu 
autism din naştere, cu posibile implicații genetice, are nevoi şi şanse de 
reuşită deosebite faţă de un altul care are autism pe un fond psihogen 
generat de dizarmonia familială. 

Un element foarte important în evoluţia polihandicapului este şi IQ 
(coeficientul de inteligenţă). Deficitul intelectual este destul de marcat în 
acest caz, astfel încât 30% dintre subiecţii cu autism având un IQ peste 
70. Majoritatea copiilor rămân însă destul de greu handicapaţi. Nivelul 
intelectual şi capacitatea de a dezvolta aptitudini socio-verbale, dezvolta- 
rea limbajului, condiţionează prognosticul. În majoritatea cazurilor de 
autism (2/3) este necesar toată viața un mediu înconjurător bine structurat. 

Multe studii indică apariția sau reapariţia limbajului la autist în jurul 
vârstei de cinci ani, iar în ceea ce priveşte IQ se susține ideea că acesta se 
menține stabil când este peste 50, iar dacă este sub 50 tendința sa este de a 
scădea. A şasea parte dintre copiii autişti fac, după câţiva ani sau în 
adolescență, crize comițiale, iar tratamentul medicamentos nu influen- 
țează în mod deosebit evoluţia bolii. 

Se poate observa la copilul autist o reacție de panică odată cu trezirea 
precipitată şi irezistibilă a conştiinţei eu-lui, în jurul vârstei de doi, trei ani. 
Dacă există circumstanţe nefavorabile, fie din cauza unei situații familiale 
specifice, fie pe fondul unei constituții mai vulnerabile a copilului sau a 
sechelelor unei maladii, experienţa sinelui este internă şi dramatică. 

Prin urmare, importantă pentru evoluția bolii este depistarea precoce 
a problemelor copilului pentru a evita adâncirea rupturii între copil şi mediu 
şi pentru a salva cât mai mult din relaţia acestuia cu ceilalți. 

Prognosticul este diferit şi în funcție de vârsta copilului. Astfel, 
dacă debutul psihozei are loc înainte de vârsta de 4 ani (când fragilitatea 
sistemului nervos este foarte crescută), prognosticul va fi sumbru, marcat 
de o regresie psihică generală şi profundă a copilului, procesul psihotic 
îmbrăcând o formă pseudodemenţială, caracterizată în primul rând prin 
autism şi automutilare. 

Dacă debutul psihozei are loc după vârsta de 4-5 ani, tabloul clinic va 
cuprinde elemente caracteristice formei clinice respective, iar prognosticul 
va fi diferit în funcție de natura şi de gravitatea procesului psihotic. 

În aceste situaţii, autismul poate determina o stare psihotică defici- 
tară atât prin procesul psihotic în sine, cât şi prin faptul că tulbură înţele- 
gerea şi investirea realului, a lumii externe şi a relaţiilor obiectuale 
precoce ale copilului. 

Pubertatea poate aduce modificări în orice direcții. Funcţiile 
cognitive şi aptitudinile sociale se pot ameliora independent unele de 
altele. Adesea există o exacerbare a comportamentului agresiv, uneori 
deviant, prin vagabondaj, automutilare şi gesturi obscene. Comporta- 
mentul turbulent, opozițional, poate dura foarte mulți ani atunci când el 
apare pe un fond schizofrenic. 

Este hotărâtoare în evoluția polihandicapului existența unor 
deficienţe asociate sau a unor boli cronice. Astfel, severitatea tulburărilor 
de limbaj, neinstalat până la 5-6 ani, implică un prognostic de gravitate, 
cu evoluție spre pierderea treptată a achizițiilor obţinute şi spre 
dependență totală. Copiii ale căror achiziții, chiar parțiale, sunt pro- 
gresive, printr-un minim de relație cu anturajul, evoluează adesea spre un 
deficit mai puţin grav. Copiii cu autism mai uşor pot merge la şcolile 
obişnuite alături de cei normali, însă este fundamental ca educatorul să-şi 
dea seama că întârzierea la învăţătură nu poate fi compensată prin 
meditaţie sau prin ore suplimentare, problema copilului autist nefiind ca 

el să aibă rezultate bune la învățătură, ci să se dezvolte armonios şi să 
poată trăi şi munci împreună cu semenii Săi. 

O complicație somatică majoră care se poate ivi este criza 
epileptică. Cel puțin 1/4 dintre copiii autişti prezintă convulsii înainte de 
vârsta adultă. La adolescenţă şi în primii ani ai vârstei adulte subiecții mai 
puţin afectaţi sunt expuşi la stări depresive din cauza conştientizării 
handicapului lor. O stare catatonică, psihopatică, cu iluzii sau halucinații 
poate fi prezentă în evoluţia bolii autiste. 

Pentru o bună evoluţie a copilului autist, el trebuie ajutat să-şi 
folosească obsesiile şi fixațiile în mod creator (îndepărtarea lor nu duce 
decât la formarea altora). Astfel, de multe ori, copiii cu autism avansat, 
care însă au beneficiat de o terapie favorabilă, s-au putut orienta în jurul 
vârstei de 16 ani spre diferite activități manuale şi au demonstrat o 
pricepere deosebită pentru țesut, brodat, olărit, tâmplărie şi chiar gravură 
pe sticlă. 

Este foarte important să-i lăsăm copilului autist şansa de a-şi 
manifestă talent pentru artă în general. Copilul trebuie sprijinit pentru a 
obţine o eficiență maximă în domeniile în care doreşte, ajutându-l 
să-şi folosească tot potențialul, fără a-l forţa însă. 


* ABORDAREA PSIHOMEDICALĂ ÎN TRATAREA AUTISMULUI 


Tratamentul autismului se face timp îndelungat şi urmăreşte un 
efect antipsihotic şi simptomatic asupra anxietăţii şi agitației, a căror 
dispariție ar permite o mai bună inserţie socială. Tratamentul curativ al 
bolnavului autist trebuie să întrunească următoarele condiții: 

1) să fie individualizat, în funcție de vârsta copilului, de stadiul de 
evoluţie a polihandicapului, de forma clinică a bolii şi de particularitățile 
lui biopsihologice; 

2) să fie cât mai complex, îmbinând procedurile medicale, pedago- 
gice şi sociale care vizează copilul bolnav cu cele adresate educatorilor şi 
părinților; 

3) să fie un tratament de durată, eşalonat pe întreaga copilărie, 
alternând cura de staționar şi de terapie intensivă cu tratamentul ambulator 
şi de menţinere, îmbinate cu măsurile cu caracter de prevenire a recidivării. 

Tratamentul propriu-zis se bazează pe folosirea chimioterapiei. 
Astfel, Wetty (1959) propunea folosirea medicamentelor rezerpinice şi a 
derivaţilor fenotiazinici, folosite în tratamentul psihozelor. Se constată că 
răspunsul la aceste medicamente este foarte variat, dozajul urmând să fie 
individualizat şi urmărit cu atenţie. În anul 1964, Rimland a dovedit 
eficiența medicamentului L.S.D. în autism în anumite cazuri. Cooper în 
1973 şi Dale în 1980 au obţinut rezultate în combaterea agresivității prin 
tratament cu litiu. Insomnia poate răspunde la sedative ca Cloralhidrat sau 
Oxazepam cu doze strict individualizate. Rimland şi "Tobias au raportat, în 
1974, rezultatele unor studii care implicau folosirea medicamentului 
Deanol. Paradoxal, în timp ce Tobias a remarcat un progres la copiii autişti 
tratați cu Deanol, Rimland arată că progresul se limitează la spectacular şi 
că în unele cazuri tratamentul a necesitat să fie întrerupt din cauza efectelor 
secundare. De asemenea, s-a constatat că administrarea de Haloperidol 
poate avea ca efect reducerea simptomelor comportamentale negative şi 
poate dezvolta funcția cognitivă. 

Electroşocul în autism a fost mai puțin utilizat şi numai în cazurile 
care nu au beneficiat de terapie medicamentoasă, aceasta fiind mai puţin 
spectaculoasă la copil comparativ cu adultul. 

O tehnică revoluționară, care a dat rezultate impresionante, este 
masajul sugarului (se practică şi la copiii mai mari). Acesta îşi are 
originea în masajul tradițional indian şi a fost preluat de un medic de 
origine americană care a lucrat mulți ani în India. Vimala Schneider 
Me'Clure este fondatoarea unei clinici unde se practică această terapie 
pentru copiii autişti, obținându-se rezultate uimitoare în planul 
afectivității şi comunicării copiilor cu autism. 

Există muluple variante de tratament alternativ: prin regimuri 
alimentare care urmăresc modificarea compoziției sângelui, reducerea 
acidității, regularizarea tranzitului intestinal, stimularea funcţiilor vitale 
ale circulaţiei şi respirației tisulare, prin electroacupunctură — folosită ca 
tratament în scopul normalizării distibuţiei energetice în organism. 
Măsurile adjuvante ca: aeroterapia, hidroterapia, Kinetoterapia îmbinate 
cu ludoterapia dau rezultate bune în cazul ameliorării agresivităţii, inițierii 
contactelor umane şi dezvoltării afective. 

Tratamentul psihomedical urmăreşte prevenirea apariției handica- 
purilor secundare şi dezvoltarea funcţiilor implicate în handicapurile 

primare. EI trebuie aplicat cât mai precoce, înaintea vârstei de 4-5 ani şi 
până la vârsta de 14 ani. 


* ABORDAREA PSIHOLOGICĂ ÎN TRATAREA AUTISMULUI 


Tratamentul autismului trebuie conceput într-o perspectivă multidi- 
mensională, îmbinând chimioterapia cu psihoterapia şi cu socioterapia. 

Înainte de examinarea numeroaselor cauze şi tratamente care au 
fost propuse pentru autism, trebuie spus că nu există un tratament care să 
vindece în totalitate disfuncțiile. Copiii autişti pot fi ajutaţi în multe feluri, 
adesea ei nefiind suficient de repede diagnosticați ca „autişti”, dar aceste 
probleme tind să fie eliminate. Ornitz şi Ritvo, în 1976, sugerau că autiştii 
beneficiază cel mai mult de pe urma terapiilor comportamentale şi a 
educaţiei speciale, antrenând comunicarea şi alte deprinderi. 


Metoda psihodinamică 


Tratamentul psihodinamic constă în îndepărtarea copilului de 
acasă şi plasarea lui într-un loc în care îi este înlesnit tratamentul. Aici, 
copilul va beneficia de un consultant disponibil şi înțelegător, statornic, de 
încredere cu care va putea interacționa. Baza acestei terapii o constituie 
sensibilitatea permanentă faţă de nevoile copilului a consilierilor şi a 
persoanelor care îl îngrijesc. În acest fel, conform teoriei psihodinamice, 
copilul poate învăţa aici, ceea ce acasă nu ar fi putut şi anume faptul că 
prin comunicare, verbală şi gestuală, va putea influența mediul 
înconjurător. Odată ce baza a fost formată, copilul poate începe să se 
ataşeze emoţional şi să-şi clădească o personalitate stabilă. 

O problemă majoră în evaluarea tratamentului psihodinamic este 
lipsa generală a sugestiilor concrete pentru teoria existentă. Tratamentul 
poate fi animat prin procesul de reactivare a stărilor latente, furnizând o 
mulțumire completă, pozitivă şi prin acceptarea „mamei”. „Mama” 
(terapeutul) trebuie să cunoască nevoile copilului la nivelul său primitiv 
de funcţionare senzorio-motorie. Tratamentul constă în susținerea afec- 
tivă, strângerea în brațe, legănarea, hrănirea şi aşa mai departe, în 
încercarea de a face tot ceea ce este posibil pentru necesitățile tacule, 
kinestezice, vizuale şi de contact ale copilului autist. Odată puse bazele 
unei relaţii de prietenie între copil şi „mamă”, odată ce obiectul relaţiei a 

fost fondat pe baza personalității materne, socialul, perceptualul şi 
îndemânarea cognitivă pot fi urmate prin: 

1) imitarea comportamentului şi vocalizări; 

2) verbalizarea afectelor; 

3) menținerea şi conceptualizarea activităților verbale, a funcțiilor, a 
părților şi a obiectelor pe care copilul le întâlneşte; 

4) introducerea graduală a nevoilor de autoapărare, controlarea 
impulsurilor şi rezolvarea problemelor. 

Recent, câţiva părinţi de copii autişti au fost de părere că acest 
tratament nu este chiar eficient. 


Metoda comportamentală 


Având la bază teoria comportamentală, behavioriştii nu au avut 
pretenția să vindece condiţiile psihozelor copilăriei. Mai exact, ei au 
analizat comportamentul părinţilor, deficienţele şi excesele acestora şi au 
intenţionat să le modifice. În cazul copiilor psihotici, deficienţele includ 
un repertoriu social, verbal şi cognitiv sărac, în timp ce excesele presupun 
comportamentele inadecvate şi violente, cum ar fi stereoupiule, 
automutilarea sau autostimularea. 

În multe cazuri, terapiile comportamentale au avut succes în 
corectarea acestor deficiențe şi excese. Majoritatea tehnicilor terapiei 
comportamentale sunt bazate pe întărire (ex: îi dai copilului o prăjitură 
dacă el se abține de la un comportament nedorit), stingere (ex: retragerea 
atenţiei ca răspuns la un comportament nepotrivit) şi pedepsire (ex.: 
administrarea unei pedepse ca răspuns la un comportament inacceptabil). 

Rapoartele indică faptul că toate aceste tehnici sunt eficiente, însă 
eficiența lor depinde în mare măsură de comportamentul care trebuie 
eliminat. Spre exemplu, automutilarea (cum ar fi lovitul cu capul) va fi 
eventual înăbuşită dacă nu i se dă atenție copilului atunci când se loveşte. 

O altă problemă privind extinderea procedurilor este aceea că 
anumite componente par a fi menținute mai curând în interior decât 
exteriorizate pentru recompensă, caz în care retragerea atenţiei sau 
recompensarea ar avea efecte foarte mici sau deloc. 

Desigur, dacă stingerea comportamentului nu dă rezultate, tera- 
peutul poate recurge la pedepse: de obicei la pălmuire, sau, în cazuri 
extreme, de comportamente  autodistructive, la şocuri electrice. 

O.I. Lovaas a condus cercetările cu privire la folosirea electroşocurilor în 
instruirea copiilor autişti şi a ajuns la conluzia că acestea sunt foarte 
eficiente în eliminarea automutilării. După părerea sa, indiferent cât de 
gravă este automutilarea şi indiferent cât timp copilul face asta, este 
posibilă îndepărtarea comportamentului autodistructiv în mai puţin de 
câteva minute. Dar oricât de imediate ar fi efectele acestei proceduri şi 
oricât de utilă ar fi ea în anumite cazuri, morala, etica şi termenii legali 
limitează frecvent utilizarea acestei proceduri inumane. Mulţi consideră 
că pedepsirea unui copil autist pentru un comportament nedorit nu face 
decât să mărească problemele (Belleheim — 1967). Răspunzând, Lovaas 
subliniază că autiştii răspund mai degrabă la terapie atunci când sunt 
trataţi ca oamenii răsplătiți sau traşi la răspundere pentru comportamentul 
lor, decât dacă sunt tratați ca pacienţi. Lovaas este de părere că, dacă un 
comportament autodistructiv nu este eliminat printr-un tratament, oricare 
ar fi acela, copilul autist poate petrece o mare parte din timp retras, 
incapabil să ia parte la orice alt fel de terapie. 

O altă posibilă problemă în eliminarea comportamentelor 
nepotrivite ar fi „simptomul substituției”, presiunea făcută pentru 
suprimarea comportamentului nedorit putând da naştere la un alt 
comportament nepotrivit. Aceasta înseamnă că, odată ce am eliminat un 
comportament pe care copilul îl reprimă în mod frecvent şi cât poate el de 
mult, noi nu ne putem aştepta de la copil ca el să stea în linişte şi să 
aştepte pe cineva care să-l înveţe un comportament nou pozitiv cu care să 
umple golul. După eliminarea comportamentelor nedorite există 
probleme în menţinerea acestor schimbări. Prin urmare, se poate spune că 
răspunsurile învăţate de copiii autişti la terapie, adesea, nu sunt 
generalizate la şcoală sau acasă. Anumiți copii, mai ales cei care se întorc 
în instituții după tratament, recidivează complet. 

Recent, eforturile pentru rezolvarea acestei probleme au implicat 
păstrarea copilului acasă şi direcționarea eforturilor de tratament asupra 
părinților. Prin această metodă, părinții sunt instruiți să se poarte ca 
adevărați terapeuți. Terapia de acasă poate avea mare succes. Odată ce 
părintele observă un mic progres la copil, el va fi tentat să încerce mai 
mult, iar prin progrese copilul va ajunge cât mai departe în recuperarea sa. 

În general, terapeuţii comportamentali nu îşi fac iluzii că ar putea 
transforma un copil autist în unul normal. Mai exact, scopul lor este acela 
de a da acestor copii suficiente reacţii adaptative astfel încât ei să se poată 

absolvi de grija custodiei, pentru o mai mare utilitate şi pentru o existență 
cât mai plină. 

Criticii terapiilor comportamentale pentru copiii autişti au invocat 
faptul că „produsul” nu este mai bun decât un robot performant şi în 
anumite cazuri, aceasta pare a fi cauza. De fapt, copiii nu înțeleg 
conceptul în sine, ei doar răspund cum au fost învăţaţi la o întrebare 
specifică. 

Cu toate acestea, terapia comportamentală a dat rezultate în 
dezvoltarea răspunsurilor spontane. De asemenea, au fost făcute progrese 
pentru eliminarea comportamentelor bizare, pentru dezvoltarea auto- 
apărării, a limbajului şi a relaţiilor sociale la copilul autist. 


e Metoda existenţial-umanistă — Terapia mediului înconjurător 

Această terapie presupune plasarea copilului autist într-un loc 
special, unde dezvoltarea sa să fie încurajată de un personal cald şi sigur 
care să furnizeze resursele şi structura necesară pentru a alunga temerile 
copilului. În acest fel copilul este liber să stabilească relaţii sociale şi să 
descopere lumea. Astfel, chiar şi atunci când mănâncă, doarme, se 
îmbracă sau învață, copilul are în permanență posibilitatea să 
interacționeze şi să realizeze comportamente pe care adulții le pot recepta 
pe o bază individuală, putând ajuta copilul să devină mai încrezător şi mai 
conştient de sine. 

Această terapie are multe puncte comune cu terapia psihodinamică. 
La fel ca şi în cazul terapiei psihodinamice, metoda existențial-umanistă 
are ca problemă principală faptul că, aplicate zi de zi, procedurile ei nu 
sunt specificate, evaluările fiind vagi şi subiective. În ultimă instanţă, 
dacă o astfel de terapie ar avea succes, ar fi foarte dificil pentru alții să 
inițieze programe similare, în efortul de a obține aceleaşi rezultate. 

Aşa cum există mai multe teorii etiologice care se pot integra într-o 
concepție unitară, orice factor etiologic şi orice teorie trebuind luată în 
considerare pentru o explicație cât mai plauzibilă a autismului, tot aşa 
trebuie procedat şi în cazul metodelor de recuperare propuse. Chiar dacă 
nici una dintre ele nu satisface pe deplin problema recuperării copilului 
autist, trebuie luată în calcul orice metodă de terapie care a dat rezultate. 

În afară de aceste metode, mai există şi strategii de tratament aparte 
pentru copiii autişti. 

e STRATEGII DE TRATAMENT AL AUTISMULUI 


Concepţia actuală asupra autismului este dată de D.S.M. II — 
revizuit (Diagnostic Statistical Manual of Mental Disorder), ce prezintă 
un sistem de clasificare psihiatrică în care autismul şi dereglările 
înnăscute sunt aşezate în categoria tulburărilor în dezvoltare pervazive. 

Se sugerează ca metode de tratament al autismului: 


Stimularea dezvoltării normale 


Rutter relevă câteva aspecte ale dezvoltării normale care joacă un 
rol important în tratarea copiilor autişti: dezvoltarea socială, dezvoltarea 
limbajului, dezvoltarea cognitivă şi învăţătura. În ceea ce priveşte 
motricitatea, jocul şi autonomia, copii autişti se dezvoltă diferit. Putem 
considera că aceste aspecte ale dezvoltării enumerate mai sus au un rol 
important în dezvoltarea cognitivă şi în învăţare. 


Dezvoltarea motricității 


Mişcările repetate, stereotipe sunt caracteristice sindromului autist. 
Copilul autist face multe mişcări bizare cu braţele şi cu mâinile, grimase. 
Unii dintre aceşti copii merg pe vârfurile picioarelor cu gambele moi. 
Mulţi învârt obiecte cu degetele prin faţa ochilor. Adesea, mişcarea este 
stereotipă, copilul se leagănă singur ore întregi sau se învârte în jurul său. 
Aceste mişcări stereotipe se manifestă adesea de la o vârstă foarte mică, 
sunt dificil de întrerupt de către părinţi, putând avea caracter auto-erotic. 

Pentru a ameliora mişcarea grosieră a autistului este important să 
pornim de la centrele de interes şi de la nivelul de dezvoltare ale copilului. 
În timpul jocului sau al exerciţiului, adultul trebuie să se situeze paralel cu 
copilul, alături de el, nu pe poziţii adverse. Exerciţiul sau jocul trebuie 
introdus progresiv: mai întâi trebuie dat un exemplu (adultul execută un 
exercițiu demonstrativ), apoi copilul şi adultul trebuie să execute 
împreună exercițiul respectiv şi, în sfârşit, copilul trebuie să execute 
singur exercițiul. Anumite cântece care însoțesc mişcările sunt foarte utile 
pentru ameliorarea motricităţii. Exerciţiile trebuie repetate adesea pentru a 
putea fi înțelese puţin câte puţin. Nu trebuie să uităm să recompensăm 
copilul de fiecare dată când reuşeşte (ex.: cu o prăjitură, cu o jucărie etc.). 

Pentru a ameliora problemele mişcării fine trebuie să plecăm, de 
asemenea, de la preocupările şi de la nivelul de dezvoltare ale copilului. 
Putem ghida mâna copilului atunci când face activități motrice dificile 

pentru el. Putem să îl determinăm să se joace cu plastilina, să decupeze 
sau să asambleze piesele unui puzzle. 


Jocul 


Copilul autist nu se interesează, sau se interesează prea puţin, de 
lucrurile care atrag atenția tuturor copiilor cu o dezvoltare normală, 
lipsindu-i curiozitatea de a descoperi anturajul său. El dezvoltă un număr 
restrâns de activități din care lipseşte cea de explorare firească, nu se 
Joacă într-o manieră normală, adecvată şi nu utilizează jucăriile pentru a 
se juca cu ele. Pe el îl interesează activităţile stereotipe, repetate (spre 
exemplu, învârte un lanț în faţa ochilor). Interesul pentru ceilalți şi 
aptitudinea de a avea contact, necesare pentru a se juca împreună cu alți 
copii, sunt foarte restrânse la autişti, ceea ce împiedică dezvoltarea jocului. 
contactul. Cu ajutorul anumitor jocuri şi jucării putem încerca să-l facem pe 
copilul autist să se îndrepte către lumea exterioară (şi, deci, spre alte 
persoane), chiar dacă este foarte închis în sine însuşi. Putem să-i oferim 
experienţe senzoriale care să-l incite la aceasta. Putem, spre exemplu, să-i 
dăm o sonerie sau un instrument muzical. Pentru a ameliora contactul cu 
copilul putem, de pildă, să-l provocăm la joc cu o minge sau cu un balon. 
Pentru aceasta, trebuie să ținem cont de interesele copilului şi să-l atragem 
în acţiuni pe care le desfăşoară şi el singur (Chiar aşa bizare cum par). În 
timpul acestor jocuri simple este important ca terapeutul să fie privit de 
către copil şi să fie ascultat (strigându-l adesea pe nume). 


Autonomia 


Prin autonomie înțelegem capacitatea de a executa de unul singur 
activităţi cotidiene precum: mâncatul, mersul la toaletă, îmbrăcatul etc. În 
mod normal, copiilor le place să imite activitățile adulţilor, ale părinților, 
de exemplu. Dar copiii autişti au oroare de a imita, dorința de a fi 
independent, de a fi „„mare”, de a fi ca ceilalți fiind aproape absentă la 
aceşti copii. Copilul nu învaţă prin joacă, însă el trebuie învățat cumva 
anumite lucruri, într-o manieră clară şi structurată, ceea ce solicită mult 
timp, energie şi răbdare. 

În general, nu este suficientă doar instrucţiunea verbală sau o 
simplă demonstraţie, ci este nevoie de o acompaniere psihică. Putem 
prinde membrele şi degetele copilului autist, modelându-le după mişcările 

necesare executării unei anumite activităţi. Astfel, el îşi va da seama, 
puţin câte puţin, de ceea ce se aşteaptă de la el. Mai ales la început, 
adultul va avea impresia că face totul singur, degetele copilului părând 
fără putere şi el necooperând; treptat, copilul va urma mişcările adultului 
până le va executa singur. 

Trebuie să-l învăţăm, aşadar, pe copilul autist să se spele, să se 
îmbrace, să mănânce etc., de preferință acasă la el, locul în care este 
capabil de a fi mai puţin independent. Ii arătăm ce trebuie să facă şi 
divizăm activitatea în mai multe etape. Astfel, va învăţa puțin câte puțin, 
mai ales dacă este recompensat. O dată ce copilul a învăţat să execute o 
activitate, e important să-i lăsăm timp pentru a o aprofunda. 


Dezvoltarea socială 

Copiii autişti se disting de ceilalți copii printr-o lipsă de interes față 
de mediul social. Nu este vorba despre o inexistenţă a relaţiilor sociale, ci 
despre relații anormale privind mai ales aspectul calitativ. Incă din 
copilărie, părinții constată la copilul autist o lipsă a contactului social, el 
fuund adesea cu faţa lipsită de expresie şi cu o privire goală. Ataşamentul 
față de părinți este straniu, manifestându-se mai ales în raport cu rutina 
care-l leagă de o anumită persoană. El este mai degrabă foarte ataşat de 
obiecte. Pe măsură ce copilul creşte, în jurul vârstei de 6 — 12 ani, 
contactul defectuos se manifestă oarecum diferit, deprinzând o serie de 
aptitudini sociale şi o obişnuință a persoanelor văzute zilnic. Nu este 
interesat de necunoscuţi, cel mult de detalii ale acestora (ex. buzunarele 
hainelor lor). Adolescentul autist, dacă este suficient de inteligent, poate 
mima relațiile sociale, chiar dacă acestea sunt superficiale şi egocentrice. 


Dezvoltarea cognitivă şi învăţătura 

Pentru a favoriza dezvoltarea cognitivă normală sunt necesare două 
condiții: achiziționarea de experienţe active semnificative şi capacitatea 
de a folosi experiența acumulată, condiții care nu sunt întotdeauna 
existente la copiii autişti, ei având mari dificultăți de a pune în practică, 
într-o anumită situaţie, ceea ce au învățat în alta. 

Reducerea rigidității 

Copiii autişti nu înțeleg mare lucru din comportamentul social şi 
din limbaj, demonstrând o mare nevoie de previzibilitate şi de 
controlabilitate. Se cramponează de modelele învăţate pe de rost şi pot 


intra în panică când un detaliu din mediul lor se schimbă. Rezistenţa la 
schimbare a copilului autist, constantă pe toată durata vieţii lui, se poate 

manifesta începând cu o vârstă foarte fragedă (ex.: de când este sugar — 
neacceptarea trecerii de la alăptatul la sân la biberon). 


Probleme de comportament non-specifice 


e Somnul. Mulţi copii autişti au probleme cu somnul, dormind 
greu, trezindu-se des noaptea, având crize de plâns sau de furie, uneori 
fiind vorba despre o perturbare a ritmului zi — noapte (copilul fiind activ 
noaptea şi apatic ziua). 

e Probleme de nutriție. Unii copii autişti au probleme în a controla 
musculatura implicată în masticaţie, neştiind să mănânce alimente solide, 
fiindu-le teamă să bage în gură bucăţi prea mari sau prea tari de mâncare. În 
plus, unii copii autişti sunt rezistenți la schimbările alimentare, având 
preferințe puternice pentru un anumit aliment (ex.: solid sau lichid). 
Frecvent, trecerea de la alimente solide la lichide se face greu, putând fi o 
problemă şi folosirea ustensilelor pentru mâncat (din cauza ataşamentului 
inexplicabil al copilului pentru un anumit biberon sau pentru o anumită 
farfurie). 

e Accesele de furie. Copiii autişti au adesea accese de furie pentru 
că ei nu dispun de vocabularul necesar obținerii lucrurilor pe care le vor. 
Ei pot țipa după dulciuri, după un obiect, sau din cauză că le-a fost 
deranjată rutina. Aceste crize se pot declanşa dintr-o dată şi sunt frecvent 
folosite drept cel mai rapid mod de a obține ceea ce vor. 

e Angoasele. Angoasele copiilor autişti sunt imprevizibile, de 
neînțeles pentru alții (ex.: teama de cifra 5 sau de culoarea roşie). Ele se 
manifestă prin reacții de panică dublate de accese de furie sau de crize de 
plâns de neoprit. În general, aceste angoase se diminuează cu trecerea 
timpului. 

e Probleme de curăţenie. Majoritatea copiilor sunt curaţi până în 
jurul vârstei de 4 ani, fiind însă îngrijiţi de cineva. Pentru a căpăta control 
asupra vezicii sau a sfincterelor este nevoie de timp, iar rolul părinților 
este major, ei trebuind să evite orice atitudine furioasă sau de acuzare a 
copilului, acest fapt nefăcând decât să prelungească acest comportament 
nedorit al copilului. 

e Automutilarea. Acest comportament este extrem de frecvent la 
copii autişti, ei lovindu-se, muşcându-se, înțepându-se etc. Soluţia ar 
consta în organizarea timpului copilului astfel încât acestuia să nu-i mai 
rămână timp neocupat. Pentru terapie este necesar să facem distincţie 
între formele de comportament automutilant, care se disting din cadrul 
vieţii copilului autist (de a atrage atenţia, de a evita situaţiile dificile etc.), 

şi alte forme cu origine în interiorul copilului (autostimularea, respingerea 
stimulilor). 

e Comportamentul distructiv. Copiii autişti nu se pot juca 
constructiv, ci petrec mult timp examinând lucrurile care-i înconjoară. Ei 
remarcă rapid că hârtia se poate rupe, că obiectele solide fac zgomot când 
sunt aruncate de pământ sau când sunt sparte. Jucăriile sunt rareori 
utilizate în sensul lor funcțional, copilul fiind fixat pe detalii şi nu pe 
totalitatea obiectului. Comportamentul distructiv al copilului autist se 
desfăşoară adesea într-o manieră stereotipă, repetitivă. 

e Problemele sexuale. Evoluţia sexuală, în special la băieți, este în 
întârziere în raport cu copiii normali, interesul pentru sexualitate 
rămânând mult timp imatur şi copilăresc. O dată cu pubertatea, 
manifestarea dorințelor sexuale devine o problemă pentru adolescenții 
autişti, tabuurile sexualității părând să joace un rol esențial în această 
situație dificilă. Există programe speciale de orientare practică şi de 
educaţie pentru adolescenţi şi tineri autişti care prezintă identificarea 
părților corpului, menstruaţia la fete, igiena personală şi comportamentul 
social în raport cu sexualitatea. 


Dezvoltarea limbajului la copii autişti 

În autism, dificultăţile de limbaj se manifestă de timpuriu, prin lipsa 
unor relații adecvate în vorbire şi prin interesul redus pentru 
achiziționarea limbajului. Studiile arată că peste 50% dintre copii autişti 
nu vor vorbi niciodată. Comunicarea non-verbală cu aceşti copii (care nu 
vorbesc) este foarte dificilă. Cu toate acestea, se pot învăţa forme de 
comunicare alternativă, mai ales cu copiii cu inteligență ridicată. După un 
program de însuşire a unor gesturi simple însoțite de cuvinte, copiii pot fi 
capabili de a dezvolta aptitudini verbale (ex.: de comunicare non-verbală: 
folosirea de obiecte ca mijloc de comunicare/pardesiu = plimbare, 
furculița = mâncare, utilizarea fotografulor şi imaginilor). 

Copiii care vorbesc târziu prezintă o serie de anomalii ale 
limbajului specifice: ecolalia, limbajul inversat („„tu” în loc de „eu”), lipsa 
ascultării mesajului interlocutorului, intonație anormală (monotonă, de 
robot), lipsă de expresivitate. Un alt fenomen specific este modul bizar de 
enunţare a propozițiilor, fiind vorba de fapt despre o înţelegere limitată a 
simbolurilor. Deşi au un nivel tehnic bun al lecturii unui text, ei nu ştiu să 
reproducă ceea ce au citit. De asemenea, nu pot înțelege structura 
limbajului şi nu pot distinge între important şi secundar. De aceea, pentru 

a putea înțelege ceea ce li se comunică, conţinutul mesajului trebuie 
simplificat. 

Pentru însuşirea şi dezvoltarea limbajului de către copilul autist este 
importantă imitarea verbală, bazată pe contact şi pe feed-back vizual. EI 
trebuie să înveţe vorbirea funcţională, trecând de la însuşirea sunetelor, a 
silabelor, a cuvintelor simple la asimilarea expresiilor mai complicate. 
Pasul următor constă în a învăţa copilul să identifice, să aleagă sau să 
arate obiecte prin denumirea lor. Se trece la învățarea purtării unei 
conversații, apoi la însuşirea şi folosirea timpurilor vorbirii în propoziții 
simple, abia apoi mai complicate. Copilul trebuie ajutat să folosească 
limbajul, să-şi utilizeze vorbirea funcţională şi în alte locuri şi cu alte 
persoane şi nu doar să repete ca un ecou sunete sau cuvinte. 


7.2. Surdocecitatea 
7.2.1. Definiţie şi etiologie 


Surdocecitatea reprezintă un polihandicap, la fel ca şi autismul, 
fiind însă o deficiență multisenzorială. Acest polihandicap constă în 
coexistența la aceeaşi persoană a două tipuri de deficienţe de ordin 
senzorial: deficiență de văz şi deficiență de auz. Persoana cu surdocecitate 
se caracterizează, aşadar, prin lezarea (pierderea) celor trei canale de 
comunicare cu mediul: văzul, auzul şi canalul verbal, fiind o persoană 
oarbă, surdă şi mută. 

Un copil cu surdocecitate prezintă o combinaţie de deficiențe de pe 
urma cărora vederea/ auzul nu pot fi folosite ca surse primare pentru 
învățare. Cele două deficienţe senzoriale (cecitatea-orbirea şi surditatea), 
fiecare în parte sau ambele împreună, pot apărea concomitent sau 
succesiv şi pot fi însoţite sau nu de pierderea altor funcții ale corpului. 

Cauze ale deficienţelor sezoriale pot fi: o sechelă prenatală deter- 
minată de rubeolă sau de o altă boală congenitală (cum este sindromul 
Usher), o altă boală a primei copilării, un accident etc. 

Singura trăsătură comună a persoanelor incluse în grupul celor cu 
surdocecitate este faptul că toate au un anumit grad de deficiență în 
folosirea simţurilor de distanţă (de telerecepție). 

Copilul cu surdocecitate nu este un copil surd care nu vede sau un 
copil orb care nu poate auzi. Nu este vorba în acest caz doar de o 
problemă de surditate la care se adaugă orbirea, aşa cum nu este vorba 

despre o problemă de comunicare sau despre una de percepție. Acest 
polihandicap este un fenomen extrem de complex, care include şi alte 
aspecte pe lângă cele menţionate anterior. Persoanele cu surdocecitate 
sunt multisenzorial deficiente, fiind incapabile să-şi folosească simţurile 
de distanță pentru a primi informații nedistorsionate. 

Deficienţii cu surdocecitate pot: 

e să nu aibă capacitatea de a comunica cu mediul înconjurător într- 
o manieră inteligibilă; 

e să aibă o percepție distorsionată a mediului în care evoluează; 

e să nu aibă capacitatea de a anticipa anumite evenimente sau 
rezultatele activității lor; 

e să fie lipsite de multe dintre motivațiile extrinseci de bază; 

e să aibă probleme medicale care să conducă la lacune serioase în 
dezvoltare; 

e să fie catalogate ca retardate sau ca persoane cu probleme 
psihice; 

e să fie forțate să asimileze doar anumite metode de a învăţa pentru 
a compensa multiplele lor deficienţe; 

e să aibă dificultăţi majore în stabilirea şi menţinerea relațiilor cu 
alte persoane. 

Mulţi copiii cu surdocecitate au vedere reziduală şi/sau auz rezidual 
care ar putea fi folosite în mod eficient. Ei trebuie învăţaţi să folosească 
acest potenţial şi să integreze acumulările senzoriale de la simţurile de 
distanță deficiente cu experiența acumulată şi cu semnalele de la alte 
simțuri. Dacă această integrare nu se realizează cu succes, copiii cu acest 
polihandicap vor fi condamnați deseori la o existență sub nivelul 
capacităţilor lor. 


7.2.2. Caracterizarea surdocecității 


La naştere, copilul cu surdocecitate are o combinație de probleme 
de văz şi auz, punându-și părinţii în faţa unor mari dificultăți. Frecvent, 
acestui copil i se pune diagnosticul de retardat profund, el putând avea 
probleme serioase în a mânca (a înghiţi hrana solidă), în a dormi (are un 
program de somn absolut aparte), posibile reacții adverse la îmbrăcat, fie 
pe fondul unei hiperactivități, fie din cauza faptului că deficiența 
multisenzorială conduce la un prag scăzut de tolerare a senzaţiilor 

tactile. Dezordinea caracteristică funcționării biologice determină frec- 
vent dificultăți şi întârzieri în învățarea deprinderilor de igienă 
corporală. Incapacitatea de a comunica poate determina atât frustrare, cât 
şi probleme de disciplină, precum şi perturbări în sferele socio-afectivă şi 
a dezvoltării cognitive. 

Când copilul cu surdocecitate creşte, căpătând forță şi putere, 
comportamentul său deviant, care până atunci fusese tolerat de ceilalți 
(părinți), poate deveni periculos, atât pentru el, cât şi pentru ceilalți. 
Necesitatea de a controla forța sa fizică conduce la creşterea frustrărilor 
copilului, având ca rezultat stabilirea unui ciclu perpetuu format din 
acțiuni negative şi contrareacţii. Mulţi dintre copiii cu surdocecitate cu 
niveluri funcţionale reduse sunt predispuşi la manifestări tipice de 
autostimulare: autoaccidentare, rictus de îngustare a privirii, fluturarea 
degetelor prin fața ochilor, fixarea intensă a sursei de lumină etc. 

Unii dintre copiii cu surdocecitate suferă de afecțiuni severe ale 
creierului, rezultate din rubeolă sau din alte traume prenatale şi au deci 
nevoie de îngrijire specializată. Totuşi, studii recente au relevat faptul că 
mulți dintre aceşti copii (80% după unii autori) pot beneficia de programe 
adecvate de recuperare. 


7.2.3. Recuperarea copilului cu surdocecitate 


Copilul cu surdocecitate suferă din cauza deficienței sale multiple 
din punct de vedere senzorial, neputând profita din interacțiunea cu 
mediul său natural cu aceeaşi uşurinţă ca un copil normal, întrucât acest 
mediu este limitat doar la contacte întâmplătoare, iar motivaţia de a-l 
explora este minimă. Succesele acestui copil sunt aproape inexistente, 
rolul crucial al stimulilor externi în motivaţia dezvoltării motorii şi în 
asigurarea unei baze pentru dezvoltarea cunoaşterii fiind anihilat de 
canalele sale limitate de acces (pipăit, gust, miros) şi de dereglările care 
există chiar şi în aceste canale. Acest decalaj în dezvoltare are urmări în 
cazul testării copilului, cea mai mare parte a testelor tradiționale pentru 
văz, auz şi inteligență fiind inadecvate. 

Printr-o adaptare gradată a copilului la mediu, el poate fi ajutat să 
trăiască, să accepte stimuli externi. Copilul cu surdocecitate poate fi 
învăţat să îşi folosească vederea/auzul reziduale (acolo unde există 
potenţial) şi să-şi dezvolte unele deprinderi motorii esenţiale, concepte şi 

modalități eficiente de comunicare, deprinderi de viață cotidiană şi 
mobilitatea necesare pentru a se integra şi funcţiona în societate ca un 
membru responsabil. 

Direcţiile pe care este de dorit să se meargă în recuperarea copilului 
cu surdocecitate sunt, aşadar, dezvoltarea socială şi afectivă a acestuia, 
învăţarea comunicării, dezvoltarea deprinderilor motorii, dezvoltarea 
percepţiei, dezvoltarea cognitivă, formarea deprinderilor de orientare, 
mobilitate şi a celor de viaţă propriu-zise. 

Este important ca unui copil cu surdocecitate să 1 se asigure un 
mediu de natură stimulativă-reacțională şi nu unul dirijat. Toţi 
intervenienţii care lucrează cu un copil cu surdocecitate — părinți, 
profesori, personal medical şi de îngrijire — formează o parte importantă a 
mediului reacțional. Ei trebuie să depună eforturi în mod constant pentru 
a îi furniza copilului situaţii care să îl stimuleze pentru interacțiunea cu 
mediul, rezolvarea problemelor, încercările de comunicare. 'Toate 
eforturile pe care le depun copiii, în special cei de vârstă mică sau cu 
nivel funcţional redus, trebuie să fie încununate cu succes. Unul din 
scopurile abordării reacționale este realizarea dialogului la nivel 
corespunzător. Este mult mai uşor să dirijezi copilul şi să execuţi în locul 
lui, decât să îți consumi timpul şi eforturile „rezolvând împreună cu el”. 

Copilul cu surdocecitate are mult mai puţine şanse de a influența 
mediul decât copilul văzător, surd, sau chiar decât cel orb. În plus, o dată 
cu dezvoltarea social-afectivă, comportamentul copilului este deseori mai 
puţin acceptat de către ceilalți datorită contrastului evident dintre 
dezvoltarea (constituția) corporală şi vârsta mentală. Mediul înconjurător 
al unui copil de 10-12 ani, dar cu o minte „„sărmană”, de doar 2 ani, 
trebuie structurat cu multă griță pentru a evita un dezastru. 

Scopul oricărui program de succes este asigurarea unui mediu care 
să îi permită fiecărui copil să îşi dezvolte deprinderile sociale şi 
stabilitatea afectivă cu ajutorul unei interacțiuni planificate, într-un cerc 
mai larg de copii şi adulți. Orice program care se concentrează doar 
asupra creşterii interesului copilului, mobilităţii sale şi comunicării, dar 
nu furnizează un mediu stimulativ, reacțional, conceput pentru o viitoare 
dezvoltare social-afectivă, poate duce la apariția unor serioase probleme 
afective din cauza frustrărilor copilului care trăieşte într-un mediu dirijat, 
restrictiv şi asupra căruia are un control foarte redus, sau chiar deloc. 

e Dezvoltarea socială şi afectivă 


Dacă mediul nu reacţionează adecvat în raport cu copilul, acesta va 
deveni frustrat şi vor apărea dereglări de comportament, ca reacție la mediu. 

Trebuie avut grijă ca respectivul copil să înțeleagă mediul în care 
intră. Când copilul pare incapabil să recepționeze limbajul sau să se 
exprime, este vital să fie încurajat şi ajutat în explorarea mediului. 
Lărgirea gradată şi planificată a relaţiilor sale trebuie să urmărească 
aproximativ acelaşi tipar de dezvoltare ca în cazul copiilor fără deficiențe. 
Dacă achizițiile sociale şi afective nu sunt întreţinute cu grijă şi înţelegere, 
frustrările şi problemele afective rezultante vor bloca dezvoltarea lui în 
toate domeniile. Până când copilul ajunge să câştige încredere din 
experienţa proprie, putem anticipa etapele specifice care vor apărea în 
fiecare nouă interacțiune cu mediul: 

e copilul se opune la interacțiune; 
copilul va tolera interacțiunea, în co-acțiune cu intervenientul; 
copilul va coopera pasiv cu intervenientul; 
copilul va agrea acțiunea datorită intervenientului; 
copilul va răspunde cooperant la cererea intervenientului; 

e copilul îl va conduce pe intervenient pe parcursul activităţii, după 
ce a primit în prealabil explicații; 

e copilul va imita, la cerere, acţiunea intervenientului; 

e copilul va iniţia acțiunea independent. 

Dezvoltarea afectivă şi socială nu este limitată doar la domeniul 
specific al programei şcolare sau al unui loc anume. În orice moment al 
fiecărei activități, copilul cu surdocecitate care trăieşte într-un mediu 
reacțional îşi va forma noi concepte şi le va întări pe cele stabilite 
anterior. Când este vorba de un astfel de copil, acest proces nu poate fi 
lăsat la voia întâmplării. Una dintre cerințele necesare pentru o dezvoltare 
sănătoasă este existența unui mediu structurat, în sensul cel mai bun şi 
pozitiv al termenului, cu obiective clar definite, bazate pe nivelul de 
dezvoltare al copilului. Maturizarea socială a unui copil cu o astfel de 
deficiență (sau a oricărui alt copil) depinde de capacitatea sa de a dobândi 
o manieră corectă de comportament, de adaptare la regulile sociale şi de 
dezvoltare a unor atitudini social acceptate. 

Copilul cu surdocecitate poate avea o problemă. Contactele sale cu 
adulții şi cu cei de vârsta sa îl fac deseori să preia modele greşite de 
comportament, de roluri sociale şi de atitudini sociale. Percepția sa asupra 
lumii este deseori confuză şi distorsionată din cauza deficienței 
multisenzoriale. Copilul are tendința de a se cantona într-o lume 
egocentrică şi are nevoie de intervenţie pentru a interpreta experiențele 
sociale pe care le trăieşte. Contactele — care îl satisfac şi asigură motivații 
pentru contacte viitoare — trebuie să fie adecvate ca tip, nivel şi durată, 
deci corespunzătoare nivelului său de dezvoltare. Privaţiunea socială — 
indiferent că este generată de lipsa ocaziilor, ca în cazul multor contexte 
instituționale, sau datorată experiențelor nesatisfăcătoare din trecut — va 
duce la apariţia unei stări de neliniște. 

Copilul fără deficiențe învață deprinderile sociale pilotat de către 
părinți şi profesori, prin imitație, prin încercări şi greşeli, sau în mod direct, 
prin urmarea unui model. În etapele timpurii de dezvoltare socială, copilul 
cu surdocecitate poate folosi imitația, încercările şi erorile şi chiar un 
anume model doar dacă beneficiază de prezenţa unui intervenient de 
încredere, care activează ca „un mecanism de transmisie” între el şi mediu. 
Intervenientul stabileşte o legătură vitală, într-un cadru reacțional, acțio- 
nând nu ca model sau ca un profesor, ci ca un mediator prin intermediul 
comunicării, el având rolul de a ajuta interpretarea situațiilor-problemă. 

Când copilul începe să se maturizeze, va fi expus la o gamă mai 
largă de influențe. Tipul de relații care există între membrii unei familii 
sau între cei care lucrează într-un internat sau cadru instituțional va începe 
să capete o nouă semnificație. Trebuie să fie creată şi menţinută o 
atmosferă afectuoasă, plină de căldură şi îngăduitoare. În momentul când 
un copil cu deficiență multiplă este pregătit pentru a coopera, trebuie 
evitate atitudinile de nepăsare-delăsare ale membrilor familiei, „prea 
ocupați pentru a îşi pierde timpul cu el”. Copilul trebuie învăţat să 
participe la preocupările adulților şi să aştepte momentul când va deveni 
şi el un obiectiv important pentru aceştia. Trebuie să fie clar că acest 
copil, neputând să vadă sau să audă, nu realizează motivul pentru care 
este ignorat. 

Capacitatea de a învăţa chiar şi cele mai simple deprinderi, prin 
încercări Şi greşeli, depinde în mare măsură de abilitatea copilului de a 
percepe rezultatele încercărilor sale. Dacă el nu este ajutat să interpreteze 
rezultatele eforturilor pe care le-a făcut, problemele sale de percepție fac 

ca această abordare să nu poată fi pusă în aplicare. Incapacitatea lui de a 
vedea expresiile faciale sau de a auzi vocile celor din jur îl poate conduce 
la repetarea unor modele de comportament enervant-plictisitor, doar 
pentru că aceste reacții dau naştere la răspunsuri din partea persoanelor 
din mediul său. 

Deseori, acest copil trebuie învăţat să recunoască şi să tolereze 
afecțiunea. Rezistând încercărilor prin care mama îşi exprimă afecțiunea, 
mulți dintre copii se vor închista într-o carapace de singurătate 
sufletească. Rezistenţa sau opoziţia pot lua forma unei stări de încordare 
extremă (în multe dintre primele rapoarte despre copiii cu deficiențe 
severe de pe urma rubeolei, aceşti copii sunt numiți „casanţi”), a 
plânsului, a neacceptării sau a unei stări de agitaţie puternică şi constantă. 
Indiferent de formă, răspunsul de rezistenţă nu îi oferă mamei o răsplată 
satisfăcătoare pentru investiția sa afectivă. S-ar putea ca ea să aibă o stare 
de teamă şi de neplăcere, pe care o va comunica involuntar copilului, 
stabilind astfel un ciclu care se perpetuează de la sine. 


e Învățarea comunicării 


Comunicarea cu un copil cu surdocecitate poate lua forme variate: 
semnal, gesturi, indicații specifice, semne, dactileme, vorbire, Braille-Tiprit. 

SEMNAL 

Un semnal simplu făcut de intervenient (de exemplu, o mişcare 
specifică pentru a indica „start” sau „stop”) poate constitui un mod de 
comunicare adecvat pentru mulți copiii al căror nivel senzorial este 
extrem de scăzut. Copilul cu surdocecitate hipoactiv, a cărui existență este 
limitată doar la viaţa sa interioară şi care petrece ore întregi 
autostimulându-se prin legănare sau prin stimulări luminoase, ar putea fi 
abordat la acest nivel. 

GESTURI 

Toţi folosim gesturi: o clătinare a capului pentru „Da” sau „Nu”, o 
fluturare a mâinii în semn de salut etc. Copiii de vârstă foarte mică sunt 
deseori învăţaţi să îşi fluture mâna în semn de „La revedere”, chiar înainte 
de a fi capabili să articuleze cuvintele. Multe gesturi pot conduce la 
semne convenţionale. Alte gesturi sunt mult mai adecvate din simplul 
motiv că reflectă cu naturalețe lucrul pe care îl avem de făcut. Nu trebuie 
să existe preocuparea dacă aceasta este modalitatea adecvată pentru 

înțelesul şi nivelul senzorial al copilului. Limbajul prin semne, 
dactilemele sau limbajul oral pot fi introduse la momentul oportun. 


INDICAȚII SPECIFICE 

Asemenea indicaţii pot fi introduse înainte, în acelaşi timp sau după 
gesturi, în funcție de fiecare copil. Scopul indicațiilor specifice este de a îi 
semnala copilului un set de acțiuni care vor urma, în aşa fel încât el să 
înceapă să anticipeze evenimentele. De exemplu, mama poate folosi un 
prosop mare, aspru, pentru a indica momentul îmbăierii. Ea poate să îi 
dea copilului prosopul când acesta se află în sufragerie, în dormitorul 
părinţilor sau chiar în maşină. Când copilul va simţi prosopul, va înțelege 
că urmează să facă baie. Scopul prezentării indicațiilor specifice este de a 
îi permite copilului să anticipeze o serie de evenimente, într-o manieră 
asemănătoare cazului unui copil normal care primeşte indicații audio- 
vizuale şi de altă natură de la mediu. 


SEMNE MARI 

Datorită acuității scăzute sau câmpului vizual limitat sau datorită 
faptului că deseori nivelul lor senzorial indică doar că percep lumina (iar 
unii sunt complet orbi), copiii cu surdocecitate trebuie să fie obişnuiţi cu 
semnele, în vederea cunoaşterii şi însuşirii lor. Combinația dintre 
necesitatea de manipulare şi problemele vizuale specifice face imposibilă 
recunoaşterea de către acest copil a multor detalii de fineţe care se 
regăsesc în limbajele convenţionale prin semne. Pentru a rezolva această 
problemă trebuie făcute adaptări ale semnelor convenționale. Aceste 
adaptări sunt numite „semne mari” pentru a atrage atenția asupra faptului 
că nu este suficientă doar simpla însuşire a tehnicilor prin semne folosite 
de surzi. Numărul şi tipul de semne mari necesare vor varia la fiecare 
copil în funcţie de gradul de vedere reziduală al acestuia. 

DACTILEME 

Există două metode de a uuiliza dactilemele: metoda cu două mâini 
şi metoda cu o mână. Există un paralelism strâns între introducerea 
dactilemelor convenționale şi metodele folosite pentru a învăţa un copil să 
citească. Se începe cu numele obiectelor şi acţiunilor familiare copilului, 
alegându-le pe acelea care nu conţin mai mult de 3-4 litere. Trebuie dată 
semnificația fiecărui cuvânt. Este nevoie de multă răbdare pentru că se 
vor prezenta de foarte multe ori literele înainte de a obţine un răspuns 
cooperant din partea copilului. 

VORBIREA 

Mulţi copii cu surdocecitate prezintă tendințe de gen autist. Deşi 
suntem conştienţi că există o controversă în rândul celor care lucrează cu 
persoanele surde, referitoare la faptul dacă este sau nu oportun să fie 
introdus limbajul prin semne când există posibilitatea de a vorbi, numai 
cei care au avut contact vizual direct cu mulți copii cu surdocecitate 
realizează cât de dificil le este acestora să îşi însuşească vorbirea doar prin 
intermediul unei abordări strict „orale”. Aceşti copii preferă deseori să se 
uite la mâini, cu mult înainte de a accepta un contact vizual. În plus, se 
pare că la mulţi copii limbajul prin semne folosit ca „sprijin” ajută şi 
întăreşte cuvântul rostit. Nu este neobişnuit ca aceşti copii, care au o 
anumită vedere reziduală, să folosească concomitent semnele şi vorbirea 
pentru comunicare şi chiar, cu excepţia situaţiilor de stres, să renunțe la 
semne. Nu subscriem pentru nici o modalitate care impune sau alege un 
anumit tip de abordare pentru un copil cu surdocecitate. 

BRAILLE — TIPRIT 

La luarea unei decizii referitoare la oportunitatea introducerii 
scrisului tipărit sau a scrierii braille ca mijloc de comunicare pentru copil, 
trebuie să se ia în considerare mai mulți factori (de exemplu, vederea 
reziduală disponibilă, stabilitatea gradului de deficit vizual şi 
complexitatea defectului, capacitatea de receptare şi integrare a 
informaţiei tactile, gradul de acuitate vizuală necesar pentru a citi scrierea 
braille, nivelul senzorial general al copilului). 


e Dezvoltarea deprinderilor motorii 


Dacă un copil este surd şi orb, aceasta nu înseamnă că el nu are 
nevoie de activitate fizică. Activităţile motorii trebuie astfel planificate 
încât să-i furnizeze copilului ocazia de a se descoperi atât pe sine, cât şi 
mediul care îl înconjoară. Etapele dezvoltării deprinderilor motorii se 
suprapun peste cele ale dezvoltării socio-afective. Unele persoane 
implicate în aceste activități cred că există un grad ridicat de 
interdependență între dezvoltarea deprinderilor motorii şi toate celelalte 
domenii ale dezvoltării: afectivă, socială şi intelectuală. Cu alte cuvinte, 
fără o activitate motorie adecvată, dezvoltarea copilului va fi extrem de 
deficitară în toate domeniile. 

În funcţie de vârsta şi de nivelul senzorial al copilului cu 
surdocecitate activitatea poate varia de la un anume joc ales la întâmplare 

până la activități organizate pentru individ sau grup. Puţine sunt 
activitățile la care persoanele cu surdocecitate nu pot participa la un nivel 
recreativ. Experienţa arată că orice copil cu surdocecitate poate participa 
cu plăcere la diverse activităţi, precum cele enumerate în continuare, dacă 
a beneficiat de intervenţie şi de metode de instruire adecvate. 

e  Activitățirecreative individuale 


ridicare de greutăți înot 

trambulină scufundări 

dans clasic schi 

patinaj pe rotile gimnastică (inclusiv lucrul pe saltea 
ŞI la aparate) 

patinaj pe gheață jocuri cu mingea 

e  Activitățirecreative de grup 

dans folcloric îndrumare turistică 

dans modern mers pe bicicletă 

jocuri (gen „Leapşa”, săniuş 


„Hoţii şi vardiştii”, „ară, 
țară, vrem ostaşi”) 
e Activități competiționale recreative 


lupte îndrumare turistică 
judo înot 

e Alteactivităţirecreative 

bowling bicicletă fond 
călărie drumeție 

pescuit 

canotaj 


Siguranţa, înţelegerea şi un feedback imediat constituie cheia 
succesului. Mişcarea în co-acțiune este metoda prin care copiii cu 
surdocecitate învață. Unui copil văzător îi este suficient să observe pe 
cineva rostogolindu-se şi, după câteva încercări, va fi şi el în stare să 
repete mişcarea. Unui copil cu surdocecitate trebuie să i se arate cum să 
procedeze. Pentru o rostogolire în co-acţiune se ține copilul pe stomacul 
celui care lucrează cu el şi cei doi se rostogolesc împreună. Copilul se află 
în siguranță şi începe să simtă mişcarea şi semnificaţia rostogolirii. În 
următorul pas educatorul şi copilul se află unul lângă celălalt (mod 
cooperare) pentru a se rostogoli concomitent. 1 se dau copilului indicaţiile 

specifice corespunzătoare şi este încurajat. În ultima etapă (mod acti- 
vizant-reacțional) nu va trebui decât să i se dea indicaţiile specifice 
necesare pentru începerea activității. "Timpul, răbdarea şi tehnicile 
adecvate unei activități reprezintă cea mai bună investiție pe care o poate 
face un intervenient/educator. 


e Dezvoltarea percepţiei 


Deficiența multisenzorială înseamnă că unele canale de input 
senzorial au fost deteriorate sau nu funcționează la potențialul deplin în 
momentul respectiv. Copilul sau adultul cu surdocecitate nu pot folosi în 
mod eficient cele două simţuri de distanță. Persoana respectivă prezintă 
limitări serioase în perceperea cu acuratețe a mediului sau a rezultatelor 
interacțiunii sale cu mediul, iar dacă nu beneficiază de o intervenție 
adecvată nu va fi în stare să se manifeste la un potențial deplin. 

Simţul intermediar de distanță (mirosul) este un înlocuitor 
ineficient. Acest simţ ajunge în situația de a primi o suprasarcină de 
stimulare şi încetează să mai furnizeze discriminarea necesară. Simţurile 
de apropiere, gustul şi pipăitul, nu pot compensa singure pierderea 
simţurilor de distanță. 

Programul trebuie să înceapă cu simţul pe care copilul îl acceptă cel 
mai bine. Acest simț este deseori, dar nu totdeauna, pipăitul (atingerea). 
Trebuie identificat nivelul senzorial al copilului în momentul respectiv. 
Scopul programului individual constă în a face cât mai eficientă folosirea 
acestui input tactil şi a introduce în mod gradat informații provenind de la 
alte surse, ca vederea sau auzul. Deseori, când percepe existența unui 
input senzorial nou, copilul va înceta să se manifeste în toate celelalte 
domenii până când nu se va simți confortabil şi va accepta stimulii noi. 

Capacitatea pe care o capătă copilul de a recepționa şi integra 
informațiile din mediul înconjurător va influenţa, într-o măsură hotărâtoare, 
atât nivelul său cognitiv cât şi capacitatea sa de a elabora concepte 
semnificative. "Tipul, nivelul şi intensitatea intervenției necesare pentru a îi 
permite persoanei cu surdocecitate să fie un membru util societății sunt în 
raport cu capacitatea sa de a integra asemenea informații. De asemenea, 
dezvoltarea deprinderilor de comunicare şi a conceptelor mai elevate 
depinde de capacitatea copilului de a integra inputul senzorial. 

e Dezvoltarea cognitivă 


Pentru ca un copil cu surdocecitate să îşi dezvolte şi să-şi amplifice 
conceptele, el trebuie să fie capabil să înțeleagă relația dintre experienţele 
trecute şi cele noi, să îşi dezvolte capacitatea de a înţelege semnificațiile 
de bază şi să îşi dezvolte capacitatea de a raționa, de a interpreta inputul 
senzorial şi de a evalua alte surse de informaţii. 

Formarea timpurie a conceptelor se bazează pe experienţe concrete. 
Cu timpul, multe concepte vor fi dobândite sau amplificate prin 
experienţele substituente. Datorită limitărilor pe care le impune deficiența 
senzorială în formarea conceptelor primare (specifice), copilul va 
prezenta deseori dificultăți în generalizarea (amplificarea) imaginii pe 
care o are asupra lumii, neputând avea aceleaşi norme sau direcţii ca un 
copil fără deficienţe. 

Chiar şi cele mai inteligente persoane cu surdocecitate trebuie să se 
confrunte constant cu limitarea şi distorsionarea informației. Dacă este 
lipsită de un aport continuu de informaţii adecvate despre interacțiunea sa 
cu mediul, persoana cu o astfel de polideficienţă nu va reuşi să se 
dezvolte cognitiv într-un ritm şi de o profunzime suficiente pentru a evita 
etichetarea de „retardat”. Persoana cu surdocecitate poate să aibă un 
potențial imens, dar fără informaţii adecvate creierul său va fi la fel de 
ineficientă ca un computer fără program. 


e Formarea deprinderilor de orientare şi mobilitate 


Deprinderile de orientare şi mobilitate încep să se dezvolte în 
timpul primelor luni de viață. Pe măsură ce sugarul cu surdocecitate 
creşte în vârstă, el începe să înţeleagă că are un trup cu părți diferite care 
îndeplinesc funcții diverse. Trezirea interesului față de propriul trup şi 
înțelegerea acestuia se vor dezvolta cu ajutorul experiențelor. Copilul 
învaţă să recunoască şi poate să localizeze diferite părți ale trupului şi să 
le compare cu cele ale altor persoane. El va descoperi că unele corpuri 
sunt mai mari decât ale lui, iar altele mai mici şi va începe să compare 
dimensiunile sale cu cele ale diferitelor obiecte şi spaţii din lumea sa. 

Orientarea în spațiu nu se dezvoltă în mod automat la un astfel de 
copil. Imaginea pe care o are despre lume se va schiţa în primele luni de 
Viaţă şi se va extinde pe măsură ce va fi implicat în activități 
semnificative pe tot cuprinsul perioadei sale de veghe. Copilul care este 

obligat să stea în pătuţ sau în ţarc, „pentru propria sa siguranţă” şi care 
este purtat de adult dintr-un loc în altul, din motive de economisire a 
timpului, va beneficia de puţine ocazii, sau chiar deloc, pentru a îşi crea 
baza deprinderilor viitoare. Pentru un copil cu surdocecitate, mobilitatea 
include nu numai mersul, dar şi rostogolirea, târârea, cățărarea, mersul în 
patru labe. De asemenea, ar putea fi incluse deplasarea într-un cărucior cu 
rotile sau deplasarea cu ajutorul altor mijloace ajutătoare, gen bretele 
(dacă sunt necesare). 

În primele etape, cea mai mare provocare pentru educator constă în 
a îi oferi copilului motive pentru a se deplasa şi explora. Până când 
copilul nu îşi dezvoltă anumite preferințe pentru activităţi şi jucării, 
singura lui motivaţie pentru a se deplasa o reprezentă persoana educa- 
torului şi activitățile în care acesta se angajează împreună cu copilul. Unii 
copil îşi vor dezvolta preferințe pentru anumite locuri (un colțişor al 
țarcului sau al pătuțului, un scaun mare lângă fereastră etc.). Se pot 
fructifica aceste preferințe crescând gradat distanța până la ele şi 
complexitatea traseului pe care copilul trebuie să îl facă pentru a ajunge la 
locul dorit. 


e Formarea deprinderilor de viaţă 


Copilul fără deficiențe învaţă şi îşi dezvoltă cele mai multe dintre 
deprinderile de viață printr-o combinație de încercări şi greşeli, prin 
imitare şi instruire întâmplătoare obținute sub impulsul momentului. 
Sugarul şi copilul fără deficienţe sunt „făcuți pentru”, „făcuți cu”, iar în 
final se aşteaptă ca ei „să facă singuri” diverse treburi — cum ar fi: să 
mănânce, să se spele, să se îmbrace, să aibă grijă de hainele şi lucrurile 
proprii — în funcție de motivele culturale bine stabilite şi de aşteptările 
familiei. Sfaturile şi asistența sunt necesare doar când apar anumite 
deficiențe. 

Părinții unui copil retardat, surd sau orb, se pot baza pe o literatură 
de specialitate extrem de bogată şi se pot adresa unor specialişti pentru a 
afla cum să îl înveţe pe copilul lor anumite deprinderi specifice de viaţă, 
de exemplu cum să se îmbrace şi să mănânce. 

Nivelul de acumulare a diferitelor deprinderi de viață este 
independent de toate celelalte domenii de dezvoltare. Deseori, nu doar 
deficienţele vizuale sau auditive, dar şi lacunele de dezvoltare în diferite 
domenii de comunicare şi în deprinderile motorii vor face dificil de 

aplicat sugestiile care fuseseră concepute inițial pentru a asista copiii cu 
alte deficienţe. Rutinele de viață în familie şi învăţarea acestor deprinderi 
oferă mediul cel mai natural de aplicare a deprinderilor pe care copilul 
le-a dobândit în alte domenii de dezvoltare. În plus faţă de nivelurile de 
dezvoltare a copilului, stilul de viață, prioritățile, resursele şi speranțele 
familiei vor avea o influență directă asupra genului de deprinderi de viață 
pe care se pune accent într-un anume moment. 

Pentru un copil cu surdocecitate, dobândirea oricărei deprinderi de 
viață este, aşadar, un proces în patru faze: trezirea interesului copilului 
pentru o activitate, învățarea (care se realizează cu succes de ex.: pentru 
„îmbrăcat” dacă copilul se foloseşte pe sine — propriul corp şi nu o 
păpuşă), punerea în practică (în aplicare) — când copilul se desprinde 
treptat de sprijinul adultului-părinte, urmată de ultima fază — cea a 
întreținerii şi a modificării (presupunând întreţinerea deprinderii la un 
nivel funcţional de competență şi modificarea acestei deprinderi prin 
aplicarea ei în cât mai multe şi mai variate situaţii). 


REZUMAT 


Polihandicapul reprezintă o asociere de două sau mai multe 
handicapuri la una şi aceeaşi persoană, cele două deficienţe fiind, de 
regulă, consecutive una celeilalte. Cele mai importante şi grave în acelaşi 
timp polihandicapuri sunt autismul şi surdocecitatea. 

Autismul („autos” — gr. înseamnă „sine însuşi”) reprezintă o 
închidere în sine a persoanei ducând la o desprindere a acesteia de 
realitate şi la o intensificare a vieţii sale imaginative. Putând apărea foarte 
de timpuriu (înaintea vârstei de 2 !2 ani) şi fiind mai frecvent la băieți 
decât la fete (de 2 până la 4 ori mai mult), acest polihandicap presupune o 
serie de caracteristici specifice: existența unor dificultăți de limbaj şi de 
comunicare, a unor discontinuități în dezvoltare şi învăţare, a unor 
deficiențe perceptuale şi relaţionale, a unor tulburări acţionale şi 
comportamentale, precum şi disfuncționalități ale proceselor, însuşirilor 
şi funcţiilor psihice. Copilul autist se caracterizează prin lipsa nevoii de 
comunicare, limbajul acestuia având un accentuat caracter solilocvic şi o 
structură gramaticală imatură. Sunt prezente frecvent ecolalia întârziată, 
verbalizările şi inversarea pronumelor („tu” în loc de „eu”), existând o 
discrepanță între posedarea vocabularului şi abilitatea de a-l folosi ca 

mijloc de comunicare socială. Specifice acestui polihandicap sunt 
dificultățile perceptuale (ex.: lipsa reacțiilor la stimuli foarte puternici, 
atracția pentru obiecte/stimuli nerelevanți pentru un copil normal), 
dezvoltarea paradoxală pe diterite paliere (ex.: învață uşor să facă 
înmulţiri, dar nu poate să numere până la 10), tulburările acționale şi 
comportamentale (stereotipii — gestuale sau sub forma activităților 
repetitive — comportamente de automutilare şi de autostimulare — tactilă, 
kinestezică, auditivă, vizuală). La autist, întreaga activitate psihică 
presupune disfuncționalități, acestea manifestându-se la nivel afectiv-mo- 
tivațional (lipsă de interes pentru contact social sau pentru trăirile celor 
din jur, imaturitate afectivă), cognitiv (anomalii în dezvoltarea aptitu- 
dinilor cognitive) etc. 

Etiologia autismului a stârnit serioase controverse între partizanii 
organogenezei şi cei ai psihogenezei, în fapt geneza acestui polihandicap 
fiind mulufactorială. Teoriile psihogene (B. Ber(lheim, M. Mahler, Tustin 
etc.) susțin interpretarea autismului ca retragere a subiectului față de tot 
ceea ce a fost perceput rece, ostil şi pedepsitor în mediul înconjurător, 
cauza fiind reprezentată de carenţele educaţionale şi afective ale copilului. 
Cercetările recente arată totuşi că nu se poate stabili o legătură absolută 
între autismul infantil şi comportamentul părinților. Teoriile organo- 
genetice (A. Van Krevelen, L. Bender, Rimland etc.) analizează autismul 
ca rezultat al unor disfuncţii de natură biochimică sau de dezvoltare 
insuficientă a creierului. Potrivit acestor abordări, autismul apare ca 
rezultat al unui defect înnăscut sau precoce achiziționat în echipamentul 
biologic al copilului. Teoriile comportamentale (Fester, J.K. Wing etc.) 
iau drept origine a sindromului autist exteriorul, mediul, polihandicapul 
luând naştere dintr-un şir de comportamente învăţate, pe fondul unor 
recompensări şi pedepse aplicate repetitiv copilului de către adult. 

Pentru tratarea autismului trebuie cunoscute evoluția lui, 
prognosticul, precum şi factorii care-l influențează (1Q — coeficientul de 
inteligență al copilului, etiologia polihandicapului, vârsta copilului, 
depistarea precoce a semnelor specifice acestei polideficiențe etc.). În 
abordarea recuperatorie a cazurilor de autism există mai multe modalități 
de intervenție: abordarea psihomedicală (tratamentul fiind axat pe 
diminuarea anxietăţii şi a agitaţiei copilului autist şi bazat pe folosirea 
chimioterapiei, a electroşocurilor — de către unii psihiatrii — tehnică 
puternic combătută astăzi, a „masajului sugarului”, cu origine în masajul 

indian), abordarea psihologică a autismului (cu variantele ei: psiho- 
dinamică — presupunând îndepărtarea copilului de acasă şi plasarea lui 
într-un alt mediu, unde va întâlni un consultant -„„mama” înţelegător şi de 
încredere, deschis la nevoile copilului, metoda comportamentală, aplicată 
atât copiilor autişti — sistem întărire — stingere — pedepsire, cât şi părinților 
lor — aceştia învățând să fie terapeuți pentru proprii copii şi metoda 
existențial-umanistă, ce presupune plasarea autistului într-un mediu cald, 
potenţial furnizor de resurse pozitive pentru copil. În afara acestor 
abordări mari în tratarea autismului, există şi alte strategii de tratament, 
focalizate pe atingerea următoarelor obiective: stimularea dezvoltării 
normale a copilului autist, dezvoltarea motricității lui, căpătarea 
autonomiei personale, creşterea calității relațiilor sale sociale, dezvoltarea 
cognitivă pe fondul reducerii rigidității şi înlăturării sau reducerii 
problemelor de comportament non-specifice (de somn, de nutriție, accese 
de furie, angoase, comportamente distructive etc.), dezvoltarea limbajului 
etc. Pentru a atinge aceste scopuri este necesară dezvoltarea jocului la 
aceşti copii cu polideficiență, jocul fiind poate fi cel mai eficient mijloc 
de intervenţie recuperatorie în cazul autismului. 

Surdocecitatea, polihandicap ca şi autismul, este însă o deficiență 
multisenzorială, constând în coexistența la aceeaşi persoană a două sau 
mai multe tipuri de deficiențe de ordin senzorial (de văz şi de auz). 
Aşadar, surdocecitatea presupune lezarea celor trei canale de comunicare 
a individului cu mediul: văzul, auzul şi canalul verbal. Persoanele cu 
acest polihandicap au un anumit grad de deficiență în folosirea simțurilor 
de distanță (de telerecepție), un prag scăzut de tolerare a senzațiilor 
tactile, dificultăți şi întârzieri în învăţarea deprinderilor de igienă 
corporală, sunt frecvent frustrate şi au comportamente de tip indisciplină, 
precum şi perturbări în sfera socio-afectivă şi cea cognitivă. Alte caracte- 
ristici posibile sunt: acțiunile negative şi contrareacţiile, comportamentele 
de tip autostimulare etc. Recuperarea în cazul surdocecităţii urmăreşte 
învățarea copilului să-şi folosească vederea — auzul reziduale (acolo unde 
există potenţial) şi să-şi dezvolte deprinderile motorii esenţiale, modalități 
eficiente de comunicare, deprinderi de viață elementare etc. Pentru 
aceasta este necesar un mediu stimulativ-reacțional şi nu unul dirijat, 
dialogul cu copilul cu surdocecitate trebuind să se realizeze constant şi cât 
mai adecvat cu putință. 

CONCEPTE-CHEIE 


e Polihandicap = asocierea a două sau mai multe handicapuri la 
una şi aceeaşi persoană. 

e Autism = termen derivat din gr. „autos” = „sine însuşi” şi 
introdus în psihiatrie în 1911 de E. Bleuler. Este un polihandicap ce 
presupune o excesivă închidere a persoanei în sine, o desprindere de 
realitate, cu o intensificare a vieții imaginative. „Autismul infantil 
precoce” — Leo Kanner (1943) — se caracterizează prin incapacitatea 
copilului mic de a stabili contacte afective cu mediul. 

e Limbaj solilocvic = vorbire cu sine, pentru sine. 

e Ecolalie întârziată = repetare a unor sunete, silabe sau cuvinte, 
„în ecou”, însă nu imediat ce au fost auzite, ci la un anumit interval de 
timp (ce poate varia de la câteva minute până la zile, săptămâni etc.). 

e Automutilare = vătămarea propriului corp, realizată în mod 
conştient de către o persoană. 

e Surdocecitate = polideticiență senzorială, constând în coexistența 
la aceeaşi persoană a două sau mai multe deficienţe sezoriale (de văz şi de 
auz). 


EXTENSII TEORETICE 
Autismul infantil 


Autismul infantil reprezintă, alături de paralizia cerebrală, sindro- 
mul postencefalic şi sindromul Down, a patra clasă de diagnostic pentru 
handicapul infantil. Denumit inițial, în Marea Britanie „psihoza 
copilăriei”, simptomul clasic al autismului infantil este tendința de evitare 
a contactului (vizual, auditiv, corporal) cu altă persoană, păstrându-se 
intact interesul pentru obiecte. Vorbirea copilului cu autism poate fi 
absentă sau afectată, adesea limitată la ecolalie sau prezentând o inversare 
a pronumelui personal („Eu” în loc de „Tu” şi invers). Anxietatea, 
dependența de uniformitate, o motricitate bizară şi un comportament 
obsesiv pot fi frecvent constatate la copiii autişti, testele lor de inteligență 
prezentând variații mari care merg de la eşec la succes. Spre deosebire de 
celelalte clase de diagnostic, asupra etiologiei cărora s-a ajuns la un 
anumit consens în literatura de specialitate, autismul infantil rămâne încă 
o enigmă. Se crede că problema copilului autist derivă dintr-o deficiență 

de dezvoltare a motivaţiei şi de auto-percepţie conform vârstei sale, 
precum şi dintr-o deteriorare a perceperii altei persoane ca ființă 
individuală înzestrată cu un „Eu” propriu. Alte rrăsături caracteristice 
autismului infantil sunt: curiozitatea vie, interesul marcat pentru 
mecanisme şi o îndemânare ieşită din comun privind manipularea lor, 
tendința exagerată de a evita contactul şi comunicarea, diversitate în 
planul structurilor motorii (mişcări graţioase, coordonate şi totuşi bizare, 
neobişnuite, executate de mâini, degete şi picioare — ex. gesturi de 
răsucire, salt, rostogoliri ivite din senin). Probleme mari apar la copilul 
autist în privința comportamentului de somn şi a comportamentului 
alimentar (fie refuz alimentar total, fie moduri bizare de alimentare — ex. 
mâncat din farfuria câinelui). 

Copilul autist este altfel decât ceilalți copii cu handicap. El poate 
răspunde, spre deosebire de aceştia, la întrebări care depăşesc cu mult 
vârsta lui cronologică dar nu poate da răspuns la întrebări situate sub 
nivelul vârstei sale. Autismul infantil trebuie abordat în raport cu mediul 
familial al copilului, constatându-se o frecvenţă ridicată a mediilor 
intelectuale ca medii de provenienţă a copiilor autişti. Măsura în care 
copilul autist va reuşi să se integreze în societate ca persoană adultă nu 
depinde de inteligența sau de aptitudinile sale şi nici măcar de 
se formează şi creşte. Cu cât acest mediu este pozitiv, armonios structurat, 
tolerant, plin de înţelegere şi căldură, cu atât şansele de integrare a acestui 
copil sunt mai mari. 


ÎNTREBĂRI RECAPITULATIVE 


1. Caracterizați comparativ cele două forme de polihandicap 
prezentate în acest capitol (autismul şi surdocecitatea). 

2. Enumeraţi cauzele posibile ale polihandicapurilor. 

3. Imaginați un demers recuperativ pentru un copil cu surdocecitate. 

